
1. Tartu üliõpilane. 


Ilm oli ilus ja selge, nagu ta enamasti ainult siis on, kui 
ta kauemaks ajaks tõotab kindlaks jääda, ja meelitas igaühte 
värskele õhule minema. Heinakuu hakatus oli juba kätte jõud- 
nud ja sellega kevadine kenadus osalt mööda libisenud. Sirelid . 
õitsesid küll veel, aga toominga otsast olid lehkavad õilmed juba 
pudenerud ja võilillekeste kullakarvaliste õite asemele pikaks 
sirgunud putkede otsa valged ümmargused villapead kasvanud, 
milledest ka õrnemgi tuuleõhk mööda minnes libletavaid hebe- 
meid lendu tõstis ja üle muru laiali kandis. Mõnes paigas oli 
hein juba nii suur, et niitja vikatit hakkas valmis seadma. Kõi- 
vest oli näha, et päris suvi jõudmas oli, kui ka äge palavus veel 
mitte võimust ei olnud võtnud ja inimest ei tüüdanud. Niisugusel 
ajal ei püsi naljalt keegi tubade sumbunud õhus, keda just mitte 
kodused tööd ei kütkenda. 

Aga Taaramäe varjurikaste puude all valitses siiski suur 
vaikus. Üksnes mõni laululinnuke lõksutas pesa kõrval oksa 
peal lösitades cma hauduvale kaasakesele ajaviiteks mahedaid 
armulugusid, kuni mõni möödalendav putukas ka tema isuneva 
pugu tähelepanema äratas ja sellega ta häälitsemisele järsku otsa 
tegi. Vahel kandsid ka õhulained hookaupa alt linna uulitsatelt 
voorimeesta vankrite põrinat ülesse mäele. Muidu aga ei olnud 
kõhku ega kahku kuulda, olgu siis et vahest tuule leilekene puude 
latvades lehti libistas. Päikese kiired aga kujutasid siis lopsa- 
kast lehestikust läbi tungides kuldseid rattäid sileda kruusatud 
ialgteede peale. Ja siis tantsisid need kuldsed rättakesed nii 
lustiliselt teine teisest läbi ja teineteisest mööda, ennast ühenda- 
des ja jälle lahkudes ja pidasid nii veidrat pillerkaari, et vagusal 
vaatajal silmad kirjuks läksid ja ta nad meeleheaga jälle rohelise 
A ehk sinava taeva poole pööris. Kena oli Taaramäel vii- 

a! 
Aga iga võõras, kes Tartu linnaga veel lähemalt tuttavaks 
ei olnud saanud, oleks küll võinud imeks panna, kuidas see kena 
koht, keda õigusega Eestimaa iltsamaks ehteks ja kallimaks pär- 
liks võib pidada, nii vaikne ja inimestest maha jäetud oli, et see 


5 


ilusam isamaa lapikene, mis veel hiljuti ühte heliloojat suguvenda 
oli vaimustanud ühte-tantsulugu ,, Auf dem schönen Dom zu Dor- 
pat“ komponeerima, kõigi Tartu linnalaste armsam suvine kogu- 
paik ja lõbusam tallermaa pidavat olema. Aga mis oli selle näh- 
tuse põhjus, mille järele oleks arvata võinud, nagu oleks Taara- 
mägi Tartu kodanikkude kohta oma meelitava ja ahvatleva 
võimu kaotanud? 

Ei, Vanemuise endine asupaik sai ikka au sees peetud ja ei 
olnud seal ka veel ühtegi ebajumalust meie kandlilööjat vanakest 
tülitamas. Mööda minnes aga olgu tähendatud, et Vanemuine. 
Emakest oma nõusse meelitades, selle võrra pealetungija ülbust 
mehisti karistada oskab, nõnda et tema seal nagu kala kuival 
maal peab siplema, sest Emakene on tema eest oma kosutava 
rinna kinni pannud ja ei saada temale mitte piiskagi oma karas- 
tavast märjukesest, nii et võõras, kui see üksnes teina enese te- 
gemine ja tahtmine oleks, oma kummardajad juba ammugi oleks 
jumalaga jätnud ja koju poole kõmpinud. Kui Faaramäel meie 
jutu algusel niisugune tinutav vagusus valitses, siis olid selle põh- 
juseks ainult kohaliku elu ja olu seadlused ja tingimused. 

Emajõe kaldale asutatud viisakas linnas on meie tähtsam 
hariduse allikas. Igalt poolt voolab noorsugu sinna rohkesti 
kokku, alamates ja ülemates koolides, iseäranis aga ülikoolis, 
suuremat haridust ja tähtsamaid teadusi otsima ja ennast aga- 
rasti mitmesuguste ametite ja tulevate kodaniku elunõuete vastu 
valmistama. Sest et suurem osa käsitöölisi just nendelt -õppija- 
telt oma elu ülespidamist leiab, kauplemine aga ikka veel kaunis 
madalal järjel seisab, siis saab nende tarvidust mööda ka kodune 
elu enamasti igas perekonnas seadeldud. Enamasti igal pool 
võetakse kella ühe ja kahe vahel lõunarooga, ja mitte nagu va- 
hest suuremates linnades, alles siis, kui tartlased juba õhtuoodet 
sööväd. Enne lõunat on elu kaunis vagune, ja ainult turul ja 
nõndanimetatud ,,Vene poodide“ ümber on rohkem rahvast lii- 
kumas. Õpilased, <suured kui väikesed, on tarkuse-kammitsas 
kinni jä kuulavad ehk parajasti, nagu reatud räimed, teine teise 
pigitusel kooli pinkidel istudes, laialisi seletusi ruumi otsatnst süu- 
rusest ja tukkumise vabadusest, millest neil aga kumbastki suur 
puudus on. Kaupmeestel on oma kontorites kiriutamisega tege- 
mist, ehk letilaua taga küla eitedele-ja neidudele rätikuid ette la- 
duda ja küünarpuuga põlleriiet mõõta, suhkrut ja sinekivi pabe- 
risse pakkida, talutaatidele aga rauda, silku, soola ia sellesarnast 
muud tüsedamat kaupa kaaluda. Ülepea on igal ametmehel oma 
isesugused toimetused käsil. Isegi linna emandatel ei ole aega 
muud ialutust ette võtta, kui turule minna toidukraami ostma: 
sest et nad oma kaasadele ja lastele, kes peagi eledate õõtsiku- 

tega koju tulevad, määratud ajal roa peavad lauale andma. Sel- 
lest see siis tuleb, et kõigest ilmakese meelitavast iludusest hooli- 
mata enne lõunat Taaramäel nii vähe jalutajaid näha on, olgu 
vahest mõned haiglased ehk vanad emandad ja isandad, kes seal 
ennast värskes õhus kosutamas käivad, ja lapsehoidjad oma väi- 
keste kärsitute kaitsealustega, kes esimese kasupõlve vabadust 
maitstes veel mitte koolipingile raamatu taha ei ole sunnitud. 
Ainult siis, kui raekoja hõbehaljast tornist kell esiti tasema hää- 
lega nelja veerandi täissaamist on helistanud ja kohe selle peale 
kaugele kõlavate paukudega uue tunni -alust ehk õigemini vana 
tunni lõppu kuulutab, mille juures temal oma Jaani kiriku puna- 
ses tornis asuva ametvennaga sagedasti jagelemist juhtub, näikse 
seal ka üliõpilasi kiirustatud sammul alla tarkuse ülisaali rutta- 
vat ehk jälle sealt pikalisemalt mäele tulevat, et enne kojumine- 
kut veel natukene puiestiku vilus jalutada ja oma keha kihava 
seltersi ehk sooda veega karastada. 

Niisugusel ilusal ennelõunal heinakuu hakatuses 187* aastal 
näeme üht viisakat noormeest pikaliste sammudega Taaramäei 
kõndivat, nagu rmmõnda jalutajat, kellel mingit kiiru ega pakki ei 
ole. Tema tuleb kliipiku asutustest ja juhib oma sammud vana 
gothi ehituskunsti mälestuse, endise Doome kiriku varemete 
poole, mille peale sakslased väga uhked olid, kuni nüüd tõeks on 
tehtud, et see kirik vist mõne prantslase ehitatud on, sest et saksa 
rahval sel ajal veel sarnaseid puhtaid gothi ehitusi ei olnudki. 
Terve ümberkaudne koht on selle kiriku järele Doomemäeks ni- 
metatud, kuna tema vana aus eesti nimi ,Taaramägi“ meiegi 
rahva suust kaduma läinud ja alles uuemal aial jälle sellest teeni- 
mata unustuse udust valge ette toodud. Meie jalutaja aga läheb 
sellest vanaaja mälestusest kui igapäisest asjast tähelepanemata 
mööda ja astub tema kõrvalt treppi mööda alla orgu, kus ka ke- 
nad jalgteed puude vilusse kõndima kutsuvad, iseäranis üks laiem 
jalgtee seal all, nõnda nimetatud ,,Doome kraavis“, sest et ta lii- 
kumise keskpunktist kaunis eemal, just nagu niisugustele kõndi- 
mistele loodud, kus keegi teistest segamata üksinda mõtteid tahab 
mõlgutada. Selle oma loomuse järele on tema siis enesele ,,mõt- 
tetarkade käigu“ nime saanud, ja sest et seal vahest ka armatse- 
iad neiukesed ja peiukesed varjulist kokkutulemise ja sala iutu- 
sobitamise paika otsivad, võiks teda ka ,,ohkamise istanduseks* 
hüüda. Selle käigu poole näeme meie ka seda noormeest oma 
sammusid juhtivat: 

Oma kena pilliroo kepikesega õhus veheldes, iust kui oleks 
ta praegu vehklemise saalis oma liikmete osavust; käsivarre 
kindlust ja silmade teravust katsumas, näeme teda sügavas mõt- 
tes mitu korda puiestiku teed mööda edasi ia tagasi kõndivat. 

Tema on sihvaga aga siiski kaunis toeka tegumoega mees, noor, 
aga tihe mustjas habe piirab tema priskeid palgeid ja varjab nä- 
susate tutsukeste näol ülemist mokka. Ka laiaäärelise kaabu alt 
tikuvad paksud mustjad iuuksed välja. Mehine näomood ia hal- 
lid terased silmad avaldavad meelekindlust ia ausust. Kõige vä- 
limise oleku järele arvata ei või tema mitte vanem olla kui kaks- 
kümmend neli ehk viis aastat. Noormehe suvine liivakarva üli- 
kond on uuema aja järele lõigatud ja õmmeldud, ilma et ta siiski 
tema kandjale upsakuse tunnistust oleks andnud, just nagu Tar- 
tus, kus studentide seas riietega mitte halpust ega rumalat uhkust 
ei aeta, korrapäraline viis nõuab. Välimisest rinna taskust ede- 
vasti väljavahtiva stoloskoobi (rindade kuulamise toru) ots tun- 
nistas, et ta vist mõni Aeskulapi jünger saab olema, kes pealt 
näha praegu kliinikust haigete iuurest tuleb. Kui tema tükk aega 
pea oma käiku kiirustades, pea jälle pikalisemalt sammudes, va- 
hest ka koguni seisatades nõnda kõndinud oli, nagu seda mõttes 
olev inimene vahest teeb, toetas ta ennast tee ääre ühe pingi na- 
iale jalgu puhkama. Ta laskis meeleheaga pingi nurka seliatoe 
najale, võttis taskust tubaka karbikese ja hakkas ühte oma val- 
mistatud paberossi põletama. Kui sinine suits rõngana tema nina 
ümber lehvis, läks ta nägu, mis siitsaadik murepilves oli olnud, 
nähtavalt lahkemaks. ž 

Meie ei taha teda tema mõtetes mitte tülitada, vaid enne- 
malt oma aega seks tarvitada, et selle noore mehega, kes kord 
meie tähelepanemist on äratanud, ligemalt tuttavaks saaksime. 

Et aga lugeja kannatus mitte liig põnevile tõmmatud ei 
saaks, tahame meie puiklemata varsti välja ütelda, mis ja kes 
see mees õite on. Tema on Tartu universiteedi student, tohtri- 
ameti õppiia, Robert Ellerhein, keda aga tema sõbrad lühidalt 


Bobiks kutsusid. Sündimise poolest on tema eestlane ja ühe" 


Liivimaa väiksema päriskoha omaniku ainus poeg. Kes aga selle 
teatusega veel mitte rahule ei taha jääda, vaid veel põhjalikumalt 
pärima hakkab, kust nimelt ta pärit on, sellele kostetakse vana 
eesti viisi: valge hobuse vallast, küsija külast ja tagapäriia ta- 
lust. Temaisa, tubli talutaat, elas kaunis iõukalt, sest et sel perel 
juba vanast saadik tugevad iuured all olid. Ekh küll vanameelne 
mees, oli tema ometi loomuse poolest nii selge mõistusega, et ta 
hariduse ja kooliõpetuse võimu ära tunda suutis. Kui temale 
kõrgem haridus ka mitte kui paleus tema enese pärast ei näinud 
ihaldatav olevat, oli ta siiski aru saanud, et inimene tema läbi 
suuremate eesõiguste osaliseks ja kõrgema õrre peale upitatud 
saab, mille iuures ka muu ilmlik kasu, nagu varandus, parem põli 
ja au, mitte tulemata ei jää. Temal enesel oli oma elus ka juba 
põhjust olnud, puudulist koolitamist kahetseda. Kuida aga sel- 

lega lugu ka oli, ta oli ikka, mis peaasi on, nõuks võtnud oma 
poega võimalikult tublisti kasvatada ja koolitada, nii kaugele kui 
iõud jätkuks, ja oli selle juures ka siitsaadik kindlaks jäänud, ehk 
küll tema tuttavate seas niisugustest meestest puudust ei olnud, 
kes temale seda tegu suu sisse laitsid. Eks tema küll, vana Mäe 
Mihkel, eestlaste kohta kaunis jõukas talukoha peremees oli, 
nagu meie juba ülemal nimetasime, oli temal siiski õige raske 
oma poega gümnaasiumi kooli läbi teha lasta, ja pärast ülikoolis 
pidada. Aga mis kord ette oli võetud, ei võidud enam pooleli 
iätta ja ta trööstis ennast ikka sellega, et see ju tema ainus poeg, 
ia kõige raskem aeg pea juba selja taha saamas oli. Põjal aga oli 
hea pea ja ta õppis kui vaenlane, nii et ta alamad koolid nagu len- 
nul läbi tegi. Kui aga viimaks ka gümnaasiumi õpetus lõpetatud 
oli, tekkis vaielustsünnitav küsimus, mis ametmeheks Bob ennast 
pidi ülikoolis valmistama. Poeg tahtis tohtriks õppida, isa aga 
seisis kõvasti selle nõu vasta ja soovis temast kirikuõpetajat 
teha; sagedasti kiitis tema vaimulikku seisust ja ütles, et see 
tema kõige suurem südame soov olevat, oma poega kui tublit 
kõnemeest kiriku kantslist kuulda. Siis võivat tema rahuga va- 
nas eas oma silmad kinni panna ja öelda, nagu muiste vaga Si- 
meon: , Issand, nüüd lased sina oma sulase rahus ära minna!“ 
Sel mõttel aga võis ehk ka teades ehk teadmata oma jagu eba- 
uhkust juures olla, sest eestlaste silmis on ju ikka kirikuõpetaja 
amet väga tähtis olnud. Kirikuõpetaja seisab ju mõisnikuga pea- 
aegu ühe pulga peal. On tema pühapäeval tubli jutluse ütelnud, 
mis kuuljate südamesse lõikas, siis räägitakse sellest terve nädal 
otsa, kuni jälle uus kõne tuleb. Nõnda on siis õpetaja alati rahva 
suus, tema on oma kihelkonnas igapidi esimene mees. 

Sellest oleks siis ka isal rõõm olnud ja üks osa poja aust 
oleks muidugi isa peale tagasi langenud. Aga tohter, advokat 
ehk kooliõpetaja ei puutu rahvaga nii paliu kokku, nende nimi ei 
saa nii hõlpsasti oma rahva seas kuulsaks, nad on sunnitud ena- 
masti linnas elama'ia jäävad rahvale võõraks. Peale selle on , 
rahva aru järele õpetajal kergem amet ja algusest rohke kindel 
leivateenistus. Sarnaste mõtete peal rajab veel praegugi suurem 
osa eestlasi, kes ennast kirikuõpetaja ameti peale valmistavad, 
ja sarnaseid mõtteid oli ka vana Mäe Mihkel sagedasti oma po- 
jale korranud, aga see niisama sagedasti nende vasta vaielmd. 
Seletades ja harutades, paludes ja meelitades oli tema sõidelnud 
isa meelt, mille juure ka ema poiale tublimaks toeks oli, Isa aga 
jäi oma tahtmise juure kindlaks, kuni temale ükskord kasvaja 
kaenla-auku tekkis, mis temale nii suurt valu tegi, et temal enam 
öö ööks ega päev päevaks ei olnud. Viimaks ei aidanud muu 
nõu, kui tohter pidi toodud saama, kes tema valu varsti vaigis- 

tada oskas ia mehe terveks tegi. Sest saadik tõusis ka tohtri 
ameti tähtsus Mäe Mihkli silmis kohe paar vaksa kõrgemaks. 
Siiski oli temal ikka veel selle ameti vastu mitmesugust kahtlust, 
nii et ta viimaks kirikuõpetaja käest nõu otsima läks — ja see 
oli poja "õnn. Sest kui kirikuõpetaja seda asja vagusi pealt oli 
kuulanud, ütles tema Mihklile, et kui tema poial enesel mitte suu- 
remat ihaldust ja südame sundmust ei olevat Issanda viinamäe! 
tööliseks heita, siis olla sest selgesti näha, et tema Jumalast mitte 
selle ameti peale kutsutud ei ole, ia isa ei pidavat siis teda ka 
mitte sundima. Ja see oli õigus. Mõned kurjad suud aga taht- 
sid seda asia pärast küll teistviisi seletada. Kirikuõpetajal enesel 
° oli ka üks poeg hiliuti ülikooli saanud, kes ennast vaimuliku ameti 
vasta valmistas ja pärast isa koha päriiaks pidi saama. Ker- 
gesti aga oleks võinud juhtuda, et kui Mäe Mihkli Bob kä seda- 
sama teadust oleks studeerinud, rahvas teda pärast rolikem oleks 
usaldanud ia kirikuõpetaja koha peale ennemalt teda soovinud. 
Seda meie aga ei usu. Nii paliu aga on selge, et Mäe Mihkel jä- 
tele andis ia Bob ennast Tartu ülikoolis tohtriameti õppijate kirja 
laskis üles võtta ja isa ennast viimaks sellega trööstis, et ka 
AG härra“ temale kui ka kõigele suguvõsale ainult auks võib 
olla. 

Juba oli Bob kolm ja pool aastat, ehk nagu koolikeeles ütel- 
dakse, seitse semestrit ülikoolis viibinud ja esimese jao eksami, 
mida tohtrite filosoofikumiks hüütakse, hiilgavalt ära teinud ja 
võis sellel põhjusel juba professorite ülevaatuse ja juhatuse all 
kliinikus haigeid katsumas ja linnas oma käe peal vaeseid inimesi 
tohterdamas käia, sest et rikkam rahvas niisugust poolõppinud 
arsti enese tõbevoodi juure ei lase. Päris valmis tohtriks saada 
oleks aga Bobil veel tublisti üks aasta ehk poolteist ära kulunud. 
Aga õnnetus tuleb hõiskamata ja viletsus vilistamata. Ka Bobile 
tuli kurb sõnum, nagu rahe õitsevasse lilleaeda. Lugu oli ise- 
enesest järgmine. Paari päeva eest olid isa-ema teda linnas vaa- 
tamas käinud ja seda rõhuvat teatust kaasa toonud, et nad äkit- 
selt nii suure kahju saanud, et praegu isegi ei tea, kuidas ennast 
edasi elatada saavad. Karja-Kustas, kaheteistkümne aastane 
poisikene, oli salaja toa peal piipu põletanud ja, sest et keegi 
juhtunud peale tulema, esimese ehmatusega piibu kõige tulega 
põhku visanud ja ise putku pannud. Sealt aga oli tulukdne lahti 
peasenud ja mõne tunni pärast ei olnud elumajast ja kõrvalistest 
hoonetest muud järele jäänud kui suitsevad tuhahunikud ja mus- 
tad ahervared. Ainult saun, mis teistest ehitustest tükk maad 
eemal seisis, oli terveks jäänud, nii et õnnetu perekond temas 
vähegi peavarju leidis; oli ikka veel parem kui kuuse varjus olla, 
ehk päris lausa teava all. Puhta raha, nii palju kui teda just ko- 

dus oli, olid nemad küll välja saanud, aga kõik hinnalisem, aas- 
tate jooksul suure vaevaga soetatud majakraam oli pidanud tule- 
roaks saama. Mõne aja eest oli tütar mehele läinud ja oma kaas- 
vara ka varsti ühes saanud, nii et suuremat raha neil kodus ei 
olnudki. Nõnda oli siis saadud kahju väga valus kannatada, ja 
palju vett võis enne jõest merde jooksta, kui see perekond sest 
õnnetushoobist täiesti jõudis toibuda. Mis aga vana mehe sü- 
dant selle iuures kõige rohkem näris, oli see teadmine, et ta ise- 
ennast kõigest süüst mitte puhta ei leidnud olevat. Tema talu oli 
küll tulekassas kinnitatud olnud, aga kaks päeva enne tulekahju 
oli kinnitamisaeg otsa saanud ja peremehe enese hooletuse läbi 
oli tiuesti ülesvõtmine hiljaks jäänud. Tema oli juba ammugi 
seda asia ikka õiendada soovinud, aga viimaks nii kauaks jätnud, 
kui ise kard jälle linna läheks. Sellega aga oli tema maksvate 
seaduste järele oma kahjutasu nõudmise õiguse kaotanud. Küll 
oli tema nüüd varsti linna läinud ja ütelnud, et ta talu juba üle 
kümne aasta olla tulekassas kinnitatud olnud, aga ametnikud 
olid ainult õla nukkesid kehitanud ja vastanud, et see asi nendesse 
sugugi ci puutuvat, sest kinnitamise aeg olevat tulekahju juhtu- 
musel iuba mööda olnud. Nii sai siis see väikene hooletus hirm- 
sasti karistatud, aga kahju oli kord sündinud ja kahetsus liig hi- 
line. Hädavaevalt võis tema loota oma koha peale nii palju raha 
laenuks saada, et ta oma hooned jälle üles võis ehitada, aga poja 
toetuseks ei olnud temal enam võimalik kõige vähematki anda ja 
kui see ka kuidagi veel korda oleks läinud, siis ei oleks poeg ise 
niisugust ohvrit vasta võtnud. Sellepärast pidi Bob nüüd ise kat- 
suma, kuidas ta ennast edasi vedada sai. 

Niisugusel lool näeme meie siis Bob'it kurvas tujus »mõtte- 
tarkade käigul“ pingi peal istuvat ja oma praeguse kimbatuse ja 
uduse tuleviku üle mõtteid mõlgutavat, mis niisama keerulised 
võivad olla, kui suits, mis tema paberossi otsast tõuseb. Äkitselt 
kõigest eluülespidamisest ilma jäädes oli temal vähe lootust veel 
umbes poolteist aastat ülikooli jääda ja oma õppimist lõpetada. 
Tema oli küll oma teaduse jaoskonna juhataja jutul käinud ja pa- 
lunud, kas teda ehk ei võidaks kroonu kasvandikkude sekka 
vasta võtta, aga nende arv oli viimseni täis, sest et arstide jaos- 
konnas need kohad otsitavad on ja mitte nii sagedasti tühjad ei 
seisa, nagu theoloogia omas. Professor andis temale nõu, kõige 
vähemalt pool aastat kannatada, aga mis pidi ta nii kaua tege- 
ma? Millega ennast elatama? Muidu aga oleks see jaoskond 
hea meelega teda, kui erguvaimulist ja laitmata noormeest, 
kroonu kasvandikkude liiki vasta võtnud, nagu jaoskonna juha- 
taja ise kinnitas. Nõnda oli tema siis praegu säherduses kitsi- 
kuses, etta kustki omale abi ei leidnud. Sügavas mõttes uuristas 

tema oma kepielevandi-luuse otsaga oma jalgade ees peenikeses 
kruusas ja torkas ta viimaks kaunis pahaselt veel sügavamini 
ülestustitud liiva sisse. 

Korraga sai tema kaunis tugeva matsu oma pahema õla 
peale, nii et ta nagu iahmatas ja iust mitte kõige meelitavamate 
sõnadega oma rahurikkujale kosta ei tahtnud. Kui tema aga tü- 
litajat ligemalt tunnistas, läks tema nägu märksa lahkemaks ja 
ta ütles ikka veel oma valusasti puudutatud õlga hõõrudes: 
Noh, muidugi, ikka jälle vana Jumm! Kes võiks ka muidu nii 
kohmakas olla ja kõik haritud inimeste peenikesed kombed ei 
mikski panna, kui ainult sina! Pagan võtku sind ja sinu karu- 
moodi paitamist! Ma usun, et minu õlg veel nädal otsa saab sü- 
gelema.“ 

»Tasa, ikka tasa, v'a koolivend ja kallim seltsimees,“ vas- 
tas tülitaja Suure häälega naerdes: ,,mis mina sinna parata võin, 
kui minule niisugune käsi on loodud, et kõik neiukesed kiliata- 
vad, kui ma neid teretan. Mina kulutan sind taga otsides oma 
kallist aega ja sõtkun juba saapa kontsad viltu, nii et inimesed 
iuba arvata võiksid, et ma kõveraid teesid käin, ja sina võtad 
minu südamlikku teretust nii karmilt vastu,“ õhkas kõneleja ha- 
lenalijakalt oma silmi taeva poole tõstes. ,,Tõesti, maailm läheb 
hukka ia meie roorsugu on raisus, nagu meie vagad sõbrad kuu- 
lutavad, sest kõik isa-isade tuum ja rammu ja vaim on nende 
seast kadunud!“ 

Bob pidi vägisi naeratama, tema sõnarikas sõber aga laskis 
oma keha nii tüsedasti pingi peale teise nurka, et seljatugi aga 
naksatas. 

»Istud siin vaikses nurgas,“ puhus tulija ühel ioonel edasi, 
«kõige kallimal ilmakesel, millega Jumal meid põrmitsejaid iialgi 
on õnnistanud, kurtes ja pead norutades, nagu ennemuiste Scipio- 
Karthago linna varemetel! Pajata mulle,-mu poeg, mis saladus 
rõhub su südant, kosta, mis kurbtus sind kurnab, mis murelik 
mõte sind vaevab? Kas on armastuse nooled sinu südant süti- 
tanud, või oled sa hommiku pahema jalaga sängist astunud? ehk 
on sulle koguni kõige esiteks mõni vana naine vasta tulnud ja 
sind räpase silmaga kaenud? Pole sul vaja nii hädapillist nägu 
teha, nagu mõni kaherublane veoloom, mis laadal viimaks setu 
kätte on sattunud! Ma olen juba kuulnud, missuguse tõrvaga sa 
oled kokku puutunud, üks kägu teadis minule sellest juba kuk- 
kuda. Käisin sind praegu kliinikus taga otsimas, aga seal ütles 
mulle ukse-Villem, et sa iuba ära olevat läinud. Tahtsin selle- 
pärast just sinu juure koju minna. Nägin aga mööda purjetades 
sind siin pingi peal kükitavat, nagu peatäis õnnetust. Noh, mis sa 
tahad siis selles sampsu läinud asias peale hakata?" 

Bob oli oma sõbra juttu, küll naeratades, aga siiski tähele- 
panemisega kuulanud ja vastas nüüd tõsisema näoga: 

Ma tänan sind kõigest südamest sinu osavõtmise eest. Ma 
olen praegu ka isegi mõnda keerulist nõu pidanud, aga hammas 
ei taha kuhugi hakata. Igal mõttel on täidesaatmisel oma kümme 
kimbatust ja mitu teist takistust. Kahju, et see õnnetus minule 
just nüüdsel ajal pidi juhtuma; oleks ta üks ainus aasta hiljemini 
tulnud, siis oleksin mina iuba kindlamalt õnnehobuse sadulas 
istunud ja ei oleks ennast sealt nii hõlpsasti maha tõrjuda lask- 
nud. Aga kes võib siiski teada, kas see ehk veel kuidagi viisi 
minu kasuks ei ole, inimese elulugu on vahest väga kirju.“ 

»Kas sa ka tead, mis mina sest mõtlen ja sulle varsti aval- 
dada tahan?“ ütles Bobi sõber, keeleuurija õliõpilane Voldemar 
Stark, keda sõprade keskel ,Jumm'iks“ hüüti. Tema oli Bobi 
ealine mees, aga sellest kontide poolest palju tugevam, ja kui sa 
tema otsa vaatasid, siis ei olnud sugugi imeks panna, miks neiud 
kiliatasid, kui ta neile sõbralikult kätt andis. Tema lahkest näo- 
moest ja sinistest silmadest paistis südame headus. 

Sina peaksid õige mõneks ajaks koolmeistriks hakkama, 
sinul on ju selle tarvis koguni avalikud vaimuanded. Sina oskad 
ju vehklemise põrandal õige tublisti oma mõõka keerutada ja 
hi osavasti pihta anda, küll sa siis ka koolikepiga korda 
saad.” 

«Jah, vellekene, kui ma muud ei oskaks, siis saaks minust 
küll päris vilets koolmeister ja, tänu Jumalale, on kepivalitsus 
ka koolidestki juba kadunud, nagu sa isegi tead.“ 

Olen oma aias veel küllalt liinealiga näppude peale saa- 
nud, aga jäägu see nüüd arutamata. Vana kindraliemand, kelle 
ülekäe läinud võsukese sina oma hoolitsemise alla olid võtnud, 
kui ta toona nagu tinapura viiendamasse klassi oli järele jäänud, 
kui teised uude vormi valati, on väga rõõmus sinu koolitamise 
osavuse pärast ja laulab nüüd igal pool sinu kiitust suure suuga. 
Aga jäägu nali naliaks ja tõsi tõeks. Kui sinul tõesti lust peaks 
olema koolmeistriks hakata, siis võid sa ennast varsti minu juu- 
res ,,möllida“, mina võin praegu niisuguse koha juhatada, ehk 
õigemini ütelda, nõnda viletsat noormeest, nagu näituseks sind, 
õnnelikuks teha ja toreda ameti peale aidata. Koht on küll na- 
tukene kaugel meie Emakese kaldalt, sügaval Venemaa südames, 
kus hundid inimestele kontvõõrasteks käivad, lühidalt Moskvas, 
aga ega See suurem õnnetus ei ole, ja sa tead isegi, et vanapagan 
näljaga kärblaseidki nahka paneb. Minul oli esiti küll nõu, seda. 
kohta pikale Joonale soovitada, aga see mees ei oska inimestega 
peenikeselt ümber käia ja meie universiteedi au eest nõnda seista, 
kui vahest tarvis läheb. Ja sest, et ma nüüd kuulsin —“ 

Bcbi huulte ümber lehvis peenikene naeratus, kui tema oma 
ladusa seltsimehe otsa vaatas, kes istmelt oli üles tõusnud ja ela- 
valt kätega veheldes tema ees seisis. 

»Tänan selle kõrge aü eest,“ ütles tema siis nalja viisi ku- 
mardades, »aga kust sina siis selle tähtsa ameti soovitajaks 
said?“ 
| »Elm*, kostis Jumm oma pahemat silma pilustades ja ka- 

valat nägu teha püüdes, millega ta aga sugugi toime ei saanud: 
«Laialdane hõimkond, tähtsad sugulased, kuulsad sõbrad, ne- 
mad kõik peavad mind meeles, kui midagi tarvis on minu läbi 
talitada lasta — oh, see on minule väikene asi! Tuleb korraga 
ühele vanale viiendama põlvelisele onupoiale meele, et temal üks 
tähtias suguvend Tartu ülikoolis tarkust tabamas on: ta tarvi- 
tab parajasti kodukoolmeistrit ja soovib enesele nimelt ühte Tartu 
üliõpilast — vist sest, et ta muiste ise siin semestrit kaks studendi 
nime all on viibinud ja temale siinne tarkuse hais vägevasti on - 
ninasse torganud — arvab nüüd ehk, et tema pojukesed seda 
ennemalt tarvitada võivad, mis tema omal ajal ise omandada ei 
osanud ehk ei jaksanud.“ 

»Noh, kuule,“ sähvas Bob naerdes vahele, ,, kui mina nüüd 
sinu jutu ja sinu enese järele omale tahaksin sinu Moskva onu- - 
poiast pilti kujutada, siis ei oleks minul küll mitte suuremat õhi- 
nat, sinu pakkumist vasta võtta! Aga ma loodan, et sinu onti- 
poeg ikka paar protsenti sinust saab tublim olema.“ 

»Väga meelitav,“ hüüdis Jumm, ,kui see au siis ka mitte 
minule ei saa, vaid onupoja pähe langeb, eks ta suguvõsasse 
ikka jää.“ 

»Palun heaks võtta,“ vastas Bob ja kõneles siis edasi. 
«Üleüldse ei oleks minul küll mitte vastumeelt mõneks ajaks nii- 
sugust kohta võtta, iseäranis kui ma oma praeguse oleku peale 
mõtlen, aga siiski tahaksin mina enne otsusetegemist ikka neid 
tingimusi kuulda, mis selle juures on. Palga suuruse peale ma 
palju ei vaataks, ehk küll ma õiguse pärast seks sunnitud olek- 
sin, aga tähelepandavam on mulle, kuidas kõik muu olek ja läbi- 
saamine on.“ 

Ma loodan, et meie ka sellega korda saame. Ligematest 
tingimustest olen mina volitatud sinule ka mõnda juba teada 
andma. Üleüldse aga pean ma sinule ütlema, et minu kallis viien- 
dama-põlveline onupoeg Moskva linnas sakste seas ia ka teiste 
kodanikkude hulgas õige aus ja tähtias mees olevat. Raha aga 
olevat temal kui raba. Sellepärast pakub tema ka oma kodu- 
koolmeistrile prii iilespidamise kõrval aastas 900 rubla palka, 
mille eest tema kahele poisslapsele viis tundi päevas õpetust on 
anda. Prantsuse keele ja muusika õpetuse tunnid jäävad koolita- 

janna hooleks, nii et sinul sellega sugugi tegemist ei ole. Mina 
arvan, et sa nende tingimustega küll leppida võiksid, on ju ometi 
mõnigi ülikoolitatud noormees vähemagi palga eest pidanud 
koolmeisterdama. Sellepärast ütle aga üks ainus sõna ja kaup 
on varsti küps!“ 4 

Bob seisis paar silmapilku mõttes, siis aga patsis ta mehi- 
selt oma seltsimehe pakutud kätt. 

»Olgu siis asi kindel, et mina kultuurikandjaks vana tsaa- 
ride pealinna lähen. ,Liisk on langenud!“ hüüdis Caesar ia läks. 
üle Rubikoni jõe. Tänuks aga tahan mina sind sinu viiendama- 
põlvelise onupoja poegadele alati kardetavaks eeskujuks silmade 
ette maalida." 

»Selle eest kaitsku neid Jumal, kui neist ükskord tublid 
studendid peavad saama, kes tervistrikkuvat raamatute tolmu 
parajal ajal õllega oskavad alla loputada. Ma loodan sellepoolest 
oma suguvõsa tubli loomuse peale, et nemad ennast sinust mitte 
narrida ei lase. Aga nüüd, vana kaim, lähme otseteel trahterisse. 
Kauba peale kuluvad ikka liigud ära ja ega meiegi suud sarvest 
ei ole. Teised sõbrad on vist ka koos ja võtavad ennelõunest isu- 
äratust. Seal võime meie neile siis seda tulist uudist kohe jah- 
tumata ette panna; küllap nad oma vaateluugid nii pärani ajavad 
kui rehealuse väravad tuulamise aegu.“ 


»Kunas on sinu nõu selle asja pärast oma sugulastele kirju- 
tada?“ küsis Bob. 

»Täna päev veel saadan mina temale traadi teel sõnume: 
Moskvasse, et sina tuled, sest et tema mind nimelt on palunud 
võimalikult pea vastust saata, aga siis ei või sina ka enam oma 
ärareisimisega kaua viivitada.“ . 

»Minu reisipaun on peagi valmis seatud,“ vastas Bob. 
»Vaata, kui kenasti see trehvab,“ hüüdis Jumm. ,, Täna 

peale lõunat sõidame meie ju maale oma harilikku pooleaasta 
lõpupidu pühitsema, mis nüüd ühtlasi sinu jumalagajätmise joo- 
dud võivad olla; homme on siis veel üleüldse peaparandus ja vin- 
guvalu vaigistus ja ülehomme hommiku võid sina juba Falken- 
bergi tossukünaga Pihkva poole sõuda. Hädalisemaid toimetusi 
võid sa ju veel osalt täna, osalt homme õiendada.“ 


»Tänane päev läheb juba raisku,“ vastas Bob oma uuri vaa- 
dates, ,,kui ma lõpupidust osa võtta tahan, sest et meil pea juba 
lõuna käes on. Lõpupidul aga ei tahaks ma puududa, sest ainult 
seal leian ma oma sõbrad kõik koos, nii et ma kõik korraga võin 
iumalaga jätta. Ei tea ka, kas ma ilmaski veel sarnasest rõõ- 
must saan osa võtta!“ 

Mõlemad sõbrad olid pingi pealt üles tõusnud, Jumm oli 
oma käe Bobi õla peale pannud ja nõnda olid nemad juttu vestes 
»Kuradi silla“ juure jõudnud ja sammusid linnapesa poole. 

»Aga, mis mulle praegu meele tuleb,“ ütles Jumm lühikese 
wvaitolemise järele, ,,Tilder olevat ju eile Tähkveres õige tublisti 
Müllersoni kahevõitluses üle löönud — kaks kriipsu risti üle rinna 
ja kolmas kenaks rõugetäheks käevarre peale: üks nende seast 
aga olevat viie õmblusega.“ 

«Missugune see Müllerson on, ma vist ei tunnegi teda,“ 
ütles Bob. 

«Miks sa teda ei peaks tundma, pikk ja kuiv, näeb välja, 
just nagu oleksid mõnele puuhalule purika silmad pähe pistetud“ 
kostis Jumm. 

»Ah,-see! Nüüd ma tean juba,“ tõendas Bob, ,,ka nüri kir- 
ves võib kivi leida.“ 

Aga kuidas siis nüüd vaese Villu käsi ka kliinikus käib, kas 
ta hakkab juba paranema? Sina oled teda täna ometi näinud?“ 
küsis Jumm jälle. 

«Muidugi käisin mina teda vaatamas,“ vastas Bob, ,,aga 
kiita ma tema käekäiku ei või, kui ka enam suuremat surmakar- 
tust ei ole. Nagu sa ju tead, oli ,lappijal“ õnnetus olnud, et tema 
läbilöödud soone otsa kinnisidumisel, kus verd vaja oli välja 
pumbata, kogemata ühte kurja haava mädaga ära kihvtitatud 
pumpa oli tarvitanud. Sellest tekkis nüüd verekihvtitus, mis tõ- 
bise elule ähvardas otsa teha. Mis nüüd teha? Aga üks kurat 
aetakse teise vägevama kuradi varal välja. Et nüüd selle paha 
haava mädast sünnitatud verekihvtituse mõju murda, peab hai- 
gele iks teine kangem kihvt sisse antud-saama, mille mõju aga 
pärast hõlpsamini võib tühjaks teha. Selleks vastaseks kihvtiks 
aga on alkohol või puhas spiritus võetud, ja et see kergemalt ini- 
mese verest lahkub, teab iga üks, kellel teisel päeval pärast joo- 
mist on juhtunud pea uimane olema. See tõbi kaob iseenesest 
ära. Sellepärast antakse Villule nüüd niipalju kanget marjaviina 
juua, nimelt sherrit, et ta hommikust õhtuni ikka ühes vinnas on 
ja selget päeva enam näha ei saa. Vaata, kui imelisel viisil prae- 
gune tohtrite tarkus oma haigeid rohitseb!“ 

Sõbrad olid selle trahteri ette jõudnud, kus nende selts ha- 
rilikult koos käis. Nemad sammusid ühest lihtsalt sisseseatud 
kaubatoast läbi, kus mõned käsitöölised letilaua ees õlut jõid ja 
iuttu ajasid, ja läksid tagumise toa poole, kust neile ühe mehise 
laulu viimased sõnad vasta kõlasid. Siis kuuldi valjult läbisega- 
mini hüüdvaid häälesid. Nagu vanad tuttavad astusid nemad 
sisse ja nende teretus ,,N'morgen!“ võeti niisamuti kõigilt poolt 
elavalt vasta ja enne kui veel'kaks minutit oli mööda läinud, istu- 


16 


sid Bob ja Jumm rõõmsate seltsimeeste hulgas ja jõid mõnegagi 
Tartu studentide viisi järele pool klaasi õlut kokku. Teatus Bobi 
lahkumisest võeti suure osavõtmisega ja kahetsemisega vasta. 
Siis aga pööris üleüldine jutt jälle õhtu poole peetava lõpupidu 
peale. 

Kui vaheajal ka lõunetund juba kätte oli jõudnud, hakkas 
seltskond minekut tegema ja studendid lahkusid enamasti kahe- 
kesi ja kolmekesi mitmele poole, seda mööda, kus uulitsas kellegi 
oma elukorter ehk söögimaja oli. Ainult mõned vanad õllesõbrad 
jäid veel trahterisse juurdlema ja rebaseid utsitama. Bob aga 
läks Jummiga telegrahvi kontorisse, kust viimane oma sugulasele 
traadi teel teate saatis, et uus kodukoolmeister leitud on ja pea 
saab oma reisi ette võtma. Siis aga lahkusid mõlemad sõbrad 
ja Bob läks otsekohe koju, kus tema viibimata oma asju ja raa- 
matuid hakkas sissepakkimisele valmis seadma, sest et temale 
teisel päeval seks toimetuseks palju aega ile ei jäänud, kui ta ka 
kõik neid perekondasid, kelle juures tema alati lahket vastuvõt- 


mist oli leidnud ja lõbusasti aega viitnud, isiklikult jumalaga tah- 


tis jätta. 


HI. Reisi peal. 


»Jumalaga, Bob! Ela priskesti ja saada meile õige pea sõ- 
numeid, kui sa kohale oled jõudnud!“ — ,,Head õnne!“ — , Jälle- 
nägemiseni!“ — hüüdsid mitmed hääled noormehele jumalaga- 
jätmiseks, kes praegu ennast turtsuva ja tossava aurulaeva parda 
najale toetas, mida Jummi nali Falkenbergi tossukünaks oli nime- 
tanud, teised inimesed aga tema päris ristitud nime järele ,,Alek- 
sandriks“ hüüdsid. Lugeja saab juba aimanud olema, et see 
Bob“, kellele need õnnesoovid tee peale kaasa anti, keegi muu 
ei olnud, kui meie tuttav, keda tema ligemad sõbrad veel auru- 
laeva juure saatma olid tulnud. 

Juba oli kolmat korda kella helistatud ja laudsilla, mis siit- 
saadik laeva oli nõndanimetatud ,,pullvärgiga“ ühendanud, tõm- 
basid töömeeste tugevad käed kaldale. Kapten seisis üleval oma 
kõrge trepi peal ja laskis sealt kamandamise sõnu kõlada, masin 
vilistas ja laevarattad keerasid ennast kord suure solinaga vees 
ringi, nagu vast mõni tore täkk jalaga kaabib, ja hakkasid siis 
korralikult liikuma, esiti pikkamisi, nagu tõrkudes, laev tegi kää- 
naku jõe keskpaiga poole, ja küttis siis aegamööda oma käiku 
kiirustades Emajõge mööda alla. Selsamal silmapilgus kõlas 
tema laelt rõõmus hurraa! ja pasunate hõiskamine ja peale selle 
saksa rahva kena lauluviis: ,,Muss i denn, muss i denn zun 
Städtele 'naus“, mis ennast kaldale mahajäänud rahvakogu rõõ= 
muhõiskamisega segas, ja nii hästi laevalael kui kaldal lehvitati 
valgete taskurätikutega jumalagajätmiseks kuni laevakere Hen- 
ningi aida kohal kaunis järsu käänaku taha kadus, nii et ainult 
veel tema korsten ja lipustatud masti otsad üle kalda aga vaata- 
jate silmi puutusid ja mõned tumedad passi hääled veel nende 
ja ulatasid, kuna ülemistest häältest midagi enam kuulda ei 
olnud. ' 

Aurulaeva lagi aga kihas inimestest ja nende hulgas oli ka 
iks suur, tubli Peeterburi mängukoor, kes Tartu linnalaste elaval 
osavõtmisel paar kontserti oli andnud ja nüüd jälle pealinna ta- 
gasi läks. Mõned reisijad, iseäranis õrnemat sugu, vaatasid küll 
veel vaikselt ja vesiste silmadega linna kaduvate tornide poole 

tagasi, suuremas hulgas aga oli mure oma kehaliku lõbuduse eest 
t ja igaüks katsus omale aga paremat istumise aset nõu- 
tada. 

Ka Bobi südant rõhus raske tundmus, aga temal ei-olnud 
aega ega rahu ennast oma mõtete voli alla anda. Tema leidis 
reisijate seast mitu tuttavat ja ka paar seltsimeest, kes kaugel 
elades juba enne kooliaja lõppu olid luba saanud koju reisida. 
SŠilmapilk olid laeva-lael üks laud ja mõned kokkupandavad rei- 
sitoolid niisuguse koha peale seatud, kuhu korstna suits mitte 
peale ei käinud, ja rõõmus seltskond ringi istumas, kelle seas ka 
mõned vanemad isandad olid aset leidnud. Varsti läks jutt sori- 
nal edasi ja nalia sädemed keerlesid, nagu Jaani õhtul tuleratas- 
test. Mängukoor, vaimustatud prii joogist, mida temale lahkesti 
ja rohkesti pakuti ja tema poolt ka tõrkumata vastu võeti, sest 
et pasunapuhkujate kurgud alati põuda näivad põdevat, lõikas 
nii lustilisi lugusid, et Emajõe kallastel õitsevate aasade peal, 
kust laev mööda läks, kirjud liblikadki üksinda ja paari kaupa 
suurema vaimustusega tuult tallama hakkasid ja kullerkupud 
taktis oma kuldseid päid kiigutasid. Nõnda läks sõit lõbusasti 
Emakese selga mööda alla, kuni laev Peipsi järve vahutaval 
pinnal hällima hakkas ja pärituulega ka veel purjud aurule abi- 
jätkuks ülesse tõmmati. Ka see Kalevipoja endine tallermaa ja 
kuulus võitluse paik jäeti pea selja taha, ilma et muistsed tuus- 
larid ia sarnased õigeid inimesi kimbutavad elukad meie reisi- 
jatele mingi vingerpussi oleksid teha suutnud; nende asemel puu- 
tusid ainult vagad kalapüüdjate vened ja valuvate purjude varal 
sõudvad lodjad vaataja silma. Kui laev tükk aega Veliikaja jõe 
künkliste kallaste vahel edasi oli tossanud, hakkasid ka juba 
ennemuiste kuulsa ja rikka Pihkva linna kirjud kirikutornid sil- 
maringist vastama ja ikka ligemale jõudma. Siis vilistas ja hui- 
kas masin jälle nii jäledasti, et õrnem sugu sõrmeotsad kõrva- 
desse pistis, rattad jäid puhkama ja laev libises viimase hooga 
pullvärgi ääre, kus rattad veel viimast korda järsku vett solista- 
sid ja siis vaikisid. Kütkenduse köied visati kaldale, kus ootav 
rahvahulk ennast ettevaatlikult selle eest hoida püüdis, et hooli- 
mata laevameestest visatud köied temale mitte otse vasta näge- 
mist ei lendaks. Laev hakkas ennast reisijatest tühjendama ja 
mõne silmapilgu pärast oli ka Bobil ja tema sõpradel jälle kindel 
põhi jalgade all. 

Bob oli esimest korda Pihkvas; üleüldse pani ta praegu oma 
jala esimest korda päris Venemaa pinnale, mis juba ümberringi 
tema kõrvu kostvast võõra keele kõlksust ära oli tunda. Seda 
ei ole siis imeks panna, kui tema varsti oma sõprade seltsis linna 
silmitsema läks. Asjad jäeti aurulaeva peale ustava hoiu alla, 

sellepärast ei olnud neil ka vaja mõnes võõrastemajas korterit 
võtta. Peeterburi rong läks alles öösi kella 4211 aegu minema, 
nii et Bob'il küllalt veel aega jäi hulkuma minna. Pihkva linna 
endisest kuulsusest ja uhkusest pole küll enam palju järele jää- 
nud, aga siiski maksab ikka mõnda kohta vaadata, mis juba aja- 
loosse ülestähendatud juhtumuste poolest silmitsemise väärt on. 
Kui mõned tähtsamad kohad läbi käidud olid, läksid sõbrad ühes 
koos Kutuusovi aeda, kus parajasti väe muusikakoor mängis ja 
palju rahvast liikumas oli. Siiski leidsid nad ühe tühja laua, kuhu 
nad omale kehakinnitust tuua lasksid ja siis muusikat kuulates ja 
lõbusat juttu vestes oma aega viitsid, kuni vaja oli edasireisimise 
peale mõtelda. -Bob'i sõbrad jäid ööseks Pihkvasse, sest et nende 
reis Riia poole läks ja nende raudteerong alles teisel iommikul 
tuli, Aga siiski tulid nad Bob'i* veel vaksali saatma. Veel üiks- 
kord pigistasid nad kätt ja «ndsid lahkudes teine teisele suud: 
siis vilistas masin, vaguni uksed pandi kinni, rong hakkas ähkides 
edasi nihkuma ja kadus öösisesse pimedusesse. 

Vagunis, kus Bob oli aset leidnud, jäi reisijatele nii palju 
ruumi üle, et enamasti igaühe voodiks terve pink sai, mille peale 
muidu kaks inimest peavad mahtuma. Iga iiks katsus omale siis 
võimalikult head aset nõutada. Sest et muidugi süda öö aeg oli, 
heitis suurem hulk puhkama ja peagi oli kõik jutt vaikinud. Bob'i 
vastu istus teise pingi peal üks naisterahvas oma väikese pojaga, 
kes ema süles magusat und uinus. Viimaks pani ema poisikese 
hellasti pingi peale nurka magama ja laskis ka suikudes oma pea 
pehme Seljatoe najale. Bob ei olnud viimastel öödel hästi ma- 
gada saanud, mitmesuguste talituste ja murede pärast, ja väsi- 
mus kippus nüüd vägisi ka temagi üle võimust võtma. Harju- 
mata mürinast, kärinast ja praginast hoolimata vajusid ka tema 
silmad kinni. Aga nii pea kui rong peatas ja konduktor suure 
häälega väljas perrooni peal iga vaguni ees jaama nime hüüdis, 
ärkas ta ikka jälle üles. Mõned reisijad kadusid vahejaamade 
peal, teised tulid jälle asemele, aga üleüldse oli vähe muudatust 
ja kõik läks suurema segaduseta mööda. Paar korda hakkas 
Bob'i ees istuva naisterahva laps nutma, nii et mõned unest ära- 
tatud kaasreisijad nukral näol oma pead tõstsid, aga siis andis 
ema temale juua ja vaigistas teda nii osavasti, et muud midagi 

enam kuulda ei olnud, kui ainult raudteerongi uinutav rattattta- 
ta-rattatttata, mis ühte soodu edasi kõlas. 4 

Päikene oli juba keskhommikus, rongijuht oli kõikide käest 
piletid ära koristanud. Seal tõusis reisijate seas korraga suurem 
liikumine kui mujal jaamade ligidale jõudes. Mõned olid oma 
istmetelt püsti tõusnud ja vaatasid aknast välja. Üks hääl hüü- 
dis: ,,Juba pealinn paistab!” ja nagu käsu peale hakkasid reisi- 

jad oma kimpsud kampsud kokku otsima. Siis oli iseäralik 
kräuksumine kuulda — tossutäkk pandi kammitsasse — ja rong 
veeres pikkamisi ühe klaaskatuse alla. Nad olid pealinnas. 

Ka Bob oli oma reisikoti käe otsa võtnud ja välja perrooni 
peale astunud, kus ta enesele ka teised asiad prahi seast kätte 
anda laskis. Parajasti oli tema ühe voorimehega kaupa tegemas, 
kes teda võõrastemajasse pidi viima, kui ta korraga enese ligidal 
ühte eht Peeterburi viisi uhkes riides noormeest nägi, kes tera- 
selt tema otsa vaatas. 

»Bob!* — ,Prits!“ ja kaks sõpra hakkasid teine teise 
kaela ümbert kinni. 

»Ennäh imekest!“ hüüdis Pritsuks hõigatud sõber. ,,Kust 
sina siia Piiterisse oled saanud? Kas sa Tartust tuled?“ 

»Ikka vanast Taara linnast! Toon sinule ka selia täie ter- 
viseid kaasa.“ 

»Paliu tänu selle eest! Aga ütle, kas sina kauemaks aiaks 
siia tahad jääda?“ 

»Ei jää, mul on veel pikem tee jalgade all ja tahtsin ainult 
läbi minnes paar päeva siin viibida ja teie toredat pealinna sil- 
mitseda.“ 

»lubli!- Küll meie sellega ka toime saame,“ kiitis Prits. 

»Aituma siis, et ma kohe nii armsa juhi olen leidnud. Ma 
loodan ometi, et sina ise minule paar tundi omast ajast võid oh- 
verdada. Mis?" i 

»Kõige suurema meeleheaga, vana sõber. Õnneks ei ole mi- 
nul praegu ka mitte pakilisemaid talitusi. Sellepärast võime siis 
ikka seda ja teist ühes koos elatud ajast meele tuletada ja ma ta- 
han sind ka siin pealinnas Pontsiuse juurest Pilatuse juure viia, 
nii et sinu jalad kipitama saavad.“ i 

»Nu shto, barin, poieedem?“ segas ennast ootamisel kärsi- 
tumaks läinud voorimees nende jutu vahele. 

»Ssijuu minuutu!“ vaigistas teda Prits. ,,Tshemodanõi 
vos'mi ksebee na droshku!“ ja Bobi poole pöördes ütles tema: 
«Nüüd aga sõber, sõidame otsekohe minu korterisse: võõraste- 
majas on sinul suured kulud ja peale selle ei saa meie siis ühte 
puhku teineteisega koos olla ja oma juttusid ära rääkida. Aeg 
on ka kallis. Mina elan küll poissmehe viisi, aga nii palju ruumi 
jätkub ikka, et sind oma külaliseks tohin paluda. Sellepärast 
istume aga peale.“ 
| Bob võttis tänuga selle lahke pakkumise vastu. Voorimees 
aga hakkas kõrgemat hinda tellima, kui tema teist adressi kuulis. 
Seal aga hüüdis Prits: ,.Nu, poshol, Van'ka, 'dvugriivenmõi pri- 
bavläiu!“ ja droshka veeris vurinal Peeterburi kivi uulitsaid 
mööda edasi. 

Kahekümne minutilise sõidu järele jõudsid nemad Pritsu 
korterisse, mis küll neljandama korra peal, aga sellegi pärast 
veel sugugi mitte üleval korstna otsa taga ci olnud. Prits oli siin 
ühe perekonna käest, kes ise ka üüri peal elas, omale paar tuba 
üürinud, nagu seda suurtes linnades sagedasti tehakse. 

»Nüüd, sõber,“ ütles Prits, kui asjad üleval olid vastu Võe- 
tud, ,,võtame kõige esiteks kehakinnituseks natukene suurust ja 
kui sa siis vahest väsimust puhata ei taha, võime varsti linna 
vaatama minna.“ 

»Väsimusest pole mul juttugi,“ kostis Bob, ,,ma tahaksin 
üksnes silmade peale natukene vett ja mõned puhtamad hilbud 
selga panna, siis olen ma kohe valmis sinuga kaasa tulema, kuhu 
sa ise heaks arvad mind juhtida.“ 

»Noh, Bob, aga nüüd räägi ka, kuidas sinu käbarad käivad,* 
ütles Prits, kui mõlemad sõbrad rooga võttes lauas istusid, ,,nagu 
sina minule juba tee peal nimetasid, on sinul nõu Moskvasse rei- 
sida ja seal kellegi juures kodukoolitajaks hakata. Kas tohin ehk 
küsida, miks sa oma õppimise pooleli tahad jätta ja kelle juure 
sa nimelt lähed?“ 

»Miks mitte! Aga ei tea, kas sa seda meest tunned. Asi 
on üleüldse koguni lühikene jutustada. Minu isa koht põles hil- 
juti tuhaks, minu raha oli otsas ja kodust ei olnud ka enam abi 
loota, pidin siis iuba ülikoolile mõneks ajaks selia pöörama, sest 
et ma paremat nõu ei leidnud ja et Jumm minule parajasti selle 
koha soovitas.“ 

»Või Jumm? Temal on kaunis tähtsad sugulased. Ta ise 
oli minu teades ikka kaunis tubli mees, ehk küll natukene vana- 
meelne, aga siiski ei sõdinud tema ilmaski nii suure vaimustusega 
õp seisuse roostetanud eesõiguste eest, nagu teised temasugu- 
sed. 

»Niisugune on tema ka praegugi veel,“ kostis Bob, oma 
theeklaasi uueks täitmiseks pakkudes. 

»Siis olete ikka sõbraks jäänud?“ 

»Ega ta muidu minule seda kohta kaubanõuniku Runen- 
stein'i juure ei oleks soovitanud.“ 

»Mis imet, või Runenstein'i juure tahad sina minna!“ hüü- 
dis Prits elavalt. ,,See on ju üks kaunis tuttav rahamees. Aga 
lugu on siiski natukene kahtlane, nii et ma praegu isegi ei tea, kas 
ma sinule puhtast südamest võin õnne soovida, ehk mitte.“ 

Bob vaatas imestusega oma sõbra otsa. 

»Sellepärast ei ole sinul vaja kohkuda,“ jutustas Prits edasi. 
»Mina olen juhtumise kaupa siin Peeterburis ükskord selle Runen- 
stein'i perekonnaga isiklikult tuttavaks saanud, ehk küll üksnes 
pealiskaudu. Vana Runenstein'i isand on kaunis kareda koorega 

mees, aga ma usun siiski, et tema süda mitte nii kalk ei ole, kui 
välimuse järele võiks arvata, sest et tema oma lapsi näib väga 
armastavat. Oma katubanõuniku nime ja raha peale on tema 
uhkem, kui mõni Balti parun. Aga ma loodan siiski, et teie 
sõbralikult teineteisega läbi saate. Aga koguni teine lugu on 
tema emandaga. See kannab kristliku vagaduse ja alanduse 
katte all suurt seisuseuhkust, mis ta ka teiste vasta välja pöörda 
oskab, kui ta arvab, et tema ,,hea toon“ seda nõuab. Ehk küll ta 
juba nii kaua oma kodanliku abikaasaga abielus on elanud, ei näi 
tema siiski veel mitte unustanud olevat, et ta aadlikust soost on 
sündinud. Sinul on küll alati õnn olnud naisterahvaga ümber- 
käimisel, aga siiski ei ole see ehk liig, kui ma sinule ütlen: hanc 
tu, Romane, caveto!“ *) 


»Tänan selle märgu eest ja tahari teda pügalasse panna,“ 
vastas Bob, kes Pritsu sõnu tähelepanemisega oli kuulanud, ,,aga 
nüüd oled sina minu uudishimu nii äratanud, et ma heameelega 
veel sinu käest laiemalt teateid saada tahaksin, enne kui oma sil- 
maga kõik näha saan.“ 


»tlea meelega, nii laialt, kui minu enese teadus jätkub,“ 
kostis Prits, kes kui kohtuametnik iga inimese üle lühikest otsust 
teha oskab. ,,Vanem poeg on kaunis vallatu jõmpsikas, aga mitte 
rumal, nii et temast veel korraliku inimese võid kasvatada, kui 
tema mõistliku juhatuse alla saab; olevat koeruse pärast koolist 
välja visatud. Nooremast pojast ei tea mina sinule midagi ütelda. 
Nüüd sa tead ka, mispärast mina sinule mitte tingimata õnne soo- 
vida ei tahtnud.“ 

»Kas neil rohkem lapsi ei olegi?“ päris Bob jälle edasi, 
»Jumm ei teadnud minule sellest ka midagi ütelda.“ 


»Jah, mis ma viimaks koguni oleksin ära unustanud, üks 
tütar on seal veel, ja pealegi missugune! Etsa aga oma südant 
tema eest hoiad — tema pidavat ju nii ilus ja viisakas olema, et 
tiivad üksnes puuduvat, muidu võiks ta kohe meie viletsa maa 
pealt lendu tõusta ja kõrgematesse ruumidesse elama asuda. Sest 
on iu nüüd poolteist aastat tagasi, kui mina teda nägin, aga tema 
oli juba siis väga kena ja erk tibukene. Kes selle ükskord omale 
a TA saab, see mees on minu arvates õnnega kokku juh- 
tunud.“ 

»Kui meie nüüd oma jutu otsaga juba õrnema soo peale 
oleme juhtunud, siis ütle mulle ometi ka, kuidas sinu käbarad käi- 
vad ja kas sa oma puuduva külje-luu juba oled üles leidnud? 
Kui mina ausa arsti ameti õpilasena niisugust kõnekäänu tarvi- 


*) Selle eest hoia ennast, oh roomlane. 

tan, mis otse anatoomia teaduse vasta käib, siis palun seda oma 
rahvusliku keele pärast vabandada.* 

»Küll, küll,“ naeratas Prits. ,Nüüd aga tahan ma sinu ka- 
hest küsimusest viimase esiteks ära kosta ja ütelda, et minul 
tõesti juba poissmehe põli igavaks on läinud ja kodukana valmis 
kuulatud. Palun ka sind parajal ajal omale peiupoisiks. Esi- 
mene küsimus aga nõuab pikemat seletust. Praegu pean mina 
küll tunnustama, et minu lootused, mis minul tuleviku peale pan- 
dud olid, jaolt juba lubavad täide minna, kõige vähemalt nii kau- 
gele, kui minu surelikud silmad ulatavad. Nüüd on kõige raskem 
aeg juba mööda. Esiteks, kui ma Tartu ülikoolist siia tulin, pi- 
din mina peaaegu ilma palgata teenima, enne kui praeguse koha 
kreiskonna kohtu peale sain. Aga kodumaale jäädes oleks mi- 
nul vist palju rohkem takistusi ära võita olnud, sest et seal eest- 
lasel mingit lootust ei ole, kõrgema kohtuameti peale saada. Mis 
aitab sinule kõik tarkus ja kõrge kooliõpetus, kui sa siiski ainult 
oma seisusepärast mõnes kantseleis pead hallitama, ehk kui õnn 
hea on, vast mõne alama kohtu sekretäriks võid saada? Nii 
kaua, kui seal seisuse järele mehi ametisse valitakse, ei ole minu- 
sugusel lootust õrre peale saada. Jah, oleks minul sündimise 
poolest see õigus osaks saanud, kolm tuttavat tähte oma risti- ja 
väärnime vahele punuda, siis oleksin ma küll oma paradiisi Bal- 
tias võinud leida, aga minu isa oli õnnetuseks, ehk muidu küll 
igapidi aus mees, ainult lihtlabane Muda Märt!“ 

Prits oli järk järgult elavamalt rääkinud ja tõmbas nüüd 
mn natukene tagasi. Siis kõneles tema vagusamal häälel jälle 
edasi: 

»Siin Venemaal on aga lugu koguni teine: siin võime .ka 
meie, eestlased, au ja leiba leida, kui meie aga ise tublid mehed 
oleme. Mina olen omale juba aunime teeninud ja õnnelikult ka 
püha Stanislavi ordu kolmandama klassiliseks rüütliks saanud, 
— noh, Sina naerad, aga mis sa siis veel selle lühikese aja kohta 
võid tahta? Palga poolest võid ka elada. Sellepärast oleks 
minu aru järele kasulikum olevat, et noored eestlased, kes ennast 
kohtunikkudeks valmistada tahavad, ennemalt siia pealinna õp- 
pima tuleksid, siis saaksid nad varsti vene keele selgeks, nii et 
neil ametisse astudes enam selle poolest takistust ei tõuseks, sest 
hädasti on vaja, et kohtunik põhjalikult ja selgesti kohalikku keelt 
oskab. Keele puudus tegi ka minule paliu tüli, aga õnneks oli 
veel, et minule kohe alguses kirjalikud tööd kätte puutusid, mil- 
lega ma hõlpsamini toime sain ja oma' keele puudust mitte nii 
lausa ei avaldanud. Suletöö annab ikka rohkem aega “järele- 
mõtlemiseks ja sõnade seadlemiseks, aga suusõnal võib hakkaja 
kergesti vääruda. Nüüd aga olen ma selle võõra keele juba 

nii kaugele ära õppinud, et mõned ametvennad kiidavad, et minul 
kaunis silajas sõnasead ja vilaias kõneviis olevat. 

»Ainult ühest on minul kahiu,“ kõneles Prits lühikese vait-- 
olemise järele edasi. 

»Ja mis see siis oleks?“ küsis Bob. 

»Et mina mitte oma rahva seas elada ja otse tema kasuks. 
tööd ei või teha. Mina ei suuda sinule seletada, kui suur igatsus. 
minul vahest oma armsa kodumaa järele on.“ 

»käägitakse, et ka Balti kubermangudes kohtud saavad 
vene viisi järele sisse seatud, nimelt aga et ka sinna rahukohtud 
ja vannutatud meeste kohtud tulevat,“ ütles Bob. ,,Kui sel iutul: 
tõe põhja peaks olema, siis võiks ehk lugu edaspidi ennast nõnda 
pöörata, et sina ka kodumaal paraiat kohta võid leida.“ 3 

Jah, vaata, sõbrakene,“ hüüdis Prits, kellele see küsimus. 
väga tähelepandav näis olevat, , ja vististi saab see uus seadus 
ükskord meie kalli Baltia üle langema, sest et mitte kõik sellest 
rõõmu ei saa tundma. Aga millal? See on praegu veel kostmata 
ajaküsimus. Mina ei ole seda tähtsat asia ka sugugi oma reh- 
nungist kõrvale jätnud. Mina võiksin seal kodumaal ehk küll 
rahukohtunikuks valitud saada, kui aga kautsijoniks nõutav va- 
randus takistust ei tee. Viisteistkümmend tuhat rubla, oi, ven- 
nike, on aga juba hea hulk raha! Paljukene neid eestlasi küll 
saab olema, kes' selle ameti kätte saada jõuavad? Koolitamine: 
nõuab isegi suurt kulu, mõni paneb oma viimase kopiku selle 
peale ja peab võlga tegema ehk õppimise pooleli jätma, enne kui 
eksamiga läbi saab. Seda, tänu Jumalale, ei ole minul küll mitte 
vaia olnud ja kui ma praegu iust sunnitud oleksin, siis võiksin 
ehk ka nõutava rahukohtumõistia kautsjoni summa muretseda, 
kui ka mitte jõu, siis ometi nõu kaudu.“ 

»Küll on väga kahetsemise väärt, et meie rahva seas roh- 
kem seadusetundjaid ei ole,“ ütles Bob, ,,sest neid oleks praegu- 
sel ajal hädasti tarvis. Aga nõnda, kui sina juba enne ütlesid, 
ei taha palju keegi oma tulevikku kaalu peale panna, sest et tead- 
mata on, kuhu poole õnn viimaks veab. Ülikooli saanud eestlased 
valmistavad ennast sellepärast enamasti õpetajateks: see on aga 
sellepärast juba laita, et sel kombel ka meie rahva haridus ühe- 
poolse teaduse peale raiatakse. Aga ka sest ei oleks suuremat 
lugu, kui nad oma pärastises elus ka tõesti rahva kasu peaksid 
silmas pidama, mis aga mitte igakord ei sünni, sest et mõned, 
niipea kui rammus koht käes on, kas hõlpsama läbisaamise, ra- 
hulikuma elu ehk muu ilmaliku kasu pärast teiste laagrisse lan- 
tevad. Kõrgemad kooliõpetaiad saavad veel kõige paremini 
läbi, sest need kinnitab kroonu oma poolt ametisse ja seal ei vaa- 
data mitte nii teravasti nende sündimise seisuse peale. Tohtritel,. 

kes oma leiba suuremal mõõdul jõukama rahva käest teenivad, 
see on meie kodumaal sakslaste käest, on juba rohkem takistusi, 
nagu ka õndsa Dr. Pählmanni eluloost näha on, sai ometi see aus 
mees oma ametvendade poolest just sellepärast kiusatud ja viha- 
tud, et ta eestlane ja rahvamees oli. Aga ta oli tark tohter ja 
aus inimene, nõnda et kõigest vastaliste kadedusest võit viimaks 
tema tublidusele pidi jääma.“ 

Sel ajal ei olnud aga sakstel mitte suurt vingu eestlaste 
"vasta, sest et nemad rahvameeste püüdmisi üksnes naeruvääri- 
liseks tembutamiseks pidasid ja sugugi ei kahtlenud, et nemad 
mõne aastakümnega eestlased saksastada võiksid, kui see neile 
isandatele kasulik peaks olema. Aga nemad on juba imeks pan- 
nes pidanud tähele panema, kui visa selle ,,rahva killukese** 100- 
mus on ja kui kaugele nemad oma märgist sellega on mööda 
lasknud. Jah, nüüd hakkavad neil silmad küll juba lahti minema, 
et neil õiguse pärast oelks vaja olnud eestlaste olekut terasemalt 
uurida. Kes jõele paisu tahab teha, peab seda siis tegema, kui 
vesi madal on. Eestlane ei anna enam oma rahvust enese käest 
ära. Sest aga, et see küsimus nüüd avaliku läbirääkimise alla 
saab võetud, oleks ka eestlastele üht tublit ajalehte vaja, kes 
nende püüdmiste, nende au ja õiguste eest vahvasti võiks välja 
astuda ja südisti seista. Ka meie kodumaa vabameelsemad aja- 
lehed ei julge nendesse küsimustesse mitte puutuda, vaid käivad 
temaga nii õrnasti ümber, kui mäda munaga, mis muidu ehk võiks 
lõhki minna ja siis palju paha haisu sünnitada. Aga niisugust 
ajalehte on meil praegu väga raske asutada ja veel raskem toi- 
metada. Tema toimetaja peab kindla meelega mees olema, kes 
kui kalju tema ümber mässavate poliitika lainete vastu paneb, kui 
tuletorn, mis oma valgust kaugele saadab ja eksivaid juhatab. 
Hoolimata ja halastamata peab tema oma vastastele pihta 
andma, sest muidu saaks tema ise ära lämmatatud.“ 

»Niisugust kõrge vaimuannetega rahvameest, kes ühtlasi 

E Kslii koolitatud peaks olema, ei ole aga naljalt leida,“ ütles 
ob. 

»See on tõsi! Aga siiski olen mina siin ühe mehega tutta- 
vaks saanud, kes just nagu selle tarvis loodud on. See on üks 
gümnaasiumi kooliõpetaja, Jakobson on tema nimi. Ta viibib 
praegu siin pealinnas, ja kui sina tahad, siis võin ma sind temaga 
tutvustada. Mina olen temaga sagedasti meie kodumaa asjade 
viletsa oleku üle rääkinud. Tema on ka juba oma rahva eest nii 
hästi eesti kui saksa keeli kirjades seista püüdnud." 

»Kas tema ei ole enne Jamburis köstri ametit pidanud? 
Suur, tugev, kangelase tegumoega mees?“ küsis Bob elavamalt. 
»Tasase, targa näoga?“ 

»Käib märki. Kas sa teda ehk juba tunned?“ 

»Ristinimega Carl Robert?“ päris Bob edasi. 

»Justament nõnda.“ 

»Noh, siis olen ma teda juba näinud ja paar sõna temaga 
rääkinud. Aga see oli juba mõne aasta eest. Minul oleks hea 
meel, kui ma oma tutvust temaga uuendada võiksin,“ ütles Bob. 

»Seda võib saada, nagu ma juba ütlesin. Noh, vaata, sest 
et tema vabamale sõnumile üheski Balti ajalehes enam ruumi ei 
anta, tahab tema ise ühte poliitilist nädalalehte välja andma ha- 
kata ja selleks riigivalitsuse käest luba paluda, mis lootuslikult 
ka mitte tulemata ei saa jääma. See leht pidavat siis ükskord 
nädalas Viljandis ilmuma ja selle mäakonna muistse nime järele 
»Sakala'ks“ ristitama.“ 

»Siis soovime sellele ettevõttele head edenemist isamaa ka- 
suks!“ hüüdis Bob. 

»Kõigest südamest,“ lisas Prits juure. ,,Aga meie jutt on 
kaunis pikale veninud ja nagu ma näen, oled sina ennast ammugi 
juba riidesse pannud. Lähme siis meie linna ilu vaatama, kui sa 
soovid,“ ütles Prits, laua pealt kübarat ja keppi võttes. 

»Mina olen valmis,“ vastas Bob. ,Kuhu meie nüüd aga 
kõige esiteks läheme?“ i 

»Sõuame kõige pealt sinna poole, kuhu nina just juhib, kül! 
meie siis kõndides veel aru peame,“ ütles Prits naerdes, pani omas 
toa ukse lukku, pistis võtme tasku ja mõlemad sõbrad astusid siis 
trepist alla uulitsale. 

HI. Baltlane. 


Kolm päeva olid nagu lennus mööda läinud ja siiski ei 
olnud Bob, sellega võrreldes, mis pealinnas vaatamise väärt oleks 
olnud, mitte kuigi palju näinud. Hea meelega oleks tema seal 
veel kauemini viibinud, aga mis teha, kui aeg ei lubanud. Siiski 
oli tema palju uudist silmitsenud ja oma vaimu mitmetpidi ko- 
sutanud. Suure tänuga lahkus tema oma armsast sõbrast, kes 
teda ülilahkesti oli vasta võtnud ja temale võõras linnas osavaks 
iuhiks olnud. 

Pecterburist kaasa tulnud reisijatest oli viimaks ainult viis 
veel järele jäänud, teised olid kõik vahejaamade peal oma teed 
läinud. Kaks meest, kes oma välimuse ja kõne järele arvata 
vene kaupmehe sellid võisid olla, istusid vastastikku ja mängisid 
oma vahele seatud tshemodani või reisiapuna peal stukulkat. 
raha peale mängitavat kaardimängu, mis heas seltskonnas just 

itte kõige paremas kirjas ei seisa. Üks noor naisterahvas mus- 
tas lihtsas ülikonnas, meesterahva viisi lühidalt lõigatud juustega 
ja siniste prillidega, võis ehk mõni Peeterburi naisstudent olla, 
oma kommete poolest aga oli tema õige vaba, sest tema ei võt- 
nud mitte ainult oma paberossi-toosist aeg ajalt mõne uue pabe- 
rossi välja, vaid mõistis neid ka imeliku kiirusega viimase otsani 
ära põletada. Ühe akna peal oli ennast üks viisakas riides mees 
oma istme peale pool sirukile lasknud ja luges ajalehte, mis tema 
näo Bobi eest ära varjas. Sõit oli kaunis igav. Rong oli viima- 
sel õhtul õige hilja Peeterburist välja läinud ja pidi alles niisama 
hilja Moskvasse jõudma. Praegu aga oli päev alles kesk-hom- 
mikus ja ilmakene selge. Raudtee käis tasast maad mööda, nur- 
mede ja arumaade üle ja läbi kasumetsade. Suuremat metsa ei 
paistnud kustki silma, sest et raudtee masinad need aastate jook- 
sul oma sisse olid neelanud. Külade ligidal, kelle hooned paiguti 
õige kardetaval kombel viltu olid vajunud, sai tema ka nende 
paljunimetatud hingemaid näha, mis kui mitmekarvalised kitsad, 
otsatud paelad vaatleja silmadesse puutusid. Mõnes kohas oli 
ka heina tegema hakatud, mis aga mitte saadudesse, nagu meie 
maal, vaid rõukudesse oli pandud. Üleüldse aga näis see näh- 
tavus pikemal silmitsemisel kaunis tüütav olevat, sest Bob laskis 
ennast jälle pingi peale nurka ja jäi mõttesse nagu soikuma. 

Nüüd istus tema raudtee vankris, võõral maal ja võõra 
rahva seas. Tema tundis enese üksinda olevat, sest ka selle 
keele kõlks, mis temale kõrvu kostis, ei olnud temale omane, ehk 
küll ta teda tublisti oli õppinud. Temaga oli niisamasugune lugu, 
nagu Prits enesest oli kõnelnud: ka tema silmad oskasid pare- 
mini vene keelt, kui suu ja kõrvad, sest et viimased veel mitte tar- 
vilikku harjutust ei olnud saanud. Sellepärast rändasid Bobi 
mõtted tagasi oma kodumaale, isamajasse ja rõõmsate studen- 
tide hulka, ehk tõttasid jälle edasi vana tsaaride linna poole 
»valgekivilisse“* Moskvasse. Kuidas pidi tema käsi seal küll 
käima? Kas tal saaks ka võimalik olema, ühelt poolt oma uue 
eluseisusega rahul olla, teiselt poolt aga oma kohuseid laitmata 
täita? Tema pidi nüüd saksa majas teenriks saama, ehk küll 
ülema pulga peal seisvaks ja mitmesuguste eesõiguste osaliseks 
teenriks, aga ikka teise käsualuseks ja pälgaliseks. Selle vasta 
aga tõrkus tema vabadust otsiv vaim, mis iseäranis Tartu üliõpi- 
laste põlves maitstud priiusest vägevasti oli kosutatud. Aga 
tema trööstis ennast sellega, et eelseisev orjus temale ainult sil- 
laks pidi olema veel kaunimale priiusele, kus tema enam mitte 
ühe ainsa inimese käsualune ei ole, vaid oma teadusega tervet 
inimsugu vabalt võis teenida. Et kodukoolmeistri leib mõru. 
süües on, oli tema juba mõnegi sõbra suust kuulnud, kes häda- 
sundmusel seda ametit olid pidanud ja teda sugugi roosikarvali- 


ses kumas ei kujutanud. Aga inimene ei tohi nurada: mis peak- , 


sid siis alles vallakoolmeistrid ütlema, kelle elukorraga võrrel- 
des temal ikka veel kuldne põli oli! Tema oli nüüd kord niisu- 


guses olekus, kui inimene ainult oma enese jõu peale lootes, oma * 


enese peaga oma teed peab lahti ajama. Tema auks aga pea 
ütlema, et tema harjunud meelekindluse läbi siit saadik kõigist 
takistustest oli võitu saanud, mis temale risti eluteele olid astu- 
nud. Tema kindel, kõikumata tahtmine ja vankumata püüdmine 
määratud sihi poole olid teda üliõppijate seltsis tähtsaks teinud: 
aga teiselt poolt oli tema kannatlik ja leplik, õiglane teiste vasta, 
vali iseenese vasta. Algusest saadik mitmesuguste takistustega 
võideldes oli tema vaim mõneski eluküsimuses küpsemaks saa- 
nud, mis teistele tema ealistele noortele-meestele võõrad olid. 
— Vägisi tikkusid need mõtted tema kallale, mis lähem tulevik 
temale saaks tooma. Tema ei teadnud suuremat midagi oma 
tulevasest teenistusest ja leivaisast, kui ainult seda, et tema suur 
rahamees ja Baltias sündinud sakslane on, aga temal oli kindel 
tahtmine oma 'kohust truisti täita ja ta ei püüdnud ka pikemalt 
oma pead selle üle murda, mis küll tuleviku katte taga varjul 
võis olla. Meelejahutuseks pani Bob omale paberossi põlema ia 
hakkas oma kaasreisijaid terasemalt silmitsema. 

Seal pani tema tähele, et agar ajalehe uurija oma Saksa 
»St. Peeterburi Zeitungi“ ääre üle tunnistades tema otsa vaatas, 
varsti aga jälle edasi lugema hakkas, mõne aia pärast aga pani 
võõras oma Peeterburi päevalehe kõrvale, köhatas, tõmbas kuldse 
uuri taskust ja hakkas tema kallal pusima. Siis tõusis ta üles, 
Kolt Bobi juure ja küsis oma uuri peopesa peal hoides saksa 

eeli: 

»Ärge pange pahaks, kas Teie ei võiks minule ehk ütelda, 
kui palju kell praegu on? Minu uur on seisma jäänud ja tahab 
seadmist.“ 

»Küll ikka,“ vastas Bob niisama aupaklikult, »Peeterburi 
aja järele peab kell praegu 8 minutit üle 9 olema.“ 

Võõras seadis oma uuri Bobi üteluse järele ja ütles siis ker- 
vesti kumardades: ,,Sooh — suur tänu, isand!“ 

»Palun heaks võtta,“ kostis Bob. 

»Mina olen väga rõõmus,“ ütles võõras Bobi vasta teise 
pingi peale istudes, ,,et ma kedagi olen leidnud. kellega suutäie 
saksa keelt võib rääkida. Ma arvan, et ma sellega vist ei eksi, 
et Teie Balti katad 8 olete?“ 

» Vist küll mitte,“ vatŠas Bob, ,ja kui mina Teie kõne kõlksu 
kuulan, siis pean ma arvama, et ka Teie sealtsamast mitte kau- 
gelt ei ole!“ 

»Teil on õigus!“ ütles võõras naeratades. »Minul on, nagu 
oleksin mina Teid juba enne kuski näinud, va'st Tartus!“ 

»See võib väga võimalik olla, sest sealt ma praegu tulen.“ 

õiis olete Teje ehk ka mõni Tartu ülikooli student ehk 
vilistlane?“ uuris võõras edasi. 

»Praegu veel student,“ vastas Bob. i 

»Noh, see on ju väga rõõmus kuulda; meie oleme selle- 
järele täiesti ühe maa mehed. Mina olen omal aial ka Tartus 
walma materi“ rinnal imenud, aga seda on juba aastat kümme 
tagasi, või veel rohkemgi. Kas Teie veel kaugele reisite, kui kü- 
sida tohin?“ 

«Kuni Moskvani!“ 

»Noh, siis tuleb meil veel hea tükk maad ühes sõita. Minul 
on küll vaja juba enne Moskvat ära pöörda. Lõbusat juttu vestes 
saab meil tee lühem olema. Lubage, et mina ennast lähemalt 
Teiega tutvustan.“ 

Nende sõnadega võttis tema oma taskuraamatust ühe ni- 
mekaardikese, mille peal vene keeli lugeda oli: 

Karl Karlovitsch de Kunkelshausen, 
mõisnik. 
ja lisas nagu vabandades sinna juure: 

»Sest et minul sagedasti Venemaal iuhtub asiatalitust 
olema, olen ma omale ka vene keeli nimekaardid lüüa lasknud.“ 
Bob ei vastanud selle peale midagi, kuid andis temale ka 
oma nimekaardi, mille peal lihtsate tähtedega seisis: 
Robert Ellerhein, 
stud. med. 

Võõras, ehk meile nüüd juba tuttavaks saanud Karl Karlo- 
vitsech de Kunkelshausen'i isand, tunnistas teraselt Bobi nime- 
kaardi ja peitis selle siis oma punasesse taskuraamatusse. 

»Mina olen mõne aja eest veel Tartus käinud,“ võttis tema 
jälle esiteks jutu otsa üles, ,,aga see linn on ennast oma endise: 
oleku poolest väga muutnud. Praegu ei ole sealt sugugi enam 
seda lõbu leida, mis endisel ajal Tartu elu minule armsaks tegi, 
ehk küll linn ise suuremaks on läinud ja mitmetpidi ka kauni- 
maks.“ 

Võib olla just sellepärast, et tema suuremaks on läinud,“ 
lisas Bob juure. ,,Seda olen mina :-Ssagedasti vilistlaste suust 
kuulnud, kes mitme aasta pärast jälle ükskord Tartu linna on sil- 
mitsema tulnud. Seevõib aga jaolt selle peale põhjendatud olla, 
et nemad sealt enam oma endiseid sõpru ei leia ja ka mõned ko- 
had, mis neile armsaks olid saanud ja oma endises näos ja olekus 
mälestusse jäänud, uuenial ajal on ümber muudetud ja neile: 
võõrdunud, ehk ka koguni ära kadunud. Meie kuuleme ju ka 
sagedasti vanade inimeste suust niisuguseid kaebtusi, nagu oleks — 
maailm ennast halvemaks muutnud ja nagu ei paistaks päikenegi 
enam nii soojasti ja selgesti, kui nende lapsepõlves. Aga viimaks. 
seisab maailm ikka oma vana järie peal ja ainult nemad ise on 
ennast muutnud, on oma elurammu ja rõõmu kaotanud ja silmad 
on neil tuhmiks läinud.“ » 
»Selle poolest võib Teil oma jagu õigust olla,“ kostis mõis- 
nik. Aga siiski pean ma ikka ütlema, et Tartu üliõpilaste seas. 
enam endist lõbudust leida ei ole. Neil ei ole enam seda vaba- 
duse vaimu, seda ülemeelset julgust, mis neid endisel aial välja 
tähendas. Ennemuiste olid nemad Tartu linnas igapidi pereme- 
hed ja tooni ülesvõtjad- Ma mäletan, missuguseid tükka minu 
ajalgi veel ära ei tehtud! Küll saaks mõnda naljakest praegugi 
veel naerda.“ 

»Naljast ei ole praegu mitte puudust,“ salvas Bob vahele, 
aga meie ajal saab mõni tegu meie eneste vahel maksva seaduse 
järele karistatud, mis ennemuiste tubliks naljaks oleks kiidetud. 
Üleüldse on praegu ka üliõppijate seas hääli avalikuks tulnud, 
kes nõuavad, et nemad oma eraolekut ohverdada ja oma eluviisi . 
kodanlikkude seadluste ja seaduste järele muuta ja nendega ühte 
sünnitada katsuksid." ' 

«Mis aga mitte igapidi kiiduväärt ei ole, sest just selle 
nende eraoleku ja nende eraseaduste läbi saab ühendusevaim ko- 
sutatud, mis neile pärastises elus hädasti tarvis läheb ja nende 
üle kui kaitsev kilp seisab. Aga üliõpilaste sekka on uuemal ajal 
ka juba võõraid olluseid tekkinud, mis kahjulikumad on.“ 

Mis teie nende võõraste ollustega tahate tähendada?“ kü- 
sis Bob imekspannes oma kaasreisija otsa vaadates. 

»Jah, vaadake, praegu hakkab ka alam rahvas maalt, lät- 
lased ia eestlased, oma lapsi kõrgematesse koolidesse panema ja 
mõnedki neist saavad ka ülikooli peale, ja kui sa praegu üliõpi- 
laste nimekirja loed, pead sa imeks panema, kui paljudel nimedel 
puhas läti ehk eesti keele kõla on, ja mitmed neist on jälle 
nõnda saksa keele ümberpandud, et nende võõras algus varsti 
kuulda on. Aga sest ei oleks ka suuremat viga olevat, kui ka 
maalt rahva seast sündinud mehed kõrgemat haridust saavad, 

i sest et nende läbi ainult meie rahva arv suurendatud saab. 
A Viga on ühes teises haiglases nähtuses, millest ma pärast veel 
tahan rääkida. Meie kohus on pealegi veel eestlaste ja lätlaste 
koolitamist edendada, sest juba kolmandamas põlves on nemad 
siis nõnda saksastatud, et meie neid rõõmuga oma kõige tegeva- 
mate liikmete ja saksastuse edendajate sekka võime arvata, 
ilma et meil kärta oleks, et nemad meile puudulise keele poolest 
häbiks võiksid olla. Ja just oma keele eest peame meie iseära- 
likku hoolt kandma, nii et meie sellepoolest veel väljamaa saks- 
laste eeskujuks olla ja uhkusega tõendada võime, et meie maal 
kõige puhtamat saksa kirjakeelt räägitakse. Sest kui meie selle 
> poolest väärume, oleks neil ehk veel võimalik ütelda, et meie ve- 
nestatud ehk koguni oma endiste orjadega ühe pulga peale lange- 
nud oleme. Säherduse etteheite eest peab meid aga iseäranis 
meie saksa keele puhtus hoidma.“ 

ja ei pannud niisguseid mõtteid sugugi imeks, nii kentsa- 
° kad kui nad iseenesest ka olid, sest et ta sarnaseid juba ennegi 
sagedasti oli Kuulnud. Sellepärast laskis tema kõnelejat rahuli- 
k kult edasi rääkida, sest ta märkas juba, missugusel tuulel selle 
n sakslase mõttelaevukene purjetas. 

A °  »Alama rahva kihtide seas siindinud poegade hulgas on ka 
2, * õige tuliseid mehi leida, kes saadud õpetust õige hästi ära seedi- 


AE vad. Meie oleme aga kahetsemisega pidanud nägema, et viima- 
va sel ajal mõned koolitatud eestlased — ja niisama ka lätlased — 
A »ennast isekilda on lööma hakanud da nii kangekaelseteks on läi- 
ks nud, et nemad enam meie õpetust ja juhatust ei taha vasta võtta 
PS -, da kui pahurad lapsed oma ema rinda on närima hakanud, kuna 


nad koguni ära unustavad, et nad ainult meie abiga ja tahtmi- 
»»sega seks on saanud, mis nad on, sest meie oleme ajaloo põhjusel 

aastasadadest saadik nende koolitajad ja loomulikud juhatajad 
olnud, ia ainult meie oleme neile hariduse selge allika lahti 
teinud!" 

Ka needki mõtted ei olnud Bob'ile sugugi enam uued, elik 
küll neid praegugi veel paar tuttavat eestikeelelist lehte, kelle 
rimed tindi poti põhja jäägu, meie rahvale väsimata edasi korrii- 
tavad ja sellepärast ka tuttaval viisil ,Jahket vastuvõtmist“ leia- 
vad. 

»Aga uuemal ajal on ka juba niisuguseid mehi leida, kes 
ennast igal pool eestlasteks nimetavad ja rähvuslikku kalkuni- 
saba kasvatama hakkavad. Niisuguste läbi võivad aga üksnes 
mõned kerged ja edevad rahvaliikmed eksitatud saada, meie ava 
loodame ikka rahva töö ja kindla tuuma peale, kes ennast mitte 
säherdustest eksitajatest ei lase ninapidi vedada. Aga meie 
oleme neile selle eest ka paraja nime muretsenud: meie nime- 
tame neid ainult veel ,,nöor-eestlästeks“ ehk , kihutajateks“, mis 
iu ühe vääri peal seisab, ja see olgu neile teada, et nende nisu 
meie maal ei õitse, sest kes vähegi selle nime haisu oma juures 
kannab, võib julge olla, et tema eest leivakapp lukku pannakse. 
Juba studendi põlves pannakse niisugune ,,mustasse. raama- 


tusse“. Eestlased, seda pean mina tunnustama, on niisuguse pöö- 


rase oleku eest ikka veel tagasi hoidnud, aga lätlased on juba nii 
iõledaks läinud, et igal haritud inimesel jäledus peale tuleb seda 
nähes ja kuuldes, “Mõtelge ometi ise, nemad ei häbene sugugi 
enam salgakaupa uulitsa peal kõndides avalikult läti. keelt kõ- 
nelda, seavad ennast nagu värvimitsi kandjad raatuse ees vana 
universiteedi nurga peale, ehk küll vanast ajast saadik meil, ja 
nimelt värvimitsi kandjatel, see põline eesõigus on olnud.“ 


Jah, seda olen mina, paraku, isegi näinud,“ ütles Bob pil- 
kamisega, mis aga tema vastaline mitte tähele ei pannud, ,ia 


A 


võin Teie juttu ainult tõendada.“ 

»Noh, vaadake, sõber, kas mul gi ole õigus? Nüüd: tala- 
vad nemad ennast meitest lahti lüüa, mõtlevad, et nad oma jõu 
peale toetades raudteerongi kiirusega otse teel õnnelasse jõtua- 


vad, aga oota seni! Küll-meie neile kaika rataste vahele vis- 


kame. Selle eest on ka juba muretsetud, et puud mitte latvadega 
taevasse ei kasva. Jah, mis mul praegu meele tuleb, kas Teie ka 
teate juba, kuidas kirpataltsaks tehakse?“ 

Bob ei teadnud, mis ta niisuguse veidra küsimuse peale pidi 
vastama. Siiski aga ütles tema: 

»Paraku pean mina tunnustama, et mina selle teaduse poo- 
lest koguni kehv olen, sest.et minul iialgi mahti ei ole olnud kir- 
pude pädagoogikaga tegemist teha.” 

«Noh, vaadake, sõber, Teil võib sellepoolest ka oma jagu 
õigust olla,“ seletas de Kunkelshauseni isand, ,,mina aga käisin 
ükskord niisugust kometit vaatamas, ehk küll see õiguse pärast 
minu seisusele ei passi. Kometitegija seletas, et kirp üks kõige 
vägevamatest loomadest maailmas olevat, muidugi mõista ikka 
oma keha Suuruse järele võrreldes, sest tema kargavat seitse 
sada korda nii kaugele, kui tema enese pikkus on, inimene aga 
hädalt üle oma kahekordse pikkuse. Väikene mustlane veab 
suurtükki ja on nii vahvas, et tema ei kohkugi, kui pauk käib. 
Kui elevandit oma keha suuruse kohta niisamasugune jõud oleks, 
siis võiks ta kohe Munamäe paigalt ära nihutada. Aga vaadake, 
see väikene kangekaelne tehakse siiski taltsaks: ta pannakse ühe 
väikese paberist karbikesesse ja las ta siis hüppab seal peaga 
vasta lage, kuni nälg, väsimus ja vabaduse puudus tema nii va- 
gaks teevad, et tema varsti oma peremehe käele musu annab, nii 
pea kui ta oma puurist peaseb. Noh, kas saite nüüd aru?" 

»Küll, küll,“ kostis Bob naeratades, ,,Teie oskate nii osa- 
vasti kõnelda, et Teie mõtted ka piltlikkudes käänakutes ikka 
läbipaistvad on,“ 0 

»Teil võib selle poolest küll oma jagu õigust olla,“ vastas 
de Kunkelshausen, kellele see kiitus nähtavalt meelepärast oli. 
Aga nõnda, kui ma juba üleval nimetasin, ei leia niisugused ki- 
hutajad meie juures mitte maad, sest et rahva tuum, kelle peale 
meie loodame, terve ja rikkumata on. Rahvas ise püüab, nii pea, 
kui tema vähegi paremat elu on näinud, saksaks saada, niihästi 
keele kui kommete poolest, ja seda tõendab ka nende püüdmine, 
oma nimesid saksastada.“ . 

»Niisuguseid aga põlgab rahvas,“ ütles Bob, ,,ja nimetab 
agid kadaklasteks ja untsantsakateks. Peale selle aga pean mina 
“Metama, et nii mitmed eestlased küll saksa nime kannavad, 


»Kuidas nõnda? Kui nad saksa nimesid ei oleks tahtnud, 

s ei oleks nad neid enesele ka mitte võtnud,“ kostis de Kunkels- 
raHSen. 
-" - »Ei, isand, võtmisest ei või seal palju juttugi olla, vaid pa- 


- emisest. - Neile on need nimed pandud, nagu Teie ka isegi teada 


võiksite, ja nemad on neid pidanud vasta võtma, sest et suurem 
osa neist isegi ei teadnud, mis see nimepanemine õieti pidi tähen- 
dama, ja ainult arvas, et selle taga mõni uus orjus ehk kimbatus 
varitsemas on. Seda nimedepanemist võiksin mina Teile juba 
selleläbi tõendada, et ma ühte valda tunnen, kus enamasti kõigil 
kenad kalendri nimed väärnimedeks on, nagu: Ambrosius, Ba- 
silius, Leonhard, Silvester ja sarnased. Seal on nimejagaja täht- 
raamatu abil oma tööd kergitanud.“ 

»See mõte on tõesti kena, algupäraline, klassikaline!“ kii- 
tis de Kunkelshausen oma käsi hõõrudes ja nõnda naerdes, et 
kõht värises. ,,Aga kas Teie arvate, et nad niisuguste nimedega 
mitte rahul ei või olla?“ 

»Noh,“ vastas Bob, ,,eestlane ütleb: nimi ei riku meest, ja 
peale selle ei tohi inimene oma nime ega usku mitte nagu kuube 
vahetada, ehk küll seks mõnel põhjust oleks, kellel koguni so- 
pane nimi on pandud.“ 


»Jah, vaadake, Teil võib sellepoolest oma jagu õigust olla, 
aga kui eestlasel juba saksa nimi on, siis on teda ikka kergem 
ka oma meele poolest saksastada. Meie võtame teda, näituseks, 
kui tema haritud inimene on, lahkesti oma seltskonda vasta ja 
teeme, nagu ei teaks meie sugugi, kus tema häll on seisnud. Juh- 
tub temal aga päris eesti nimi olema, siis räägime meie seda alati 
saksa murde järele välja, kui sest juba abi saab, ehk muudame 
ka ainult tema kirjutuse viisi mõne tähega, mis sagedasti veel 
kõige hõlpsam on. Nõnda saab siis sõnadest Kaal, Tiiv, Oks; 
Niinepuu, kergesti Kahl, Tief, Ochs, Nienep loodud, ilma et sest 
lugu oleks, et ,,Oksast“ on , Härg“ saanud. Kui aga niisusune 
muutmine mitte hõlpsalt ei lähe, siis aitab jälle tõlk ja Kangrust 
on peagi Weber ehk Wäber ja Sepast Schmied ehk Schmidt se- 
pitsetud. Esiteks tõrgub ehk mees oma uue nime vasta, saab 
silmakirjaks ehk ka natukene pahaseks, aga aegamööda harjub 
tema sellega nõnda ära, et ta teda meeleheaga teiste suust kuu- 
leb, siis ise ennast nõnda nimetama ja pärast kirjutama hakkab, 
kuni ta viimaks seda koguni suureks teotuseks arvab, kui keegi 
teda veel endist õiget nime pidi hüüda julgeb. Ja siis peaksite 
Teie nägema, missuguse näo niisugune mees teeb, kui temale 
meele tuletatakse, et ennemuiste ka niisuguseid inimesi nähtud 
on, kes pastaldega käisid. See on aga upsaka meele vasta mõ- 
nikord nagu kõige mõjusam arstirohi.“ 


»leie olete seal koguni tähelepandavaid mõtteid avalda- 
nud, de Kunkelshausen'i isand,“ ütles Bob väga tõsise näoga, »ja 
ma tahan neid meeles pidada. Aga ma arvan, et aegamööda, 
kui see eestlaste võrgutamise viis avalikumaks saab, tema palju 
oma mõjudest kaotab. Sest nagu Teie isegi teate, on nüüd juba 
küllalt koolitatud eestlasi leida, kes oma nimesid miski hinna eest 
saksastada ei lase, ja pilkamisest ega meelitamisest ei hooli, vaid 
cma eesti nime, just nagu kiuste, solkimata hoiavad, just nagu 
oma tubliduse märgiks ja selgemaks tunnuseks, et kui nemad 
kõrgema hariduse järie peale saanud on, nemad ainult kibeda töö 
varal mitmesuguste takistuste vasta võideldes nii kaugele on 
jõudnud.“ 

»Oeep see ongi see ncör-eestlase ebaulikus, mis nemad alati 
nagu lipuks oma ees kannavad, ja kui mina Teie praegust itelust 
ligemalt juurdlema hakkaksin, siis — 

»Stantsija Spirova!“ kõlas korraga nende kõrval konduk- 
tori mehine passihääl, ,,Poojesd stoit pätnatsat' minut!“ ta tegi 
nende jutule järsku otsa, nii et de Kunkelshausen enam oma alus- 
tatud mõtterikast lauset lõpetada ei saanud. Väljast kõlas ma- 
sina vile ja jaama ees, kus rong seisma jäi, vali kella helistamine, 
ia reisiiad hakkasid vagunitest välja pugema, nagu mesilased 
oma puust. 

Ka Bob läks viibimata kehakinnitust otsima, sest et kell 
juba üks ja tema kõht kangesti isunemas oli. Kõhtu aga ei tohi 
keegi mõistlik inimene narrida, sest muidu narrib tema ühe korra 
eest jälle sada korda oma peremeest. Nii palju arstitarkust oli 
Bob enesele ka juba kogunud. Kui ta selle jaama oleks lasknud 
mööda minna, oleks tema alles kella nelja aegu Tveri linnas lõu- 
nat saanud, sellepärast oli vaja siin rutata. Niisamasugused 
mõtted olid vist ka de Kunkelshauseni isandal olnud, sest meie 
näeme teda juba lähemal minutil teiste reisijate hulgas pikas 

«lauas Bobi kõrval istuvat ja suure isuga pooltoorest tõprapraadi 
neelustavat, kuna Bob omale küpsemat põrsaliha hapu kapsas- 
tega oli anda lasknud. Vaevalt olid nad veel aega: saanud 
kumbki pudel õlut keelekasteks ära rüübata, kui ka väljas keil 
M helisema hakkas ja neid tungivalt oma vankrisse astuma 

üüdis. 

Bob oli omale jaamas ühe vene ajalehe numbri ostnud ja 
uudiseid uurima hakanud, de Kunkelshausen'i isand aga oli oma 
endisele asemele istunud, ehk õigemini, käsipõsikile küljeli siru- 
tanud ja laskis leiba luusse. Nõnda olid nemad umbes poolteist 
tundi edasi sõitnud, kui de Kunkelshausen jälle Bob'i juure tuli ja 
temaga juttu ajama hakkas. Rääkisid sellest ja teisest, kuni 
Balti mõisnik jälle kurje noor-eestlasi sariama hakkas. 


»Neil eestlastel on iu nüüd ka koguni suur vägimees leitud, 
kellest nad otsatu kära tõstavad ja teda koguni Homeruse kuul- 
sate luuletuste ja saksa rahva Nibelungide laulu kõrvale seada 
tahavad. See on nende Kalevipoeg, kelle isa vist oma ameti poo- 
lest võib mõni kangur olnud olla, aga mitte kangelane, sest nii 
paliu kui mina sest tean, tähendab kalev ju üht villast riiet, ja 
Kalevipoeg oleks sellepärast saksa keeli ,,Sohn des Tuches“. 

Bob pidi niisugust seletust kuuldes suure häälega naerma 
ja ta hüüdis Kalevipoja sõnadega: ,,Kes on naljakamat näinud, 
kentsakamat 'erne kuulnud! Tõesti isand, Teie olete päris lo0- 
dud, mitte otsitud keeleuurija! See mõte on kõrge, jumalik!“ 

»Jah, vaadake, Teil võib sellepoolest oma jagu õigust olla, 
aga eestlasele on see tõesti kahiuks, sest see kasvatab nende seas 
ainult ebauhkust. Aga küll neile ka sellepoolest press peale pan- 
nakse: Mina ise ei ole iialgi seda raamatut kätte võtnud — noh 
seal olevat tema sissejuhatavates sõnades vaimuliku seisuse liik- 
meid väga pahandatud, nagu mulle veel hiljuti üks õpetaja ise 
rääkis. Muidugi saavad nemad nüüd tegema, mis nende võimu- 
ses seisab: nende võim aga ulatab, nagu isegi teate, kaunis kau- 
vele, sest nende juhatuse all seisavad enamasti kõik need, kellel 
meie kodumaal midagi ütlemist on. Tartu Õpetatud Eesti selts 
on selle läbi omale lõa kaela keerutanud, et ta selle laulu oma 
toimetuste sekka on üles võtnud. See viga on andeks andmata.“ 

» Vist sellepärast, et selle laulu kõla sel kombel ka üle meie 
kitsa isamaa radade on kantud?“ küsis Bob tõsiselt. 

»Jah, just selle läbi rahva seas uhkuse vaimu kosttatakse,* 
vastas de Kunkelshausen. ,,Peale selle aga arvatakse — ja see 
ei ole mitte üksi minu mõte — et see laul sugugi nii vana ci ole, 
vaid ainult tühine uuema aja luuletus; arvatakse, et Dr. Kreutz- 
vald ta ise on sepitsenud. Mina olen ka rahvaga väga sagedasti 
kokku puutunud, aga iialgi ei ole mina tema suust mitte vähe- 
matki Kalevipoia laulust kuulnud!“ 

»See tuleb sellest, isand,“ vastas Bob koguni rahulikult, ,,et 
eestlased oma vana-vara pühaks peavad ja oma kallimaid pär- 
leid mitte igaühe ette viskama ei hakka.“ 

Mis teie sellega tahate ütelda?“ hüüdis de Kunkelshausen 
alt kulmu Bob'i otsa vaadates. Nagu mina jutu jooksul tähele 
olen pannud, näib Teil lusti olevat eestlaste eest välja astuda, mis 
aga — uskuge mind — tänuta töö oleks.“ 

See ei ole mitte tänuta töö, vaid ainult minu kohus! Ja 
kui ma seda juba mitte ennemalt märksamal kombel ei teinud, 
siis olid minul seks oma põhiused, mida ma pikemalt mitte hartu- 
tada ei soovi.“ 

«Või Teie olete siis viimaks ise ka mõni noor-eestlane? 
Palun andeks, kui ma Teile ehk mõnda kibedat tõtt olen iitelnud. 
Siis pean mina aga imeks panema, kuidas Teie ise ka saksa ehk 
kõigevähemalt saksastatud nime kannate; kas Teie endine nimi 
ei ole va'st ,Lepik“ olnud?“ küsis de Kunkelshausen pahasti var= 
e A rõõmuga, nagu oleks tema praegu trump-ässa välja män- 
ginud. 

Mul on fõesti kahju,“ vastas Bob, ,,et Teie märgist nii 
"kaugele olete mööda lasknud, sest mis Teie-praegu ütlete, on 
hoopis luhta läinud. Minusse ei puutu Teie trotslik etteheide 
td vähematki, sest et minu nimi täitsa solkimata eesti nimi 
on!“ 

Ellerhein? Mina võiksin seda üksnes tõlkeks pidada, ja 
pealegi mitte kõige osavamaks.“ 

Siis on see Teie eneste süü,“ kostis Bob rahulikult, ,,sest 
minu nimi oleks tõlkes ,,Schwalbenauge* ehk päris botanika ni- 
mega ,,mehlthauige Schlüsselblume*, ladina keeli: Primula fari- 
tl ja ma loodan, et need nimed Teile kooliajast ehk veel mee- 
es ON.“ 

De Kunkelshausenil oli tõesti niisugune tume tundmus, 
nagu oleks tema neid nimesid juba kuulnud ja temale oli nüüd 
häbistav, et tema trumbiks välja mängitud äss mitte õigest mas- 
tist ei olnud juhtunud, nagu praegu säherduse loo pärast ka kaas- 
reisijate kaupmehesellide vahel suur vaielus oli tõusnud. De 
Kunkelshausen oli Bobit koguni oma sarnaseks baltlaseks pida- 
nud, aga nüüd liig hilja näinud, et tema sellega väga eksinud oli. 
Tema tegi kaunis mõruda näo, ehk küll tema seda oma viperust 
sellega tasuda püüdis, et kohe ühe teise noole oma vastase pihta 
laskis. 

»Kui Teie siis niisugune vahvas eestlane olete, siis saavad 
Teile küll ka nende piiiidmised ja ettevõtted tuttavad olema ja 
Teie võiksite minule ehk ka ütelda, mis kasu Teie küll neist eesti 
seltsidest loodate, mis nüüd linnadesse asutama hakatakse? Teie 
olete oineti nende põhimõtetega ligemalt tuttav.“ 

»Selle küsimuse võiksin mina ühe teise küsimusega ära 
kosta, kui ma ütlen: mis kasu saab küll saksa seltsidest, mis 
linnades asutatud on? Selle peale saab Teil küll vastus juba 
kerge anda olema. Ärge pange siis imeks, et see ka eestlastele 
lõbus ja tulus on, mis terve inimsoo kasuks on arvatud. Mina 
loodan kindlasti ja tean ka, et need eesti seltsid rahvast igapidi 
saavad edendama selleläbi, et nemad tema vaimu tähtsamale te- 
gevusele äratavad, tema ühendust kosutavad, eluviisi ülendavad 
ja 3 üleüldse haritud inimeste püüetega mõnusamalt tutvus- 
tavad.“ 

»Jah, see kõlab küll väga hästi, aga kust need peenikesed 
elukombed siis sinna peavad saama? Mõtelge ometi, et niisugu- 
sed seltsid just kõige alama rahva kogupaik on, seal on teenijad, 
voorimehed, tallipoisid ja ei tea veel mis inimesed kõik, kes seal 
koos käivad. Siis võib juhtuda, et keegi naisterahvast tantsule 
kutsudes enne näppudega nina nuuskab, jalaga takka üles lööb 
ia ütleb: ,,Mamselken, komm Se tanzen!“ 

»Oho, isand, kuidas võite Teie suisa nõnda eesti seltsidest 
kõnelda? Minu arvates võite Teie niisugust tükki ennemalt 
Saksamaal mõne talguse ehk küla kiriku pidul näinud olla, kui 
eesti seltsimajas. Et seal veel kentsakamaid lugusid juhtub ette 
tulema, ei ole minul vist mitte vaja Teile meele tuletada, sest et 

terve saksa kauniskirjandus neist kubiseb. Mina tunnen praegu 
ka üht saksa meest kes sugugi oma sugulaste seas tähtsuseta ei 
ole. Sellel on ka kaunis veider komme: ninarätiku asemel on 
temal alati vana seitungi leht taskus, mille küljest tema nina pu- 
hastamise tarviduse korral ühe tükikese ära rebib ja siis nõnda 
nurka viskab. Aga see oleks minust ju jõledus ütelda, et selle- 
pärast kõik sakslased oma nina vanadesse seitungitesse nuuska- 
vad. Mis Teie aga selle kohta ütlete, et teenijad ja voorimehed 
eesti seltside liikmed on, siis ei leia mina sellest mingit laiduvääri- 
list. Iga amet ja seisus on aus, kui aga tema pidaja ise aus mees 
on. Kui Teie Ameerika peale vaatate, kus ainult mehest lugu pee- 
takse ja mitte tema seisusest, siis võiksite ehk voorimeeste, teeni- 
jate ja üleüldse sarnaste ametmeeste seast'tuhandete kaupa va- 
nade hiilgavate nimede kandjaid leida. Ka meiegi maal on seda 
iuba nähtud, et keegi nimeline mees oma sõiduriista on välja lin- 
nauulitsale raha teenima saatnud. Mõtles ka, raha on raha, ega 
ta ei haise. Et eesti seltsides tõesti mõnikord ka puudulikku 
saksa keelt kuulda on, seda ei või ega taha mina sugugi salata. 
Aga lubage mind selle vasta küsida, kas ehk saksa uhketes saali- 
rad täagltaval prantsuse keelel sagedasti niisama veider kõla 
ei ole?“ 

Jah, see on aga ikka prantsuse keel, mida haritud inime- 
sed kõnelevad —' püüdis de Kunkelshausen vabandada. 

»Kena küll! Kui haritud inimene uhkeldamiseks võõrast 
keelt pursib, siis peab ta vabandamise väärt olema, aga kui ha- 
rimata inimene sedasama teeb, siis on see naeru väärt? Mina 
aga ei või seal mingit vahet leida, sest see mõnes saalis murtav 
prantsuse keel kõlaks Pariisi linnalase kõrvus just niisama, nagu: 
»Mamselken, komm Se tanzen“ Teie kuulmisele haiget teeb. 
Peale selle aga pean mina Teile kinnitama, et üleüldse eesti seltsi- 
des ainult võimalikult puhast eestikeelt rääkida püütakse.“ 

Noh, kui Teie juba ütlete, et seal puhast keelt ainult rää- 
kida püütakse, siis võib ta ikka veel kaunis segane olla?“ 
sähvas de Kunkelshausen pilgates vahele. 

Mitte segasem, kui saksa seltsideski räägitav keel, sest ka 
seal püütakse ainult ikka selget keelt rääkida, ehk küll see 
ka üksnes vagaks sooviks iääb,“ vastas Bob naerdes. 

De Kunkelshauseni isandal näis see paha kuulda olevat. 
Ta pigistas ja veeretas oma sigarit näppude vahel, nagu ei oleks 
see umbsuse pärast mitte suitsu anda tahtnud. 

Aga, vaadake, isand, kui eesti rahvas edaspidi tublimat 
haridust ia kooliõpetust saab, siis saavad kõik need ebakombed, 
mis nüüd nende vastalistele põhjust pilkamiseks annavad, ise- 

enesestki ära kaduma. Aga selle tarvis on just hädasti paremaid 
rahvakoolisid vaja —' 

»Mis koolisid siis veel vaja on?“ sähvas de Kunkelshausen 
vahele. ,,Neil on juba oma küla- ja kihelkonnakoolid, millest neile 
üli- ja üliküll saab. Linnakoolidesse pole talurahval üleüldse 
mitte vaja oma lapsi panna, sest et nad seal suuremalt osalt 
ainult pooliku hariduse osalisteks ja viimaks ainult oma vanemate 
salgajateks saavad. Eestlane jäägu talupojaks, ehk kui seda 
mitte, siis saagu tema päris saksastatud — see on minu mõte.“ 

»Mille poolt mina aga sugugi olla ei või! Eestlane peab 
eestlaseks jääma, olgu see hariduse järk, kuhu tema saanud on, 
nii kõrge ehk madal kui tahes. Et aga meie ajal ka tõesti niisu- 
guseid küllalt koolitatud saab, kes oma seisust ja vanemaid ära 
salgavad, siis on see just üks neist puudustest, mis kõige hädali- 
kumalt parandusi nõuab. Kadaklastest ei või kellelgi hea meel 
olla. Nende arv aga saab vähenema, kui ka linnadesse eesti 
rahvakoolid saavad asutatud.“ 

»Eesti koolid linnadesse?!““hüüdis de Kunkelshausen suure 
häälega naerdes. ,,Ei, sõber, Teie luuletäkk näeb ju nii taltsuta- 
mata olevat, et ta vägisi üle aisade tahab karata. Kas sellest 
küll ei saa, et Teie omale rahvuslikku universiteeti tahate asu- 
tada! Hä, hä, hä!“ 

»Eestlasele ei ole veel mõttessegi tulnud omale rahvuslikku 
universiteeti asutada, nagu Teie ise väga hästi teada võiksite, 
vaid oleksid sellega juba rahul, kui omale ühe kooli saavad, mis 
kihelkonnakooli õpetust edasi viib.“ 

«Noh, see'p see on see eestlaste universiteet, see Atoköänded 
kool, kelle pärast nüüd rahva seas nii suurt mässu tegema haka- 
takse. Ja mis kasu arvate Teie sellest saavat? Mitte mingi- 
sugust, ütlen mina, ainult maailma naeruks saavad selle mõtte 
eest vehklejad mehed ennast tegema, sest see ei ole muud, kui 
Babiloni torni ehitamine. Ütleme kõige pealt, kust peab see raha 
kokku tulema? Meie poolt ei saa niisuguse hullustuse tarvis 
mitte punast kopikutki antud!“ 

»See on eestlastele juba ammugi selge, ja nad loodavad 
sellepärast ka ainult oma enese jõu peale: küll rahvas saab tun- 
nistama, et temal tõesti tõsine hariduse-püüd on ja saab niipalju 
raha kokku panema, et kool omal ajal käima saab.“ 

»Jah, siis võite Teie aga veel kaua oodata, ja soovin Teile 
Seks pikka iga. Ainult siis võib ta ka mujalt toetust leida ja te- 
mast asi saada, kui tema parajaks põllutöökooliks saaks tehtud,“ 
ütles de Kunkelshausen iseäraliku rõhuga. 

»Kus tublid kubiad ja aidamehed koolitatud saaksid?“ küsis 
Bob tõsiselt. 

Just nõnda,“ tõendas de Kunkelshausen, ,,siis oleks sel 
koolil ainus põhi ja kiiduväärt eesmärk.“ 

»Aga mis Teie ühe kõrgema kreiskooli, või ütleme päris 
realgümnaasiumi kohta itleksite?"* juurdles Bob edasi. 

»Ah, see on kõik üks tühi sonimine ja üle aisa hüppamine! 
Sest ei või ega tohi ilmaski midagi saada! Kas Teie siis ka juba 
selle üle olete järele mõtelnud, et kõrgemale koolile ka kõrgemat 
teadust pakkuvad raamatud ära kuluvad? Kust aga tahate teie 
niisuguseid võtta? Kas teie selle naliaasia arvate olevat? 

»Eesti kirjandus kasvab aasta-aastalt, ia kui Aleksandri 
kool ükskord tõesti jalule saab seatud, siis ei saa tublid kooliraa- 
matud ka vististi mitte puuduma. Kas saksa rahval, kes nüüd 
oma tublide kooliraamatute peale nii uhke on, neid ennemuiste 
oli? Ei, sakslased pidid oma tarkust ladina-keelelistest raama- 
tutest otsima ja pärast olid nad meele ja keele poolest koguni 
prantslaste orjuses. Nemad on ennast võõrastest ollustest puhas- 
tanud, omale puhtas emakeeles kirjutatud raamatud muretsenud. 
ja vaadake, mis neile võimalik oli, seda võivad ka teised katsuda. 
Kes elab, küll see näeb.“ 

»Jah, küll see näeb, et see üks unistamine on, tühja tuule 
tagaaiamine, mis ainult rahva meelt segada võib. Kuidas võite 
Teie seda peotäit eestlasi, seda rahvakillukest päris tõsiste rah- 
vustega võrrelda, kellel oma pikk, põhiendatud ajalugu on, mis 
ulati õpetab, et väiksed rahvakillud suurte rahvastega ühtekokku 
sulavad, nii et neist muud üle ei jää, kui paljas nimi.“ 

»Seda ei õpeta meile ajalugu mitte üksinda, vaid selle vasta 
ka, et just väiksed rahvad mõnikord väga visad on maa pealt 
ära kaduma. Vaadake näiteks juutide peale, nemad on üle 
kõige maailma laiale pillutatud, aga siiski ei ole nemad oma ise- 
loomu veel mitte muutnud ja ka nende lootus ühe mehe peale, 
kes nende kuningriigi siin maailmas veel ükskord saab üles 
seadma, võib ehk ka veel täide minna. Kes võib seda teada? Aga 
ajalugu ei näita meile üksnes, kuidas rahvused vägevamatest 
saavad ära neelatud, tema näitab meile ka, et ühest väikesest 
rahvast ka veel suur tähtjas rahvas võib sündida, ja arvata on, 
et ka eesti tahvas mitte seda surma-testamenti ei saa vasta 
võtma.“ 

»Tõesti ma pean tunnustama, et Teil küll palju julgust on, 
niisuguses mõttevallas sõuda, aga lubage siiski, et mina oma 
kindla põhja peale seisma jään,“ hüüdis de Kunkelshausen pilk- 
likult. ,Aga just see rahvaharidus, mis Teie ka oma lipu peale 
näitate kirjutanud olevat, sulatab rahvast teistega kokku, kaotab 
tema iseloomu.“ 

«Mitte sugugi!“ vastas Bob elavalt. ,,Haridus ia kõrgem 
kooliõpetus ei riku kellegi iseloomu, mis Teie ka igapidi teistest 
rahvustest näha võite, vaid kosutab ja kinnitab teda just veel. 
Kui ühel rahval oma enese aias juba kaunis kirjandus on, siis 
on temal ka elu ja jõudu ennast edasi ajada, millega aga üks 
tingimus ühendatud on, et tema oma elukommete poolest voorus- 
lik oleks, et puhtus, karskus ja kasinus tema seas asuks. Nii- 
sugust voorüslikku olekut võib aga ainult selle läbi edendada, et 
üleüldine vaimu ja südame haridus rahva seas rohkem maad 
leiab, teda inimlikkude õigustega ia kohustega, kui ka paleuslik- 
kude püiietega tutvustab, mis rumaluse rangid ta kaelast võta- 
vad ja teda tuimuse kammitsast peastavad.“ 

»Ja niisuguseid vooruseapostleid peab siis vist Teie välja- 
haudumata Aleksandri kool edaspidi kasvatama hakkama?* 

«Muidugi, see peab tema püham kohus olema ja Teie pilklik 
umbusk ei jõua seda mõtet minus karva väärtki kahtlaseks 
teha!“ hüüdis Bob. 

«Aga Teie unustate, et meil küllalt niisuguseid rahvamehi 
on, kes ralivale seda õpetavad, mis temale vaja on, ja-need on 


riimelt meie tublid õpetajad, kes rahvale ainult tervet toitu ja - 


seedinud õpetust pakuvad!“ 

Kui Teie ütlete, et meil küllalt rahvamebi on, siis olete sel- 
lega ometi eksiteel, sest tõsised rahvamehed on koguni harulda- 
sed linnud. Niisama, nagu pühakiri ütleb, et mitte kõik need 
õndsaks ei saa, kes Issand, Issand! hüüavad, niisama tõesti ei 
ole ka reed kõik rahvamehed, kes ennast rahva sõbraks nimeta- 
vad. Niisugustest ei saa küll iialgi puudust olema. Aga tõsised 
rahvasõbrad peavad elukoolis selleks õpetatud saama ja rahva 
elunõudmisi ja tarvidusi põhjani tundma. Sellepärast ei või ka 
keegi korraga üles tõusta ja suure suuga kiitlema hakata: 
Vaat' mina olen rahvamees! fRahva sõbrad peavad just rahva 
enese seast välja siginema ja ka ise kõik kibedust maitsenud ja 
selle risti raskust kandnud olema, mis rahva turjal rõhub, peavad 
nagu emapiimaga rahva kombeid ia viisisid enese sisse imenud 
olema, üleüldse kõik, mis temale armas, kallis ja püha on, põlvest 
põlveni. Need aga, kes külluses elavad, ei või ilmaski õieti aru 
saada, missuguste aluste peale rahva elukord on rajatud. Selle- 
pärast võin mina julgesti ütelda, et suurem osa neist, keda Teie, 
isand, rahvameesteks nimetate, suuremal osal rahva tarvidusi ei 
tunne ja tema püüdmistest lugu pidada ei oska, ehk ka kiuste 
oma silmad niisuguste puuduste eest kinni pigistavad, mis häda- 
likult parandust nõuavad.“ 

«Teil võib küll sellepoolest oma jagu õigust olla,“ ütles de 
Kunkelshausen, kes Bob'i viimastel lausetel kärsitumalt oma 

istme peal oli nihkuma hakanud, ,,aga rahvas on kord sellega 
harjunud, et temaga lühidalt ümber käiakse, et kõrgema ameti 
peal ka kõrgemat sugu mees peab olema. On nüüd üks eestlane 
ühegi tähtsama ameti peale saanud, kus ta rahvaga sagedasti 
kokku saab, siis on tema nagu kaalu peal: käib tema rahvaga 
käredalt läbi, nagu tema kohus on, siis üteldakse, et tema uhke 
on; on tema iga ühe vasta lahke ja sõbralik, siis ei karda teda 
ükski ja kõik teevad, nagu oleks ta ikka veel nendega ühe pulga 
peal. On'tema ehk kuski avalikus kohas ehk ka mõne pidu peal, 
tuleb siis mõni pastlakandja, lükkab tema külge ja ütleb: ,,Hans 
ae, tule natukene siia, ma räägin sulle asja!“ Noh, ütelge nüüd 
ise, kuhu jääb siis kõik seisuse vahe? Ehk niisama on ka iuba 
seda nähtud, et mõne õpetatud mehe koduse pidu peale ka saksa 
võõrastega ühtlasi tema hõimkondsed talutaadid ja eided on kut- 
sutud ja teistega ühes lauas söövad, peremees seab veel oma isa 
ja ema koguni laua otsa auplatsile! Kas seda juba keegi enne 
on näinud?“ ; 

» Seda ometi ei tohiks ükski mõistlik inimene imeks panna,“ 
hüüdis Bob, ,,vaid ennemalt, kui see mitte ei sünniks. Just see 
tõendab õpetatud mehe vaimu ja südame haridust, annab kaunist 
tunnistust sellest, et tema mitte oma seisuse ega vanemate sal- 
gaia ei ole. Pealegi õpetab meid juba neljas käsk, et meie oma 
vanemaid peame austama.“ 

»Jah, aga selle juures tuleb meeles pidada, et peale ihulikka 
vanemaid ka veel muid vanemaid on,“ ajas de Kunkelshausen 
vasta. 

»tlm,* ütles Bob õlanukkasid kehitades, ,,need teised vane- 
mad ei tohi mõnikord sugugi pahaks panna, kui neid teise pulga. 
peale seatakse, sest Jumala käsk ütleb üksi: Sina pead oma isa 
ja ema austama, ja sellepärast ei või meie ka mitte Lutheru- 
sest juure lisatud seletusele suuremat õigust anda, kui kohus on.“ 

» Olgu nüüd sellega lugu, kuidas ta just on, aga Teie aimate 
ometi, et haritud seltsis üleskasvatatud inimesel piinlik on nii- 
suguste inimestega ühes lauas rooga võtta, keda nemad oma ko- 
dus vaevalt kööki astuda lubaksid?“ 

»Jah, vaadake, see on ometi üks selge ja austamise vääri- 
line põhius, mida Teie iuba varemalt oleksite pidanud nimetama. 
Aga siis peame seda agaramalt selle eest hoolt kandma, et kõik 
eestlased nägusamad hilbud selga saaksid ja noa ja kahvliga 
söögilaual viisakasti ümber käima õpiksid!“ hüüdis Bob niisugu- 
sel näol, et tema kaasreisija õieti aru ei saanud, kas see tõsi või 
nali pidi olema. 

De Kunkelshausen vaatas sellepärast ainult viltu tema otsa, 
vinnas mokad mutti, tõusis istmelt üles ja ei vastanud selle peale 

“musta ega valget. Raudteerong pidi varsti Klin'i linna jaama 
jõudma, kust tema tee kõrvale pööris. Sellepärast hakkas tema 
oma asju, mis ta reisi lõbustuseks tarvitanud oli, oma uhke käe- 
koti sisse pakkima. 

Enne vankrist väljaastumist tuli de Kunkelshausen veel 
Bob'i juure ja ütles: ,,Minu tee lahkub nüüd siin. Sest et meie 
mõlemad ühes ülikoolis oleme õppinud, kuigi mitte ühel ajal, olen 
ma Teiega mõnda läbirääkimise alla võtnud, mille juures ma aga 
kahetsemisega ja imekspanemisega olen tähele pannud, et seal 
tõesti juba mõned kahjulikud mõtted on maad leidnud. Mina 
aga võin Teile ütelda, et kui Teie nende juure kindlaks jääte, Teie 
iialgi kodumaal halja oksa peale ei saa ja sellepärast oleks väga 
hea, kui Teie ehk seda ja teist, mis mina jutu jooksul olen nime- 
tanud, tähele paneksite ja meeles peaksite. Muidu aga soovin 
Teile head teed!“ 

»Tänan Teid sõbraliku juhatuse eest ja Teie võite kindlasti 
uskuda, et mulle Teie kõnede õpetlik sisu vististi unustamata 
jääb ja, kui juhtub mõni kurb tunnikene tulema, minu tuju lõbus- 
tab. Soovin Teile ka oma poolt head teed, isand — Karl Karlo- 
vitsch de Kunkelshausen!“ 


4. Uues kodus. 


»Kas kaubanõunik kodus on?“ küsis Bob toapoisilt, kes 
tema kõlistamise peale ukse oli avanud. 

»Kodus küll!“ 

»Andke siis see nimekaart oma isanda kätte,“ ütles Bob 
meeleheaga viisakais rahvariideis tema ees seisva toapoisi otsa 
vaadates, kes täitsa niisugune tubli poiss, ehk nagu venelased 
ise ütlevad, ,,dobrõi malõi“* näis olevat, nagu neid ainult süda- 
Venemaa sünnitab. 

»Kuulen!“ ütles toapoiss alandlikult kumardades ja tõttas 
käsku täitma. 

Meie tuttav oli alles öösi kella 3211 aial Moskvasse jõud- 
nud. Et tema nii hilja muidugi mitte võõrasse majasse tungida 
ei võinud ja sellepärast paraiamat aega pidi ootama, oli tema 
ühte võõrastemajasse öökorterisse läinud ja alles nüüd enne 
lõunat'ennast oma uue peremehega tutvustama tulnud. 

»Ialutakse sisse astuda, kaubanõunik ootab Teid jul . oma 
kirjutuskambris,“ ütles toapoiss Bob'i kerget ülikuube ja kübarat 
varna pannes; ,,olge nii head ja astuge aga minu järele.“ 

Bob astus toapoisi kannul ühte korridori või käiku mööda 
edasi, kust temale kumbaltki poolt lahtiste uste läbi väga tore- 
dasti ehitud toad silma paistsid. Seda rohkem pani Bob imeks, 
kui tema juht ühe ukse ette seisma jäädes ütles: ,,Olge nii head!“ 
ja tema ühte koguni lihtlabaselt ehitud kambrisse astus, kus seinte 
peal muud kaunistust leida ei olnud, kui mõned suured maakaar- 
did, mille pealt raudtee jooned võrguna juba eemalt vaatleja 
silma paistsid. Ühe seina najal seisid, peaaegu tema tervet laiust 
ja kõrgust täites, suured raamaturiiulid, mis kõiksugu raamatuid 
täis olid laotud. Keset tuba oli lihtlabane suur kirjutuselaud, 
mõnesuguste paberite ja kirjutamise abinõudega kaetud, ja tema ° 
ees istus ümmarguse tooli peal, nagu nad enamasti kaupmeeste 
kontoritesMarvitatakse, üks vanaldane meesterahvas. Bob'i te- 
retamise peale tõusis laua ees istuja üles, võttis tervise vasta ja 
pakkus, paar sammu ette astudes, tulejale lahkesti kätt. 

»leie oletegi siis meie oodatud studiosus Ellerhein?“ küsis 
kaubanõunik Runenstein terase silmaga tulijat tunnistades. 

»Minul on see au, kaubanõuniku isand, ennast Teiega tut- 
vustada.“ 

»Noh, minul on hea meel, et Teie juba siia olete jõudnud. 
Olge siis terve tulemast ia ma soovin Teile, kui saksa kultuuri 
kandiale, head õnne ja elu siin Venemaa südalinnas, sest Teie 
peate teadma, et Teid ka siin saksa lahkus vasta võtab ja ka 
meie, ehk küll võõra rahva seas elades, saksa meelelistest püüd- 
mistest ja saksa haridusest osa võtta oskame.“ 

»Mina tänan Teid väga, et Teie minule seda teenimata au 
pakute, mind oma kõrgesti haritud rahva liikmete sekka arvates, 
aga mina ei või seda siiski mitte vasta võtta, sest ligemalt vaa- 
dates ei ole mina seda, nagu mul iuba au oli Teile oma eelsaade- 
tud kirjas nimetada,“ ütles Bob kindla häälega. 

»Ah, Teie arvate vist seda,“ ütles kaubanõunik Bob'i otsa 
vaadates, ,,et Teie sündinud eestlane olete? Noh, sest pole suu- 
remat viga, mina oskan igast rahvast lugu pidada, kui aga tema 
nimekandija ise tubli mees on. Nii kitsarinnaliseks ei tohi Teie 
mind ka mitte pidada. Ja peale selle olete Teie ju, nagu ma 
kirjateel olen teada saanud, Tartu gümnaasiumi läbi teinud ja ka 
paar aastat ülikoolis õppinud, kus Teie muidugi saksaks olete 
saanud. Aga olge nii head ia istuge sinna sohva peale,“ ütles 
kunenstein'i isand ühe seina ääres seisva, rohelise vahariidega 
ületõmmatud lihtsa sohva peale näidates, ,,Teie olete vist ka 
reisist veel väsinud?“ 

Bob'il oli küll kaubanõuniku isanda esimeste lausete kohta 
vastus keele peal kipitamas, aga tema tõrjus vägisi oma sõnad 
tagasi, sest et ta mitte sündsaks ei arvanud, kohe esimesel tut- 
vustusel niisugustesse asiadesse ligemalt puutuda, millest kohe 
ilma mingi tuluta käre vaielus oleks võinud tekkida. Sellepärast 
tänas ta pakutud istme eest ja ütles: ,,Väsimuse üle ei või mina 
just mitte kaebada. Mina jõudsin juba eile poole üheteistküm- 
nese rongiga siia ja olen ööd võõrastemajas puhanud. Nüüd ei 
tee ju sarnane sõit raudteel mitte suuremat vaeva; mina olen 
palju enam vintsutada saanud, kui ma vahest Lihavõtte pühade 
ajal halva teega puuduliku sõiduriistaga olen Tartust koju ia sealt 
"tagasi sõitnud.“ 

» Jah, noored inimesed ei pane niisugust teekonda tähelegi, 
aga kui mina praegu ühe puhuga 24 tundi olen raudteega sõitnud, 
siis hakkavad minul kondid vahest valutama. Kas Teie oma 
asiad olete kaasa toonud?“ 
£ .Ei, mina jätsin nad veel võõrastemajasse,“ vastas Bob. 

»Noh, siis võime nad ju varsti sealt ära tuua lasta,“ ütles 
kaubanõunik. Ta kõlistas toapoisi, kellele sedamaid tarvilik 
käsk anti. ,,Aga mina olen koguni ära unustanud Teile tubakat 
pakkumast. Teie suitsetate ometi? Noh, muidugi, kes meie ajal 
seda harjumust ei orjaks? Siin on sigarid ja paberossid, võtke 
ise, kumba soovite.“ 

Bob tänas ja pani omale sigari põlema. 

»Siin minu kiriutuskambris võite Teie igal ajal julgesti 
suitsetada,“ kõneles kaubanõunik edasi, ,,;aga teistes ruumides 
palun ma Teid seda küll mitte teha, sest minu abikaasa ei või 
seda sugugi sallida. Mina nimetan seda Teile juba varsti, sest 
parem on, kui uut kaasleivalist kohe alguses võõra maia seadlus- 
tega tutvustatakse. Mina ise ei suitseta ka iialgi muial kui siin, 
oma kirjutustoas, olgu siis vahest, kui suurem hulk külalisi on 
palutud, siis minnakse muidugi niisugustest kodustest seadlustest 
hädasundmusel natukene kõrvale.“ 

»Teie soovi täidan ma täpi pealt,“ vastas Bob, ,,;pole seda 
sugugi imeks panna, kui õrnem sugu ei salli, et kõik toad ühte 
viisi ära Saavad suitsetatud; tubaka suitsuga segatud õhk on 
isegi harjunud piibumehele jäle.“ 

»Ma loodan, et Teie minu laste vasta tubli ja lahke kooli- 
taja saate olema, sest lahke ümberkäimine lastega on üks kõige 
esimestest asjadest, mis minu arvates koolitamisel nõuda tuleb. 
Kas Teie ka enne juba olete lapsi õpetanud?“ 


»Vahe, aga ikka ka sugupärast,“ kostis Bob. ,,Olen Tartus, 
kui aeg lubas, mõnele gümnaasiumi koolipoisile eraõpetust 
andnud.“ 

»Noh, siis ei ole Teile see amet mitte päris võõras,“ kiitis 
kaubanõunik pead nikutades. ,,Vaadake, minu pojad ei ole su- 
gugi pahad lapsed, aga küll natukene vallatumad: aga seda ei 
taha mina sugugi veel pahaks omaduseks pidada, sest kui lapsed 
nagu lollid oma pead norutavad, siis ei ole see mitte kõige pa- 
rem tundemärk nende vaimu elust ja annetest. Aga küll see kõik 
mõistliku juhatuse all loomulikkudesse radadesse tõrjutakse ja 
mina loodan selle poolest iseäranis Teie tegevuse peale.“ 

»Ma tahan katsuda oma kohust täita, nii kaugele kui minu 
jõud ja osavus jätkub,“ kostis Bob kumardades. 

»Ma loodan, et see ülesanne mitte üle Teie jõu ei käi. Mi- 
nul enesel ei ole nii.palju aega, oma poegadega laialisemalt se- 
keldada, sest et minul kaunis suur töökond ja palju talitusi on, 
mis mind vahest ka kodust eemale viivad. Vaadake, nemad käi- 
sid minul mõlemad siinses Saksa gümnaasiumis, aga ma olen 
nüüd nõuks võtnud, neid parem kodus õpetada lasta. Niisuguses 

avalikus koolis on hulk mitmesuguseid lapsi koos ja seal õpivad 
nad teine teisest siis mõndagi vallatust.“ 

»Selle mõtte vasta pean mina tõesti hakkama,“ ütles Bob 
elavalt, ja niikaugele, kui minu teadus kasvatamise kunstis ula- 
tab, ainult avalikkude koolide eest seisma. Sest avalikud koolid, 
kus üheealised lapsed koos on, äratavad nende vaimu ja võidu- 
püüdmist, nii et nad üksteise õhinal virgemini õpivad. Selle poo- 
lest vahest aga võiks avaliku kooli õpetus pahem olla, et kooli- 
taja mitte ka mõne väiksema vaimuannetega lapse pärast ei või 
oma õpetuse sammu takistada. Kui ühele ehk mõnele suure 
hulga seast see ehk teine õpetus mitte varsti ei ole selgeks saa- 
nud, ei tohi koolitaja tema pärast mitte viibida, vaid peab edasi 
minema. Selle vea aga parandavad enamasti koolilapsed ise sel 
kombel, et targemad oma nõrgemaid seltsimehi toetavad ja neile 
oma keskes ära seletavad, mis cdasiõppimist muidu takistaks. 
Aga kodusest õpetusest tuleb jälle see tulu, et koolitaja kõik oma 
tööjõu ia mõju kitsamatesse piiridesse võib iuhtida ja temale 
rohkem aega jääb, oma õpilaste vaimuandeid ja iseloomu tundma 
õppida ia õigele teele saata.“ 

Sellega olen mina üleüldse ühes nõus,“ vastas Runenstein'i 
isand, ,aga koduse õpetuse juures iääb ka ikka mõni vallatus te- 
gemata ja paha amet õppimata. Üks süsi hõõgub teise õhinal, 
seda on vaja hea kui paha poolest tähele panna. Sunt pueri, 
pueri pteris puerilia fractant! *) Nagu näete, ei ole mina ka veel 
mitte oma ladinakeelt sootumaks ära unustanud,“ lisas Runen- 
stein'i isand naliatades juure. Aga vaadake, missugune viperus 


minul oma poistega oli juhtunud. Istus seal minu vanema poja 


kõrval koolipingis üks kaunis rahutu võsukene, kes, nagu kooli- 
tajad ise minule on ütelnud, mitte pudeliski ei tahaks püsida. 
Minu Kostil — see on minu vanema poja nimi, nooremat aga 
hüüame Kolliks — oli iuba ennegi temaga mitu korda jagelemist 
ja nääklemist olnud, nii et juba koolmeistrid kõige käredusega 
olid pidanud jaole heitma ja neid paar korda tundide kaupa pä- 
rast kooliõpetust tühja kõhuga klassis seista laskma. Aga mis 
niisugused sellest hoolivad! Noh, olnud kord jälle ajaloo tun- 
nis — see kooliõpetaja olevat kaunis nõrk, ja sellepärast julgevad 
poisid ka mitmeid tükka tema juures teha — seal hakanud paha 
naaber jälle minu Kostit sõrmeotsaga küljeluude vahele sorkima 
ja kintsudest näpistama. Kosti olla teda küll juba mitu korda 
hoiatanud ia noominud, et ta teda rahule jätaks, aga teine ei olla 
sest tähelegi pannud ja nokkinud aga ühte soodu edasi. Noh, 
siis hakanud viimaks minu omal ka maks üle kopsu minema, 


*) Nad on poisid, poisid teevad poiste tükka. 

võtiiud tindipotist tinti, ja ikka põhjast paksemat, ja määrinud 
seda viimaks sõnalausumata oma kustutamise paberi peale. Kui 
siis teine järele ei jätnud teda sorkimast, pannud ta temale kor- 
raga kläuhti! tindist täis imbunud paberi lehe nagu plaastri näo 
peale. Oh sa kullakene seda kisa, mis siis terves klassis tõus- 
nud, kui teine, must nagu moorlane, oma silmi pühkima hakanud 
ja sellega asia ainult veel hullemaks ajanud. Poisid naernud 
nõnda, et seinad värisenud ja teistest klassidestki kooliõpetajad 
kokku jooksnud, selle kära põhjust vaatama. Selle nalja viimane 
otsus aga oli see, et minu Kosti nutust punaste silmadega enne 
aegu koju tuli ja minu pärimise peale kooliülema poolt kaasa 
antud kiitusekirja värisedes ette näitas. Poiss oli parandami- 
seks minule koju saadetud. Noh, mis ma pidin tegema? Ütlesin 
temale, mis vaja oli, ja võtsin nõuks oma lapsi parem kodus koo- 
litada lasta, mis põhjusel ma nüüd ka noorema olen koolist välja 
võtnud.“ 

Juba kaubanõuniku viimaste lausete aegu oli kõrvalises 
toas rutuliste sammude kõbinat olnud, siis jälle sala kigaldamist 
ja trampimist, nagu oleksid seal mõned maadelnud ehk teine- 
teist lükanud, mille peale kõik jälle vait jäi. Korraga vilksatas 
üks noor priske nägu ukse kaitseriide tagant ja kadus niisama- 
suure kiirusega jälle ära. 

»Ah, seal ongi juba need jõmpsikad! Ei või nad oma val- 
latust jätta,“ ütles kaubanõunik üle õla oma selja taha ukse poole 
näidates. .,Poisid!“ hüüdis tema valju häälega, ,,astuge tuppa ja 
tulge oma uut kooliõpetajat teretama, nagu viisakas elukomme 
nõuab.“ 

Selle käsu peale astusid kaks poisslast, kellest teine umbes 
üheteistkümne, teine aga kolmeteistkümne aastane võis olla, nagu 
tõrkudes ukse kaitseriide tagant välja, kumardasid Bob'i poole ja 
jäid siis kaunis kohmetumalt seisma ja võõristades Bob'i otsa 
vaatama, nagu oleksid neil silmad õue jäänud. Nende näod hõõ- 
gasid nähtavalt, sest et nad vist jooksnud, maadelnud või muud 
ihu palavaks ajavat pillerkaari olid pidanud. Aga see võõrista- 
mine ei kestnud kuigi kaua, sest varsti astus noorem poiss ette 
ja pakkus Bob'ile vahvasti kätt, rõõmsate silmadega tema otsa 
vaadates. Vanem poeg tegi sedasama, aga vähe häbelikult, tü- 
tarlapse viisi punastades. / 

Minul on rõõm näha,“ ütles Bob, ,et Teie nii prisked ja 
ergad poisid olete; nagu ma juba Teie näost ära võin näha. olete 
Teie omale vist tublisti kehalikku liikumist muretsenud. Kas 
pole nõnda?“ 

»Jah, meie turnisime praegu aias!“ ütles vanem poeg. 

»jJa lõime kurni,* lisas noorem rõõmsasti juure, ,aga vii- 
mane võit jäi täna ometigi minu kätte, ehk küll Kosti sellepärast 
juba pahaseks tahtis jääda. Mina olen kolm korda kõik ühe kor- 
raga välja löönud.“ 

»Jah, Kolli astus ka ikka terve sammu üle piiri, mis ime see 
siis on?“ vabandas ennast Kosti. 2 

»õiis olete Teie ju õige agarasti võidelnud! Ma loodan aga, 
et Teie ka õppimise peale niisama tublid mehed olete,“ ütles Bob. 


»Ja sedasama loodan ka mina teist, poisid,“ sähvas Runen- 
setini isand. ,,Oppige usinasti, et teist rõõmu näha saame ja pange 
tähele, mis Ellerhein'a isand ütleb. Tema sõna peate teie tingi- 
mata täitma, nagu tuleks ta minu enese suust. Mina olen teie 
kooliõpetajale ka juba kõik teie head ja vead ära rääkinud, selle- 
pärast saab ta ka mõne asja pärast terasemalt teie järele vaa- 
tama.“ 

Ellerhein rääkis selle peale poistega veel paar lahket sõna, 
nõnda et nad täis usaldust temale oma tähtsamaid päevajuhtu- 
musi iutustama-hakkasid, kuni kaubanõunik nad jälle minema 
saatis. 

»Minu abikaas on tütrega ja tema koolitajannaga mõneks 
kuuks Krimmi poolsaarele elama läinud, kus puhas värske mere- 
õhk nende tervist vist saab kosutama,* algas kaubanõunik, kui 
nad jälle kahekesi olid jäänud, ,,sellepärast ei või mina Teid nen- 
dega veel mitte nii pea tutvustada. Tuleval nädalal läheme ka 
meie siit ära minu suvekorterisse, siia samasse linna ligidale So- 
kolnikisse, seal on puhtam ja vilum õhk, kui siin tolmuses linnas 
määratu kivihunikute keskel, kust päikese kiired igalt poolt seina- 
dest tagasi põrkavad ja uulitsad palavaks kütavad. Seal on ka 
nägus männik, kuhu igal ajal võib jalutama minna.“ 


»Moskva linna suvisest tolmust ja sügisesest porist olen ma 
juba ennegi kuulda saanud,“ ütles Bob. 


»Küll Teie seda ka aegsasti veel oma silmadega näha saate, 
kui pikemalt siin viibite!“ vastas Runensteini isand, ,,aga nii hull 
see asi ka mitte ei ole, kui meie ajalehed vahest laidavad. Aga 
nemad peavad käredamini kõnelema, sest muidu pole paranda- 
mist ega paranemist loota. — Aga enne, kui meie siit suvekorte- 
risse kolime, jääb Teil ikka veel aega ennast linnaga tutvustada, 
kus ju nii mitmed vanaaegsed mälestused Teie tähelepanekut 
äratavad ja ligemat silmitsemist nõuavad. Ma loodan, et Teil 
sellepärast aeg igavaks ei lähe, sest poistele tahame ka natukene 
puhkuse aega anda; sest ei ole ka kasu, kui õppimisega keha ära 
kurnatakse ja vigaseks jääb.“ 

»Koolitaja-isanda asiad on võõrastemajast ära toodud,“ 
kuulutas toapoiss ukse läve peale ilmudes, ,,kas käsite neid tema 
tuppa talitada?“ 

»teil saab vist, Ellerhein'a isand, ka himu olema oma elu- 
korterit vaadata ja pärast ehk ka väsimust puhata, mis Teil elik 
ikka veel liikmetes võib olla. Minul on ka veel toimetusi. Kell 
viis sööme meie lõunat ja siis võime meie tarvilikka asju veel läbi 
rääkida. Andrei!“ hüüdis tema siis toapoisile, ,,juhata isand tema 
tuppa ja muretse, et ka tema asjad sinna saavad.“ 

Bob astus oma tuppa, kus ta edaspidi pidi viibima ja las- 
kis uudishimulikult oma silmad ringi käia. Korter oli lihtsate 
majariistadega ehitud, mitte parem ega pahem. kui temal Tar- 
tuski oli olnud. Kaunis avar, kirju paberiga löödud tuba, valgus- 
tatud kahest kaunis suurest aknast, mida praegu valged maha- 
lastud katted sissetungivate päikese kiirte vasta variasid. 
Akende vahel seisis tumepunase riidega ületõmmatud sohva, 
tema ees pikergune laud ia kolm leentooli, mis niisamasuguse 
riidega kaetud olid kui sohva. Need riistad näisid isaisadest pä- 
randatud ja ühe tisleri töö olevat. Ühe akna all seisis rohelise 
kaleviga kaetud kirjutuselaud, tema kõrval teises seinas raamatu- 
riiul, kuna teise akna all jälle nurgas seisva pesulaua ligidal iks 
väikene peeglilaud oli aset leidnud. Üks sirmi abil varjatud 
voodi, kummut, riidekapp ia veel mõned lihtsad toolid täienda- 
sid seda majariistade kogu, mis toa alles toaks teevad. Viimaks 
lubas ka üks kõrge valge pottahi Moskva käreda külma vasta 
talvel mõnusat abi anda. Teiste tubadega võrreldes oli Bob'i 
korter küll natuke kehv, aga siiski kaunis elulik, nii et Bob omale 
paremat ei oleks soovinudki, sest peaaegu niisamasuguses toas 
oli tema, nagu öeldud, ka Tartus elanud, ia millega inimene kord 
ära on õppinud, see on temale ka armas. 

he silmapilguga oli Bob seda kõik üle vaadanud. Varsti 

tuli ka dvornik või majahoidia Van'ka tema võõrastemaijast ära- 
toodud kraamiga, mille vaeva eest tema Bob'i käest hõbedase 
kahekümnelise sai. Van'ka tänas vene viisi vööni kumardades 
ja läks oma teed. Tema järele ilmus toapoiss Andrei, ehk kuidas 
teda kodakondsetest kutsuti, Andrushka, ja tõi aluslaua peal ke- 
hakinnituseks külma kanapraadi, suitsu kalu, juustu, võid ja leiba, 
mille juure veel pudel Triohgornõi õlut oli lisatud. 

»Palutakse isandat seda kehakinnituseks võtta, mis J 
on andnud, ütles ta siis aupaklikult. ,Lubage teada saadayi 
kuidas ma Teid küll tohin austada? *) Ärge pange paltakS 
meil venelastel on juba niisugune viis.“ 


s 
- 
*) Bemmuare, s o. risti- ja isanime järgi hüüdma. 

, Võid mind kobert Mihailovitshiks hüüda,“ kostis Bob. 

«Nõnda neh, Robert Mihailovitsh! Kas ma võin Teile ehk 
asjade väljapakkimise juures abiks olla?“ 

»Kui sa aga selle kinninaelutatud kasti tahaksid lahti 
murda, küll mina siis muuga isegi toime saan,“ ütles Bob ja istus 
lauda uue peremehe soola-leiba maitsma. Andrushka oli kirve 
toonud ja hakkas temaga kasti kaant lahti kangutama. 

»Aga olete õige kaugelt tulnud, Robert Mihailovitsh,* ütles 
Andrushka silmapilguks oma tööd pooleli jättes ia kuklatagust 
sigades. 

Miks nõnda? kiisis Bob. 

»Jah — niisamuti! Mina näen seda neist piletitest, mis 
raudtee jaamades on selle kasti peale pandud,“ vastas An- 
ärushka. 

Noh, kui sa kirjatundja oled, siis võid isegi lugeda, kust ma 
tulnud olen. 4 

»Jah, lugemisega saan hädalt ikka toime, aga kirjutamine 
on raske kätte saada. Kirjutan — tulevad niisugused keerulised 
vareseijalad sule otsast, et minul enesel silmad kirjuks lähevad ja 
teine minusugune ühegi hinna eest neid ei seleta; aga juhtub õpe- 
tatud mees — loeb, pole vigagi!“ 

Bob pidi vägisi naeratama. 

»Näe,“ kõneles Andrushka edasi, ,Peeterburg, Pskov. Aya 
siin on üks koguni võõras keeles,“ hüüdis ta sõrmeotsaga Tartu 
aurulaeva peal pandud saksakeelse pileti peale näidates, ,,tähen- 
dab, et vist koguni piiri tagast olete tulnud — teise kuninga 
maalt?“ 

»Ei ma ole ühtigi võõralt maalt,“ kostis Bob, kellele An- 
drushka uudishimu hakkas nalja tegema, ,,vaid ikka päris Vene 
tsaari alam; aga tema suures riigis on ka niisuguseid maid, kus 
teisi keelesid räägitakse.“ 

Nõnda neh,“ kiitis Andrushka, » Venemaal on kõiksugu ralh- 
vast paliu, ja neid kõiki kaitseb ja valitseb meie tsaar-isakene!*“ 

Kas sa tsaari ka tunned?“ kiisis Bob. 

Miks ma teda ei peaks tundma?“ 

»Sis oled sa teda vist siin Moskvas näinud?“ 

»Ei, kodus juba, kui ma alles külas olin. Tähendab, minul 
on pilt niisugune, cma riidekasti kaane peal; Dashka tiikskord 
kinkis!“ 

»Kes see Dashka siis on?“ 

»Toatüdruk, seesamane, kes siin teenib ja praegu lastega 
Krimmi saarel on. Oleme ühest külast, aga tema tuli enne mind 
siia Moskvasse teenima.“ 

»Kas sa siis juba kaua siin majas oled?“ 

»Noh, kaua — mitte kaua, saab nüüd juba aastat kolm ta- 
vasi, kui mina siia tulin. Siin oli just üks koht tühi — teate, kes 
saapaid ia riideid puhastab, vahel lapsi kõndima saadab ja muud 
sellesarnast veel talitab. Noh, Dashka oli siis sakstele hakanud 
rääkima, et: ,, Vaadake minul on maal niisugune tuttav poiss — 
kasuvend — kõlbab just niisuguse ameti peale — tubli, ustav ini- 
mene ja ei ioo ka mitte liiasti.“ Saksad olid siis ütelnud: ,,Kui sa 
teda tunned ja tema eest vastutada võid, las' ta tuleb siis meiega 
kaupa tegema.“ Noh, mina tulin siis ka ja sain vasta võetud, 
teenistus oli minu meele pärast, Dashka oli ka siin, olen — aituma 
Jumalale — kaunis hästi läbi saanud. Eduard Petrovitsh* — 
nõnda sai kaubanõunik vene viisi kutsutud — ,,on küll väga vali 
ia äkiline. Kui sa midagi süüdi oled teinud ja ta kurjasti sinu 
otsa vaatab, läheb kõik ihu jahedaks, ia kui ta siis veel ühe sõna 
ütleb, siis just nagu kõu kärgatab ja tahaks maa sisse sulada — 
aga läheb mööda, pole vigagi!“ hüüdis Andrushka, kes, nagu 
tema jutust juba aru saada oli, kaunis kohtlase südamega inimene 
näis olevat. 

Aga meie emand, Anna Juljanovna, Seesama, kes nüüd 
Krimmi saarel on, ei taple iialgi teenritega, vahest ta ei lausu 
musta sõnagi, aga pärast tuleb nuhtlus, et hoidku! Nagu hiljuti 
veel köögitüdruku Praskoviaga lugu oli — kohe kohast lahti 
ilma armuta — jah, ta on juba säherdune!“ lisas Andrushka käsi 
laotades viimaks veel juure. 

Sõna säherdune tarvitatakse vene keeles mitmesuguse rõ- 
huga ja mitmekesiste mõtete avalduseks ja võib, nagu redeli 
pulgastikku mööda tõustes ehk alanedes, kas laitust ehk kiitust, 
sõimu või meelitust tähendada. Sellepärast ei võinud Bob mitte 
selgesti aru saada, mis Andrushka selle viimase sõnaga õieti oli 
tähendada tahtnud. 

»Ja siis Minna Karlovna, tähendab, koolitajanna, see ikka 
kihutab Anna Julianovat. ,. Vaadake,“ ütleb tema, ,,Dashka on 
jälle ühe klaasi katki teinud“ ehk ,Andrushka on lastega jälle 
kauemini bulvari peale jäänud, kui lubatud oli“ ehk ,,Dunja on 
jälle pliidi peale lasknud rasva kukkuda, — aga ta ise nuuskab 
salaja tubakat.“ 

Bob'il oli raske oma naeru tagasi hoida, aga ta ei lausunud 
musta ega valget, vaid ladus aga agarasti oma raamatuid riiuli 
peale. Andrushka aga, kes Bob'i vaitolemise läbi ennast sugugi 
eksitada ei lasknud, jutustas korraga koguni mahedal häälel 
edasi, nagu ta seda muidu ainult siis tegi, kui tema Dashkat ni- 

-Mmetas: 

«Aga Mea Eduardovna, vaat, kus on meie silmaterake, 

meie kuldne tuvikene! Kõikide vasta on tema lahke, teretab, kü- 

sib, kui sa haige oled, kuidas käsi käib, püüab ka vabandada kui 
äpardus on juhtunud — ühele annab õunakese, teisele peotäie 
päkhlaid, teistele jälle pistab ta paar kopikat pihku. ,,Säh sulle,” 
ütleb tema, ,theeraha ehk tubaka raha“ ehk ,,võta omale juukse 
linti osta“ seda mööda, mis igale just tarvis läheb. Dashkale on 
tema uueks aastaks hõbedased, punase kiviga ehitud kõrvarõi- 
gad kinkinud. Kõik pere armastab teda selle headuse pärast ja 
rõõmustab teda nähes — just nagu tõuseks päike! Andku Jumal 
temale tervist!“ 

Bob mõtles iseeneses: .,See mees laulab sest noorest neiust 
nii vaimustatud kiitust, et ma viimaks uskuma peaksin, mis Prits 
minule Peeterburis temast naliatades ütles. Aga minu meelt 
mööda niisugused naisterahvad just ei ole: nendesugused minu 
südant ilmaski ei soenda. Mina olen selle poolest koguni saksa 
luuletaja Lessingiga ühes nõus, kes ka ütleb: ,,lch lieb* ein 
Mädchen, keinen Engel! *) 

Kas Teil veel midagi vaia on, Robert Mihailovitsh?“ küsis 
Andrushka. 

«Praegu ma ei tea midagi, kostis Bob, »mis minul s veel 
teha jääb, sellega saan ma ka üksi valmis.“ 

Toapoiss läks ära, Bob ara seadis kiriutusnõusid oma kir- 
iutuslana peale ja pani sinna ja tänna veel kõiksugust pudu- 
kraami, mis iseenesest küll kaunis tähtsuseta, aga toa eluliseks 
tegemiseks siiski väga tarvilised on. Kui viimaks veel õndsa 
Dr. Fählmann'i pilt sohva üle auplatsi peale oli riputatud, jõi Bob 
ühe klaaskannukese täie õlut ühe seemuga ära ja vaatas siis 
hinge tagasi tõmmates rahulise pilguga enese iimber. Siis pani 
tema väikese piibukese põlema, võttis voodi päitsest peapadia ja 
sirutas ennast sohva peale pikali, niisuguse meeleheaga, mis ini- 
mene ainult siis tunneb, kui ta teab, et temal tükk tööd tehtud 
on ja puhata võib. Selle juures aga tulid temale mitmekarvalised 
mõtted. 

Esimese tutvustuse järele ei võinud tema leivaisa mitte halb 
inimene olla, kui tema ka saksameeleline oli, mis sugugi imeks ci 
olnud panna. Ettema aga mitte niisugune sõge põikpea ei olnud, 
nagu see isand, kellega tema raudtee peal vaielnud oli, seda oli 
varsti näha. Bob ei teadnud, selle peale tagasi mõteldes, kas ta 
pidi naerma või vihastama, aga naermine näis temal ikka kolta- 
sem olevat. Seda meest oli vist mõni naliahanmmas une peal 
nõnda ümber pöörnud, et pea jalutsisse sai, ia kui ta siis pärast 
magamast üles tõusis, ci olnud ta isegi enam märganud, kas tema 
tüsem ots üles- või allapidi oli pöördud. Runensteini isand aga 


*) Ma armastan tüdrukut, aga mitte inglit. 

oli natukene teist tõugu. Pikemalt Venemaal viibides oli tema 
aegamööda ka teise rahva iseloomust lugu pidama hakanud ja 
aru saanud, et ka mujal veel, kui Jumala maakeses, inimesed ha- 
ritud võivad olla. Siis astusid jälle teised kujud Bob'i vaimu- 
silmade ette, mis edasi ja tagasi kiikusid ja kaalusid ja ta mõtted 
läksid ikka segasemaks. Temal oli jälle niisugune tundmus, nagu 
sõidaks tema raudtee vankris, ja kui ta oma jalga välja sirutades 
sohva leeni külge puutus, hüüdis tema ,,pardon“ ja tõmbas ruttu 
jälle tagasi, just nagu oleks ta ehk kogemata mõnesse kaasreisi- 
jasse puutunud. Ilma, et ta seda isegi oleks märganud, oli tema 
unejumaluse kaissu langenud, kes temale kõiksugu kirjusid pilti- 
sid silmade ette kuiutas. Korraga nägi tema ennast juba oma 
unes koolis olevat ia lastele agarasti greeka keelt õpetavat. Suure 
vaimustusega luges ta neile Homeruse luuletustest: Essetain 
cemar hootan pot' —*) kui korraga uks lahti läks ja kaubanõu- 
nik nii tulise vihaga tuppa tormas, et ta lühikesed juuksed peas 
agu hariaksed olid piisti tõusnud. 

Mis hullustus see on?“ kärgatas tema. ,,Kas ma selle eest 
Teile 900 rubla aastas palka maksan ja prii ülespidamise annan, 
et Teie minu poegadele hakkate oma eesti keelt õpetama?“ 

Aga, kullakuku isandakene, see on ju sula greeka keel, 
varna vaga Homeruse enese luuletus — 

Vale kõik! Teie tahate siin aga niisamasugust vigurit 
teha, nagu see kõlvatu mees, kes siin ükskord prantsuse keele 
asemel eesti keelt oli õpetanud!“ 

Kaubanõunik oli selle juures iuba nii vihaseks läinud, et tema 
iuuksed mitte enam harjaste näolised ei olnud, vaid ennast okas- 
teks olid muutnud. Ka tema keha kattis ennast imeliku kiirusega 
niisuguste okastega, nii et ainult veel nägu vähekesi inimlik oli, 
ava ka nina hakkas ennast kärsumoeliseks muutma, kuni üks pä- 
ratu siil kahe jala peal Bob'i ees püsti seisis, turtsus ja puhkus, 
ikka pot-pot-pot, nagu oleks kalevlaste pudrupada keenud. 
Küünte ja hammastega ähvardas see võigas elukas Bob'i kallale 
tungida. 

«Mis pagana värdias sina siis oled?“ hüüdis Bob, koolilaua 
pealt ühte neliakandilist lineali kätte kahmates. ,,Et sa silmapilk 
a kadunud oled, muidu pistan ma su selle linealiga kohe läbi 
ja läbi!“ 

Kosti ja Kolli olid hirmuga koõolilaua all varju otsinud, kuna 
Bob, kui vägilane, kindlal jalal oma vastalise kallaletungimist 
ootas. Kole loom aias praegu oma suured lõuad laiali, mis täis 
teravaid hambaid olid, siis aga — 


*) Ükskord saab tulema päev, kus — 

Kõpp, kõpp, kõpp!“ koputas keegi Bob'i toaukse pihta ja 
Andrushka astus sisse. Bob virgus une paeltest ja vaatas võõriti 
tulija otsa. 

«Laud on juba kaetud,“ kuulutas toapoiss, ,.palutakse pea 
sööma tulla, aga veerand tundi kulub-enne ikka veel ära.“ 

«Hea küll, Andrushka,* vastas Bob ja toapoiss läks jälle 
oma teed., 

Bob oli veel nagu juhm sellest veidrast unenäost. Tema 
hõõrus oma silmi ja tõmmas siis uuri taskust. 

Mis imet! Kell saab iuba varsti viis. Ma olen siis tõesti 
maganud ja pealegi nii võigast und näinud.“ 

Korraga tundis tema midagi võõralikku oma külie all. Tema 

kobas käega ja leidis sealt oma riide haria, mis ta vist sohva peale 
oli unustanud ja pärast hariustega üles pidi tema külje alla oli 
jultunud, 
A »Või sina oledki see kuri okasloom, kes minu und on narri- 
nud!“ hüüdis Bob suure häälega naerdes ja kargas püsti. ,,En- 
näh, mis veidraid riistapuid unejumal vahest oma ameti toimetu- 
sel tarvitab! Kas paremat unenäo seletust veel võib olla?“ 

Ruttu pühkis tema siis sellesama harjaga paar udusulge 
oma riietest, mis padiast nende külge olid hakanud, ja läks söögi- 
saali, kuhu kaubanõunik oma poegadega just selsamal silmapil- 
gul ilmus. 

»Kas olete ka natukene puhanud?“ küsis kaubanõunik. 

»Ehk küll mina suuremat väsimust ei tundnud, olen mina 
siiski õige tublisti maganud, nii et üks silm teist ei näinud!“ kos- 
tis Bob naljatades. 

»Kas Teie und ka nägite?“ küsis Runensteini isand naerdes. 
»Esimene unenägu, mis võõras kohas nähtakse, pidavat ju ikka 
täide minema!“ 

»Minu unenägu on vist silmade vahekohta juhtunud!“ vas- 
tas Bob, aga oma tõesti nähtud unenäost, mis temale küsijat nii 
võikal näol oli silmade ette kujutanud, ei lausunud tema targu 
mitte sõnakestki, sest et mõnele inimesele paha kuulda on, kui 
teine temast uneski midagi halba on näinud. 

Söögilaual hakkas Runensteini isand Bobi käest mitmesu- 
guseid teatusi Tartu linna elu ja olu üle pärima, mille juures aga 
sagedasti juhtus, et Bob temale vastust anda ei võinud, sest mit- 
med inimesed, kelle järele kaubanõunik küsis, ei olnud enam 
elavate hulgas, teised jälle ei olnud temale nimepidigi tuttavad. 
Tähelepanemisega kuulas aga vana isand Bobi seletusi praegusest 
studentide elust ja seadlustest, millega tema omaaegseid mäles- 
tusi võrdles, enamasti neid uute seadluste vasta kiites, vahest aga 
ka sunnitud kombel ette võetud uuendustele õigust andes. Vii- 

maks pööras jutt kohalikkude päevaküsimuste peale, mis ka veel 
pealtkaudu sealt ja tealt puudutatud said, kuni Runensteini isand 
üles tõusis ja sellega lõuna lõpetatud oli. 

Kas Teie asiade väliapakkimisega juba toime olete saa- 
nud?“ küsis ta siis Bobilt. 

»Jah, sellega olen kaunis ruttu korda saanud. Mõne asja 
võin ka veel homseks jätta. Täna on aga minul nõu veel natu- 
kene jalutama minna.” 

«Isa, kas sa meid ka veel lubad Andrushkaga natukene 
ligema bulvari peale minna?“ küsis Kolli ja kordas Kosti, kui isa 
lubaandmisega natukene viivitas. 

»Minugi pärast, aga ärge tehke vallatust! Võib olla, et 
Ellerheina isandal lusti on teid enesega kaasa võtta?“ lisas ta 
siis ennast Bobi poole pöördes iuure. = 

«Hea meelega, ehk küll ma praegu oma võõrsuse pärast €i 
«tea, kas mina neid sinna juhatan või nemad mind,“ kostis Bob. 
»Aga loodame Andrushka peale." 

Poisid tormasid oma kübaraid otsima ia Andrushkat 
hüüdma, kuna ka Bob ennast väliaminekule seadis, kaubanõunik 
aga oma kirjutuskambrisse läks. 

5. Õrnema soo kojutulek. 


Mitu nädalat oli juba mööda läinud ja Runenstein'i pool 
perekonda Sokolnikisse elama asunud. Enne seda oli aga Bob 
tublisti oma vabat aega tarvitanud, et ennast Moskva linnaga tut- 
vustada, mille iseloomust ja kenadusest tema niipalju kuulnud, et 
ta süda mitte enne rahu ei leidnud, kui ta seda mitte ise, kõige 
rähemalt tähtsamate asjade poolest, näinud ei olnud. Küll on 
maailmas mõndagi nägusat linna, mille hulgas aga Konstanti- 
noopolit ia Tiiberi jõe kaldale seitsme mäe peale asutatud vana 
igavest Rooma kõik reisijad ilusamateks tunnustavad, aga ka 
venelasel on õigus oma ,,emakese“ Moskva peale uhke olla, ja 
mitte põhiuseta pole tema sõna: ,,Kes Moskvat ei ole näinud, see 
ei tea, mis ilus on!“ Ja kes kord ülevalt Varblaste mägedelt on 
Moskva punaste ja roheliste katuste peale vaadanud, päikese 
paistel säravate kullatud tornide iludust on silmitsenud, see peab 
seda igapidi tõendama. Mitugi korda on see linn suurte tulekah- 
iude läbi rikutud, nagu iseäranis 1812. aastal, kus venelased ise 
tema vägevale isamaa armastusele ohvriks andsid, aga ikka on 
tema tuhahunikust uuele elule tõusnud, ia mis koguni imeks on 
panna, selle iuures oma iseloomu muutmata alal hoidnud. Siiski 
aga ei taha muistsel ajal tema nime juure lisatud omadussõna 
»valgekiviline“ uuemal ajal sugugi tema kohta sündida, nõnda et 
tema sellena ainult luuletustes edasi elab. Aga iga ühe linna sil- 
mitsemiesl ei ole mitte üksnes tähtjas, kuidas suurema ehk vä- 
hema kunstiga ja osavusega iseenesest näotumad kivid on ulke- 
teks hooneteks ja toredateks tornideks kokku laotud, vaid ku 
tema sees elav rahvas oma avaliku elu poolest, nii kaugele, kui 
vaatleja silma puutub. Kes selles aga elavat pilti saada tahab, 
see mingu vanasse Kitaigorodiks nimetatud linnajaosse ja vaa- 
daku, kuidas seal kitsastes uulitsates rahva elu kihab! Niihästi 
maalija kui kirjanik võivad seal lõpmata tänuväärt materiali 
leida kõige kiriumate piltide kokkuseadmiseks. 

Bob oli enesele kohe tubli linnaplaani muretsenud, selle 
ainumaks juhiks tasku pistnud, ja siis hea õnne peale rändama 
läinud. Tundide kaupa istus tema ka üleval hobuseraudtee 
vankri katusel ja laskis ennast risti ja rästi läbi linna sõidutada, 

mis sugugi mitte liig suurt kulu temale ei teinud, sest et kolmegi 
kopika eest juba hea tükk maad võib sõita. Igale võõrale aga 
oleks see viis soovitav, ehk küll mõned seda uhkuse pärast miski 
hinna eest ei teeks. Saksamaal, näiteks, ohvitseridele keelatud 
on hoburaudteed tarvitada, sest et see sõiduviis nende seisust 
nagu alandavat! Naliakas, aga tõsi. Bob aga mõtles teisiti. 
Jala käik väsitab aega mööda inimese nõnda ära, et ta puhka- 
mise peale mõtlema hakkab ja vaatlemise himu kaob. Keset 
uulitsal ei ole sõitude pärast võimalik kõndida, sellepärast peab 
majade äärest jalgteed mööda mindama, millest siis tuleb, et 
ainult ühte poolt uulitsat võib täiesti silmitseda, nimelt seda poolt, 
mis üle tee on. Voorimehest ennast sõidutada lasta tuleb aga 
kallist raha maksma: miks ei peaks kokkuhoidlik mees mitte 
hoburaudteed tarvitama ja noor inimene ka üleval tema katusel 
enesele aset otsima, kus sõit odavam, õhk puhtam ja vaatering 
igale poole vabam on? 

Niisugustel sõitudel ja käikudel puutus Bob'ile mõnigi asi 
silma, mis temale koguni uus ja võõras oli. Vahest aga oli te- 
male mõni asi ia koht juba nii tuttav, nagu oleks ta teda juba 
ammugi näinud, nii et ta teda varsti õige nime järele oleks nime- 
tada võinud, mis temale enesele õige kentsakas oli. Temal oli, 
näiteks, vana Kremli lossis niisugune tundmus, kui ta esimest 
korda teda vaatama läks. nagu oleks ta juba enne kaua aja eest 
seal käinud ja üksnes sellepärast temale mõni asi võõraks iää- 
nud. Aga seda ei ole sugugi imeks panna ia asi iseenesest lihtias 
seletada. Tunneb ometi õpetatud mees Euroopa suurte linnade 
elu ja olu mitmesugustest kirjeldustest ja kujutustest, mis tema 
teiste läbi on suusõnal saanud, nii et temale pealinnade tähtsa- 
mad ehitused, nagu kirikud ja teaatrid, avalikud platsid oma mä- 
lestussammastega ja mõned uulitsadki tuttavad on, ilma et tema 
elades oma jalga sinna oleks pistnud, aga siiski neisse puutuvate 
aialoolikkude teaduste poolest veel mõnelegi, kes nõnda ütelda 
sündimisest saadik pealinna uulitsakivisid on tallanud, juhiks ja 
tõlgiks võib olla. 

Need rändamised olid lõpetatud, kui Bob teistega ühes 
suvekorterisse elama asus. Ka seal ei alganud küll tema kooli- 
aeg veel mitte, sest et ju igal pool suvisel palavusel vahet pee- 
takse, aga tema oli siiski maia külge kütkestatud, sest et tema 
oma õpilaste üle valitsust pidi pidama, kes täitsa tema hoole alla 
olid jäetud, kaubanõunik ise aga sagedasti Moskvas oli, kuhu 
tema asjandus teda ühte puhku nõudis. Sagedasti ei olnud vana 
isandat aja puuduse pärast lõunekski mitte Sokolnikis, ehk küll 
tema muidu mitte ka toredamateski trahterites süüa ei tahtnud, 
millest Moskvas mitte puudust ei ole. Bob käis lastega tihti ja- 

lutamas, mille juures ta neile nagu mängimise viisi mõndagi tar- 
vilist teadust õpetas, ja kui neil siis jalutamisest ehk turnimisest, 
mis ka tublisti haritud sai, himu täis oli, juhatas tema neile mõnda 
tululikku käsitööd, mis poistele meele pärast oli, nagu jõhvsaega 
Ghukestest laudadest pildiraamisid, tikutoosisid, kastikesi ja selle 
sarnast pudukraami nägusate kirjade järele välja lõikama jne. 
Vaheajal aga võttis tema ise mõne teadusliku raamatu kätte ja 
uuris seda, et pea aga suitses. 

Kui päris õpetuse aeg oli alganud, nägi Bob, et tema kooli- 
laste teadus mõnest jaost küll puuduline oli ja hooletusesse jää- 
nud, aga ühtlasi sai tema veel kindlamat tõendust, et neil kaunid 
vaimuanded olid ja nad väga hästi õppida võisid, kui aga taht- 
sid. Ja tõesti läks õppimine kui ka õpetus päev-päevalt ikka pa- 
remini, nõnda et Bob nende edenemisega rahul võis olla. Poisid 
olid juba õppinud koolitunni ajal vagusi paigal istuma ja ei sega- 
nud enam koolitaja kõnet oma asiata küsimistega, vaid kuulasid 
tähelpanemisega. Bob tundis neid tükkisid juba väga hästi, mil- 
lega koolipoisid mõni kord, kui neil oma tükk mitte kindlasti pähe 
ei ole õpitud, koolitaja tähelpanemist selle nende puuduse pealt 
kõrvale ja mõne teise asja peale pöörda püüavad, mille üle ne- 
mad, nagu ci tea, mis teaduse himust kihutatud, otsust tahavad 
saada. Täidab siis koolitaja nende tahtmist, siis on ta lõksu läi- 
nud, sest tükk aega on tühjalt viidetud ja tund jälle lõpu poole 
jõudnud. Koolitaja kohus on niisugusel lool ikka küsija suud sul- 
guda, sest kui säherdune mitte just õpetuse all olevate teadus- 
tesse puutuv küsimus ka mitte viguri pärast ette ei ole pandud, 
siis tunnustab ta kõige vähemalt, et õppija oma mõtteid mitte 
kokku hoida ja ainult selle asia peale pöörda ei oska, mis para- 
jasti käsil on. 

Nõnda olid rahulikul elul päev päeva ja nädal nädala peale 
mööda läinud ja mihkli-kuu hakatus juba kätte jõudnud. Päe- 
vad olid juba märksa lühemaks ja ööd külmemaks läinud, ehk 
küll loodus ikka veel suvemundris oli. Runensteini emand oli 
Krimmist kirja saatnud, et ta ka juba koiureisi peale tahab mõt- 
lema hakata. Ka Bob kolis oma koolilastega jälle linna elama, 
kus vaheajal kaubanõuniku majas mõned tubade parandamised 
olid toimetatud, mis sellest märku andsid, et peremees oma kaa- 
sale sellega rõõmu tahtis valmistada, kui ta koju tulles maja 
kõige korrapäralisemas ja viisakamas olekus saab leidma. M6- 
ned toad olid uute paberitega ära löödud. mõned põrandad 
uuesti värvitud, siin ja seal olid uksed uued kaitseriided saanud 
ia istmed — uued pealisriided. Runensteini isand aga laskis 
mööda minnes meeleheaga oma silmi nende uuenduste peal vii- 
bida ja ootas emanda tulekut nähtava kärsitusega. 

Ka Bob oli uudishimuline oma õrnematsugu kodakondse- 
tega tuttavaks saada, ketle üle ta omale veel mitte täielikku pilti 
teha ei võinud, ehk küll tema vaheajal nende üle mõnda teatust 
oli saanud. Alles siis, kui need ka juba kodus olid, võis ta aimata, 
missugune põli teda selles maias ootamas ja missugune majas 
valitsev toon oli. Sest, nagu eesti rahvas ütleb, on ju maja ilma 
naiseta, nagu kirik ilma köstrita; naisterahvas alles teeb maja 
elulikuks ja paneb kõik rattad käima. Sellepärast on arusaadav, 
et ka Bob'ile mitte ükskõik ei olnud, kuidas tema nende ja ne- 
mad tema meele pärast saaksid olema. Mitmest perenaise sead- 
lusest, mis ka tema äraolemisel muutmata olid jäänud, sest et 
kaubanõunik neid mitte puutuda ei arvanud tohtivat, võis Bob 
juba mõndagi ära mõista, sest mõnest iseenesest tühjast asjast 
võib mõtleja inimene aru saada, missuguse loomuga tema oma- 
nik on ja nõnda osalt tema head ehk vead ära tunda, ilma et ta 
temaga palelikult oleks kokku puutunud. 


Kaubanõuniku prouat oodati kahe päeva pärast koju, sest 
nõnda oli tema ise kirjutanud. Mea; poisikeste igatsusega ooda- 
tud õde, oli lubanud neile mererannas koriatud konna-karbikesi 
ja kirjusid kivikesi kaasa tuua, mille üle nad väga rõõmustasid. 
Vana Runensteint isand oli söögilaual iutukam, kui muidu ja 
avaldas sagedasti oma rahulolemist selle üle, et tema ebalesk 
põli pea lõppema pidi. 

Õhtune roog oli juba võetud ja Bob varemalt kui muidu 
oma tuppa läinud, sest et tema aias harilikult veel kas Runen- 
steini isandaga natuke juttu, ehk viitis oma koolilastega aega. 
Tema istus oma kirjutuslaua ees ja lõpetas parajasti üht kirja, 
mis ta koju oma vanematele tahtis saata. Seal kuulis ta korraga 
korridoris rutuliste edasi ia tagasi tõttavate sammude kõbinat, 
mis tema tähelepanu äratasid. Siin ja seal tõmmati mõni 
uks kõvemini kinni, kui muidu selle maja viis oli, ia viimaks kuu- 
lis tema ka naisterahva häälte kõla. 


Kas ehk oodetud kodukondsed iuba koiu peaksid iõudnud 
olema? mõtles Bob. Aga kaubanõuniku proua oli ju alles kahe 
päeva pärast tulla lubanud. Noh, kes naisterahva tujusid võib 
teada, ehk tahtis ta oma mehele varasema tulekuga kogemata 
rõõmu teha? Muidugi! Noh, eks m'e seda veel aegsasti küll 
saa kuulda, ütles Bob iseeneses ia laskis rahulikult põlevat lakki 
oma kirja peale tilkuda, mis ta siis pulga otsaga natukene laie- 
male laotas, enne kui ta oma pitseri peale vajutas. 

Seal tulid kiired sammud tema ukse juure, mille tuttav kõ- 
bin temale poisikeste tulekut kuulutas. Lähemal silmapilgul: lü- 
kati uks järsku lahti ja rõõmust säravate silmadega astusid 

Kosti ja Kolli tema tuppa, juba läve pealt hüüdes: ,,Ellerheina 
isand! Ellerheina isand!“ : 

»Lasa, tasa, sõbrakesed! Mis õhin teil siis jälle on, et teie 
iooksete, nagu oleks tuli lahti!“ 

«Kas teate ka uudist?“ kiisis Kolli. 

«Mamma ja Mea on juba tulnud!“ hüüdis Kosti, kes oma 
saladust pikemalt hoida ei jõudnud. 

»Seda võisin mina juba teie nina otsast lugeda, kui teie nii- 
n de tuhinaga sisse tikkusite. Noh, nüüd on teie rõõm vist 
suur? 

»Noh, muidugi!“ tõendas Kosti. ,,Mea on meile ka suure 
kasti täie asiu kingituseks kaasa toonud, aga tema ei lubanud 
neid täna veel mitte välja võtta!“ lisas tema siis vähe alandatud 
toonil iuure. 

»Ja Vintrauti neitsi, kes alati nii nukker on,“ hüüdis Kolli, 
on näost veel mitu kraadi kollasemaks läinud, ehk küll tema 
ennast kolm kuud järiest mereveega on pesenud.“ 

»Ja tema lõuaots on veel teravamaks läinud ja silmad suu- 
remaks,“ lisas Kosti omalt poolt juure. 

Poisid!“ hüüdis Bob oma näo tõsiseks seades. ,.Teie ei 
tohi mitte vanematest inimestest niisuguste aupakkumata sõna- 
dega rääkida. Kui seda veel iuhtub ette tulema, siis saate jälle 
kirjaliku trahvitöö, mis teie oma vabal ajal peate valmis tegema. 
Pidage seda meeles!“ 

,,Oh, Ellerheina isand, Teie olete ka ikka nõnda vali, kui 
meie koolitajanna neitsist kõneleme. Vist mõtlete Teie, et meie 
luiskame,“ vabandas Kolli halenaljakat nägu tehes, kuna tema 
silmist aga lausa koerus välja paistis, ,aga küll Teie nüüd isegi 
näha saate, missugune tema on. 

»Tule, Kolli,“ kutsus Kosti oma nooremat venda, ,,lähme 
nüüd jälle Mea juure! Head ööd, Ellerheina isand!“ 

»Head ööd, poisid!“ ütles Bob. ,,Ärge aga liig kaua ülevel 
olge. muidu ei saa homme hommiku enam oma ülesannetega val- 
mis! Ja nüüd ärge jookske uksest välja, vaid minge.“ 

»Missugune see Mea küll peaks olema?“ mõtles Bob. ,.Poi- 
sid räägivad temast ühte puhku, aga oma ema on nemad vaevalt 
nimetanud. See on veider küll. Noh, eks me homme näe!“ 

Siis võttis tema ühe koduse raamatu käsile, mida tema ra- 
huliselt nii kaua uuris, kuni puhkama minemise tund oli tulnud. 

Teisel hommikul ei olnud keegi muu kohvi lauale ilmunud, 
"kui üksnes Bob oma kahe õpilasega. Nagu tema kuulis, puhka- 
e teised alles ja ka suuruse võtmise aegu ei olnud kedagi muud 
auas. 

Andrushka toimetas oma tööd rõõmust säravate silmadega 
ja sumistas laulu, kui kedagi ligilähedal ei olnud, kelle keeldu 
vast karta oleks olnud. ,, Tähendab“ — Dashka oli ju koju tul- 
nud. Aga tema rõõmukarikasse oli üks mõru tilgakene segatud, 
sest ühtlasi oli ka Saksa toapoiss Johann tulnud, kes ennast ikka 
prantsuse kõlksu järele ,,Shang'iks“ nimetada lasta armastas ja 
oma nina ikka kõrgel kanda püüdis, mille eest tema aga teiste 
teenijate juures ci kiitust ega sõprust leidnud. Runensteini 
emanda juures aga oli Shang esimese numbri mees, sest et tema 
Berlini kõlksuga keelt rääkis ia hästi ,,peenikene“ oli ja kaval. 
Muidugi sai Andrushka, kes tõesti natukene kohmakas oma viisi 
poolest oli, aga truu ja kohtlane, teise pulga peale seatud ja oli 
mõne asja poolest nagu Shang'i käsualune. 


Ka lõunalauda ei olnud Runensteini emand ilmunud, ega ka 
ühtegi õrnemat sugu saadikut oma asemele saatnud. Kaubanõu- 
nik ütles, et tema abikaasa närvid pikast reisist nõnda ärritatud 
olevat, et tal vaja olevat veel oma tuppa jääda, kus ka tema tiitar 
Mea ja kooliõpetajanna temale seltsiks olevat. Õhtuks aga või- 
vat lootust olla, et kõik laudkond täielik saavat olema. 


Õhtu eel istus Bob oma kasvandikkudega koolitoas ja las- 
kis neid seal oma kirjatöösid teiseks päevaks valmistada, mille 
juures ta neile mõne sõnaga juhiks oli. Poisid olid jälle kärsi- 
tumad kui muidu, sest et neil mitmesugused tõsised mõtted peas 
kihelesid, aga Bob ei annud neile armu, vaid sundis neid täpi- 
pealt oma kohust täitma. Vaheaijal kuuldi lahtiste uste läbi saa- 
list naisterahva kõne hääli kõlavat, mille vahele ennast kauba- 
nõuniku mehine pass segas. 

»Kuula,“ ütles Kolli oma vennale, »teised näivad kõik saa- 
lis olevat. Kas sina juba oma tööga valmis oled?“ 

Praegu olen mina viimase lause taha punkti pannud!“ 
hüüdis Kosti nagu võidurõõmuga. 

»Ja mina olen ka valmis!“ hõiskas Kolli. .,Kas lubate meid 
nüüd minna, Ellerheina isand?“ 

»Minugi pärast,“ vastas Bob. 

Poisid pistsid plagama, nagu taltsutamatud varsad, kui nad 
tallist lahti on peasenud. 

Bob läks pikkamisi nende järele saali, mis temale paremini 
säis valgustatud olevat kui muidu. Ligemale astudes silmas 
tema kaks vanaldast naisterahvast, kes ühe sohva peal teine 
teises nurgas istusid. Ühel oli tõmmu siidikleit seljas ja tema 
ligidal seisid Kolli ja Kosti elavalt rääkides, kuna teine halli, 
pruuni kirjadega villast kleiti nähti kandvat. Bob ei kahelnud 

mitte silmapilkugi, et esimene kaubanõuniku emand ja teine tema 
seltsiline Vintrauti neitsi oli. 

»Ah, mamma,“ hüüdis Kolli, ,.vaata, sealt tulebki juba Eller- 
heina isand!“ ; 

Bob astus ligemale ja kumardas aupaklikult kummatki 
naisterahvast. 

Mõlemad naisterahvad võtsid tema tervituse peanikuta- 
misega vasta ja kaubanõuniku emand pakkus temale oma peeni- 
keste sõrmede otsad. A 

»Olge nii head, Ellerheina isand, ja istuge siia meie seltsi. 
Minu abikaas on praegu natukene ära läinud, aga tema tuleb 
varsti jälle tagasi,“ ütles Runensteini emand ühe ligidal oleva 
tooli peale näidates. ,,Kuidas Teie siitsaadik ka minu lastega 
olete läbi saanud?“ lisas tema siis küsides juure. 

»Siitsaadik võin mina üleüldse kaunis rahul olla, ehk küll 
seda ja teist parandust veel vaia oleks,“ vastas Bob naeratades 
oma kasvandikkude peale vaadates, kellele niisugune põhjalik 
uurimine nende ülespidamise kohta sugugi meelepärast ei näinud 
olevat, sest et nad kaunis häbelikult teineteise otsa vaatasid. 

»Jah; niisugused poisslapsed teevad oma kasvatajatele ikka 
palju vaeva,“ õhkas Runensteini emand, ,.palju enam, kui tütar- 
lapsed, aga lubage — miš ma praegu-ära oleksin unustanud — 
Teid siin Vintrauti neitsiga tutvustada! Palun mind vabandada, 
et ma seda mitte varsti ei teinud, aga meie pidime iu enne ise 
tuttavaks saama. Siin Vintrauti neitsi, kes ju kaua aega meie 
kaasleivaline on olnud ja siin studiosus Ellerheina isand,“ ütles 
Runensteini emand käega enne koolitaianna ia siis Bobi peale 
näidates. Bob kumardas selle peale aupaklikult, kuna kooli- 
tajanna, kes siitsaadik nagu mõni IMmdia rahva ebajumal liikumata 
sohvanutgas oli istunud, nüüd vaevaks võttis uhkesti peaga niku- 
tada ja paar segast sõna pomiseda, mis nagu: ,,Väga armas“ 
pidid kõlama. 

»Kas ma tohin ehk küsida,“ pööras Bob ennast siis jälle 
kaubanõunikunna poole, ,,kuidas auliku emanda tervisega lugu 
on? Nagu mina kuulnud olen, olevat Teie natukene haiglane?“ 

»Jah, see viimane teekond on minu närvisid väga ärrita- 
nud,“ ütles Runensteini emand, kristallklaasist pudelikest, milles 
lehkav nuusutamiserohi oli, oma nina alla pistes, ,.ja nüüd on mi- 
nule ka üksikpooline peavalu hakanud tekkima,“ lisas tema juure 
ja kallas paar tilka lehkavast vedelikust oma peenikese, pitsi- 
dega ümberaetud taskurätiku nurga peale, millega ta oma meele- 
kohtasid kergelt niisutas. 

»Siis ei ole Teie Krimmi saarel mitte loodetud kosutust 
leidnud?“ küsis Bob. 

»Mina oleksin tõesti paremini teinud, kui nõnda, nagu mul 
esiti nõu oli, mõnda Saksamaa supeluskohta oleksin läinud. Aga 
meie kodutohter kiitis mulle Krimmi saare lõbusust nii elavalt, 
et mina, paraku, järele andsin.“ 

»teie tohtril võib koguni õigus olla, aulik emand, sest väga 
kahtlane on, kas Teie võõralt maalt tagasi tulles mitte haigem 
ei oleks olnud kui praegu. Krimmi saare kliima ja õhk on igale 
haigele kosutav, kahju aga, et see suurtsugu rahva seas veel 
mitte moes ei ole, sinna tervist otsima minna,“ ütles Bob. 

Runensteini emand tahtis selle peale nagu midagi vastata, 
aga pööris korraga silmad ukse poole, kust praegu noor neiu 
sisse astus, kelle ilmumisel tuba kohe nagu valgemaks lõi, just 
kui oleks veel paar küünalt enam põlema pandud. Sihvakas ja 
sirge, ilus ja priske, juhtis tema kärmel, kergel käigul oma sam- 
musid koosolijate poole. Võõrast meesterahvast silmates peatas 
ta vähe, nagu teda tunnustades, astus siis aga julgesti ligemale 
ja andis Bob'ile, kes aupaklikult püsti oli tõusnud, südisti oma 
väikese, pehme ja sooja käe, mille puutumisel Bob'il äkitselt nagu 
elektrivägi kõigest ihust üle käis. 

»Kosti ja Kolli on minule juba palju head Teist rääkinud, 
Ellerheina isand,“ ütles noor neiu, enne kui veel tema ema ehk 
Vintrauti neitsi mahti oleksid saanud teda Bob'iga seaduseks 
tõstetud viisil tutvustada. 

»Tänan väga selle teenimata kiituse eest, aga ehk olete oma 
vendi liiasti usaldanud,“ ütles Bob tõrjudes. 

Sohvanurgast, kus Vintrauti neitsi istus, oli iseäralikku kö- 
hatust kuulda, mis tütarlapsele korraga vere palgele ajas, nii et 
ta häbelikult sammu kaks taganes, nagu oleks ta mõne süii või 
laiduväärilise teo teinud. Selle juures aga oli ta ise nii ime ilus, 
et Bob temast mitte silmi ei saanud pöörata. See juhtumine näis 
koosolijatele piinlikuks minema hakkavat, kui Shang korraga 
ukse peale ilmus ja sellega segasele olekule otsa tegi. 

»Teelaud on kaetud!“ kuulutas tema vähe nosiseva häälega. 

Olge siis nii head,“ hüüdis Runensteini emand elavalt, ,,ja 
lähme õhturooga võtma,“ ja oma pikasabalise kleidiga sohises 
tema teiste eel söögisaali, kus neid kaetud teelaud ootas. 

Ka lauaseadlustest oli varsti ära tunda, et teine vaim ma- 
jas valitses. Enne olid söögiriistad kaunis lihtsad olnud, nüüd 
aga olid luku tagant mitmesugused hõbedased nõud välja võetud, 
mis toredasti rohkesti valgustatud laua peal särasid. Shang pak- 
kus rooga ümber, mis Andrushka temale köögist kätte kandis. 

Kui kõik oma asemetele olid istunud, kinnitas kaubanõunik 
oma salvrätiku lõna otsa alla särgi kaeltaguse taha ia silmitses 
nähtava meeleheaga oma söögilauda ja tema ümber istuvaid 

omakseid, nagu oleks ta ütelda tahtnud: ,,Kas minu maja ei ole 
mitte täielik? Kas minul ei ole kõigest küllus? Kas minul ei ole 
ilusad, prisked lapsed?“ 

Ka Bob silmitses tähelepannes oma kaasleivalisi, milleks 
temal siin aega ja mahti küllalt oli. 

Kaubanõunik oli mees, kellel juba oma kuuskümmend aas- 
tat võisid turja peal olla, ilma et nad teda aga märksal viisil 
oleksid rõhunud, sest tema käis veel sirgesti ja kindla kõnnakuga. 
Tema juuksed olid küll juba halliks ja peaaegu pool pealage pal- 
jaks läinud, aga tema nägu oli veel õige priSke ja punane, ja selle 
peal olid väikesed sinakad vere-soonekesed näha, nagu seda 
üksnes niisuguste vanaldaste isandate juures leida on, kes oma 
eluajal on tublisti süüa ja juua armastanud. Tema paksude sil- 
makulmude alt, mis ka juba halliks olid läinud, vaatasid suured 
vesihallid silmad, läbitungiva, juurdleva pilguga. Tema vähe 
roomlaste loomu järele kõverdatud nina, kaunis suur kitsaste 
huultega suu ja lai lõuaots andsid tema näole niisuguse ilme, mis 
meelekindlust ja iseenesest lugupidamist avaldasid. Nägu oli 
muidu hoolega puhtaks aetud, ainult palgeid piiras hall habe, mis 
kõrvade juurest hakates sorude viisi alla poole jooksis. 

Runensteini emand oli mitmet pidi just oma mehe vastand. 
Keha poolest kaunis kõhn, väikene naisterahvas, mustade juus- 
tega ja rahutumate sõstrasilmadega. Tema näojumi oli kahva- 
tanud ja nagu läbipaistev, millest osava arsti silm varsti sügava- 
mat, eluiuuri salaja närivat haiguse vimma oleks võinud ära 
tunda. Elu õilmitsemise aeg aga näis ka temal juba ammugi 
seljataga olevat, sest aeg oli halastamata käega õige nähtavaid 
kanavarbaid tema silmade alla kirjutanud ja ka suu ümber nii- 
- suguseid kortsusid tõmmanud, et neid isegi naisterahva noorus- 
tamise kunst, mida aga kaubanõunikunna näis põlgavat, vaevalt 
oleks katta ehk varjata võinud. Muidu aga oli tema tervest 
olevusest ära tunda, et see rahu, mis tema teiste vasta üles näi- 
data püüdis, ainult kunstlik ja silmakirjalik oli, kuna tema süda- 
mes kärsitus ja järskus pesitses, mis igal silmapilgul nagu kada- 
katuli praginal võis lõkendama hakata. 

Kuiutused, mis Bobi kasvandikud vahest Vintrauti neitsist 
olid teinud, näisid kaunisti pihta minevat ja tõepõhjale rajatud 
olevat, nagu Bob nüüd isegi pidi tunnustama. Temal olid nii 
terava ja torkava pilguga silmad, kui karuohaka okas, ja ka hari- 
likult temast kantavad ümmarguste klaasidega prillid ei jõudnud 
tema vaate võikust vähendada. Kollakas nägu oli juba kaunis 
kortsu läinud, ärakuivanud pomerantsi moodi, nina oli kullinoka 
viisi konksis ia lõuaots terav. Kõrget otsaesist varjasid jaolt 
nõnda kammitud juuksed, nagu vist sel ajal mood oli olnud, kui 

Vintrauti neitsi alles leeris käis: Üleüldse aga tuletas tema näo- 
mood vägisi ühte lindu meele£keda vanad greeklased küll juurd- 
levate mõttetarkade kujuks pidasid ja Minerva tundemärgina 
austasid, meieaegsed mõtlemata kutsarid aga oma rumaluse sel- 
gemaks tunnistuseks hobuse talli ukse üle seina peale naeluta- 
vad, sest et nad kabjakandiatele õnne toovat. 

Vintrauti neitsist oma silmi ära pöördes laskis Bob pilgu 
ilusa neiu peal viibida, kes just teisel pool lauda tema vasta juh- 
tus istuma. "Harvasti võib küll juhtuda, et paar inimest nii ligis- 
tikku näikse koos istuvat, kes oma loomuse ja välise kuju poolest 
nii vähe ühte sünnivad, kui inetus ja iludus, ehk öö ja päev. Kuna 
Mea kenadus selle läbi ainult ülendatud sai, vajus vana neitsi 
veel mustemasse. Mea näomoes olid tema vanemate paremad 
cmadused õnnelikult ühte sulanud. Kollased juuksed, valge 
jumi ja nägus nina olid vist isast saadud, kuna jälle tema tume- 
datest kulmudest võlvitud sõstrasilmad ja väikene lihavate huul- 
tega suu, mis nii rõõmsasti naeratada ja meelitada oskas, emalt 
näitasid päritud olevat. 

Kui Bob tema säravatesse silmadesse vaatas, siis oli tal 
niisugune tundmus, nagu oleks soendav päikese kiir otse tema 
südamesse tunginud ja verd rutulisemalt läbi soonte ajanud. See 
tundmus aga oli Bobile enesele nii võõrapärane, et see teda 
nagu kohmetuks tegi, nii et ta lauas liikuvast jutust suuremat osa 
ei võtnud, vaid enamisti ainult vaikides, kuulas. Jutt aga ei 
olnud Bobi sealolemisel veel kunagi söögilaual nii elav olnvd ja 
sorinal jooksnud, nagu praegu. Ka sellest oli jälle naister..hva 
elustav vaim varsti ära tunda. Mitmed naljakad juhtumused 
supeluse elust ja teekonnast said jutustatud ja nagu loomulik, ei 
jäänud mõned tuttavad perekonnad, kes sealt niisama tervise 
kosutust ehk ainult lustilisemat, vabamat elu olid otsimas käinud, 
mitte sugemata, sest iga tubli inimese kohus näib ju olevat, hoo- 
lega selle üle valvata, kas vahest mõni teine ka ei eksi ehk ruma- 
lat tempu ei tee. Kahtlemata sai räägitavates perekondades 
praegune laudkond ka omalt poolt sõbralikult sarjatud. Meie 
aga ei taha oma lugejaid neid kõnesid pikemalt harutades tüü- 
tama. hakata, sest et nad ka meie iutu kohta ilma tähenduseta on. 
Peale õhtusöögi läksid kõik saali, kus Bob Runensteini isanda ja 
emandaga nende lastekasvatamise üle seda ja teist rääkima hak- 
kas, kuna Mea kuulsa meistri Erhardi tehtud klaveri avas, mis 
siitsaadik vaikselt puhanud oli, ja koolitajannaga mängima istus. 

»Teil on vist ka muusikaannet?“* küsis kaubanõunikunna 
ennast Bobi poole pöördes. 

«Minul on alati muusikast suur meelehea olnud, olgu tema 
minu pärast laulu häälel või pilli mängul etendatud,“ vastas Bob. 

»Aga kas Teie ise ka mõnda mänguriista ei mängi? Nüüd 
mängib iu kõik maailm!“ 

»Selle järele muusika vahest ka kõlab,“ mõtles Bob, kuna 
tema kaubanõunikunnale vastas: ,,Mina olen küll viiuli pääl kat- 
set teinud ja ka oma jao õppinud, aga ma pean siiski tunnustama, 
et mina selles kunstis alles vähe üle a b d olen jõudnud ja kau- 
nis madala pulga peal seisan.“ 

Selle peale ei hakanud Runensteini emand ka mitte pike- 
malt pärima, kui kaugele tema nimelt jõudnud on, vaid ütles aga 
ragu mööda minnes: 

»Kahiju, muidu oleksite mõnikord Vintrauti neitsiga ja minu 
tütrega võinud kokku mängida.“ 

Bobile oli see ütelus õige kentsakas kuulda, mis temale 
tõendas, kui vähe lugu tema proovimata kunstist peeti. Päris 
õppinud kuistnik tema küll ei olnud, aga siiski oli temal rohkesti 
muusika andeid ja ta oli ikka kaunis osav mängumees, kes Tartu 
ülikooli mängukooris kaasa oli mänginud ja ka mõni kord selts- 
likkude õhtute lõbustuseks oli ette astunud ja kuuliate poolt kii- 
tust teeninud, ehk küll Tartu linnas sagedasti kõige paremat 
muusikat võimalik on kuulda. Aga kui ta siiski alandlikult ene- 
sest oli ütelnud, et tema alles vähe üle selle kõrge kunsti abd olla 
jõudnud, siis oli temal selle poolest ka õigus, mis aga Runensteini 
emand koguni võõriti oli mõistnud. 

Klaveri mäng vaikis. Kamina peal seisev tore tunnikell 
oli praegu üksteistkümmend löönud ja Runensteini emand aigu- 
tas salaia suu ette pandud ninarätiku taga. Lapsed olid oma 
vanematele juba varemalt head ööd soovinud ja magama läinud. 
Ka Bob arvas vaja olevat oma tuppa minna, ehk küll teistel himu 
näis olevat iuttu vestes kokku jääda. Sellepärast andis ta kauba- 
nõunikule kätt ja kumardas naisterahvaid, kõigile üleüldse head 
ööd soovides. 

Oma tuppa astudes puutus Bobile üks must pikk kast silmi, 
mis kummuti peal seisis. Ta võttis vesti taskust väikese võtme 
ja avas seestpoolt tumepunase sametiga vooderdatud kasti, mil- 
les viiul puhkas. 

Pealt näha ei olnud see mänguriist mitte väga kena. sest 
värv oli sagedast käsitamisest mitmest kohast sootumaks ära ku- 
lunud. Siiski oli terasemal vaatamisel mitmest kaunistusest ära 
tunda, et mänguriist osava meistri töö oli. 

Bob võttis ta õrnasti kastist välja ia silmitses teda suure 
meeleheaga, nagu mõnda sõpra, keda mitme aja tagant jälle näha 
saab. Ülemine keel oli just roobi juurest katkenud. Ta paran- 
das vea ära, seadis keeled hääle ja laskis siis ilma poognat tarvi- 
tamata oma sõrmed üle keelte libiseda, mis nende puudutamisel 

häälitsesid, aga tasa, koguni tasa. Siis toetas ta parema käsi- 
varre laua peale ja jäi käsipõsikil sügavasse mõttesse, kuidas see 
viiul nii imelikul kombel tema omanduseks oli saanud. Tema 
isamaja astus jälle tema vaimusilmade ette. Perekond istus alles 
lauas ja võttis õhturooga. Bobi kõht oli juba ennem täis saanud 
ja ta sepitses ahju ääres ühe väikese kelgu kallal. Väljas oli kott- 
pime ja vinge tuul kriuksutas vana kardlippu roostetanud varda 
otsas, mis juba isa pulma aegu sinna oli üles seatud. Igal pool oli 
sügav pori, mille peale vähe lumeräitsakaid oli tulnud ja siis oli 
maapinda pealt natukene kahutanud. Tali viibis ikka veel oma 
tulekuga, nii et teed säherdused olid, et jala ega hobusega naljalt 
läbi peaseda ei saanud. Kui kodurahvas just oma söögilaual tar- 
vitatud liikmetega nugasid puhtaks pühkima ja tasku pistma 
hakkas, koputati.ukse pihta. Kõik jäid kuulama, sest et koputaja 
keegi võõras pidi olema. 

»See on ehk mõni äraeksinud teekäija,“ ütles isa ja tegi 
ukse lahti. Sisse aga tuikus üks musta habemega meesterahva 
kogu, kelle ihu viletsakeste hilbukestega kaetud oli, mis külma 
ega tuule vasta suuremat varju ei võinud anda. 

»Lerre, terre,“ hüüdis võõras teretuseks raugenud häälega. 
Tulevalgele astudes võis tema kollasest näost ja mustadest juus- 
test varsti näha, et tema mitte omamaa inimene ei võinud olla. 
»SŠee on vast mõni mustlane, või Jumal teab missugune kaaba- 
kas,“ sosistasid naisterahvad ennast kartlikult. eemale hoides. 
Isa aga sai võõra mehe jutust niipalju aru, et ta öömajale palus. 
Kui ta isa kahtlast nägu nägi, võttis tema vana palitunäru alt ühe 
koti, mille suust ühe viiuli kael ja poogna ots välja paistsid, ja 
hoidis seda, nagu passiks ette näidates: Muusika! Seda nähes 
olid naiste näod palju lahkemaks läinud. 

Emal ei olnud ka midagi selle vasta lausuda. Mängumehe 
katkenud jalanõud pandi ahjutruubi ääre kuivama ja ema andis 
temale süüa, mis järele oli jäänud: küpsetatud kartulid ja panni 
peal praetud sealiha. 

Isa tõi veel pakist kärakapudeli välja ja valas temale klaa- 
sikese täie ohuks ja rohuks. Võõras sõi nii suure isuga, nagu 
poleks ta mitmel päeval leiba näinud, kuna pererahvas ennast 
tema ümber oli kogunud. Tema kommetest oli aga selgesti näha, 
et ta ennemalt paremaid päevi oli näinud. 

Ei tea missuguse õnnetuse, ehk vahest ka oma süü läbi 
ta praegusele viletsale järjele oli langenud. 

Kui võõras oli söönuks saanud ja tänanud, võttis ta viiuli 
kotist välja ja seadis ta hääle. Seda oli juba majarahvas ooda- 
nud ja nüüd astus sulane Aadu ette ja küsis võõralt: 

»Kas sa labajala valtsi ka lüüa oskad?“ mille peale pilli- 
mees aga õlasid kehitas ja küsides küsija otsa vaatas. Aadu su- 
mistas siis labajala valtsi, mille peale võõras pead nikutas ja 
viiuli lõua alla seadis. Siis aga kõlas niisugune viis, mis Mäe 
rahvas ilmas ei olnud kuulnud. Ta oli küll labajala valts, aga kui 
kena, kui ütlemata ilus! 

Koolmeister oskas küll ka kaks häält korraga tõmmata, 
aga kuhu see selle vastu jäi! Selle mehe viiuli häältest oli kuulda 
terve koorimäng ja kuidas nad imelikult hüppasid teine-teisest 
läbi ja teine-teise järele. Kui ta mõne aja pärast vaikis, pere- 
rahvas aga ikka veel uusi lugusid ootas, koputas tema viiuli 
poogna otsaga tühja viina klaasi külge. 

Peremees valas temale siis ka veel teist korda mõõdu täis, 
ja võõras jõi ta ühe lonksuga alla. Siis aga hakkas ta uuesti 
mängima, võõraid imelikka viisisid, mis talurahvas suu ja kõr- 
vaga kuulasid. Ikka kiiremini tantsis poogen üle viiuli keelte, 
ikka suuremas vaimustuses sätendasid mängija silmad. 

Sirgesti ja kindlasti seisis katkenud hilpudega kunstnik 
jumalikka hääli oma mänguriistast meelitades ehk valjul käsul 
välja saates, üksisilmi ühe koha peale vaadates, nagu kuhugi 
kaugele. Korraga lõpetas ta oma mängu nii läbilõikavate hääl- 
tega, mis nagu lõhkevast südamest tulev viimne hädakisa kuulda 
oli ja langes siis võimetult ligema istme peale, nagu oleks ta oma 
viimase jõu mängimisel kulutanud. Ükski ei olnud kuuljate hul- 
gast sellest mängust liigutamata jäänud. Bob oli kõik see aeg 
suurte silmadega kunstniku otsa vahtinud. Esiti olid kõik vait 
olnud, ja kui mäng nii järsku lõppes, ei julgenud keegi mängijat 
paluda, veel midagi etendada. Siis aga ütles peremees tasakesi: 
»Jah, kes oleks seda küll sellest mehest mõtelda võinud!“ 

Missugune elu tema käe all sellesse viiulisse tõuseb,“ ütles 
ema, ta hõiskab, naerab, nutab, kurdab just nagu inimene. Ega 
vist küll inglid taevaski ei või ilusamini mängida.“ lisas vana su- 
lase naine Krõõt veel omalt poolt iuure. 

Väike Bob aga ei lausunud sõnagi, vaid vahtis argliku au- 
pakkumisega kord võõra mehe otsa, kord jälle tema pilli peale, 
kuni ema ta magama saatis. Võõrale laotati'kubu õlgi ahju 
ääre magamise asemeks, kuhu tema varsti nagu nõrgestuses 
maha heitis ja arusaamata sõnu pomises. 

Teisel hommikul ei jõudnud võõras enam üles tõusta: kõi- 
gest oli näha, et ta ainult sonides rääkis. 

Kõigi küsimuste peale vastas ta üksnes võõras keeles, milles 
sagedasti sõnad Italiano ia Milano ette tulid. Mäe talu rahvas 
oli suures mures, mis nad temaga küll pidid tegema, sest võõras 

võis ehk nende majasse ära surra ja selle läbi suurt tülitust neile 
teha, aga siiski täitsid nad ligemise armastuse kohust tema vasta. 

Õhtu eel hakkas haige mõistus selgemaks minema ja tema 
hakkas jälle üht teist keelt rääkima, millest aru oli saada, et see 
Saksa keel oli. Sellest aga ei saanud Mäetalu rahvas ka mitte 
aru. 

Peremees laskis sellepärast koolmeistri enese juure paluda, 
kui kõige suurema keeltetundja. Tema ilmus ka sinna, peakohtu- 
mehe seltsis. kes tee peal temale vasta juhtunud tulema ja nüüd 
ka seda veidrat meest näha saada tahtis. Koolmeister hakkas 
temaga siis Saksa keelt kõnelema. Ja kui mõlemad teine-teisest 
palju aru ei saanud, siis sai niipalju ikka selgeks, et võõras üks 
Itaaliamaa mees oli, kes mitmesuguste juhtumuste läbi Vene- 
maale oli saanud ja nüüd Riia linna oli tahtnud minna. 

Nüüd aga pidada tema ära surema, seda tundvat tema sel- 
gesti. Ta olevat ristiinimene, katoliku usku ja paluvat, et tema 
ausasti maetud saaks. Küll tema viiul need kulud saavat tasuma. 

Säh, seda oled sa nüüd sellest saanud, et niisuguse hul- 
guse oled oma majasse lasknud,“ ütles peakohtumees Mäe pere- 
mehele, ,niiid võid ka ise tema matusekulud kanda, ega meie 
seda ometi mitte-koormatuseks ei või võtta.“ 

Selle peale ei vastanud ' Mäe peremees mitte midagi, vaid 
ütles aga koolmeistrile: ,,Palun Teid temale ütelda, et ma selle 
eest tahan muretseda, et ta ristiinimese viisi ausa haua leiab. 

Koolmeister pigistas selle peale sõnalausumata Mäe pere- 
mehe kätt, kelle otsa ka võõras tänuliku silmaga vaatas, kui 
koolmeister temale peremehe sõnad tõlkinud oli. 

Korraga ajas ennast haige istukile, kobas pea alla pandud 
kuue taskust ühe pakikese,” vana ära mustunud, siidi lindiga 
kokku köidetud kirju ja viskas need siis oma viimast jõudu kokku 
võttes ahiu, kus paraiasti tuli sees oli, mille roaks nad varsti said, 
enne kui keegi tema teost veel õieti arugi sai. Siis sirutas ta 
ennast jälle pikali, hüüdis kaks korda: ,,Bianka! Bianka!” ja 
oligi oma vaevalise rändamise lõpetanud. 

Mäe peremees pidas oma sõna ja laskis võõra mehe ausast! 
hauda viia, ehk küli õpetaja enne takistusi oli teha tahtnud, sest 
et maetav isik võõra usu liige oli ja tema nimi mitte tuttav ei 
olnud, enne seda aga oli veel ligidal elav kreisi tohter pidanud 
tunnistuse kirjutama, et tundmata mees loomulikku surma on 
surnud, ja selle peal seisis siis, et temal tiisik olnud, mille juure 
üks siidame viga tekkinud, mis lõkendava eluküünla järsku ära 
kustutanud. Kes see mees aga õieti oli, ja mis tema ära põleta- 
tud kiriade sisu võis olla, on igaveseks saladuseks jäänud, nii- 

sama ka, kes see ,,Bianka“ oli, keda ta surres veel hüüdis, kas 
ehk ema, õde ehk mõni muu armastatud naisterahvas. 

Tema viiul aga oli Mäe rahvale mälestuseks jäänud, ilma et 
ad aimata oleksid teadnud kui suurehinnaline see mänguriist 
oli. Alles pärast, kui Bob juba linna gümnaasiumi ülemates klas- 
sides õppis, oli ta oma pilli väärtusest aru saanud, sest keegi 
muusikatundja oli temale kohe kolmsada rubla ta eest pakkunud, 
pärast jälle ühe suure linna muusikadirektor koguni kaheksa- 
sada, aga Bob ei oleks teda ka tuhande eest praegu mitte ära 
andnud. 

Nõnda oli selle viiuliga lugu, mis Bob praegu oma käes 
hoidis, ilma et ta teda mänginud oleks. Ei tea missugustest ime- 
likkudest juhtumustest tema oleks rääkida võinud, kui tema hin- 
geline oleks olnud. 

Bob tõmbas paar korda nagu katsudes poognaga üle keelte, 
pani siis aga, nagu oleks temale järsku üks teine mõte tulnud, 
viiuli jälle õrnasti kasti sisse ja peitis võtme oma vesti taskusse. 

»Puhka peale, vana sõber, ja ära ole pahane, et ma sinuga 
nüüd nii vähe tegemist teen,“ ütles ta nagu elusa inmesega rääki- 
des. ,,Küllap tuleb jälle aeg, kus ehk sagedamini sõbralikku juttu 
ajame". 


6. Vingumehed. 


»Noh poisid, nüüd oleme oma jagu tööd teinud ja teie võite 
hinge natukene tagasi tõmmata ja kangeks jäänud liikmeid pai- 
nutada. Arge aga teine-teisele jälle liiga tehke!“ hüüdis Bob 
ühel päeaval enne lõunat kella üheteistkümne aegu vähe pikemat 
Ten vahet tehes, mis nagu harilikult kakskümmend minutit 
testis. 

Söögituppa astudes leidis tema vana Runensteini isanda 
pruukosti laual ühe võõraga istumast, kellel uhke husaari-ohvit- 
seri munder seljas oli. Tema ei olnud seda meest seal majas 
veel mitte näinud, ta tahtis lühidalt teretades mööda minna, ehk' 
küll võõra nägu, mis pooleti tema poole oli pöördud, temale nagu 
tuttav näis olevat. Seal hüüdis aga majaperemees: ,,Ellerheina 
isand, kas Teie ei soovi ka meiega ühes natukene kehakinnitust 
võtta? Olge nii head ja astuge ligemaie, et isandaid võin tutvus- 
tada.“ 

Alles nüüd, kui Ellerhein ohvitseri ligemalt silmitses, näis 
tema nägu talle koguni tuttav olevat ja ligemal silmapilgul tea- 
dis ta ka juba, kellega temal tegemist oli. Ka ohvitser näis Eller- 
heina ära tundvat, sest tema näo üle lendas vaevalt tähelepandav 
puna, mis niisama ruttu jälle kadus. 

»Siin on leitnandi isand von Dornheim ja siin minu poegade 
koolitaja, studiosus Ellerhein,“ ütles Runensteini isand, ilma et 
ta ise vaevaks oleks võtnud tooli pealt üles tõusta, nagu see 
muidu viisiks on võetud. 

Mõlemad noored isandad kumardasid teine-teist, aga 
kumbki ei pakkunud teisele kätt, kuna Bob ütles: ,,Ma ei eksi 
vist mitte, kui arvan, et meie leitnandi isandaga juba varemalt 
kokku oleme juhtunud.“ 

»Ah, Teie olete siis von Dornheimi isandaga vist Tartu üli- 
koolis tuttavaks saanud?“ ütles kaubanõunik ühe otsast teise otsa 
vaadates. ,,Võib olla, et siis kaks vana sõpra siin kaugel Vene- 
maal kokku on juhtunud?“ 

Oleks Runensteini isand osavalt tähele pannud, siis oleks 
ta näinud, et kõige vähemalt von Dornheimi näomood tema vii- 
maseid sõnu mitte tõeks ei tunnistanud. Aga temale sai muidugi 

varsti selgeks, et noorte isandate vahel vist mitte kõik korras ei 
olnud, sest leitnant ütles õige upsakalt: 

»Jah, mina olen mõnda aega seal universiteedis olnud, 
enne kui mina väeteenistusesse astusin. Seal siis juhtumise kor- 
ral mõnigi tutvus tehakse, vahest ka niisugune, millest pärasti- 
ses elus enam lugu ei peeta, niipea kui Tartu linna õhuringile 
selg on pöördud.“ 

»Selle poolest võib leitnandi isandal küll terve tõsi olla,“ 
vastas Ellerhein koguni rahulikult, ,,sest mõni kord juhtub maa- 
ilmas ka seda, et mõnda tutvust küll hoolega meeles peetakse, 
kui temast ka mitte lugu ei peeta, ja Tartu kodanikud ei ole sellest 
süüst ka mitte vabad.“ 

Runensteini isand tõstis imestusega oma pead, sest ta mär- 
kas küll, et mõlemate vahel kohe esimeste sõnade juures nägelus 
tõusta ähvardas, aga just kui ei oleks ta midagi võõralikku tähele 
pannud, ütles tema: 

«Kas Teie olete sellest bjeluuga kalast juba maitsnud? 
Mina võin teda väga soovitada, üks hea sõber on ta minule ni- 
melt saatnud, sest et ta teab, kui maias ma tema peale olen.“ 

Jutt pööris nüüd teiste asiade peale ja puudutas nagu laente 
turja mööda edasi hüpates suvist palavust ja sõjaväe harjutusi, 
rebase kakkusid ja riigi võidupiletite hinda, Vene kiviõli allikate 
tulevikku ja kõige sündsamat sigari otsa äralõikamise viisi, ilma 
et temal kusagi pikemat püsi ehk peatust oleks olnud, nagu seda 
just nõndanimetatud paremas seltskonnas juhtub, kus seda sa- 
gedasti kõige kaunimalt haritud inimeseks peetakse, kes kõige 
pealiskaudsemalt igast asiast rääkida oskab. 

- - Bob tõusis pea lauast üles, soovis teistele head juttu ja läks 
selle vabandusega ära, et temal veel õpetundisid anda olevat. 

, See ootamata kokkujuhtumine on minu hea tuju rikku- 
nud,“ pomises Ellerhein iseeneses, ,.ja pruukosti palukese sapi- 
seks teinud. Kui meie teises kohas oleksime kokku saanud, küll 
ma temale siis ka teist viisi tema upsakate sõnade peale oleksin 
vastanud: nüüd olen ma sellega rahul, et tema poolt minu peale 
tähendatud terava okka tema enese peale tagasi pöörasin. Kui 
tema ka minu kallale kippudes kõik haritud rahva viisi ära unus- 
tas, ei tahtnud mina mitte tema sarnane olla. Ei tea, mis Ru- 
nensteini isand sest loost küll peaks arvama? Kui sa teise tee- 
ner oled. siis pead sa palju oma keelt hammustama ja mõnegi 
pahanduse oma jalgade alla tallama, aga igal asjal on oma piir. 
Lootuse järele ei puutu meie mitte sagedasti kokku.“ 

Nagu meie aga pärast näha saame, ei läinud Ellerheinal 
see lootus sugugi täide. Et aga lugeja sest etendusest aru'saaks, 
peame vaks maad tagasi vaatama. 

Praegune husaaride leitnant von Dornheim ja Ellerhein 
olid paari aasta eest tõesti isiklikult tuttavaks saanud, aga mitte 
vähemalgi sõbralikul viisil. Ühel suvisel pühapäeva pealelõunal, 
kui ilus ilm linnalasi palavaks köetud kivimajade vahelt vabamale 
õhule meelitas, oli Ellerheina tuttav perekond ühisest jalutuskäi- 
gust osa võtma kutsutud, mille siht üks Tartu ligidal seisev 
puiestik oli, kus sealsamas juures olevast trahterist ka mitme- 
sugust südame kinnitust ja keha karastust saadi. Viimase asu- 
tuse, see on iseäranis trahteri pärast, oli see ka väga üliõpilaste 
meelepärast, kes ennast suuremate ja vähemate trobikondade 
kaupa sinna kogusid, ia siis vahest ka puiestiku vilus istuvaid 
perekondasid oma vabadusega tülitasid, kui vaimustava keele- 
kaste varal mitte üksnes keelepaelad, vaid ka mõned teised side- 
med lahti olid peasenud. Ellerhein kõndis noore, väga ilusa tü- 
tarlapse kõrval ja ajas temaga magusat juttu, kuni nad puies- 
tikku jõudsid. Nende tee viis neid üsna ligidalt ühest lauast 
mööda, kus kolm studenti jõid, kes aga juba natukene liiasti näi- 
sid võtnud olevat. nagu nende punastest nägudest ja logedast 
olekust näha oli. Üks neist pööris ennast aga tulijate poole ja 
vahtis häbemata julgusega otse neiu silmadesse ja naeratas pilk- 
likult. Vaevalt olid nemad sammu kaks edasi astunud, kui selle- 
sama vahtija suust üks laul neile järele kõlas, mille sõnad neiu- 
likkudele kõrvadele liig vägevad olid. Bob oli enesele kindlasti 
ette võtnud seda ülbust mitte karistamata jätta, ja ta vaigistas 
üksnes neiu isat, vana ausat kodanikku, kel lusti näis olevat, 
oma jämeda Hispaania pillirooga pilkaja kallale minna, kuni 
tema neid ühe kaugema laua juure oli talutanud, kus neil tülita- 
mist mitte karta ei olnud. Siis läks aga Ellerhein otsekohe oma 
tundmata kaasõpilase juure tema nurjatu oleku pärast seletust 
nõudma. See aga ei tahtnud millestki kuulda, vaid teotas Eller- 
heina ka veel isiklikult, kuni viimaks tema suust need tähtsad 
sõnad sattusid, mis vastalist kahevõitlusele välja kutsuvad. Tartu 
studentide eraseaduse järele pidi niisugune tüliasi aukohtu ette 
kantama ja viimane otsus oli siis see, et kahe nädala pärast selle- 
sama trahteri ülemise korra peal päris seadusline vehklemine 
lahti oli, nõnda et avar tühi saal mõõkade tärinast ja kõlinast 
helkis ja sekundantide või käemeeste paukuvatest häältest vasta 
kostis. Kaugele kõlasid nende kamandamise sõnad, nagu: 
»Raiuge! Pidage! Läks pihta!“ jne., nõnda et mõned mööda- 
minejad jalutaiad imestusega seda kära ja müdinat kuulama jäid 
ja aknate poole ülesse vahtisid. Kes aga all trahteris olid, need 
võisid viimaks näha, kui kära ja müdin üleval vaikis, kuidas üks 
noormees. kellel verest nõretav särk selias oli, kahe seltsilise 
toetusel ülevalt trepist alla ühte erakambrisse talutati, kus tema 

«lappijal“, nagu niisuguse asja peale kaasa võetud tohtrit nime- 
tatakse, vist kaunis palju nõelumist ja plaasterdamist oli. Vahe- 
ajal aga jõi Ellerhein oma käemeestega teises erakambris nähtud 
vaeva peale pudel õlut ja kihutas siis teist teed mööda ümber- 
ringi linna tagasi, et ennem alt ära saada, kui vast kardetavad 
sinisekuue mehed, universiteedi pedellid või politseiametnikud, 
neid tabama tuleksid. Et löödud rüütel keegi muu ei olnud, kui 
praegune leitnant von Dornheim, võib lugeja juba aimata. Et 
temal aga kaotatud lahing veel meeles seisis, selgus sellest, et 
tema praegugi veel Ellerheina peale hammast ihus. Tartus oli 
von Dornheimil veel mõndagi tili olnud ja viimaks oli ta sealt 
ära kadunud, ilma et keegi tema minekut suuremalt kurtnud 
oleks, kui vast mõned kaupmehed ja käsitöölised, kellega temal 
pikad rehnungid olid õiendamata jäänud. 

i her seisis lugu praegu Ellerheina ja von Dornheimi 
vahel. 

Kui pärast õhtusöömaaega Bob ja kaubanõunik veel ühes- 
koos sigarit põletasid ja juttu vestsid. kuna naisterahvad ära 
saali olid läinud, ütles viimane: 

»Kui mina täna enne lõunat õieti olen tähele pannud, siis 
ei ole Teie leitnant von Dornheimiga mitte just kõigeparemad 
sõbrad, ehk Teie küll ühes ülikoolis olete tuttavaks saanud.“ 

»Seda olete Teie, kaubanõuniku isand, koguni teraselt tä- 
hele pannud ja minul ei ole ka mingit põhjust seda salata,“ vas- 
tas Bob. ,,Tuttavaks oleme meie juhtumise kombel küll saanud, 
aga see ei olnud just sõpruse sigitamisele päri.“ 

»Olgu sellega nüüd lugu, nagu ta just on,“ ütles Runensteini 
isand mõne vaitolemise järele, ,,mina ei taha mitte selle järele 
pärima hakata, kuidas see ving teie vahele on tekkinud. Mina 
olen Dornheimi isaga noorest põlvest saadik sõpruses elanud ja 
ma sooviksin, et see sõprus ka meie laste vahele jääks. Ma loo- 
dan, et leitnandi isand nii kaua, kui tema siin Moskvas viibib, 
meie maia õige sagedasti vaatama tuleb ja ma sooviksin selle- 
pärast, et Teie oma poolt ühelegi tülile põhjust ei annaks. Seda 
tahtsin mina aga mööda minnes nimetada.“ 

Küll, küll, aulik isand, ma olen Teile väga tänulik selle 
eest, et Teie minuga nii vabalt olete rääkinud, ja ma tahan mui- 
dugi ennast iga pahanduse eest kõrvale hoida ja tean ka selgesti, 
mis minu kohused on. Aga siiski ei võiks see mitte kahjulik olla, 
kui Teie ehk ka leitnandi isandale sedasama meele tuletaksite, 
sest seda ei või mina Teile iialgi tõotada, et mina nokkimise sõnu 
vaitolles vasta võtan. Igale ühele on oma au kallis, sellele aga 
veel kallim, kellel muud varandust ei ole.“ 

Mina ei taha Teid muidugi mitte sundida midagi tegema, 
mis Teie sidame- ehk autundmuse vasta käib. Teie olete ju ka 
õpetatud ja haritud inimene ja teate isegi, mis Teil vaja on teha 
ehk tegemata jätta, aga noor veri on vahest liig äkiline.“ 


Bob ei vastanud selle peale enam midagi ja kaubanõunik 
hakkas, osavalt juttu pöördes, koguni muist asjust rääkima. 

Nagu suurtsugu ja rikaste perekondade juures viisiks on 
võetud, oli ka Runensteini majas üks kindel päev nädalas sea- 
tud, mil võõraid vasta võeti, ja nõnda oli siis iga neljapäeva 
õhtul ikka väikene pidu, kus selle perekonna ligemad tuttavad 
kokku tulid. Vanemad isandad mängisid kaarta ja jõid õlut ehk 
viina, emandad aga istusid saalis, ajasid juttu ja maitsesid pa- 
kutud maiusi, ehk kuulasid nooremate tehtud muusikat. Vahel 
sekka keerutati jalgu. Viimasel ajal ei puudunud leitnant von 
Dornheim ilmaski nende seltslikkude õhtute peal ja leidis, nagu 
näha oli, lahket vastuvõtmist iseäranis õrnema soo poolt. Tema 
oli ju väga nägus noormees, rüütli soost sündinud, läikiva mund- 
riga ratsaväe ohvitser, väga osav tantsija — kõik väga tisedalt 
kaaluvad omadused selle seltskonna silmas. Noored neiud salli- 
sid hea meelega seda musta juustega ja mustasilmalist noort 
isandat enese ligidal, ja mõned vanemad emandad ei oleks vist 
mitte ,,ei“ ütelnud, kui tema neilt luba oleks palunud, väimeheks 
saada. 

Nõnda oli siis ühel neljapäevasel õhtul kaubanõuniku saalis 
jälle väike valitud seltskond koos. Mea istus ühe teise noore 
neiuga klaveri ees ja mängis temaga neljal käel. Üks vana rahu- 
põlvesse seatud professor, keda suureks muusikatundjaks peeti, 
oli mängijate selia taha astunud ja vaatas teravalt Mea sõrmede 
peale. Aeg-ajalt võttis ta oma kuldsest tubakatoosist kepla nina 
toitu, mis tema rahulolemist avaldas. Noorimehi ei olnud peale 
von Dornheimi isanda mitte rohkem seal kui üksainus, kes ühe 
elatanud emandaga juttu vestis, aga aeg-aialt ikka jälle Mea 
kaasmängija peale klaveri poole vaatas. Vanemad isandad ei 
näidanud muusikast suuremat hoolivat, vaid ennemalt seda sil- 
mapilku igatsusega ootavat, millal neil võimalik oleks kaardi- 
lauda istuda. 

Kui etendatav mängutükk lõpetatud ja iseäranis vana pro- 
fessori poolt kiitust saanud oli, astus üks noor neiu von Dorn- 
heimi isanda juure ja ütles mahedalt naeratades: ,.Kas leitnandi 
isand meid ka ei rõõmusta mõne muusikatüki etendusega? 
Teate, minu kõige armsam luuletaja on Körner, kes meile oma 
kalli ,Kannel ia mõõk“ on päranduseks jätnud, ja sellepärast 
arvan mina, et ka kõik teised ratsaväe ohvitserid temast vaimus- 


17 


tatud peavad olema. Kas laulate meile ehk tema palvet enne la- 
hingut ,, Isa, ma hüüan sind?“ 

Kadunud Körneri ametivend naeratas seda märgates, kui- 
das neiu temaga sõbrustada püüdis. aga ütles võimalikult lah- 
kesti: .Körneri lauludest ei ole mina küll vist mitte vähem vai- 
muustatud kui Teie, aulik neiu, aga mina ei ole mitte kandlilööia, 
olgu siis vast, kui viiulit ka kandleks võiks nimetada.“ 

»Noh, siis Teie mängite ikka viiulit?“ kõneles agar neiu 
edasi. ,,Oh see oleks ometi väga armas olevat, kui meie Teid 
kuuleksime seda mänguriista helistamas. Mina armastan väga 
viiuli ja klaveri kokkukõla.“ 

Jah, kui minul säherdune ,.vibukannel“ käepärast oleks, 
siis tahaksin hea meelega Teie soovi täita.“ 

»Kahiu aga,“ ütles ligidal istuv Runensteini emand, kes 
nende juttu kõrvalt oli kuulnud, ,,;et meie majas mitte viiuli män- 
giiat ja sellepärast ka mitte niisugust mänguriista ei ole.“ 

»Ellerheina isandal on aga viiul, mamma,“ sähvas ninatark 
Koll vahele. ,,Mina palun varsti tema käest. Ellerheina isand,“ 
hüüdis tema siis Bobi iuure jookstes, kes hiljuti alles oli oma koo- 
litöödest vabaks saanud ia külaliste sekka ilmunud, ,,kas lubate, 
et ma viiuli kasti Teie toast siia toon?“ 

Aga kes sinule siis õieti on ütelnud, et selle kasti sees ka 
tõesti viiul on?“ küsis Bob naeratades ja siiski pool pahaselt 
poisikese edevuse üle. 

, Oh, seda tean ma väga hästi. Ega Teie ometi tühja kasti 
oleks nii kaugelt kaasa vedanud, ia kui Teie sõrmega tema peale 
koputate, siis heliseb tema sees,“ vastas kaval poisike. 

,,Oh, see oleks ju väga kena olevat kui Teil niisugune pill 
käepärast on, siis võiksite seda neiut seal, kes leitnanti von Dorn- 
heimi kindlasti sissepiirab, ehk suurest hädast aidata,“ ütles 
Vintrauti neitsi võimalikult vaga näoga. 

Teie lubate siis ikka —' hüüdis Kosti, kes ise oma tungi- 
vat uudishimu talitseda ei suutnud, et näha saada, missugune 
Ellerheina viiul õieti oleks, mis siitsaadik ikka kindla luku taga 
oli seisnud, ja enne kui Bob veel aega sai oma keeldu ehk luba 
- avaldada, oli poisikene juba minema pühkinud. 

Häid viiuleid on vähe leida,“ ütles nüüd husaaride leitnant, 
aga halva riistaga ei ole ma just ka mitte mängima õppinud.“ 

Pole viga,“ trööstis teda vana professor vähe pilkliku hää- 
lega. Paganini mängis ükskord koguni puu kinga peal ja kont- 
sert oli siiski tubli.“ 

.Jutustage ometi, professori isand,“ seda naljakat lugu,“ 
palus Mea. 

,Pai lapse palvet peab ikka kuulma,“ ütles vana mees, 
vaga lühidalt. Paganinile olid kord kaks vana neitsit sündimise- 
päevaks paar puukinga kinkinud — muidugi jonni pärast. Nende 
kiuste aga võtab kuulus meister ühe kinga kätte, õõnistab tema 
seest hästi õhukeseks, nikerdab ja silub väljaspoolt, teeb temale 
kaela külge, tõmbab keeled peale ja viiul ongi valmis. Siis an- 
nab ta kontserdikuulutused välja ja suurtsugu rahvast voolab 
igalt poolt rohkesti kokku, iseäranis veel sellepärast, et Paganini 
haiglase oleku pärast juba mitmel ajal ennast enam ei olnud 
kuulda lasknud. Kinga kinkijad olid muidugi ka kuulajate hul- 
vas, kellele kuulus kunstnik kontserdi hakatusel oma kentsakat 
mänguriista näitas. Kõik naeravad ja ütlevad, et Paganini on 
hulluks läinud. Aga niipea, kui pill hüüdma on hakanud, vaikib 
naer ja iga uue tükiga kasvab kuulajate vaimustus, kes oma 
kõrvu ehk silmi ei taha uskuda, kuna kontsert päris kiitusetor- 
miga lõppes. Rohke sissetuleku kinkis aga kunstnik ühele vae- 
sele tütarlapsele kaasavaraks, kes siis oma kaua ihaldatud armu- 
kesega paari võis heita. Sapise südamega vanad neiud aga, kes 
teda narrida olid tahtnud, langesid nüüd ise naeru alla ja vihas- 
tasid endid vikerkaariliseks.* 

Ellerheina isand, siin ta on!“ hüüdis Kosti Bobile viiuli- 
kasti kätte pakkudes. Bob võttis kasti lukust lahti ja andis ta 
siis kõige täiega von Dornheimi kätte. 

Leitnant võttis viiuli välja, vaatas kahtlaselt pealt näha 
kaunis näotumat riista igalt poolt, enne kui ta teda hääle seadima 
hakkas ja ütles: ,,Noh, suurem asi tema küll ei näe olevat, aga 
katsuda teda ikka võib.“ 

Tema olevat päris eht Kornari, nagu sees olev kiri ja 
asjatundjad tõendavad,“ ütles Ellerhein rahulikult. 

Mis? Päris eht Kornari?* hüüdis vana professor suure 
vaimustusega ligemale astudes. Lubage ometi — näidake — leit- 
nandi isand? Tõesti, see on õige,“ kinnitas ta siis, kui ta viiulit 
ligemalt oli silmitsenud, ,,kõik tundemärgid käivad pihta! Kas 
tchin ehk küsida, kuidas see mänguriist Teie kätte on saanud, 
Ellerheina isand?“ 

«Miks mitte, ehk kill asi natuke kurb ja hale on. 


,Kas selle viiuliga ehk ka mõni saladus ühendatud on, nagu 
sagedasti niisuguste asjadega juhtub?“ küsis keegi noorte 
neidude hulgast. ..Jutustage aga, mida hirmsam, seda parem.“ 

Mina ei tea nüüd küll mitte, kui palju saladust seal juures 
on, aga osalt ikka. Arvake ise.“ Ja Ellerhein jutustas selle 100. 
kuidas surmani väsinud võõras miees ühel õhtul hilja nende ma- 
iasse tulnud ine., nagu meie seda juba tunneme. Kõik kuulasid 

põnevusega ja Bob oma pilliga oli korraga seltskonna keskpunk- 
tiks saanud. 

Vana professor oli järele mõteldes kuulanud ja ütles, kui 
Bob oma lihtsa jutustuse oli lõpetanud: ,,Ma usun, et mina seda 
meest ka-olen tundnud. Tema oli üks kõige esimestest viiuli- 
kunstnikkudest ja on kõigis suuremates Euroopa linnades kont- 
sertisid andnud, aga igas kohas ikka jälle võõra nime all, nõnda 
et tema nagu iiks jooksia täht kord aga suure säraga ilmus ja 
niisama jälle ära kadus.“ 

»Jah mina mäletan ka veel seda meest, kellest omal ajal 
palju räägiti,“ segas ennast niüd ka Runensteini isand üleüldise 
jutu sekka. ,,Mõned teadsid jutustada, et tema üks Itaalia krahv 
olla, kelle armukene ühe Vene vürstiga ära põgenenud ja keda 
ta nüüd mängumehe näol mööda laia maailma taga otsimas käi- 
vat, teised jälle teadsid kõnelda, et tema oma suure varanduse 
olla kaardimängul ära kaotanud ja siis oma kõrget muusika- 
annet ikka jälle uueks rahaallikaks tarvitanud, nii kaua kui iõud 
veel vasta pidas. Võib olla, et mõlematel õigus oli, aga niipalju 
on kindel, et tema ümber üks iseäraline saladus lehvis, mis tema, 
nagu Ellerheina jutustusest ilmub, enesega hauda on kaasa võt- 
nud. Aga kuulame ometi, missugune mõnu tema viiulil on — 
leitnandi isand, kas olete ehk nii lahke ja mängite meile midagi?“ 

Leitnant võttis viiuli, astus kannuste kõlinal klaveri juure, 
kelle ette neiu Adele juba aegsasti oli istunud, et vahest mitte mõ- 
nele teisele mõttesse ei tuleks ennast leitnandile kaasmängijaks 
pakkuda. 

»Kas mängime ehk seda Straussi valtsi, mis meie üleeila 
teaatris kuulsime?“ küsis neiu mahedasti noore sõjamehe otsa 
vaadates. ,,See oli väga minu meele pärast.“ 

«Hea küll, kui Teie soovite, tahan mina katset teha, aga 
mis Teie siin sellest ,,Morceau de Salon“ *) arvate, mis Vieux- 
temps on komponeerinud?“ 

Nõnda vaidlesid mõlemad veel tükk aega noodi lehti sori- 
des, kuni nad viimaks ühe loo mängisid, mis sel ajal just moes 
oli. Kuuljad kiitsid muidugi nende kokkumängimise osavust, kui 
esimene mängutiükk lõpetatud oli, ehk nad küll mängu aega 
üksnes vabamaks jutuvestmiseks tarvitasid, muidu aga temast 
mitte suuremat ei hoolinud. Mitmepoolse soovi peale pidid nad 
veel teisi tükka mängima, mis kõik suure tänuga vasta võeti. 

»Noh, nüüd võiks ehk mõni teine minu asemele astuda,“ 
ütles von Dornheimi isand, ,mina olen oma kohust püüdnud 
jõudu mööda täita. Ehk on Ellerheina isand nii lahke ja pakub 

nüüd ausatud kuulajatele paremat kõrvade ergutust, kui meil 
võimalik oli anda. Ega Teie vasta ei tohi panna, eestlased kiida- 
vad ju enesest, et nende seas paliu muusika-andeid leida olevat, 
ehk lasete siis meid ka mõnda oma rahvuslikumatest lugudest 
kuulda. A 

Mis pidi Bob tegema säherduse ärritava väljakutse peale? 
Kas teda teise kahjurõõmuks lihtsalt tagasi lükkama ja sellega 
oma muusikavaesuse tunnistust ise kinnitama? Kaval vastane 
aga oli oma sõnad nõnda seadnud, et nad mittt temasse üksi ei 
puutunud, vaid ühtlasi ka sellesse tervesse rahvasse, kelle liige 
Bob oli. Mitmed silmad vaatasid nüüd põnevusega tema peale; 
siiski võttis ta viiuli ja astus julgesti von Dornheimi asemele. 

Seal aga tõusis neiu Adele, kes leitnanti nii suure vaimus- 
tusega oli saatnud, et tema vahest nootide lugemisel nagu mööda 
mättaid oli hiipanud, oma istmelt üles, lehvis rikkalikult *ehitud 
tuulutajaga, nagu oleks temal ei tea kui suur palavus südames 
ja soontes, ia näitas praegu nähtud vaevast koguni tüdinud 
olevat. ,,Vast on mõni teine nii lahke, et Ellerheina isandale 
kaasmängijaks läheb? Mina ei jaksa tõesti enam,“ ütles ta ja 
vaius kunstiseadust ntööda ligema pehme tooli peale. 

Ellerhein laskis omad silmad nagu otsides ringi üle selts- 
konna käia, aga kellelgi selle seast ei näinud suuremat õhinat 
olevat temale kaasmängiiaks tulla, ehk küll mõned neiud nagu 
kahe vahel kaalusid. Osav tähelepanija oleks nüüd ehk Bobi 
silmakulmude vahel üht väikest kortsu näha võinud, mis aga nii- 
sama ruttu ära kadus, sest korraga astus Mea.oma sõprade hul- 
gast välja ja otse klaveri ette ikka veel lese istme juure. 

»Kas Teie ise, aulik neiu, nii lahke tahaksite olla ja minuga 
katset teha? Tuhat tänu Teile selle eest, sest ma arvasin juba, 
et ma sugugi kaasmängiiat ei leia. Nüüd aga lunastate mind 
Teie ise, mille peale mul sugugi lootust ei olnud. 

Palun vabandada, et nii julge olen olnud,“ hüüdis neiu 
punastades ja lisas siis häbelikult juure, ,aga — jah, aga ma ei 
tea ju veel sugugi kuidas Teie mängite.” 

Oleks tema seda kuria pilku võinud silmata, miis praegu 
Vintrauti neitsi tema poole saatis, ja näha, kuidas tema ema oma 
kalli suurrätiku ääri närvide ärritusel sõnnitses, siis oleks ta noor 
südamekene küll iahedaks minna võinud. 

Võtame ometi katseks siit selle Ungari rahva tantsu,” 
ütles Bob südamliku lahkusega oma ilusa kaasmängija otsa vaa- 
dates, ,ta käib küll õige kiiresti, viimasel otsal iseäranis, aga ehk 
saame temaga siiski toime.“ 

»Ma kardan, et mina mitte nii ruttu ei saa, 
ennast valmis seades. 


, 


vastas Mea 

»Pole viga,“ kostis Bob naeratades, ,,kel vahvust ei ole, 
see Võrut ei näe, üteldakse meie kodumaal.“ 

Nad hakkasid mängima. Ellerheina Kornarisse oli kohe 
nagu uus elu ja kõla tõusnud osava mängumehe käsitamisel; 
iäriest ikka elavamalt, mõnusamalt hakkas poogen üle keelte 
käima, mahedamalt mänguriist laulma ja rõõmu rohkuses vai- 
mustaval vabadusel hüüdma. Klaver, kes küll oma jagu kokku- 
kõla püüdnud, olisaga märganud, et tema tiivad nii kõrgele len- 
nule alles liig nõrgad on, ja sellepärast viimaks koguni vaikinud, 
sest vana professor, kes Mea noodilehtede pööramise vabatahtli- 
kult enese peale oli võtnud, oli selle tarviliku toimetuse koguni 
ära unustanud. Mea ise aga vaatas läikivate silmadega oma 
kaaslase peale, millest ka mitte kõige vähematki kadedust selle 
üle ei paistnud, et tema enese mäng tahes ehk tahtmata soikuma 
oli jäänud. Teised kuulajad olid esiotsa oma päid tõstnud ja 
mängumehe poole vaadanud, siis olid nende sõnad ikka harve- 
maks jäänud, nagu oleks neile aega mööda meele tulnud, et muu- 
sikat õiguse pärast peaks vaitolles kuulama. Kõigilt poolt aga 
kõlas suur kiitus, kui Bob tantsu lõpuks paar korda järsku ia 
tüsedalt poognaga üle kõigi nelja keele korraga oli tõmmanud 

“*ia siis viiuli klaveri peale pani. Mitmelt poolt paluti nüüd aga 
tungivalt, et tema veel midagi etendaks, ia kui mitmed õrnad 
huuled nii kenasti palusid, mille seas kena peretütre cmad mitte 
kahvatanud ei olnud, ei suutnud noormees mitte pikemalt sellele 
vasta panna. 

Mitmesuguseid Soome rahvaviisisid kokku punudes män- 
gis tema tõusva vaimustusega edasi, kuulajaid häälte võrgul van- 
gistades ja kaasatundmisele sundides. Aga nii osavasti ia nii te- 
rase, peenikese tundmusega ei olnud tema ise veel iialgi mängi- > 
nud, kui lõpuks Paciuse võidukrooniga ehitud laulu: ,,Kuule kui- 
das hääli elab, Vanemuise kandlest kõlab.“ Aga küll on see ka 
üks laul, mille sisse kõik oma südantliigutavad sügavamad tund- 
mused võime valada! Üsna imelik on, kuidas temast niisama 
hästi mahe meelitav, kui käre ähvardus, ülem rõõmu hõiskamine, 
kui südamest läbilõikav häälitsemine kunstniku tahtmise järele 
heliseda võib. Aga siiski näib temale kurblik toon ikka põhju- 
seks olevat, mis nii tume on, nagu lauliku kodumäa sinava män- 
niku mühin ehk lainte kohin, mis kaliuvalla karedatel kallastel 
murduvad. See on ka Eesti laul! 

Kuna Ellerhein oma mänguga kuulaiaid rõõmustas, oli von 
Dornheimi isand koguni teise tuppa läinud, sest et tema süda täis 
oli ja ta mitte ei suutnud oma vingumehe võitu näha. Närvide 
ärritusel keerutas tema oma hästi rasvatud mokahabeme otsad 
nii teravaks, et nad näha olid, nagu paar kingsepa naasklit. Oma 

kuldsest toosist võttis ta väikese tubli õlekõrre jämeduse pabe- 
rossi ja kõndis suitsetades paar korda kärsitumalt mööda tuba 
edasi ja tagasi, nii et kannused aga tärisesid. 

»Või seda oli veel vaja,“ pomises tema iseeneses, ,,et mina 
selle talupojaga ka siin pean kokku puutuma, et tema ka salon- 
gis minule risuks ees on ja mulle takistust teeb! Takistust, 
hehehe!“ naeris ta tigedalt, »Ei, ausõna peale, seda ei või tema 
minule iialgi teha. Vist on vana kuri ise kaubanõuniku kukil 
vatsutanud, kui ta teda oma majasse võttis. O tempora, 0 mo- 
res! *) Mina ei saa ka mitte aru, mis pagan mind sundis selle 
rumala Adele tahtmist täitma, kes ikka kui takjas minu küljes on, 
ja oma viiulimänguga libeda jää peale minema. Õnneks ei ole 
minul seda viiuli-kunstnikku mitte kena Mea juures karta. Nii 
kõrgele ei tohi ega julgegi temasugune mees oma silmi tõsta. 
Ja kui ta seda siiski teeks, siis aetaks ta silmapilk kui koer ma- 
jast välja. Selle poolest tunnen ma juba vana Runensteini. Küll 
aga oleks minul ehk asja seda valkja peaga Edgarit karta, sest 
et tema isal ka kõrge seisuse ja ameti pärast seltslikus elus suur 
mõju on, peale selle on tema vana Runensteiniga suur sõber ja 
nende kasud käivat, nagu räägitakse, mitmet viisi käsikäes. 
Aga Edgar, mehikene, on ise loll ja kolmetu, et Mea otsa vae- 
valt salaja vaadata julgeb. Peale selle näib kaubanõunikunna 
minu püüdmist toetada tahtvat, ja kui ma selle oma nõusse 
böörda saan, nagu ma loodan, siis on asi ümmargune. Aga olgu 
mis on, sõjajumala nimel, mina tahan kõikumata oma kuldse ees- 
märgi poole püüda.” 

Ei tea kui pikalt leitnandi isand veel nõnda oma tujule oleks 
voli andnud, kui mitte neitsi Adele ühe teise sõbranna saatel nagu 
kogemata ka sinna tuppa ei oleks astunud ja varsti tema oma 
südi jutuga ei oleks vangistanud. 

Leie olete ju meile ja terve seltskonnale koguni truuduse- 
tuks saanud, meie vahva ja ilma laituseta rüütel,“ sõnas mahe 
neiu epukalt oma tuulutajat tarvitades, ,aga Teie süü ei ole mitte 
Suur, sest nagu ma märkan, on see tuba siin jahedam ja selle- 
bärast ka minu meelest armsam. Saalis on liig soe. Kas pole 
tõsi Romalda?“ lisas ta siis ennast oma sõbranna poole pöördes 
juure. ,,Meie võiksime õige natukeseks ajaks siia lillepuude alla 
istuda ja leitnandi isand on ehk nii lahke ja jutustab meile lõbus- 
tuseks mõne naljaka lookese. Eks? Aga kas pole tõsi, et Eller- 
heina isand õige kenasti mängis? Ma arvan, et temast veel pä- 
ris korralik muusikant võiks saada.“ i 

»Väga võimalik on, et ta sellega oma loodusest seatud ees- 
märgist mitte kõrvale ei eksiks; kui ta soldat oleks, võiksin ma 

teda varsti oma polgu koorijuhatajale soovitada,“ vastas von 
Dornheim pilklikult naerdes. 

»Teie näite vähe pahas tujus olevat, von Dornheimi isand,” 
vastas neitsi Adele nende sapiste sõnade peale, ,,aga ütelge mulle 
ometi, Teie nimetasite teda ennemalt eestlaseks? Andke mulle 
andeks, et mina rahvaste tundmise poolest nii kehv olen, aga ehk 
võiksite minule seletada, kes need õieti on ja kus nad elavad! 
Minu arust olen ma seda nime vist enne ka juba kuulnud.“ 

»Oh, see üks Soome rahva suguharu, kes Tallinna ja jaolt 
ka Riia kubermangus elab: eluviisi poolest ia näo poolest on nad 
ainult põlluharimiseks -kõlbulised, aga sellejuureski käigu neil 
nende loomuliku laiskuse pärast ikka tubli kubjas kepiga kannul.“ 

«Kas siis Ellerheina isand ka päris eestlane on?“ kiisis 
Adele. 

»Muidugi,“ kostis von Dornheim lühidalt. 

»Aga Ellerheinast ei võiks küll keegi Teitest antud kuju- 
tuse järele seda arvata, sest tema viisid ja näomood ei taha sel- 
“lega sugugi ühte sündida,“ ütles Romaldaks nimetatud neitsi 
omalt poolt. ,,Temal on ju päris äsntemarlikud *) kombed ja 
väga tark, mehine nägu.“ 

»Mina pean tõesti sinu teravat tähelepnüemidd imeks pa- 
nema, kallis Romalda,“ sähvas Adele, ,,hoia ennast aga, et sa 
mitte liig sügavasti selle gentlemani silmadesse ei vaata. Teie 
ei teagi, leitnandi isand, kuni imelik minu sõbranna on, igal pool 
leiab tema iludust, kui teised surelikud sest mitte põrmugi ei 
märka. Mõtelge ometi, hiljuti alles teadis tema tõendada, et 
° kärnkomal ilusad silmad olevat! Hahaha!“ 

»Aga, kallis Adele, seda ei tõenda ju mina mitte üksi, vaid 
ka kuulus Shakespeare *) ütleb seda oma Romeo ia Julias, et 
lõokese ia kärnkonna silmad olla ära vahetatud,“ vastas Ro- 
malda vähe ärritatud häälel. 

Shakespeare tüsedalt mõiuva tunnistuse vasta ei julgenud 
teised mõlemad mitte välja astuda, sest Adele kõige vähemalt ei 
tundnud seda kiriakohta mitte ja kartis vastavaidlemisega oma 
teaduse kehvust avaldada. ,,Meie võiksime nüüd ehk jälle teiste 
lg tagasi minna,“ ütles tema üles tõustes. Kuidas Teie ar- 
vate 

Kõik kolm läksid saali tagasi! kus terve seltskond oma aega 
viitis, seda mööda, kuidas tahtmine ehk seltslik sundmus igat 
ühte kellegagi kokku oli iuhatanud, ja alles pärast keskööd antud 
söömaaega lahkus. 

*) Gentleman, ütle: dshentelmän, vaimu ja seltskondlikkude viiside 


poolest nai haritud mees. 
**) 1, Sheekspiir, maailmakuulus Inglise kirjanik. 

7. Kogemata äpardus. 


Tunnikell oli hiljuti oma selge kõlaga üksteistkümmend ära 
löönud, kui leitnant von Dornheim raskest, aga rahutumast 
unest virgus. Ta ajas silmad lahti ja vahtis mõne aja juhmilt 
oma jalutsisse. Siis aegutas ta suure häälega, sirutas ennast 
nõnda, et säng naksatas ja silitas oma rinda. Selsamal silmapil- 
cul astus magamisetoa uksest tema denshtshik sisse, nagu seda 
soldatit venekeeles hüütakse, keda kroonu poolt igale ohvitserile 
teenriks antakse, ja jäi, käed püksi õmblustel hoides, aupakli- 
kult ukse ligidal seisma. Kui denshtshik nägi, et tema sisseastu- 
mist mitte tähele ei oldud pandud, köhatas tema ja kui leitnant 
selle peale oma näo tema poole pööris, teretas ta teda, nõnda kui 
väeseadus seda nõuab, ja jäi jällegi seisma. 

Leitnant võttis oma taskukella väikese lauakese pealt, mis 
voodi päitsis seisis ja vaatas aega. ,,Miks sa mind mitte enne- 
malt üles ei äratanud!“ hüüdis ta siis pahaselt. 

»Vabandage, vashe blagorodiie, minul ei olnud seks mitte 
käsku. Vashe blagorodije ise on kõvasti ära keelanud neid ilma 
käsuta äratada.“ 

»T00 sigarid siia!“ 

Kuulen.“ 

»Anna tuld!“ 

Kuulen.“ 

Ulata sealt magadiskuub minu kätte.“ 

Densiitshik tõi magadiskuue ja aitas leitnandile selga aiada. 

»Mis sa veel vahid?“ 

»Tahtsin küsida, kas vashe blagorodije ehk käsivad suu- 
rust varsti laua peale tuua?“ 

Sinul ei ole midagi küsimist, vaid oodata, mis sind käs- 
takse. Silmapilk olgu laua peal!“ ; 

Kuulen.“ 

Leitnant, kes mitte roosikarvalises tujus ei näinud olevat, 
istus teise tunna pruukosti lauda, hõõrus käega oma pahemat ja 
paremat meelekohta ja laskis omale klaasi täis kohvi valada. 

Kas kiriasid on tulnud?“ küsis ta siis kohvi mustalt rüü- 
pama hakates. 

KOHA 

»Anna siia!“ 

Denshtshik tõi taldriku peal paar kiria. 

Esimene kiri, mis leitnandile kätte puutus, kandis nähta- 
valt õrnemast käest kiriutatud pealkirja. 

»Adele!“ pomises tema enne, kui ta kirja veel avanud oli. 
Lennul luges ta selle läbi, mütsutas siis kokku ja pistis magadis- 
kuue taskusse; siis võttis ta teise kirja kätte ja hoidis seda nagu 
kaaludes peopesa peal. Aeglaselt avas ta selle ja hakkas tähele- 
panemisega lugema. Vist ei olnud loetavad sõnumed mitte head. 
sest leitnandi kulmud tõmbasid kortsu, ja jumetu nägu lõi pu- 
netama, silmad läksid suureks ja alumine mokk värises. Äkitselt 
kargas tema tooli pealt üles ja hüüdis tulise vihaga: 

«Narr! Vana narr! Tuhatkordne vana narr! Hulluma- 
jasse niisugusega! Või tema vana mullatükk tahab veel teist 
naist võtma hakata. Räägib nagu leerist tulnud poisike armas- 
tusest ja südame õrnematest tundmustest. Hohoho! On ennast 
juba ära kihlanud ja tuleval nädalal peavad pulmad olema. — 
Jah, hullumajasse. Nõdrameelseks on vaia teda tunnustada 
lasta ja teda kõige varandusega vöörmindrite ülevaatuse alla 
panna. Tema kinnitab, et mina ikka tema varanduse peapäri- 
jaks pean jääma, kui tema ilma järeltulijateta ära sureb. Kui 
aga mitte, mis siis? Siis vaadaku mina vist üle küünte. Meeletu! 
hakkab tema vana käblik käole veel pesa ehitama. Ja minu 
ootused ja lootused peaksid kõik ühe hoobiga nuria läinud olema? 
Raha asemel saadab tema minule manitsuse kirja kokkuhoidli- 
kum olla, sest et temal edaspidi enam võimalik ei olevat mind 
nii suurel mõõdul toetada, nagu siiamaani. Hullumai2 vääriline 
narr, muud midagi! Ja mis ma nüüd oma võlanõudiatega te- 
gema hakkan, kust ma kõige pealt need tuhat rubla võtan, mis 
mina eila ausõna peale olen kaotanud? Hiliuti on ka veel pol- 
kovnik klubis rääkinud, et ülemalt poolt kuulda olevat, et meie 
polk nelja kuni kuue nädala pärast saavat teise linna garnisooni 
pandud, vist Peeterburisse tagasi saadetud. Siis tulevad nad 
kõik korraga minule kaela. kristlased niihästi kui juudid. Ja 
tema vana — saadab minule säherduse kirja!“ 

Ja kui vihale kihutatud lõukoer tormas leitnant mööda 
tuba edasi ja tagasi, saadud kiria rusikas muliudes. Aga mis 
sünnitas seda mässu tema südames. mis sundis teda säherdusi 
mõrudaid sõnu suust välia aiama? 

Leitnant von Dornheim oli rikka mehe poeg, kellel aga veel 
teisi poegi ja tütreid oli, kes osalt veel kasvatamist nõudsid. Kui 
igale lapsele oma osa määratud sai, siis läks kõik varandus 
nõnda jakku, et igale ühele küll sai oma seisust mööda elada, kui 

ta kokkuhoidlik oli. Meile tuttavaks saanud leitnant von Dorn- 
heim oli oma jao vanemate varandusest, nii pea kui ta täie-eali- 
seks oli saanud, aegsasti välja pärinud ja ka kätte saanud. Aga 
see varandus ei pidanud uhke kaardiväe ohvitseri käes mitte 
kaua vasta, sest tema eluviis nõudis suuri kulusid: tema pidas 
omal mitu kallist hobust, kulutas pallide peal ja teaatris, oope- 
ris, balletis ja kontsertides käies palju raha, veel enam aga läks 
seltsimeeste seas kalliste söökide ja shampanjeri, kaardi ja kihl- 
vedude peale. 

Oma teenistusest oleks leitnant säherduse eluviisi pärast 
juba ammugi pidanud lahkuma, kui temal mitte üks rikas onu 
ei oleks olnud. kes temale aeg-ajalt tublit abi andis. See onu 
elas juba umbes kakskümmend aastat ilma lasteta lesepõlves ia 
oli oma venna vanema poja oma varanduse pärijaks kinnitanud. 
See varandus ei olnud aga sugugi mitte tähtsuseta, sest et ta 
mitme mõisa omanik oli, suurem rikkus aga temale ühest vab- 
rikust Uraali mägedelt voolas. Siitsaadik ei olnud tema siis ka 
iialgi oma vennapoja eest peo kinni pigistanud, ehk küll ta teda 
mõnikord noominud ja koguni tõsiselt ähvardanud oli, et tema 
rahaallika kinni'paneb, kui leitnant nõnda alati pillates edasi elab. 
Leitnant ei olnud sest aga mitte palju hoolinud, vaid kui onu mitte 
raha anda ei tahtnud, siis seda kõrgete protsentide eest otsinud 
kasuvõtjate käest, kellest üheski suuremas linnas puudus ei ole. 
Niisamuti, nagu noorematel ohvitseridel kosimise vääriliste 
> rikaste neidude nimekiri, nõnda on ka kasuvõtjatel kõigi 
elurõõmsate ohvitseride nimed pügalasse pandud ja nende 
varanduse seisu üle kõik tarvilikud teated hoolega kokku korja- 
tud. kas kellelgi lootust on mõne sugulase käest varandust pä- 
rida ehk rikka naise meheks saada, et selle järele siis oma võla- 
uskumist määrata. Häda aga sellele, kes ükskord nende vere- 
kaanide võrkudesse on sattunud, sest et tema naljalt nende käest 
terve nahaga ei pease. Võlg kasvab nagu lumetükk, mis sula 
ilmaga kõrge mäe harjalt on veerema hakanud: esiteks on ta kui 
uba, siis kui kuhi, viimaks matab külagi enese alla. Vahest juh- 
tub siis ka niisugune lugu, et päriia käest ka kõige rikkam päran- 
dus võlgade eest ära võetakse, ehk küll algusvõlg nende kohta 
oli nagu kiisk valaskala kõrval. 

Nõnda rabeles ka von Dornheim kasuvõtjate küüsis ja oli 
oma võlgadega nõnda kimbus, et tema sagedasti, nagu praegu, 
üsna uputuse rannal seisis; temal oli ainult kahteviisi lootust 
sellest jõunast peaseda, esimene oli onu surma järele oodetav 
pärandus, teine aga rikka naise võtmine. 

Aga onu, ehk küll juba ligi seitsmekümne aastane, oli ikka 
veel oma vanaduse kohta õige mees, et surmal julgust ei olnud 

teda koristama tulla ja riivi katki murda, mille taga ihaldatud 
rikkus seisis. Ja nüüd veel! Kes teab inimese südame saladusi 
seletada? Ka kõige vanemas vinskemas südames hõõgub va- 
hest veel armastuse tulekene, mis enne surma maailma imes- 
tuseks veel ikka kord leegitsema läheb, kui iuba kõik sädemed 
arvatakse kustunud ja kolle külmaks läinud olevat. Aga peaaegu 
veel imelikum on, et niisugused vanakesed oma südame viim- 
sele lõkkele ikka veel õige viisakaid kustutajaid leiavad — kui 
neil vaeva väärilist varandust on. Sel kombel on juba mõnigi 
rauk, kes teise jalaga juba haua ääre peal näis seisvat, oma pä- 
rijate suureks ehmatuseks õige jämeda kriipsu nende kenasti 
kokkuseatud arvest läbi tõmmanud. Seda kibedat karikat pidi 
ka meie leitnandi isand nüüd maitsma ja see jook oli temale 
maksa üle kopsu ajanud. Onu oli temale kirjutanud, et tema veel 
teist korda tahtvat abielusse heita, mille läbi siis endine määrus, 
et tema vennapoeg ta varapärija pidi olema, iseenesest tühjaks 
sai tehtud. Etaga ükski kohus ka kõige vanemat meest keelda 
ei või naist võtmast ega teda niisuguse rumaluse eest vöör- 
mündrite alla panna ehk koguni hullumaijasse saata ei või, sai 
leitnant peagi aru, kui ta veri nii kaugele jahtunud oli, et ta oma 
mõtteid koguda ia seletada suutis. Nüüd seisis tema viimne 
lootus üksnes veel kosia-õnne peal. Kui ka selle ankru köis kat- 
s siis oli karta, et maru tema elulaevakese varsti kaljude vasta 
ajab. 

Leitnant oli ennast riidesse pannud. Tema oli ikka veel 
pahas tujus, aga vihalained ei käinud enam nii kõrgesti. Külm 
vesi, millega tema oma pead ja rinda oli pesenud, oli omal viisil 
nagu arstirohi mõiunud. 

»See on ka arusaamata, kuidas ma eila jälle nii palju kao- 
tasin,“ pomises von Dornheim oma juukseid suure peegli ees veel 
ükskord üle kammides, ,,ausõna peale, koguni arusaamata. Aga 
tasutud peab see võlg tänase päeva jooksul veel saama, selle eest 
olen ma oma ausõna pandiks pannud. Väga paha lugu, seesama. 
aga ehk saab mulle seda parem õnn armastuses õitsema — mui- 
dugi — seda loodan ma ka kindlasti, ausõna peale.“ 

Ta kõlistas kella ja teener astus tuppa. 

«Kas hobune sadulas?“ 

»Sadulas, vashe blagorodije.“ 

100 minu kindad siia.“ 

»Siin nad on. Aga eestoas ootab keegi, kes vashe blago- 
rodijega tahab kokku saada.“ 

»Kes see on?“ 

4 »Seesama juut, kes juba paar korda ennemalt siin on käi- 
nuud.“ 

Oh sina sarvik elajas, kas sa temale ei ütelnud, et mina 
tahan ratsa sõitma minna ia mul sellepärast aega ei ole ennast 
tülitada lasta.“ 

»Ütlesin küll, aga tema sunnik ei taha välja minna, muidu 
kui vii kraetpidi. Ütleb omal hädalise asja olevat. Kas pean 
välja viskama?“ 

Leitnant tõmmas kulmud kortsu ja mõtles silmapilk järele. 
, See on vana Beniamin,“ pomises tema ise enesele, ,,võib olla, et 
temaga kaupa saan, siis pole mujalt otsimist. Lahing saab vist 
küll raske olema, aga kui püssid ei võta, siis toome suurtükid 
platsi.“ 

»Kutsu teda,“ ütles ta siis denshtshikule. 

»Kuulen.“ 

Silmapilgu pärast astus Beniamin, vanaldane kuivetanud 
iuut, tuppa, teretas kaks korda alandlikult kumardades, jäi siis 
pool küürus seisma ja silitas pahema käega oma pikka halli ha- 
bet, kuna ta paremas käes oma mütsi veeretas. Ta kavalad sil- 
mad veeresid niisama rahutumalt peas kui müts peos ja nende 
läbitungivast pilgust ei jäänud vist küll ükski nurk toas puutu- 
mata. 

»Mis sa käid?“ hüüdis von Dornheim kurja häälega. 

»Käin oma asju ajamas. Kuidas vaene juut muidu ennast 
elatab?“ 

»Mis sa õieti mõtlesid, et mind tülitama tuled, kui mul pa- 
rajasti vaia on kodust välja sõita?“ 

»Minu ikka metlep, et aulik leitnandi isand maksab vaese 
juudi raha ära." 

»Kas sa oled kannatama õppinud?“ 

»Õi, oi, miks minu ei olep mitte kannatama eppinud?“ 

» Noh, siis kannata!“ 

" Aulik leitnandi isand teevad ikka vana Benjaminiga sihu- 
kene nali. Aga minu jeep ise puupaljas.“ 

See ei puutu minusse. Mine aga oma teed ja tule teine 
kord parajal ajal!“ 

»Mis on parajal ajal? Iga kord ei olep parajal ajal, aga kui 
tuleb leitnandi isand ja ajab süda öö vana Benjamin välja unest, 
ia Beniamin peab ise veel minema teise käest raha laenama, et 
ohvitseri isandat hädast aidata, sest et tema meie maad kaitseb.“ 

«Ära lorise, juut, sina vana kitsehabe, selle tarvis on teie- 
sugused loodud. “i 

«Meie aga mitte ei olep iksi raha laenama, vaid meie olem 
loodud raha ka tagasi tahtma. Kust muidu saab vetta teine kord 
jälle andma.“ 

«Aga minul praegu ei ole, pealegi tarvitan mina varsti veel 

kaks tuhat rubla ja need pead sina minule täna ehk hiljem hom- 
seni muretsema. 

«Hoidku mind Jumal, kust vaene Benjamin vetap nii palju 
raha! Ei veip, ei veip!“ hüüdis juut käsi laotades ja nagu kohku- 
des kaks sammu tagasi astudes. 

Tühi jutt,“ vastas leitnant, ,sina pead võima ja võid ka. 
Või arvad sina ehk, et ma mõne teise käest ei saa? Siis võid sina 
oma suu puhtaks pühkida. Selle pärast, kui sa tark mees oled, 
kes oma kasu tähele panna ja asju ajada mõistab, tood sa minule 
veel täna õhtu nimetatud kaks tuhat rubla.“ 

»Heidke armu, Benjamin veip mitte raha pühkmekastist 
vetta.” = 

Võta kust tahad, aga too! Mina kirjutan sinule veksli ja 
ag tuttavad protsendid. Või ei ole mina sinule mitte kindel 

üllalt?* i 

Kindel, oi, miks leitnandi isand mitte ei peap kindel olema? 
Temal on ju rikas onu, kelle vara ta pärib, kui onu era surep. 
Aga onu veip ka veel kaua elada, veip vetta noor naest, veip 
teha, mis tahap!“ hüüdis iuut luurates leitnandi otsa vaadates. 

Leitnant sai neist sõnadest valusasti riivatud, sest ta tea- 
dis ju liiga selgesti, et juut tõtt rääkis. Aga kas temal olid kind- 
lamad teated, ehk rääkis ta ka umbes nõnda? Kes võis seda 
teada. Kasuvõtjad valvavad teravamini kui keegi politsei nende 
üle. kes neile raha võlgnevad. 

Seda ei või ilmaski olla,“ hüüdis ta karedasti. 

Kõik on juba maailmas nähtud, itlep tark rabbi Ben 
Akiba,“ vastas iuut kavalasti. ., Vana Beniamin teap palju, tema 
olep paliu suurtsugu isandaid hedast aidanud, aga tema suu 
seisap lukus. Temal olep hea siida, sellepärast tema annap hea 
nou. Miks tahap Teie olla rahapuuduses, kui Teie veip saada 
ometi palju raha, kui Teie aga tahap? Kui leitnandi isand vetap 
rikas pruut, teeb varsti pulmad, saab suur kaasvara, siis on raha 
kill, ieep vaesele Benjaminiie ka meni rubel. Vaat, — on kel- 
lelgi, kus leitnandi isand tuttav on — ega mina nimi ei nimetap, 
Jumal hoidku! — iks noor titar, iks ilus titar, iks kallis titar ja 
isal olep raha, oi, oi! Aga leitnandi isand peap ruttama, muidu 
vetap meni teine titar ära.“ 

Kuule sina, vana sokuhabe, oma hea nõu võid sina soola 
panna, et tema mitte haisma ei lähe,“ hüüdis leitnant, ehk ta 
küll põnevusega juudi juttu oli kuulanud. ,,Aga nüüd ütle, kas 
tahad täna õhtuks minule raha muretseda, või mitte?“ 

Mõlemad vaidlesid selle üle veel mõni aeg. Juut tõrkus 
küll vasta, lubas viimaks siiski von Dornheimi tahtmist täita, kes 
selle peale oma tusase tuju lahutust otsima läks. — 

Mõni päev pärast seda näeme von Dornheimi oma säravas 
mundris uhkesti mööda uulitsaid ratsutavat, nagu oleks tema 
terve Moskva linna omanik: mõnegi neiu silmad vaatasid ihal- 
dava pilguga nägusale ratsanikule tagant järele, kes nii toredasti 
oma kalli hobuse seljas istub, aga ta ei pane neid tähelegi. Praegu 
pöörab tema sellesse uulitsasse, kus kaubanõunik Runenstein 
elab, ia laseb hobuse sammu käia. 

»Kell on juba üks — mõned minutid ainult veel puudu- 
vad,“ — pomiseb tema iseeneses, ,,ja sellega on silmapilk kätte 
jõudnud, kus ma oma kirja peale suusõnal vastuse pean saama. 
Saab näha, missugune mõju temal siis on olnud. Noh, sellepärast 
ei või palju kahtlust olla — vanamees oli päris minu nõus, mui- 
dugi oli vist parem pool teda tublisti käsile võtnud ja oma sõna- 
dega vintsutanud — ega siis ka Mea enam tema tahtmise vasta 
panna ci suuda. Aga vanal Benjaminil oli õigus selle märguga, 
mis tema mulle andis, ma pidin oma avaldusega ruttama. Rauda 
cn vaia taguda, niikaua kui ta alles soe on.“ 

Ta oli kaubanõuniku ukse ette jõudnud, kus jootrahaga 
hariunud dvornik *) tema hobust vasta võtma ruttas. Leitnant 
viskas oheliku tema kätte ja astus kiiresti trepist üles ja tõmbas 
kella, mille järele toapoiss Shang varsti ukse lahti tegi ja kätte- 
antud nimekaartiga ära kadus. 

Kuna von Dornheim toapoisi tagasitulekut oodates oma 
mokahabemele peegli ees veel viimase kunstliku keerutuse andis. 
ütles aga jälle nähtavale ilmuv Šhang harjunud ,,palutakse“ ase- 
mel õige sügavalt kumardades: ,,Palutakse vabandada, et või- 
malik ei ole vasta võtta.“ Leitnant ei suutnud oma kõrvu uskuda. 
»Mis?“ küsis ta sellepärast. 

«Palutakse vabandada, et võimalik ei ole-aulikku leitnandi 
isandat vasta võtta.“ kordas Shang jälle oma nohiseva häälega. 

«Kas sa siis minu nimdekaardi ei ole sisse viinud ja kätte 
andnud?“ 

»Vabandage, andsin küll kaubanõuniku enese kätte — kau- 
banõuniku proua oli ise ka seal. Paluvad vabandada.“ 

See lugu oli von Dornheimile täiesti arusaamata. Teda ei 
võetud vasta, ei tahetud vasta võtta, ehk tema küll just lubatud 
tunnil oli tulnud! Mis see pidi tähendama? Aga tema ei haka- 
nud mitte pikemait järele pärima, vaid pööras ennast järsku 
kanna pealt ümber ja sammus ukse poole, mille ikka aupaklikult 
kumardaja Shang temale avas. Väljas kargas ta trepi ees 
ootava hobuse selga ia kihutas kapakai sõites edasi, üks kõik 
kuhu poole, seda ei pannud ta tähelegi. Ta märkas aga, et ta 
veri keema hakkas ia otsaesisel vihasooni paisutas. 


*) Kojamees. 

Mis see ometi oli? Kas see nidi vastus olema tema kirja 
peale, või mis? Ei, see oli sootumaks võimata. Seks ei olnud 
iu mitte mingisugust põhjust, ja see oleks ju liig häbemata temp 
olnud. Ei, seal pidi üks teine põhjus olema. Vast olid mõlemad 
vanemad isekeskis sõnavahetuses olnud, ehk Mea ei olnud veel 
mitte järele andnud ja oli neid palunud, et nad otsust andva sõna 
teiseks korraks jätaksid. ,,jah nõnda'p see lugu saab olema,“ 
trööstis ennast von Dornheim. ,,Küllap nad mulle pea kutse ehk 
seletuskirja saadavad.“ 

Aga see arupidamine ei jaksanud sugugi tema rahutumat 
südant vaigistada. Temal oli säherdune tume tundmus, nagu 
koguks ennast must piksepilv tema pea kohta kokku. Tema 
läks kasinoosse, ohvitseride klubisse, kus ta lõunat sõi ja kuni 
videvikuni aega viitis. 

Vaevalt oli ta koju jõudnud ja ennast sohva peale sirukile 
lasknud, kui tema dentshtshik sisse astus ja teada andis, et välias 
ootavat vana juut Benjamin ja paluvat ennast leitnandi jutule. 
Tema olevat juba lõuna aegu ükskord seal käinud ja mõni aeg 
oodanud. 

Leitnant näis iuudi tulekut vist isegi juba oodanud olevat, 
sest ta käskis teda varsti ette lasta. Vist oli neil jälle mõnda 
raha-asja sobitada. 

Mõne silmapilgu pärast astus ka vana Benjamin tuppa, 
tõmbas küüru, sirutas kaela välja ja hüüdis kireva häälega: 

»»Soovin heed ehtut!“ 

»Noh, mis sina muidu veel lausud, vana Beniamin? Kas 
katad AA kiria kätte saanud ia tood minule nüüd häid sõnu- 
meid?“ 

»Minu olep kill kirja kätte saanud. Oi, oi, olep vega ilus 
kiri! Vega paliu au vana Benijaminile, oi, oi! olep liig palju au! 
Mina ei ootap ka mitte sugugi, et leitnandi isand vetap vaevaks, 
et ise tulep vastust otsima. Ei, ei, seda ei veip mitte olema, 
vana Beniamin tulep parem ise leitnandi isandi juures, on temal 
ometi veel ialad, mis keivad. Oi!“ 

»Noh, siis on asi selge. Seda ma lootsin ka, et sina mitte 
vasta panema ci hakka. Oled ju ikka kaunis mõistlik mees olmud 
— nii palju kui teie sarnaste seast üleüldse mõistust leida on — 
ja oskad ka oma kasu tähele panna. See on siis hea, et sa minu 
seletusest aru oled saanud.“ 

, Oi, suur on au, vega suur au vaesele juudile, aga minu ei 
veip see kord mitte auliku leitnandi isandi tahtmist teita. Ei veip 
sugugi mitte, Jumala eest, ei veip mitte!“ 

»Ara ilma aegu lorise! Seal ei või mingisugust takistust 
ees olla. Sellepärast ära tee tühje vigureid, ma tunnen sind juba!“ 

»Aga minu ei veip mitte. Kes olep ka neinud, et kotka po- 
jast ja kebliku tütrest on saanud pesa ehitajat? Kotkas olep 
suur, oi, vega suur ja kuri lind!“ hüüdis juut ühte puhku käsi lao- 
tades. ,,Tema teep pesa korge kalju vei suure, suure puu otsa, 
keblik aga maa peale kadaka peesa alla.“ 

»See on tühi töö, et sina minule oma looduse tarkust hak- 
kad ette lugema,“ hüüdis leitnant, kes sugugi juudi piltlikust kõ- 
nest aru saada ei jaksanud, pahasel toonil, ,,ütle selge sõnaga, 
kas tahad anda, või mitte? Räägi lühidalt ja asjalikult,“ 

Suur au, vega suur au,“ vastas Benjamin, pea paremat, 
pea jälle pahemat jalga kergitades. ,,Seda minu ilmaski ei veip 
lubada. Ennemalt laseksin mina iseennast ehk teda era tappa. 
Oi vei! Minu Rebekka peeb jeema uskuma Abraami, Isaaku ja 
Jakopi Jumala sisse, tema peeb teitma seedused, mis Moses meile 
olep andnud.” 

Aga juut,” käratas leitnant, ,,mis minusse sinu Rebekka, 
sinu tütar puutub! Minule võib see ometi ükskõik olla, kas tema 
Mosese ehk hottentotlaste usku on. Tõesti, minu kannatus hak- 
kab lõppema. Kui sinul targemat minule rääkida ei ole, siis sea 
Aa aga koivad sõudma ja katsu, et sa terve nahaga uksest välja 
saad.” 

Minu ei teap mitte, miks leitnandi isand olep nii kuri, kui 
minu itlep, et ei veima anda temale oma Rebekka? Olep ju teine 
asi raha, teine asi titar! Veime ikka jeeda sebrad, kui mina ka 
mitte ei veima temale anda Rebekka, kellel juba olep isegi peid- 
mees. 

»Pagana päralt, Beniamin,” hüüdis von Dornheim suure 
häälega naerdes, ,,mis sina ometi jampsid? Sina oled ju päris 
puruhulluks läinud. Hohohoho! Kes siis sinu tütart on tahtnud? 
ed a on küll kaunis ilus tüdruk, ta võiks vast ka — hahaha — 

aa!” 

Miks Teie pilkab siis mind, miks Teie naerab minu titart?" 
hüüdis juut ennast sirgemaks aiades, kuna leitnandi naeruhoog 
ikka veel edasi kestis. ,,Miks Teie siis kirjutab minule niisugune 
kiri: ,Kergesti austatud isalik seber!* Minu neitab varsti Teile 
see kiri, oi!“ 

Juut hakkas oma vammuse põue kobima ja võttis ühest 
rasvasest taskuraamatust kiria välja. 

Leitnandi naer oli järsku vaikinud ja selle asemele tarretav 
Aat astunud, sest üks hirmus mõte käis kui välk tema peast 
äbi. 

Siin olep selge adress: Benjamin Goldmann, ja siin.“ 
ütles iuut kirja ümber pöördes. ,,olep leitnandi vapiga pitser ka. 
Ega mina ometi ei valetab, Jumal hoidku!“ 


9,5 


Leitnandi olekus oli hirmus muutus sündinud. Ta nägu 
oli kahvatanud, silmad tikkusid koobastest välja paisuma, keha 
üle käisid värinad. Aga tema oli ehmatusest nõnda kütkestatud, 
et oma keeltki liigutada ei saanud. 

Korraga tuli nagu elu ja õige vägev elu leitnandi kohmeta- 
nud liikmetesse. Kiirel pilgul oli vana Beniamin seda muutust 
tähele pannud ja ukse poole taganema hakanud. Aga kui kull 
kargas leitnant tema kallale ja kisendas: ,,Tunnista, kust on see 
kiri sinu näru kätte saanud!“ 

»Oi vei!“ hüüdis juut ja katsus ennast ilmaaegu leitnandi 
kätest lahti peasta, ,ega minu ei valetap, kui seisap selge adress 
peal Beniamin Goldmann!** 

° Aga leitnant oma hullustuses ei märganud vähematki meelt, 
vaid raputas juuti nõnda, et sel pea otsas vabises ja haaras siis 
viimaks ka veel tema habemest kinni, nõnda et vaevatud mehi- 
kene nagu surmahädas kisendas: ,,Reevlid, mertsukad! Ka- 
rauul! karauul!“ 

Denshtshik oli sisse astunud, aga liikumata kui nui ukse 
juure seisma jäänud. Leitnant aga jättis viimaks oma vastase 
rahule ia pööras temale selja, nagu tunneks ta praegu alles, kui 
häbitu tema tegu oli. 

Aga enne veel, kui denshtshik mahti oli saanud oma pere- 
mehe käest küsida: ,,Dveeri ukasati ne prikaashete?“ *) oli vana 
Benjamin oma kuue pikad hõlmad kaenlasse võtnud ja plehku 
pannud. Alles väljas uulitsa peal jäi tema seisatama, suges viie 


sõrme varal mõned lahtised karvad oma habemest ja tõstis siis - 


oma rusika nagu ähvardades kas leitnandi aknate või taeva 
poole. ..Möödamineja ei eks arusaada võinud“, kinnitas ta äh- 
vardades. * 

Leitnant oli vaheajal ülevel oma denshtshikut rogatõi 
skot'iks ehk sarvelajaks nimetanud ja teda kolmeks päevaks 
puuri panna lubanud. Siis aga oli tormi peale tahes ehk tahtmata 
vaikus ja mõtete klaarimine tulnud. 

Kuidas oli aga ülemal-kujutatud veider etendus ilmale tek- 
kinud? Kas ei ole jutukirjutaja viimaks oma luulele liiga va- 
badust andnud ja tõe põhjuselt kaugele eksinud? Ei ole. Oleks 
ta luulele rohkem valda andnud, siis oleks ta vististi selle eten- 
duse kõrvale heitnud ia mõne mõnusama välja mõtelnud. Kir- 
jade äravahetamine pealkirjade pealepanemisel on juba mõnestki 
kirjanikust nagu karvupidi jutujätkuks vahele kistud, sest et seda 
maailmas vist küll igapäev juhtub, ehk küll sadandete seast, kes 
rohkem kirjutavad, oma eluajas vast ükskord. Aga tõele truuks 


*) Kas Te ust näidata ei käse ? 

jäädes peame tunnistama, et v. Dornheimile kogemata niisugune 
viperus oli juhtunud, tema kohta täiesti õnnetus, mis meie aga 
kuidagi viisi ära lämmatada ei tahtnud ega võinud. Kaubanõu- 
nikule kiriutatud kirja oli tema ühel ajal Benjamini kätte saade- 
tava kirjaga ära vahetanud ja selle järele ka pealkirjad ümbri- 
kute peale pannud. Kas see siis imelik oli, et kaubanõunik teda 
enam oma jutule ei lasknud, kui ta leitnandi enese käe läbi teada 
oli saanud, kui sügavalt see juudi võrkudesse oli langenud ja et 
tema ise rikas ia kuulus kaubanõunik Runenstein, selle mõrra 
pära pidi sellega lahti peastma, et tema oma ainsa ,,kuldse linnu*, 
oma tütre, termale täie kaasavaraga pidi andma, nagu kirjast 
peaaegu selgesti lugeda oli. Vähe veidram oli küll juudi mõte, 
et leitnant tema ilusat, aga ka rikast Rebekkat võtta ihnuks. Aga 
niisugust asja on ka juba nähtud, ja ei tea ka, kas juut seda mitte 
ainult kavaluse pärast ette ei toonud, ehk küll temal leitnandi 
" äpardus juba ammugi selge oli olnud? Kes kõik maailma asja 
võib teada! 

Niipalju aga on tuttav, et juut oma habemest kistud karvu 
vist jõudu mööda pügalasse püüdis panna, sest teisel päeval 
ütles keegi von Dornheimi sõpradest temale, et tema näinud 
iuuti polkovnikuga rääkivat ja andnud tema kätte suure mutsaku 
pabereid, mille juures ta ka kuulnud nagu von Dornheimi nime 
nimetavat. Polkovnik teinud selle juures väga tõsise ja koguni 
kurja näo ja kärgatanud valjusti juudi peale, viimaks aga kutsu- 
nud ta oma erakambrisse. 

Niipalju on ka veel teada, et polk, milles leitnant teenis, 
mõne aja pärast tõesti Moskvast ära viidi, leitnant von Dorn- 
heimi aga kaubanõuniku Runensteini majas jumalagajätmiseks 
mitte ei ole nähtud. 

8. Õnnetus ja armastus. 


Oli paras taline ilm. Vana vali valgevatimees aimas juba 
oma jõu raugemist ja selle peale mõteldes jooksis temal kesk- 
päeva aeg teine silm juba vett, öösi aga pigistas ta hambad risti 
ja näpistas hilist teekäijat vahest veel õige valusasti kõrvadest, 
ehk kargas otse ninasse Kinni. 

Vanas Vene emalinnas oli aga liikuv elu kihamas, sest 
suurte paastude aeg kipnus peale tulema, mis rõõmuavaldused 
nõnda ära lämmatab, et terve linn nagu leinas on. Enne seda 
aga saab rõõmukarikas igal pool niihästi ülema kui alama s00 
rahva poolt veel põhjani tühjendatud, nii et vene maslenitsa ehk 
võinädal üle maailma on kuulsaks ehk kõigevähemalt tuttavaks 
saanud. Alamal rahval on igal pool oma ,,gulänje“, oma rõö- 
mupidu ia lustikäik nimelt selle aja tarvis muretsetud asutustes. 
Mehed joovad ia laulavad, annavad oma vaimustuses kas või võ- 
hivõõrale ja verivaenlaselegi suud, tüli ja riidu aga on palju lii- 
kumisel. Näitemaiade uksed on hommikust õhtuni avatud ja 
suured kuulutuslehed kutsuvad rahvast meelitava ja kiitleva sõ- 
naga kõiksugustest ihu- ja vaimuelu lõbustustest osa võtma. 
Suurtsugu ja rikka rahva juures aga peetakse toredaid selts- 
kondlikka õhtuid ia läikivaid pallisid, kus siis igaüks oma maja 
seisust kõige hiilgavamast küliest püüab üles näidata. 

,Salanõuniku Koslovi juures saab tuleval laupäeval suur 
pall olema,“ ütles Runensteini emand ühel pealelõunal oma mehe 
kirjutustuppa astudes. ,,Vaata, siin on meile praegu ka kutse- 
kiri tulnud — õige aegsasti küll, aga siiski ehk natukene hiliselt, 
kui meie seda juba ennemalt ei oleks teadnud. See pidu saab 
vist seda läikivamalt peetud, sest et temaga kuulu järele ka va- 
nema tütre kililused tahetavat ühendada. Ma mõtlen, et meie 
seda kutset vist mitte tagasi ei tohi lükata.“ 

Hm,“ tegi kaubanõunik oma ees seisvat raamatut kõrvale 
pannes ja siis nagu mõttes kõige viie sõrme otsaga oma habe- 
mest puhtaks aetud lõua otsa siludes. ,,Ma arvan, et meie vist 
ei tohi minemata jätta. Koslovil on väga suur mõju ja minul on 
sellepärast põhjust tema sõprust mitte jahtuda lasta, sest et see 

minu "ettevõtetele mitmet pidi kasulik võiks olla. Kas Vintrauti 
neitsi ka kutsutud on?“ 

»Muidugi, nemad teavad juba, et ta nii kaua meie majas on 
ja minä teda ka võõrsil olles enese ligidal vahest tarvitsen. Ka on 
Mea alles noor ja hariumata ja mina ei saa ka mitte ikka aega 
teda ühtepuhku silmas pidada. Tema on oma oleku poolest ikka 
veel vahest liig loomulik ja lapselik.“ 

»»Mis mina oma poolt mitte küllalt kiita ei või,“ sähvas kau- 
banõunik. 

»Ära pane pahaks, armas Eduard,” vastas kaubanõuniku 
proua teravasti, aga sellest ei'$aa teie meesterahvad mitte õieti 
aru. Teie tundmused on selle poolest liig töntsid. Mis koduses 
elus lubatav ja korralik on, ei kõlba mitte palli peal. Seal on ko- 
guni teised nõudmised ja seadused valitsemas — 


Noh, muidugi, müidugi!“ kostis Runensteini teada" käega 
vaigistades. ,,Selle üle oleme meie juba küllalt vaielnud, ilma 
et sest mingit kasu oleks olnud.” 


Nende sõnade järele tekkis mõneks aiaks vaitolemine abi- 
elupaari vahel. Runensteini emand tõusis tooli pealt üles, nagu 
tahaks ta ära minna, pööras siis ennast aga jälle tagasi ja ütles: 

»Mina tahtsin sinule ka veel midagi avaldada, mida ma arvan tä- 
hele pannud olevat. Salanõuniku Edgar näib oma silmi. meie 
Mea peale heitnud olevat ja teda teiste neidude hulgast kallimaks 
pidavat. Mina olen riiginõuniku viimsel pidulisel tantsuõhtul, 
kuhu ka Edgar palutud oli, selgesti märganud, et tema Meaga 
palju rohkem ja vaimukamalt tantsis, kui teistega ja nimelt sealse 
peretütrega. Vintrauti neitsi ütles ka — 


»Või jällegi on sinul siis niisugused märgid olnud, mis mui- 
dugi Vintrauti neitsi oma tähelepanemistega toetab ja tõendab, 
kostis Runensteini isand vähe pilklikult, ,,mina palun sind aga, 
armas abikaas, seekord vähe ettevaatlikum olla, kui toona selle 
teise isandaga, kelle eest sina ka nii kõvasti seisid — noh, sa 
tead isegi juba, keda ma arvan. 

»Aga kuidas võid sa siis Edgarit temaga võrrelda? Ja 
pealegi ei olnudki minu süü selle juures nii suur, kui sinu enese, 
kes sa teda ometi kui oma vana sõbra poega meile soojalt soovi- 
tasid. Mis minagi siis teadsin? Salanõunikkudega aga on ko- 
guni teine asi. Nemad elavad siinsamas, meie tunneme neid ja 
nende elu väga kindlasti ja käime nendega läbi. Edgar on tubli 
noormees, keda igaüks rõõmuga väiks võib võtta.“ 

Õigust ütelda näib Edzar üks ahiu taga hautud eide- 
muna olevat. Oleks ta soldatiks saanud, siis oleks temast ehk 
veel õige tubli mees saanud. Aga siiski ei ole minul asjalikult 

midagi selle vasta, kui lapsed teineteisega ligemalt tutvaks saa- 
vad.“ 

»Sina arvad siis — 

»Mina ei taha sellega veel midagi arvanud: olla, minu kul- 
lakene, mis sinule põhjust anda võiks midagi korda saata, mida 
meie pärast jälle peaksime kahetsema.“ 

»Meil saab nüüd aga ettevalmistuse peale ka kulusid mi- 
nema,“ ütles Runensteini emand juttu pöördes, ,nagu sina isegi 
arvata võid. Jaolt on ka veel viimase palli eest mõned vähemad 
asjad õiendada.“ 

»tlea küll, lase siis aga oma ehtijanna juures valmistada, 
mis tarvis läheb,“ hüüdis kaubanõunik oma kirjutuslaua suhvlist 
üht suuresummalist piletit välja võttes ja oma abikaasa kätte 
andes, ,,mina ei taha niisugusel lool ka mitte kopikate peale vaa- 
data. Siiski arvan mina, et Meale kõigevähemalt kõige lihtlaba- 
semad riided kõige kaunimad saavad olema, sest ta on iseene- 
sestki ilus. Igamees teab juba, et meil jõud kannab teda ka kõige 
uhkemate riietega ehtida, kui meie seda sooviksime.“ 

»Küllap meie sellega korda saame. Mea on seks ka juba 
isegi suur ia tark küll, et ta teab, mis temale selga panna sünnib 
ehk mitte.“ 

Nende sõnadega sohises kaubanõuniku proua uksest välja, 
ktunensteini isand aga võttis jälle oma rehnungid käsile. 

Nimetatud pallipäeva pealelõunal oli Runensteini emanda 
ehtiia ia õmbleja aegsasti tellitud riided ära toonud. Mea rõõ- 
mustas oma uusi ehteid silmitsedes, nagu seda ka iga teine noor 
neiukene oleks teinud, ehk küll nemad ema ehetega võrreldes ko- 
guni lihtsad olid. Aga kui külassemineku tund ligemale jõudis 
ia tema Dashka abil ennast riidesse panema hakkas, tõusis te- 
male korraga sala tusk, millest tema ennast enam lahutada ei 
saanud. Tema ei saanud 'isegi aru kust see veider tundmus te- 
male tekkis. Vahest iäi tema nagu kuulama, kui kõrvalisest 
toast, mis kooliruumiks sai tarvitatud, Ellerheina mehine hääl 
läbi lukustatud ukse tungis, vahel sekka ka valjumal häälel kõ- 
neldud sõnad koguni selgesti tema kõrvu kõlasid. Bob andis seal 
oma õpilastele matemaatika ettevalmistamise tundi ja püüdis 
neile parajasti vana kuulsa greeklase Pythagoras'e õpetuse sa- 
ladust seletada, et täisvinklises kolmnurgas laotuskülie peale 
tehtud nelinurk niisama suur on, kui mõlemad teised ruudud ühte 
kokku, mis lootkülgede peal seisavad. Dashka käis edasi ia ta- 
gasi, talitas ja sekeldas oma preili ümber, misjuures tema keel 
veel nobedamini liikus kui käed. Mea aga näis teda ainult poole 

kõrvaga kuulvat. Viimaks oli kunstlik riidesse panemine ometi 
lõpukorrale jõudnud ja igapidi ilus saanud. Dashka astus paar 

sammu kõrvale, pani käed rahul olles rinna peale risti ja vaatas 
siis suure meeleheaga õunapuu õie iluseks ehitud neiut, nii et ta 
viimaks käed üle pea kokku lõi. 

»Tõesti,“ hüüdis Dashka, ,olete Teie aga täna ilus! Just 
kui nukukene! Kui Teie tänase palli peal mitte kõikide südamed 
põksuma ei pane ja vangi ei võta, siis ei mõista mina juukse kam- 
mimisest ja sarnastest peenikestest töödest mitte rohkem, kui 
köstri vasikas. Küll Teie näete, et Teile kohe homme päev veel 
terve tosin kosjakirjasid tuleb.“ 

»Miks sa ikka nii rumalat juttu ajad, Dashka,“ kostis Mea 
pool pahaselt, kuna ta ise kõrvust saadik punastas, ,,mina ei hooli 
sugugi kosilastest, kui neid ka sada korraga minule tuleks!“ 

»Jah, mina sest ka mitte ei tea, aga vana rahvas ütleb, et 
sedaviisi rääkivat kõik noored tüdrukud, seni kui päris peigmeest: 
ei ole tulnud. Kui aga päris: peigmees ilmuvat, siis toovat 
tema ka varsti armastuse enesega kaasa, mille vasta mingi võim 
ei mõju. Vaadake, Mea Eduardovna, hiljuti alles kõneles kut- 
sari naine Akulina, et tema ei olla ka mitte teadnud, mis armas- 
tus õieti on, aga kui tema esimest korda Mitkaga kokku saanud, 
siis olnud temal niisugune tundmus, nagu oleks temale kapaga 
sooja vett üle keha kallatud, ja sellest olevat ta siis varsti aru 
et et Mitka tema loodud peigmees on. Jah, nõnda ta 
rääkis!“ 

»Nüüd aga pidavat Mitka teda vahest peksma, nagu sina 
ise mõne aja eest veel jutustasid. Mis armastus see siis on?" 

»Kuidas nõnda? Miks Mitka teda ei armasta? Kes magie- 
suguste seast siis oma naist ei peksa? Kes oma naist armastab, 
see peksab teda ka, seda teab kõik maailm.“ 

Meale oli säherdune rahvalik mõtlemiseviis küil veider, aga 
siiski juba nii tuttav, et tema seda imeks ei pannud, sest ta oli 
seda juba lapsest saadik kuulnud. Siiski ütles tema: ,,Mees, 
kes oma naist lööb, lööb iseennast veel valusamini.“ 

Dashka ei teadnud selle peale midagi vastata. Tema leidis 
selle eest aga veel Mea kleidis paar voldikest, mis tungivalt ko- 
hendamist nõudsid. ,,Aga kas Teie omale juustesse siis ühtegi 
ehet ei taha panna?“ küsis ta viimaks seda puudust tähele pan- 
nes. 
»Küll ikka Dashka,“ vastas Mea. ,,Vaata, seal selle valge 
roosi tahan ma omale juustesse pista ja mõtlen, et ma midagi 
sündsamat leida ei võiks. Just täna on temal üks õis lahti läi- 
nud. Näe kui ilus, õrn ja lehkav ta on. Aga selle eest olen ma 
ka ise seda roosipuud nii suure hoolega talitanud ja kastnud: 
0) on peaaegu kahju seda ära lõigata ja närtsimiseks ära 

ukata.” 

»Kõik- lilled närtsivad hiljem ehk varem ära,“ seletas 
Dashka, ,ka siis, kui nad oksa külge jäävad. See on juba Ju- 
malast nõnda loodud.” 

Mea astus kena roosipuu juure, mis temal akna peal potis 
kasvas ia lõikas kääridega, mis Dashka temale kätte andis, ühe 
praegu puhkenud õie ära. Siis astus ta peegli ette, mille ees 
kahe kolmeharalise hõbelühtri peal läbipaistvad, joonelised pa- 
rafiin-küünlad põlesid. Seal pööras ta oma pea poolviltu ja pistis 
oma käega roosiõie kõige kenamaks neitsilikuks ehteks juus- 
tesse. ,,Sina võiksid õige minna ja järele kuulata, kas mamma 
ka juba valmis on,“ ütles ta siis Dashkale ja pööras enese jälle 
peegli poole, et oma kuju veel viimast korda silmitseda. Roos ei 
näinud temale veel mitte päris parajal kohal seisvat, ta pidi teda 
veel karvakese väärt ülespoole nihutama. ,,Noh, nõnda võib ta 
siis — 

Vuhv! kargas äkitselt küünla otsast tuli tema õhu-Õõrna 
mussliinse kleidi käikse külge, millega tema kogemata tule külge 
oli puutunud. 

»Uih!“ kiljatas Dashka ja lõi omale surmahirmus püha ris- 
tikese ette, kuna Mea ise ehmatusest kange ja võimetu oli, et ta 
sõnagi suust ei saanud. Ehk küll ka Dashkal kõik ihukarvad 
värisesid, kisendas ta ometigi valju häälega ,,appi! appi!“ ja 
püüdis lõkendavat leeki oma kätega ära lämmatada ja ka Mea 
hakkas kogu loomusunnil kätega vehklema. Aga selle läbi läks 
hädaoht ainult veel suuremaks, sest selle läbi sünnitatud tuule- 
õhul kargas tuli edasi ja kui ta ühest kohast silmapilgul sumbu- 
tatud oli, hakkas tema kohe teisest paigast uuesti leegitsema. 

Korraga läks uks praginal lahti ja Bob tormas sisse. Li- 
gemal silmapilgul oli tema juba põrandalt villase jalgteki kah- 
manud, mille sisse tema noore neiu mässis; nagu lapse. võttis 
ta tema siis oma käte peale ja pani sohvale pikali maha. Varsti 
oli elav tuli selkombel kustutatud, aga siit ja sealt vilksatasid 
salatule sädemed neiu riiete seest, kui Bob teki tema ümbert ära 
tõmbas. Peagi aga oli ta sellest võidu saanud, nõnda et mingit 
kartust enam ei olnud. Selle juures nägi tema siis, et Mea käe- 
varred ja kael küll mitmest kohast põlenud olid, aga mujalt ihu 
vist ikka terveks jäänud. Sellepärast ei olnud siis õnnetus mitte 
nii suur, kui ta esimesel silmapilgul oli arvanud. Aga oleks tema 
ainult ühe poole minuti hiljemalt appi saanud, siis oleks lugu juba 
väga kardetav olnud, sest tuli oleks siis juba sügavamalt alus- 
riiete sisse tunginud, nõnda et kustutamine peaaegu võimata 
oleks olnud, enne kui ihu hirmsaid põletushaavu ei oleks saanud. 
Õnneks oli Bob Dashka kiljatamist kuulnud ja kohe koolitoast 
appi jooksnud, nõnda et süurem õnnetus ärakaitstud sai. 

Mea lamas nagu minestuses sohva peal ja värinad käisid 
tal üle ihu. Bob pritsis talle külma vett palgesse ia hüüdis siis 
Dashkale, kes ikka veel ehmatusest kohmetanud oli: ,.Ruttu, 
Dashka, peasta neitsi kleit rinna pealt lahti ja anna temale siis 
suhkruvett juua. Mina olen pea jälle tagasi.“ 

Nende sõnadega tormas ta uksest välja, kus temale Kosti 
ja Kolli kähvatanud nägudega vasta tulid. ,,Jumala pärast, 
Ellerheina isand, ütelge ometi, mis siin on juhtunud? Koolituppa 
hakkas niisugust kõrvenud haisu tulema ja siit Mea toast tuleb 
päris suits välja?“ 2 

»Atge kartke midagi ja olge aga vagusi. Ärge tehke ilma- 
aegu kära, siin on väikene äpardus teie õele juhtunud. Sina, 
kosti, mine palu Vintrauti neitsit natukeseks Mea juure tulla, sina 
aga, Kolli, vaata ruttu, kus Shang on ja käsi teda Dr. Balsami 
järele minna. Mina tulen varsti iälle tagasi.“ 

Ja ilma et tema enesele aega oleks võtnud omale palitut 
selga ajada, ruttas Ellerhein kiirustatud sammul majast välja 
ja ligema apteegi poole, mis õnneks mitte väga kaugel Runen- 
steini elukortri juurest ei olnud, aga siiski ikka tubli tükk maad. 
Nagu seda sagedasti niisugusel pakilisel lool juhtub, kus just 
voorimeest hädasti tarvis oleks, ei leidnud ka Bob ühtegi, kes 
teda kiiremalt edasi ja tagasi oleks viinud. 

Apteeki jõudes hüüdis tema lühidalt ja käskival toonil leti- 
lana taga seisvale abile: ,,Linimentum calcarcum ja sideme tar- 
beid, aga ruttu, palun mina.“ 

° Apteekri-sell, kes teda selle kindla viisi ja hääle järele, mil- 
lega tema põletishaava salvi nõudis, vist mõne täielise tohtri 
arvas Olevat, täitis silmapilk tema käsku ia, kuna Bob teise selli 
kätte raha ära maksis, tuli teine ka juba nõutud asjadega tagasi. 
Siis aga tõttas Bob tuhinal jälle koju poole, nagu oleks tema 
tõbine praegu hinge heitmas olnud. 

Mea toa uksest kõlasid temale mitmed hääled vasta, mis 

teda pahandasid. Iseäranis käredasti kostsid kaubanõuniku 
proua ja Vintrauti neitsi hääled tema kõrvu. Tema arvas oma 
kohuseks haigele kõige pealt rahu muretseda ja, hoolimata sest, 
kas teda sisse astuda lubatakse ehk mitte, astus tema Mea tuppa, 
nagu oleks temal seks kõige suurem õigus olnud. Mea oli vahe- 
aial oma uimastusest toibunud ja istus, ennast Dashka rinna 
najale toetades. Tema ees seisid Runensteini emand ja Vint- 
rauti neitsi selle õnnetuse üle ligemalt otsust pärides, mida 
kumbki neile õieti anda ei osanud. Runensteini emandal oli suur 
shallrätik õlgade üle võetud, tema seltsilisel aga olid juuste sal- 
uukesed ükshaaval paberisse mässitud, mis tema pead iseärali- 

kuks sarviliseks tegid, et ta just kui pool tonti näha oli, iseära- 

nis aga tema vari küll mõndagi ara verega inimest oleks kohu- 
tada võinud. Nagu kõigest näha oli, ei olnud nemad oma riidesse 
panemisega veel mitte valmis saanud, kui segadus vahele juhtus. 

»Aulik kaubanõuniku emand,“ ütles Ellerhein ligemale astu- 
des, ,,mina palun küll oma julgust vabandada, aga ma arvan oma 
kohuseks seda nimetada, et Teie aulikule tütrele kõige pealt 
rahu tungivalt ära kulub. Mina olen ka ise praegu juba apteegis 
käinud ja kaasa toonud, mis kõige pealt haavade parandamiseks 
da valu vaigistamiseks tarvis läheb. Lubage minule siis, et ma 
oma poolt kohe esimest abi pakun, niikaugele kui minu teadus ja 
võimus ulatab.“ 

»Aga Shang on juba tohtri järele läinud ja tuleb varsti ta- 
gasi,“ ütles Runensteini emand kaheldes. 
K »Mida ennemalt abi saab, seda paremini tema mõjub,“ 
ütles Ellerhein. ,,Väga võimalik aga võiks ka olla, et Dr. Bal- 
sami sugugi kodus ei ole ja Shang ka ühtegi teist arsti niipea ei 
leia. Seniks peaks siis ilmaaegu suurt valu kannatama. Kõige 
pealt pean mina aga nüüd paluma, et haige voodisse pandaks.” 

»Aga ütle ometi, Meakene,“ hüüdis Runensteini emand 
ennast jälle tiitre poole pöördes, ilma et tema Ellerheinale otsust 
oleks andnud, ,,kuidas sa nii ettevaatamata võisid olla, et nii- 
sugune õnnetus sulle juhtus. Nüüd pead sina koju jääma ja valu 
kannatama, kuna sa ometi täna õhtu iseäranis rõõmus oleksid 
võinud olla. Ka meile kõigile on seeläbi see õhtu rikutud, sest 
ega minagi niiüd ei või palli peale minna, kui sina haige oled.” 
Mea kannatas oma tulist valu suure meelekindlusega ja püüdis 
seda võimalikult ema eest varjata. Sellepärast ütles tema siis 
ka pealt näha kaunis rahulisel olekul: ,, Armas mamma. ära lase 
ennas minu väiksest äpardusest sugugi tagasi hoida palli peale 
minemast. Sellepärast ei ole sinul vististi mitte vaja koju jääda. 
Sina võid ju mind sellega vabandada, et ma oma käsivarre ko- 
gemata olen natukene ära põletanud, mis aga mitte suuremat ei 
tähenda, kuid et ainult täna õhtu ei või pidule ilmuda. Ära 
minu pärast muretse, luba aga, et Ellerheina isand oma salvi 
haavade peale paneb, küll nad siis varsti ära paranevad. Ega 
nad suured ja kardetavad ka ei olegi: kas pole tõsi, Ellerheina 
isand? Pange oma sidemed ümber, mina ei karda neid sugugi,” 
ütles ta oma käsivart noorele tohtriie vasta sirutades, milleks teda 
tuline valu sundis. | 

Ellerhein oli vaheajal ruttu oma sidemed valmis seadnud 
ja astus haige juure. 

»Aulik kaubanõuniku emand,“ ütles Bob, ,,ka mina arvan. 
et Teie oma tütre pärast mitte liiasti ei pruugi mures olla. Teie 
näete, et tema mehiselt kannatada oskab.“ 

Tehke siis esiotsa, mis Teie heaks arvate,“ vastas kauba- 
nõunikuproua, ,seni kui Dr. Balsam tuleb. Eks siis saa kuulda, 
mis tema sest asjast arvab. Mind peate aga vabandama, et ma 
m lähen, sest minu süda ei kannata mitte haavade sidumist 
näha.” 

Aga mõtelge ometi, et Ellerhein koguni noor inimene on,” 
sosistas Vintrauti neitsi, ,,mina kõige vähemalt pean neile selt- 
siks jääma — minu süda ei ole mitte arg — Korraga aga silmas 
tema oma sarvilise peaga varju seina pealt ja tegi, et aga ise ru- 
temalt uksest välja sai, sest seda häbi ei suutnud tema neitsilik 
süda kannatada, et kellegi meesterahva silm teda paberitesse 
mässitud juustega pidi nägema. Oh seda õnnetust! Ta oleks 
tahtnud maa alla vajuda. 

Runensteini emand läks ja laskis ennast täielikult pallieh- 
tesse panna. 

Nüüd oli Bob haige toas peremees. Mea haavad olid palju 
suuremad ja kardetavamad, kui asjatundmata inimene oleks 
arvata võinud, nagu seda põletushaavade juures enamasti ikka 
juhtub. Sellega oli siis ka Runensteini emand ennast trööstinud, 
mis Bobile sellepärast mitte vastumeelt ei olnud, et haige nüüd 
võõriti avaldatud kaastundmusega ja mitmesuguste küsimuste 
ja nõuandmistega tülitatud ei saanud, kuna rahu temale kõige 
pealt mõistliku hoolitsemise kõrval vaja oli. Osava käega pani 
noor arst haavadele parandava salvi peale ja tarvilikud sidemed 
ümber, kõigi kunstinõuete järele, nagu ta seda Tartu kliinikus 
kuulsa haavaarsti juhatusel oli õppinud. Mea oma poolt ei tüli- 
tanud teda selle juures ei kärsituse ega edevuse läbi, nii et igal 
arstil rõõm oleks olnud säherdust vagusat haiget talitada. 

Alles ühe terve tunni pärast tuli Runensteini emanda piki- 
silmi oodatud koduarst Dr. Balsam. Shang oli teda mitmes ko- 
has otsimas käinud, asjata ka mõne teise arsti ukse taga käinud, 
kuni ta viimaks juhatuse varal Dr. Balsami ühe haige juurest 
leidis ja kaasa kutsus. Runensteini emanda saadetusel astus 
tema haigetuppa ja palus Meat oma haavu näidata. Seal aga 
nägi tema korralikult ümberpandud sidemeid, köhatas ja tegi 
paar korda ,1m! hm!“ 

»Ja, mina olen hilia tulnud, nagu ma näen, ja mõni amet- 
vend on juba oma kohust täitnud, sest osav ja õppinud käsi on 
oma tööd nõnda toimetanud, et minul muud teha üle ei jää kui 
ainult head paranemist soovida, mis lootuslikult ka mitte tule- 
mata ei jää.” 

»Siin meie, laste koolitaja, Ellerheina isand, on minu tütrele 
esimest abi pakkunud, kuni Teie tuleksite —' ütles Runensteini 
emand. 


103 


»Ah! See on väga tubli. -Soovin Teile õnne, noor isand,“ 
ütles Dr. Balsam, vana lahke mehikene, ja pakkus Bobile süda- 
melikult kätt. Nagu näib, olete vist ka mõni Äskulapi jünger?“ 

Minul on küll see õnn olnud arstiteaduskonna algõpetu- 
sega Tartu ülikoolis tuttavaks saada.“ 

Või Tartus? See on väga hea. Mina ise olen ka seal 
cmal ajal õppinud.“ 


Selle peale laskis tema enesele Ellerheina selle juhtumuse | 


otsast otsani ära jutustada ja kuulas oma pilliroo-kepi kuldset 
nuppu lõua otsa toetades vagusi per, vahel sekka ainult pead 
nikutades, 

»Soovin Teile head edenemist, noor sõber! ,Olete täna tun- 
nistanud, et Teist tubli arst saab ia peale kauba oleksite tulest 
peastmise eest auraha teeninud. Ega seal palju nalja ei olnud! 
Noh, loodan, et edaspidi tuttavaks saame. Teie aga aulik kauba- 
nõuniku emand, võite julgesti seda mööda oma tütart talitada 
lasta kuidas Ellerheina isand heaks arvab. Küll ma homme tulen 
ise järele vaatama. Nüüd aga palun ennast vabandada, aeg on 
kasin, ja ma pean selle raske haige juure tagasi tõttama, kelle 
juurest mind praegu ära kutsuti. Head õhtut! Head õhtut!“ 

Ja väikene, elav. mehikene vilksatas kui sisalik uksest välja 
ia mõne silmapilgu pärast kuuldi tema tõld juba vurinal uulitsat 
mööda edasi veerevat. 

»Mina ei tea nüüd sugugi mitte, mis ma õieti-pean tegema,“ 
algas Runensteini emand jälle peale Dr. Balsami äraminekut. 

»Väga kahju on, et minu abikaas mitte kodus ei ole: tema lubas 
aga pärast nende asjade õiendamist, mis temal veel hädasti täna 
vaja oli, otsekohe salanõuniku palli peale sõita, 'kus meie siis 
temaga pidime kohtama. Teatust ei mõista mina temale praegu 
ka mitte kuhugi järele saata.“ 

»Minu pärast, armas ema, võiksid sina ikka minna,” õhkas 
Mea. Sina kuulsid juba, et tohter tõendas, et mina varsti ter- 
veks saan ja sellepärast midagi karta ei ole. See ärataks ainult 
tühja juttu, kui sina ennast nüüd veel viimasel tunnil tahaksid 
lasta vabandada.“ 

«Aga siiski, ci — minu süda ei saaks seal rahu leidma. 
Mina pean sinule kõige vähemalt Vintrauti neitsi seltsiliseks 
jätma. Tema võiks sinule ehk midagi ette lugeda — 

»Vinttauti neitsi oleks vist nükker kui tema minu pärast 
peaks koju jääma. Ta on ennast hoolega selle pidu vasta val- 
mistanud ia mitu korda rõõmuga sellest rääkinud. Dashka jääb 
muidugi minu juure valvama ja sest saab minule küll. Ma lao- 
dan ka, et ma õige pea magama jään.“ 

»Sa oled ikka minu hea ja tark laps!“ ütles kaubanõuniku 
emand, ,sellepärast võin sind siis küll viimaks lühikeseks ajaks 
üksinda jätta ja ikka Koslovi juure sõita. Kui aga midagi iseära- 
likku peaks juhtuma, siis palun et Ellerheina isand meile viibi- 
mata teatust saadaks. Kauaks ei või mina muidugi mitte ära 
jääda- Teile. aga, Ellerheina isand, peame Teie tänase heateo eest 
suurt tänu võlgu jääma: küll meie seda meeles peame ja edas- 
pidi Teile ära tasume, nõnda et meiega rahul võite olla.“ 

»Aulik kaubanõuniku emand,“ vastas Ellerhein, ,,mina ei 
ole ühtegi tänu teeninud, sest mis teinud olen, oli üksnes ligemise 
kohus, mida igaüks rõõmuga täidab.“ 4 

«Nüüd aga pean Teist lahkuma, sest sealt tuleb juba Snang 
vist ütlema, et tõld ukse ees on. Loodame, et tõbisel öö rahu- 
likult mööda läheb.“ 

Loodame,“ kostis Ellerhein vähe karedalt kõlaval toonil. 
Runensteini emand andis Meale veel otsaesise peale suud ja — 
sõitis tõesti palli peale. Ellerhein pidi omas südames väga imeks 
panema, kuidas sec õrna tundmustega naisterahvas nii rahuliselt 
oma tütre haigusest võis mööda minna, aga ta ei saanud mitte 
palju aega selle ja mõne sarnase mõtte üle pikemalt järele 
mõtelda, sest korraga - kuulis tema Mead paluva häälega teda 
hüüdvat. 
»Millega võiksin ma Teile meelehead teha, aulik neitsi?“ 
ütles Bob tõbise voodi iuure astudes. ,.Kas soovite ehk juua? 
Ma tahan Teile silmapilk jahutava joogi valmis seadida, millest 
siis igatahes omale võite pakkuda lasta.“ 

«Tänan Teid väga,“ ütles Mea, ,,kõige Teie vaeva eest, 
Ärge mõtelge meist aga mitte paha. Ma tunnen küll, et Teie 
südamele vast on haiget tehtud, aga palun seda ka andeks anda. 
Mina olen Teile ka ütlemata tänu võlgu Teie rutulise ja vahva 
abi eest. Mis oleks minust küll saanud, kui Teie mind mitte sest 
hirmsast surmahädast ei oleks peastnud!“ 

»Ma palun, ärge rääkige sest midagi, sest see ärritab ainult 
Teie meelt, kuna kõige suurem rahu Teile hädasti tarvis läheb.“ 

«Mina ei või aga mitte ennemalt rahule jääda, kui ma Teid 
mitte ei ole tänada võinud, Ellerheina isand. Siin on minu käsi, 
ta on küll pahem, aga sellepärast olevat tema ka südamele 
ligem,* ütles Mea kõigest valust hoolimata naljatada püüdes. 

Bob võttis Mea väljasirutatud käe oma pihku, mis sinna ka 
mõneks silmapilguks viibima jäi. Mõlemad ei lausunud sõnagi. 
Siin aga tõusis noor arst ruttu istmelt püsti ja ütles: ,,Teie peate 
nüüd üsna rahule jääma, kas kuulete, üsna rahule, kui ruttu ter- 
veks saada tahate. Kui Teil midagi vaja peaks olema, siis laske 

mind kutsuda, ma olen siinsamas kõrval koolitoas. Dashka jääb 
muidugi Teie juure.“ 

Ta võttis neiu käe veel üks kord õrnalt oma pihku, katsus 
pulsi käiku ja läks siis koolikambrisse valvama, sest karta oli, 
et haigele juba üksnes kõigest sest meeleärritusest ja ehmatusest 
palavik võis tekkida, nagu ka Dr. Balsam selle poolest Ellerhei- 
maga täiesti ühes mõttes oli olnud. 

9, Pikse pilved. 


Nädala päevad olid juba ülemal jutustatud õnnetusest 
mööda läinud ja Mea oli ikka alles tõbevoodi külge kütkestatud, 
ehk küll juba paranemas. Ta oli kaunis ägeda palaviku pidanud 
läbi tegema ja vahel hirmsat valu kannatama. Dr. Balsam oli 
teda hoolega vaatamas käinud, veel hoolsam põetaja aga Eller- 
hein olnud, keda tohter ise oma abiliseks ja asemikuks soojalt 
oli soovitanud, nõnda et temal luba oli õige sagedasti Mead vaa- 
tama minna ja tema käekest oma kätte võtta, ehk küll Vintrauti 
neitsi selle iuures alati õige mõruda näo tegi. Aga mis siis sinna 
võib parata, kui arst mitte muidu pulsi käiku ei või ära tunda, 
kui oma päkka tuksuva soone peale pannes? Mis võis vana 
neitsi sinna parata, kui vanemad nii pimedad olid, et nemad seda 
noort arsti oma titre juure astuda lubasid, ehk küll neile ometi 
mõnegi sõnaga oli tähendatud, et see mitte igapidi kiita ei ole? 

Runensteini isand sai vähe aega oma kallistatud tütre juu- 
res viibida, aga siiski tuli ta teda enamasti kolm korda päevas 
vaatama ja teretama; emandal oli küll rohkem aega, ja ta käis 
ka sagedamini seal, aga siiski ei suutnud tema iial kauemalt hai- 
gevoodi juures viibida, kui just tungiv emakohusetäitmine seda 
nõudis. Vintrauti neitsi aga oli kaunis kindel oma valvamise 
korda pidamas, ehk küll Mea ise väga sagedasti selle vasta 
palus, et ta mitte tema pärast oma kasinat rammu ilma aegu ei 
raugendaks, sest et küll Dashkagi abil läbi saavat. Aga vana 
neitsi ei tahtnud sest midagi kuulda, vaid pidas oma kudumise 
ehk heegeldamise tööga hoolsasti vahti, mille juures ta väga 
hästi oma suurte silmaklaaside läbi tähele pani, kuidas tõbise 
nägu igakord noore abitohtri sisseastumisel lahedamaks läks, 
just nagu oleks aknast sisse tungiv päikese kiir teda selgitanud. 

Kas aga Ellerhein ise ka sellest aru pidi säama, kuidas 
tema arstirohud mitte üksnes neiu tervise kosutamiseks ei mõju- 
nud, vaid ka juba tema isiklik ilmumine ja tema trööstivad sõ- 
nad? Võib olla, et ta seda küll aimas, võib olla, et ka mitte. 
Veidral kombel oli tema muidu nii selge ja terane pea viimasel 
aial vahest nagu segane ia mõtted lendasid ei tea kuhu külasse. 
Jah, Bobiga oli tõesti säherdune muutus juhtunud. 

Sest ajast saadik, kui Bob seda ilusat noort neidu paar sil- 
mapilku tule lämmatamisel oma kaisus oli pidanud, ei võinud ta 
teda enam ära unustada. Alati, ka siis, kui Mea juba tervenema 
hakkas, seisis temal selle neiu kuju silmade ees, kes nii usaldava 
pilguga tema otsa vaatas. Ja kui tema oma rahulikus toas kir- 
jutuslaua ees istus, juhtus tema sagedasti nagu mõttesse soikuma 
jääma, kuna tema sulg meeletumal isetegevusel ühe naisterahva 
näo valge paberi veere peale joonistas. Kui Bob siis aga seda 
märkas, oli temal enesel sellest tuline häbi, nagu koolipoisil, keda 
õpetuse tunnil käreda koolmeistri poolt on kõrvaliste asjade aja- 
mise pealt tabatud. Ruttu kriipsutas ta siis sulega niisuguse ko- 
gemata tekkinud pildi risti ja rästi läbi, ehk kustutas ta koguni 
suure tindi plekiga. Vahest kui Mea haiguse ajal neiu käsi tema 
peos viibis, tuli tal äkitselt tuline himu, seda kätt suruda ja temale 
tuhat kord suud anda. Põlastusega lämmatas ta aga niisuguse 
mõtte juba sündimise silmapilgul ära: ega tema siis ometi hull 
ei olnud! Mis asja oli temal arstitava tervete liikmetega tege- 
mist teha? 

Ka Mea loomus oli ennast tema haiguse ajal märksa muut- 
nud. Kui haavad paranenud ja tervis tagasi oli tulnud, olid tema 
palged küll veel kannatatud valust kahvatud, aga tema silmad 
särasid hiilgavamalt kui enne ja nende pilk viibis sagedasti Eller- 
heina peal, kuna tema roosikarva suu ümber nagu salaijal rõõ- 
mul lahke naeratus lehvis. Seda juhtus aga enamasti ikka siis, 
kui ei Ellerhein ega keegi muu teda tähele panna ei suutnud. 
Juhtus seda aga kogemata siiski keegi nägema, siis ei teadnud 
neiu isegi mitte, miks see temale nagu häbi tegi ja sellepärast 
hirmus vastameelt oli. Mis süüdi oli ta siis õieti teinud, et tema 
oma Silmad kõrvale pidi lööma? 

Paastuaeg oli kätte jõudnud, mis küll igasse majasse suu- 
remal ehk vähemal mõõdul selle läbi mõjus, et kõik pidud lõpe- 
tatud olid; aga pealinna rähva asjandust ja kaubitsemist ei või- 
nud see mitte takistada. Ka kaubanõunikul Runensteinil oli õige 
kibe talitus ja palju nõupidamisi, sest et üle maailma kuulsaks 
saanud Dr. Straussberg viibis parajasti Moskva linnas ja pani 
cma uute suurte plaanidega vabrikute asutamiseks, raudteede 
tegemiseks ja kanaalide kaevamiseks jne. enamasti kõik suured 
rahamehed kihama. Kõik usaldasid seda meest, kes miljonid 
nagu maa seest välia tampida oskas ja otse õnne süle-laps näis 
olevat. Ega see siis ime ei olnud, kui kõik tema sõnadest nii 
suurt lugu pidasid, nagu oleksid nemad targa Salomoni suust 
tulnud. Ka Runensteini isand pidas temast suurt lugu ia võttis 
mitmest temast korda saadetavast ettevõttest tegevalt osa, kuigi 
teda just kuulsa mehe kumardaiate liiki ei võinud arvata, kes 

suisa teda uskusid ja temale suuri summasid ohverdasid. Kui- 
das aga Dr. Straussberg viimaks pankrotti jäi ja tuhanded vae- 
vaga korjatud kopikatest ilma jäid, kuidas teda Moskvas mõni 
aeg võlavangis peeti ja jälle lahti lasti, seda saavad need vist 
veel mäletama, kes selleaegseid ajalehti on lugenud. 

Kui sellepärast kaubanõunikul vähe aega üle jäi oma pere- 
konna keskel viibimiseks, takistas teine põhjus jälle tema eman- 
dat. Vasta kevadet tekkis temale jälle kangem köha, mis vii- 
mastel aastatel iialgi temast päris lahkunud ei olnud, ja peale 
selle kaebas ta veel selle üle, et ühepoolne peavalu temale sage- 
dasti vaeva tegevat. Sel põhjusel istus ta siis ühtepuhku oma 
toas, kust tema sagedasti söögilaudagi ei ilmunud. Seal viitis 
ta aega-rohkem ehk vähem vaimuliku sisuga raamatuid lugedes 
ehk vaatas mitmesuguste heategevate asutuste ja seltside aru- 
andeid läbi, kus sagedasti tema nimi trükitud seisis ja tema sil- 
mad siis selle peal iseäraliku meeleheaga viibisid. Seina peal 
seisid tähtsal kohal ka mõne seltsi diplomid, kelle tegev ehk ko- 
guni auliige rikas kaubanõuniku emand oli; mõne vaatleja peale 
oleksid nad küll nõnda mõjunud, nagu oleksid nad õpetanud: 
Tee head, aga nõnda, et ka teised seda kuulevad ja näevad. 
Sealsamas võttis tema ka oma südamesõpru, kaasseltsilisi õde- 
sid, vasta. Oma lastega, nimelt aga Kostiga ja Kolliga ei saanud 
ta siis ka mitte paliu tegemist teha, vaevalt et nad teda hommi- 
kul teretada ja õhtul head ööd temale soovida tohtisid, muul ajal 
pidid nad teistes ruumides, iseäranis nende jaoks määratud toas 
viibima, kust elavate poisikeste kära ia kõne mitte ema kõrvu ei 
kostnud. 

Mea ja Ellerliein aga puutusid sagedamini kokku, kui 
muidu. Ohtu Söögilaual täitis neiu perenaise kohust ja valas 
tee-vett klaasidesse. Kui siis Runensteini isandat kodus ei olnud 
ja Vintrauti neitsi mõnikord ka emanda seltsiliseks oli, istusid 
Mea oma vendadega ja Ellerheinaga üksinda lauas. Juhtus siis 
vahest, et Mea rohkem Bobi juttu ja Bob Mea juttu kuulas, kui 
põisikeste küsimusi ja kostusi. . Pärast õhtusööma mindi tihti 
muusikat tegema, mille juures Bob oma Kornariga nüüd enam 
ei puudunud. Hoolega pidas aga Vintrauti neitsi noort rahvast 
niisugusel lool silmas ja ei valvanud mitte üksnes nende kom- 
mete, vaid ka silmapilkudegi järele, sest oma lõpmata suka peale 

ei olnud temal vaja vaadatagi, sest et ta teda pika harjutuse teel 
juba peast kududa oskas. Mis tarvis tema küll palava Aafrika- 
maa paganatele villaseid jalatseid kudus, oleks mõnele teisele 
vist küll kahtlane olnud; sest nemad sukka ega saabast ei tar- 
vita ja ilma särgitagi ennast läbi ajada mõistavad, kuna Venemaa 
kibe külm iga talve veel mõnelgi mehel varbad ära võtab ja ka 

Vintrauti neitsi kodumaal lugu mitte palju parem ei ole. Vahest 
isuts Vintrauti neitsi ka koguni tiivklaveri käänakusse mängijate 
vasta, kus temal silmavalgus ligemal oli, ja luges mõne Inglise 
kirjaniku romaanisid, iseäranis aga Walter Scotti ja Bulweri kir- 
jutatuid, mille juures ta säherdustel kohtadel, mis temale hästi 
meelt mööda clid, oma tubakatoosi salaja taskust välja kobis ja 
hellitatud haistmisenõule kombe poolest põlastatud kosutust 
pakkus. Koguni kena oleks teadjal siis vaadata olnud, kuidas 
vana mamsel oma saladust teiste eest varjata püüdis ja tõesti 
ka palju osavamini varjata oskas, kui näiteks Bob ja Mea, kes 
ikka ära kohkusid ja ennast vabandasid, kui mõnikord noodi lehe 
ümberpööramisel nende käed kogemata kokku puutusid. Ise- 
äranis Mea läks niisugusel lool alati näost punaseks. 

Õnnelik põli, kui esimese armastuse noor idu alles tärka- 
mas on, inimene -oma südame tumedate, aga tungivatele tund- 
mustele ilma kahklemata ja kaalumata järele annab ja sellepoo- 
lest nagu õndsas uimastuses elab, seda tähele panemata, mis tule=- 
viku peidus seisab. 

»Ellerheina isand,“ ütlesid poisid ühel päeval kooli vahe- 
tunnil, ,aga seda Teie ei tea, kuhu meie täna läheme!“ 

»Noh kuhu teie siis lähete? Vahest olete luba saanud neid 
uusi võõramaa elajaid vaatama minna, keda hiljuti jälle Winkleri 
kogusse on toodud?“ : 

«Jah, sinna minna oleme ka juba luba saanud, aga mitte 
tänaseks,“ ütles Kosti. 

»Ei, täna on meil palju tähtsam programm päevakorral,“ 
kiitis Kolli. , Täna paistab päev väga selgesti ja seda tahame 
meie siis tarvitada.“ 

»Milleks siis? Vast tahate jälle aeda minna ja vana lust- 
hoone katusele ronida ennast päikese paistel soendama? See 
oleks muidu küll väga lõbus olevat, kui aga neid aukusid mitte 
teie püksidesse ei tekiks ja just ikka kõige märksamale kohale.“ 

»Jah, mis mina siis sinna parata võin, et ma teine kord just 
naela otsa juhtusin. Aga Dashka parandas selle väikese vea 
nõnda ilusasti ära, et midagi näha ei ole.“ Poisikene asus pa- 
hema jala peale, et paremalt Ellerheinale haavatud kohta näidata 
ja ka ise silmitseda võiks. See katse läks aga kaunis nurija, sest 
peaaegu oleks ta külieli maha kukkunud selle keha väänamise 
juures, mis siitsaadik vist küll mitte ühegi turnimise raamatusse 
ag ei ole võetud, aga Bob aitas ta paraial silmapilgul veel 
jalule. 

»Oh, ega ma sugugi kukkunud ei oleks,“ vabandas ennast 
Kosti. ,Aga seda Teie siiski ei tea, et meie täna päevapiltniku 

juure läheme ja ennast ülesvõtta laseme: kõik kolmekesi — 
mina, Mea ja Kolli ühe pildi peale!“ 

Bab kiitis seda nõu väga tubliks ja loomulik oli, et tema 
selle tähtsa teo kordasaatmiseks oma kasvandikkusid saatma 
läks. Peaaegu niisama loomulik oli, et ta, kui ta kord juba 
päevapiltniku klaashoones oli, ka ise masina ette paariks silma- 
pilguks tooli peale istus ja oma pea hargimoelise raudtoe vasta 
toetas, ehk seda küll mitte vaja ei oleks olnud, sest et tema pea 
iseenesestki kindlalt seista oskas. Tahtis ta ju vanematele ja ka 
mõnele sõbrale oma pildi saata, kes juba mitu korda teda selle- 
pärast olid palunud. Päris loomulik oli siis, kui pildid valmis 
olid ja Runensteini majasse saadetud, et Ellerhein ka ühe pildi 
oma kasvandikkude käest kingituseks sai ja kummalegi neist 
ühe oma piltidest vasta kinkis. Peaaegu niisama loomulik oli 
jälle, et kui piltide vahetusel, mille juures ka Mea juhtus olema, 
Kolli ütles: ,, Aga Mead ei tohi ka mitte ilma jätta, sest tema sei- 
sab ka meie pildi peal ja temal on siis niisama õigus Teie käest 
üks pilt paluda — Teie annate siis kõigest kolm pilti, meie aga 
oleme oma pildi peal ka kolmekesi,“ et siis Bob Meale ka aland- 
likult ühe oma piltidest pakkus, mis tänuga vasta võeti, ehk küll 
Mea vist oma edeva venna suu peale oleks löönud, kui see vallatu 
poisikene temale mitte nii armas ei oleks olnud. Kõige loomuli- 
kum aga oli, et Mea Vintrauti neitsilt noomida sai, kui see kuulis, 
et ta Bobi käest tema päevapildi vasta võtnud. Säherdune asi ei 
kõlbavat, seletas vana neitsi mitmesuguste näidete varal, et 
tütarlaps kellegi noore mehe käest tema päevapildi vasta võtab, 
ilma et ta enne vanematelt seks luba oleks küsinud. Tungivalt 
andis tema seda nõu, et räägiatv pilt sedamaid ära saaks kaota- 
tud, üsna tulega ära hävitatud. Meale sellest õpetusest vist küll 
mitte suuremat selgust ei saanud, sest et ta koguni järsku Vint- 
rautile selja pööras ja oma tuppa läks. See aga arvas: Vaat, 
nüüd on minu sõnad ükskord pika aja tagant jälle siidamesse lõi- 
ganud. Seda pilti ei näe keegi enam tema käes! 

Nõnda läksid lood Runensteini maja perekondlikus elus, 
suures laias maailmas muidugi teisiti — ehk nõndasamati. 

Serbia ja Tärgimaa vahel olid asjad ammugi juba põnevil. 
Aga kuidas võis Seene riigikene, keda vaevalt siitsaadik 
Euroopa kontserdis tähele oli pandud, seda julgust võtta, ennast 
oma rusujast vabastada tahta? Ja siiski! Ajalehed, iseäranis 
suuremad Vene ajalehed hakkasid Serbia õiget asja toetama ja 
tema eest kostma. Mitmelt poolt lubati rõhutud riigile abi, mis 
teda nõnda vahvastas, et. ta ennast sõja mundrisse hakkas 
seadma. Siiski ei olnud veel kindlamaid sõnumeid selle üle kuulda. 
Aialehed väärasid oma teatustega, ia mis nad täna kirjutanud 

olid, pidid nad homme teiste kindlamate teadete põhjal õiendama 
ehk tühjaks tegema. 

Suured kaupmehed, nagu Runensteini isand, võivad sõja 
läbi suurt kähju ehk ka kasu saada. Sellepärast on neil'alati poli- 
tika-mere Jainetamine silmas pidada ja vahid pikksilmaga mit- 
mele poole kõrgematele kohtadele välja seatud. Ka Bob õppis 
seal majas oma politilist silmaringi mitmesuguste märkide varal 
laiendama, mis temal muidu ehk silmade vahele oleksid jäänud. 
Sellepärast ei pannud tema siis ka sugugi imeks, kui tema kooli- 
poisid ühel päeval jookstes tuppa tulid ja hüüdsid: ,Kas teate 
juba, et Serbia ja Türgi vahel sõjakuulutus juba väljas on? Papa 
on praegu telegrammi saanud. Tema ütles ka, et iga ristiinimese 
kohus olevat serblasi nüüd aidata, sest et türklased neid hirmus 
piinavat.“ 

»Peaksid need kurjad türklased ometi tublisti sugeda 
saama,“ hüüdis Kosti suure vaimustusega. ,,Ära teeninud on 
nemad seda juba ammugi!“ 

»Jah, kui mina vanem oleksin, küll ma siis neile näitaksin, 
sähvas Kolli. ,,Miks nad panevad siis ristiinimestele nii suured 
maksud ja orjused peale, mis nad täita ei jõua, ja siis peksavad 
nad neid veel ja riisuvad nende külad puupaljaks, ehk lõikavad 
koguni kõrvad ja ninad peast ära. Niisugustele vereimejatele ei 
tohi armu anda, ütles ka papa.“ 

»Ja Venemaa poolt korjatavat ka haigete ja haavatute 
heaks — muidugi serblastele — raha ja andeid,“ hüüdis Kolli. 
»Ja tohtrid saadetakse neile punaseristi seltsi poolt ka sinna! 
Teie olete ju ka tohter, kas Teie ka mitte serblastele appi ei lähe?“ 

»Aga kes teid siis vaheajal koolitab?“ küsis Bob 

»Meie — jah meie — vastas Kolli äkitselt murelikuks min- 
nes — ,,meie "õpime siis vaheajal seda selgeks, mis Teie meile 
üles annate, seniks kui Teie jälle tagasi tulete. Ja see sõda ei 
või muidugi mitte kaua kesta, kinnitab papa. Meil aga korja- 
takse ka punaseristi tarvis.” 

Laste suus on vahest suur tarkus, nagu Bob iseenesele pidi 
tunnustama. Ta läks kaubanõuniku juure ligemaid teateid 
küsima, mis temale muidugi selgemalt anti kui see poisikestele 
sünnis oleks olnud. 

Juba mõne päeva pärast oli suur kogu enamasti noori nais= 
terahvaid Runensteini majas linase riide narmaid noppimas ja 
mähkmeid haavatud sõjameeste tarvis valmistamas. Runen- 
steini emand oli ühe punaseristi osakonna president ja tahtis 
nüüd tunnistada, et tema oma ametit mitte ainult nime pärast 
vasta ei olnud võtnud. Et selle juures palju theed ja kohvi sai 
maitstud, ka võileivakestele ja mitmesugustele maiusasjadele väi- 


112 


kene sõjakene ja laastamine tehtud, on iseenesestki arusaadav. 
Keeled ja käed käisid võidu, nõnda et lust oli, isegi vana Dr. Bal- 
samil, kes esimesel õhtul asja ise juhatama tuli. - 

» Nüüd, sõber, peaksite Teie ka sõjaplatsile minema,“ ütles 
ta kord Bobile temaga söögitoas klaas õlut maitstes, ,,seal võik- 
site õige tublisti õppida. Kahiu, et mind mu amet nii kaugelt 
kinni peab, et ma seda aega enam kulutada ei või ja minu vanad 
kondid seda vintsutamist ka enam enese peale võtta ei jaksa. 
Teile aga oleks see väga soovitav. "Palk oleks teil peaaegu 
nõndasama suur kui siin koolmeisterdamisel, aga peaasi — Teie 
võiksite seal palju näha, mis Teile pärast tarvis läheks. Ega iga- 
peäv ka mitte sõda ei tule, kuhu süda minema sunnib ja kus tea- 
dus nii hõlpsalt materjali korjab.“ 


Selle peale olen ma ise ka juba mõtelnud, aga mis teha. 
kui praegu teised kohused minul täita on.“ 


Sest ma saan aru küll,“ vastas vana Dr. Balsam lahke sil- 
maga Bobi otsa vaadates, ,,aga sest on mul ka tõesti kahju. Olek- 
sin Teid puhtast südamest soovitada võinud, abiarstiks, ja minu 
vana sõber oleks Teid, nagu ma Teile juba nimetasin, kohe paraja 
koha peale seadnud. Kahju, et Teie praegu siin peate kiratsema, 
kuna Teid seal tänulik tegevus ja Teie päris loodud tööpiir ootaks. 
ha et Teie oma kontrahti murda ei taha ega tohi, on koguni 
selge." 

Suure rõõmuga ja tänuga oleks Bob oma heasoõvija pak- 
kumise vasta võtnud, kes temale tubliks abiks oleks olnud, et 
tema mitte üksnes palju õppida poleks võinud, vaid head palka 
pealegi saanud, Aga inimene mõtleb ja Jumal juhib. Kelle kätte 
tema aga vahest inimeste silma nähes oma ohjad usub, on vahest 
õige veider, nagu järgmisest näeme. 

Tuleb seal ühel päeval vana neitsi Runensteini emanda 
juure. kes iseenesestki juba oma haiglase oleku pärast kõige lah- 
kemas tuius ei olnud, väänab käsi ia hüüab pisarsilmil: ,,Oh, 
aulik proua, seda ma küll mitte ei oleks julgenud uskuda!“ 

Mis siis jälle?“ küsis Runensteini emand, kes juba vana 
neitsi näost ära nägi, et sel midagi südame peal pakitses. Et see 
aga midagi head ei tähendanud, oli temal kauema läbikäimise 
tõttu ka iuba tuttav. 

Kas Akulina iälle köögis oma juukseid on kamminud?“ 

Ei, Akulina on päris viks ja traks olnud — aga kes seda 
küll oleks aimata võinud!“ 

«Kas siis Shang on keldrist jälle mõne pudeli shampanjat 
ära varastanud?“ 

»Ei, Shang ei ole mitte nii suur süüalune kui Teie temast 

ehk mõtlete. Tema on oma kohust õige viisakalt täitnud. Aga 
see lugu närib minu südant -—“ 

»Mis Teil siis õieti viga on, armas Vintraut,“ ütles Runen- 
steini emand suurema tähelepanemisega kuulama hakates. ,,Teie 
teate, et ma palunud olen, minule kõik vabalt välja rääkida, mis 
majas aga juhtub ette tulema.“ 

»Olgu küll, aga seda ci kannata minu süda mitte välja 
ütelda. Teie võiksite viimaks veel viha ka minu peale heita, ehk 
küll mina selle juures täiesti ilmsüütu olen. Jumal hoidku igaühte 
seda nägemast!“ 

»Kas viimati Dashka ja Andrei — 

»Oh ei, proua Runenstein, see ei oleks ju midagi selle vasta. 
Tulge ja vaadake ometi ise oma silmaga, kui kaugele tütarlapsed 
meie ajal oma au vasta eksivad: Oh, mis valu peab ühe lapse- 
kasvataja süda selle juures tundma, kuidas jookseb küll ema süda 
verd seda nähes!“ N 

»Palun Teid, Vintraut, mulle puiklemata selget tõtt ütelda.“ 

»Kuidas ma seda võin?“ hüüdis neitsi ühte jämedat pisa- 
rat silma sopist pühkides. ,,Oh, et see just minu kasvandikuga, 
minu armsa, kalli Meaga pidi juhtuma. Oh, seda püsti häbi! 
Mis saavad kõik majalised sest ütlema, kui nad kogemata seda 
juhtuvad nägema.” 

»Vintrauti neitsi, ma palun Teid oma sõnadega ettevaatli- 
kum olla,“ hüüdis Runensteini emand järsku tooli pealt üles ka- 
rates ja näost üle ja üle punaseks minnes. ,,Silmapilk tehke oma 
lorile ots jä mõtelge, keda Teie kahtlustada tahate!“ 

*, Aga mõtelge ometi, Mea ei jaksa magadeski enam Eller- 
heinast lahkuda!“ 

»leie olete hull!“ pigistas Runensteini emand oma ham- 
maste vahelt. 

»Tulge siis, vaadake ise!“ 

Kõige keha üle värisedes sammus Runensteini emand kooli- 
neitsi järele, kes teda otse Mea tuppa juhatas. Runensteini 
emanda veri ähvardas tarretada, enne kui ta üle läve sisse astus. 
Aga tuba oli tühi ja ei olnud seal mingisugust iseäralikku asja 
tähele panna. Tulisel vihal vaatas nüüd Runensteini emand kae- 
baja otsa ja. hüüdis: ,Keda Teie laimasite?!“ 

Aga vana neitsi ei lasknud end sellest sugugi kohutada, 
vaid kindlal sammul astus tema Mea voodi juure, tõstis tema 
peapadia ülesse ja hüüdis: , Aga mis see siis siin on? Kelle päe- 
VAPI see on ja kust ta on saanud? Kas minul ei olnud täiesti 
õigus?“ 

Võidurõõm läikis vana eitsi kolletanud näo peal, kuna 
ta padja varjust võetud pildi kiideldes käes hoidis. Kauba- 

nõuniku proua võttis pildi tema käest, vaatles ja ütles ennast 
vägisi rahule sundides: ,,See on ju Ellerheina pilt! Ei tea, kuidas 
tema kogemata sinna on juhtunud. Võib olla, et ehk poisikesed 
siin on käinud ja selle päevapildi hooletumalt voodi peale unus- 
tanud, kust ta siis siia padja alla on juhtunud. Teie näete isegi, 
et siin ühtegi põhjust ei ole säherdust kära teha, nagu Teie selle 
tühja asja suureks teha tahtsite. Mina pean Teie peale tõesti 
pahane olema ja Teid tungivalt paluma, mind niisuguste asjadega 
rahule jätta, mis ilmaaegu minu närvisid ärritavad.“ 

»Aga mõtelge ometi ise,“ — vabandas ennast Vintrauti 
neitsi — ,,ühe nooremehe pilt leitakse noore tütarlapse peapadja 
alt — mis saaks küll maailm sest ütlema — tema on ju nii kuri, 
et ta sääsest kohe härja teeb. Ma kardan, et vahest mõni teeni- 
jatest seda juba võiks näinud olla, millest viimaks veel kõla võiks 
laiale minna.“ — | 

»Ma kardan, et Teie ise ehk mõnest asjast kõla teete, mis 
sugugi Teisse ei puutu,“ vastas kaubanõuniku proua karedalt. 
»Vaja Meale nimetada, et tema edaspidi mitte niisugust ettevaa- 
tamata lapse tempu ei tee; Teile aga ütlen ma, et ma sest asiast 
ühtegi sõna enam kuulda ei soovi.“ 

»Mina tahtsin ainult oma kohust täita, muidu ei oleks mulle 
meelegi tulnud, Teid sellega tülitada,“ kostis Vintrauti neitsi 
alandlikult. 

Sellesama päeva õhtul oli kaubanõunik oma abikaasa toas 
õige hilja veel juttu vestmas, mis aga just mitte väga mag s ei 
võinud olla, sest tema kulmud olid kortsus, kui ta ühe päev. sildi 
mis ta käes oli, laua peale viskas. ,,Selle vasta peame meie abi 
leidma, ja pealegi õige rutulist ja mõnusat,“ ütles tema nukral 
häälel. ,,Parem ette vaadata kui tagajärele kahetseda, ehk küll 
mina Mea peale julge võin olla ja ka Ellerhein kindla meelega 
mees.on'* — 

»Aga just seda kardetavam tema siis on,“ kiitis Runen- 
steini emand, ,,ja sellepärast on mõnusat ja rutulist abi vaja, 
nagu sa isegi tunnustad. Aga vagusi peab see asi toimetatud 
saama, et meile endile sest mitte veel suuremat pahandust ei 
tõuseks. Minu närvid ei saa ennemalt vaikida, kui kõik jäile kor- 
ras on.“ 

»Muidugi, see olgu minu mure, armas Anna. Katsu aga 
rahuliselt puhata, küll ma kõik homme nõnda toimetan, nagu 
meie praegu rääkisime. ° Soovin head ööd!“ 

»tHiead ööd ka sinule!* 

Selle nõupidamise järele lahkus vanemate paar. 

Kui Ellerhein teisel päeval kella kaheteistkümne aegu 
pärast koolitundide lõpetust — oli parajasti üks kolmapäevane 

päev — oma tuppa läks, leidis tema ühe paksu ja tüseda kirja 
oma kirjutuslaua pealt. Adressi pealt tundis tema varsti Runen- 
steini isanda käekirja ära. ,,Hm, mis peaks vanamees minule 
ometi kirjutanud olema,“ ütles Bob imeks pannes, ,,see ei ole ju 
muidu sugugi tema viis, seda kirjalikult teha, mis ta palju hõlp- 
samalt suusõnaga võiks õiendada. Noh, eks me näe.” 

Tema lõhkus sulenoaga kirja ümbriku lahti, kust tema 
kõige pealt viis vikerkaari karva saja rublalist piletit leidis ja 
teises erapakikeses kakssada kakskümmendviis rubla. Nende 
juure lisatud kiri käis nõnda: 


»Austatud härra! 

Sellega toimetan Teie kätte Teie viimase veerandaasta 
palga, mis eila on täis saanud. Juure lisatud viissada rubla aga 
palun mina oma tütre elupeastmise eest tänutunnistuseks ja vae- 
vapalgaks vasta võtta. Ühtlasi pean ma Teid aga ka paluma, 
ilma et ma Teile oma sundivaid põhjuseid pikemalt ette haru- 
tama hakkan, Teie kooliõpetust minu majas tänase päevaga lõpe- 
tatuks pidada, sest et minul nõuks on võetud oma laste kasvata- 
mise viisi muuta. 

Ed. Runenstein.“ 


Ellerhein luges seda kirja ja ei tahtnud oma silmi uskuda. 
Ta luges sellepärast kirja veel üks kord üle, aga kiri oli seige 
kaupmehelise käega kirjutatud, et eksitus sugugi võimalik ei 
olnud. Ka laua peal olevad vikerkaarilised tunnistasid tõtt. 
Aga mis see pidi tähendama? Mis hull temp see siis oli? Bobile 
tõusis järsku tuline puna palgesse. Kust see tuli, et temale, nagu 
oleks ta kes teab missugust suurt süüdi teinud, tool äkitselt ukse 
ette pandi? Kas ta oli oma ametit korratumalt pidanud? Ei, 
selle poolest oli tema süda puhas, ta oli ju alati täpi pealt oma 
kohust täitnud. Kas ehk tema õpetuseviisis mõnda leida võis 
olla? Vist küll mitte; ta oli kõige paremaks kiidetud kasvatus- 
teaduse juhil õpetanud ja ei teadnud ka teistes tarvilikkudes 
teadustes iseäralikku nõrkust. Kas tema oma elukommete poo- 
lest oli eksinud? Tema oli ikka ausat elu armastanud ja ta 
südametunnistus mõistis teda ka selle poolest vabaks. Kas ehk 
väljastpoolt mõni laimus tuli? Säherdust vaenlast ei teadnud 
tema enesel ka mitte olevat, kes seda kõlbmata tegu oleks või- 
nud teha. Mis põhjusel võis teda siis aga kaubanõunik oma 
majast välja ajada, sest parem see lugu ometi ei olnud? Jah. 
aga Vintraut? Kaubanõuniku proua? Mea? Muidugi, seal pidi 
see konks olema. Ou est la femme? Kus on naisterahvas? 
küsis ju kuulus Prantsuse poliitika mees iga pahanduse ja kavalalt 
seatud võrgutuse juures, mis tema plaanisid takistas. Et Mea 

teda armastas, seda oli Bob iuba ammugi märganud. Kas ehk 
neiu oma südame õrna saladust emale oli avaldanud? Kas ehk 
Vintrauti neitsi sellest aru oli saanud ja keelt kandnud? Kes 
võis temale seda seletada? Kas ta pidi kaubanõuniku käest sele- 
tust nõudma, ehk küll see juba'oma kirias nimelt oli ütelnud, et 
tema oma põhjusi enese teada tahab pidada? Ei, see oleks tühi 
töö olnud, sest see haud, mis nende vahele oli tekkinud, oli liig 
sügav, sellele ei võinud keegi enam silda üle seada, ia Bobi haa- 
vatud autundmus ei oleks seda ka mitte lubanud. Mitte ühte 
minutitki ei tahtnud tema selle maja katuse all pikemalt viibida, 
kui hädasti vaja oli. Mis ta pidi aga tegema, kõige pealt selle 
rahaga? Seal ei võinud mitte kahtlust olla. Oma palga raha, 
kakssada kakskümmend viis rubla, oli tema oma vaeva eest 
ausasti teeninud ja see oli sellepärast tema omandus. Mis selle 
üle oli, pidi aga tagasi lükatud saama. Kui temal ka mitte vähe- 
matki kuninga kirja kotis ei oleks olnud, siiski ei oleks tema ihka- 
nud seda teist raha võtta. ,,Jah kenad on need rahamehed küll,“ 
ütles Bob iseeneses, ,,mõtlevad, et nad kõik oma ebajumalaga 
tasuda võivad ja kõik haavad ära parandada. Ma tahan ühelegi 
vähemalt näidata, et ta minu juures eksiteele on sattunud.“ 

Ta istus laua ette, võttis puhta kirjapoogna ja kirjutas ühe 
puhuga: 

»Kõrgesti austatud härra! 

Imekspanemisega olen mina Teie kirja lugenud, aga ehk 
küll minule Teie teguviis arusaamatuks jääb, võib Teil siiski seks 
oma põhjus olla, mille järele pärida mina mitte oma kohuseks ei 
arva. Selle vasta lubage aga, et ma Teile need viissada rubla, 
“mis Teie minule lahkesti olete soovitanud, jälle tagasi saadan ja 
ühtlasi meele tuletan, et ausad inimesed enesele selle eest mitte 

raha maksta ei lase, kui neil õnneks on läinud oma ligemist sil- 
manähtavast surmahädast peasta. Kui see kiri Teie kätte saab, 
olen mina Teie maiast iuba lahkunud. 

Aupaklikult Robert Ellerhein.“ 


»Sooh! sellega oleksin ma nüüd valmis,“ ütles Bob, aga 
nüüd tuleb alles mure. Mis kõige pealt peale hakata? Kas siia 
Moskvasse jääda ja mõnda teist kohta kuulata? Ehk kohe Tar- 
tusse tagasi minna? Hm, aga kuidas ma ometi nii loll olin, et 

»see mulle kohe meele ei tulnud! Jah, Dr. Balsami juure tahan 
mina kõige esiteks minna, ehk on praegu veel võimalik, et mind 
punaseristi poolt Serbiamaale saadetavate abitohtrite hulka 
vasta võetakse, nagu tema hiljuti soovitas. See on ju üks kulla- 
väärt mõte, kui see täide läheb ja minule ometi puhas õnn, et 
siis koolmeisterdamisest kogemata veel parajal ajal olen lahti 

saanud! Edasi siis, siin pole mul pikemalt viivitamist ega mõt- 
lemist!“ Ta läks välja ja tuli lühikese aja pärast Andrushkaga 
tagasi, kellel üks tühi pakkimise kast pahemal õlal, teine aga 
parema käe otsas oli. Bob ise tõi veel kaks tshemodani ehk 
nahk reisipauna ja hakkas oma asju sisse panema, mille juures 
ta Andrushkat käsiliseks käskis olla. 

»Robert Mihailovish,“ hüüdis teener imekspannes, ,ega 
Teie ometi kuhugi pikema tee peale ei lähe?“ 

»Muidugi, Andrushka. Ole aga usin mulle asju kätte ula- 
tamas. Too sealt kummutist minu pesu siia. Võta ületildse kõik 
välja, ka must pesu alt suhvlist.“ 

Andrushka läks pead vangutades töösse. ,,Kas barin siis nii 
kauaks ära jäävad, et nad ka musta pesu kaasa võtavad? Meil 
pidi tuleval nädalal jälle pestama.“ 

»Võib olla, et väga kaua, võib olla ka, et päriseks.“ 

»Vist on barinile mõni hädaline kiri tulnud, tähendab, vist 
seesama kiri, mis ma eila Teie laua peale pidin panema. Ta oli 
aga suur ja raske.“ 

»Ja kaunis tüse,“ kiitis Bob naljatades. Nüüd aga ära kiisi. 
vaid katsu, et rutemalt valmis saame.“ 

Andrushka suu aga ei suutnud südame sunnil mitte rahul 
olla. ,,Ei tea, missugune veider vaim meie majas on lahti pea- 
senud. Eila õhtu on Eduard Petrovitsh ja Anna Juljanovna kaua 
aega elavalt ühes koos kõnelenud; ka Minna Karlovna kutsutud 
nende juure. Tähendab, Dashka rääkis nõnda. See olevat kõik 
ühe tühja pildi pärast, mille Minna Karlovna Mea Eduardovna 


peapadja alt olla välja nuuskinud. Ja Mea Eduardovna, meie 


ilus päike, olla kõik see öö kibedasti nutnud, nii et ta silmad 
päris tuhmiks jäänud. Mitte ivakest ei ole ta, mariukene, oma 
suhu pistnud.“ 

Bobil läks kõik see kupatus korraga selgeks, kui ta pea- 
padja alla peidetud pildist kuulis, just nagu oleks üks elektri val- 
guse kiir selle saladuse pimedusesse tunginud. 

»Nüüd mine kutsu mulle Kosti ja Kolli siia,“ ütles Bob oma 
suure raamatu kasti kaant kinni naelutades, kui kõik teised 
asjad sisse olid pakitud. 

Bob tahtis kõige vähemalt oma koolilastega veel jumalaga 
jätta, ehk ta teistega enam tegemist ei tahtnud teha. Et tema 
Meaga enam kokku ei võinud saada, ega ka kokkusaamist püü- 
dagi, oli temal iseenesestki selge. Ta ajas oma kerge suvepalitu 
selga, võttis vihmavarju kätte ja vaatas, Andrushka tagasitulekut 
oodates, veel viimast korda selles toas kurva meelega ümber- 
ringi, mis temale aegamööda juba õige armsaks oli saanud. 

»Noored isandad on Shangiga kõndima saadetud“, kuulu- 
tas Andrushka tagasi tulles. 

»Talita siis minu asjad Krügeri võõrastemajasse ja küsi 
seal siis minu järele; küll ma ise tulen neid vasta võtma. Nüüd 
aga vii see kiri Eduard Petrovitshi kätte, aga nimelt tema enese 
kätte.“ 

»Kuulen, Robert Mihailovitsh, silmapilk.“ 

Bob astus oma toa uksest välja. Trepi peale olid teenrid 
kogunud, kes vist juba tema äraminekust olid kuulnud. Ta 
andis jumalagajätmisel veel igale ühele ,,na tshajok“*), ja paari 
silmapilgu pärast langes kingituste vastuvõtjate õnne ja pika ea 
soovitusel rikka rahamehe raske uks tema taga kinni. 

Bob seisis uulitsal, küll ilma peavariuta ja ilma teadmata, 
missugune tulevik teda ootab. Ta tõmbas sügavalt hinge, nagu 
keegi, kes sumbunud toast kaua igatsetud õhu kätte on astunud. 

Ta oli jälle vaba. 

Tublil sammul hakkas ta Krügeri võõrastemaja polte 
astuma, kuhu ta oma asjad oli järele tuua käskinud. 


*) jootraha. 

10. Sõjalaatsaretis. 


Türgi sõda oli lahti pääsenud. Imeliku kiirusega oli meie 
vägi Donau jõest üle läinud, enne kui veel sõjakuulutuse sõnum 
aega oli saanud pärale jõuda. Vahvalt tungisid meie isamaa po- 
jad vaenlaste maal edasi, küni koguni ootamata kombel väikene 
Plevna, keda ennem vaevalt keegi kuulnud oli, Vene vaenuvankri 
käiki takistas ja vapper Osman-pasha oma kindlate kantside ta- 
gant meie väe-hulkadele ,,stoi!“ *) vasta hüüdis. Väikene, kind- 
luseks ümbermuudetud Plevna oli korraga verisema võitluse 
keskpunktiks saanud ja ei tõmmanud mitte üksnes Euroopa, vaid 
terve maailma silmad enese peale. 

Simnitsa linna all näeme sõialaatsareti telgi ees mitu isan- 
dat jaolt istudes, jaolt salgakeste kaupa seistes, teine-teisega ela- 
valt juttu vestvat. Neil kõigil on mustjashallist kalevist kamsoni 
moodi kuued seljas, mis tagant piha pealt kokku on kroogitud, 
ja pahemal käsivarrel valge side punase ristiga. Nagu sellest 
mundrist näha, on nemad punase-risti seltskonna liikmed, kes 
oma tarkust ja tööjõudu hädaliste vendade avitamiseks ja ravit- 
semiseks pühendavad. 

»Meie seisame nüüd juba kaua aega ilma tööta, ei ole veel 
ühtegi haavatut meie silmad näinud, ainult palaviku ja kõhutõbe 
põdejad meile tuuakse. Säherdune lugu läheb ju viimaks iga- 
vaks,“ ütles keegi noor isand oma arstiriistade avatud kogu sil- 
mitsedes ja seda ja teist, mis iseenesestki juba haljas oli, veel üle 
puhastades ja pühkides. Mõnelgi ara verega inimesel oleks juba 
neid õigeid ja kõveraid nuge ja noakesi, käärisid, tangisid ja nä- 
pitsaid nähes jubedus peale tulla võinud. 

»Ei tea, peagi võib ehk rohkem tööd tulla, kui sinule ja meile 
kõigile armas võiks olla,“ vastas üks vanem punase risti kandja. 
»Kuulge, kuidas praegu Plevna pool kõmmutatakse. Seal on 
kibe käes, ja ega kõik Türgi kuulid luhta ei lähe! Mis sina sest 
arvad, Bob?“ 

»Arvan, et sinul küll õigus võiks olla. Tänane laskmine 
näib ikka tõsisem olevat. See on niisuguste suurtükkide kõmin, 
millega kindlust piiratakse. Tõesti just kui pikse müristamine 
kapgelt kuulda. On mulle juba kaunis tuttav: olen seda juba 

Serbia sõjas kaugemalt ja ligemalt kuulnud. Vist katsub Osman- 
pasha oma kindlusest välja tungida, ehk -ka meie mehed seda 
vana rebast koopast välja suitsetada.“ 

Selle vastuse andjas oleks lugeja varsti meie Bob Eller- 
heina võinud ära tunda, nii vähe oli tema ennast sest ajast saadik 
oma välimuses muutnud, kui ta Runensteini majast lahkudes 
Serbia sõtta oli abitohtriks läinud, nagu ta heasoovija Dr. Bal- 
sam temale nõuks oli andnud. Tema nägu ja silmad olid veel 
niisama lahked, ainult tema habe oli paksemaks kosunud ja tema 
üleüldse veel mehisemaks läinud. * 

»Aga Krambullal on siiski õigus,“ algas keegi teine noor 
abitohter, ,kui temal seal oma uusi lõikamiseriistu vaadates, mis 
temale punase-risti poolt kaasa on antud, aja igavuse üle õhkab. 
Kõik riistad on alles nii haljad, nagu praegu Wünschi juurest too- 
dud. Pealegi oleme meie võitluseplatsil nii ligidal, aga siiski ei 
saa meie sõiakäigust mitte vähematki selgemat sõnumit, kui seda, 
mis meie kaunis vanaks läinud ajalehtedest loeme. Näe, Tar- 
tuski,“ lisas tema ühe ajalehe peale näidates juure, ,,oleksime 
meie, ehk «.üll veider kuulda on, rohkem ja kindlamaid sõnu- 
meid saanud." 2 

»Juba haigete-voor tulebki,“ hüüdis korraga Dr. Ellerhein. 
«Nüüd, sõber Krambulla, võid sa ehk varsti oma kuulitangisid 
tarvitada, mis sinul näppude vahel on. Palun teid, minu härrad, 
et igaüks oma kohale astuks, sest meil on varsti kõik käed tali- 
tüst täisid. 7 

Mäe tagant nähti juba iks härgadest veetud voorivanker 
ilmuvat, siis teine, kolmas, neljas ja ühtepuhku tuli teisi veel jä- 
rele. Sel nähtusel tõusis korraga koguni teine elu ja vaim laatsa- 
reti ees seisvate tohtrite ja nende abiliste sekka. Niipea kui pealt- 
nähes otsatu haigevoori esimene ots laatsareti juure oli jõudnud,: 
pesid vagad õed ja velskerid kergemad haavad puhtaks, kuna 
tohtrid ja nende abilised raskemate haavade kallal töös olid. 
Mitmel isamaapoial pidid käed ehk jalad maha võetama, mis 
pommide kildudest ära olid purustatud. Igal pool oli oigamist 
ja ägamist kuulda, ja selle vahel kärises luust läbi lõikav saag, 
mis iseäranis öö aegu kõige haledam ja jäledam kuulda oli. 
Krambulla, nagu teda sõprade pandud nimega hüüti, ei kaeba- 
nud sugugi enam aja igavuse ega töö puuduse üle. Tema nägu 
oli kahvatanud, sest et kõik see suur õnnetus, mis tema täna esi- 
mest korda niisugusel mõõdul nägi, temale südamesse lõikas, 
aga siiski pidas tema vahvasti ia osavasti oma ametit. Siin sai 
tema paari päevaga rohkem suuri haavu ja liikmete mahavõtmist 
näha, kui Tartu haavakliinikus vast tervel aastal. Ehk küll igale 
haigevoorile üks täielik tohter ja kaks velskerit ehk abilist kaasa 

on antud, kes hoolega haavatute järele vaatavad, kellest ena- 
masti neli meest ühe vankri peal on, juhtub siiski mõni ajapuu- 
dusel pandud ehk pika reisi vintsutamisel lodevaks läinud side 
ennem lahti peasema, kui tohter appi jõuab. Nõnda oli ka praegu 
tulnud haigevoori peal üks noor mees suures hädas. Suurtiki 
kuul oli tema kõhu pealt riided kõige nahaga sootumaks ära vii- 
nud, side tee peal kogemata lahti peasenud, nii et väljajooksnud 
sooled vankri redeli vahelt allapoole rippusid. Kinniõmblemisest 
ei võinud niisugusel lool enam juttugi olla; seal ei olnud enam 
muud abi võimalik pakkuda, kui ainult teaduse teel ja lubal tema 
valu vaigistada ja sellega tema viimast võitlemist kergitada. 

Pea olid kõik lähemad vene sõialaatsaretid haigetega täi- 
detud. Näiteks tuli Putineisse ühe õhtuga tuhat viissada hai- 
get, kellest küll pool osa kõhutõbiseid ja muid, teine pool aga haa- 
vatuid oli. Frateshtis oli ükskord laatsaret nõnda täis, et mees 
mehe kõrval lamas, just kui reatud räimed. Sellepärast pidi siis 
üks mees, kellel praegu käsi õlast saadik maha oli võetud, ühe 
telgiposti najal terve öö otsa püsti seisma, sest et mitte niipaljugi 
ruumi ei olnud, et tema ennast oleks põlvili lasta võinud! Palju 
viletsust on lahingu platsil näha, aga laatsarettides nähtav häda- 
oht võib küllihukarvad püsti ajada. Ja siiski! Kui kindla mee- 
lega ei kannata vene soldat kõige suuremat valu oma isamaa, 
usu ja keisri eest! Näiteks tahan ühe väikese loo jutustada, 
mis küll väärt oleks, et tema aialooliseks saaks. 

Tirnovo linna hospidalis käis õnnis keiser Aleksander [II 
sagedasti ise haigeid väatamas ja isalikult nende tarviduste eest 
muretsemas. Vahest võttis tema siis ka, ise mööda ridasid 
käies, leeme kausikene ühes, lusikas teises käes, kõige raskemalt 
haavatuid toiduga kosutada. Nõnda astus tema ka ühel päeval 
jälle haavatute hulka, kelle seas ka üks mees oli, kel niihästi mõ- 
lemad käed kui ka jalad nõnda olid ära võetud, et temast muud 
midagi üle ei olnud jäänud, kui ainult veel üks tomp. Keiserliku 
Maiesteedi küsimuse peale: ,,Lapsed, kuidas tervis on?“ püüdis 
ennas see inimese tomp veel oma voodi peal püsti ajada; et kõr- 
gele küsiiale kummardades au anda, ja vastas:,.Heaon küll! 
Keisri süda oli sellest nähtusest nõnda liigutatud, et ta vaesele 
mehele viissada rubla kinkis, et see siis enesele ühe tohtri ja vels- 
keri iseäranis võtta võiks. Seda on mehed tõendanud, kes seda 
lugu pealt on näinud, kahju aga, et pärast enam kuulda ei ole 
olnud, kas see vahva mees elusse on jäänud. 

Ka Semnitsa laatsaret oli peagi haigeid nõnda täis, et nad 
enam ära ei mahtunud ja kes kergemalt haavatud ehk vähe pa- 
ranemas olid, ikka jälle raudteega edasi saadeti. kus nemad vene 
linnades hoolikat põetamist leidsid. 

Seal toodi ühel õhtul jälle uus voor haigeid. ,,Kuhu meie 
nad paneme?“ hüüdis seda nähes murega laatsareti-ülem. ,,Ei 
ole muud parata, kui peame nad aga jälle varsti edasi saatma.“ 

Kui vooriga ühes tulnud noor tohter laatsareti ülemat tere- 
tanud, oli ka tema esimene küsimus, kas ruumi veel jatkub; kui 
aga tema ametvend kahetsedes õlanukke kehitas, palus tema 
siiski veel: ,Ehk võite ometi kõigevähemalt selle surmakandidadi 
veel oma hoole alla võtta? Ma kartsin juba, et ta tee peal minu 
käte vahele ära sureb. Tema haav on küll väga raske, aga loo- 
tust võib siiski ehk veel olla, et eluküünal ära ei kustu, kui tema 
varsti rahulisema puhkuse-paiga leiab.“ 

Sellega näitas tema ühe noore unterohvitseri peale, kelle 
näomoest ja kätest, kus ühe sõrme küljes väga kalli kiviga ehi- 
tud sõrmus hiilgas, varsti ära oli tunda, et tema oma koduses elus 
vist küll õige jõukalt elas. Veri nirises pea haava sideme alt tema 
kahvatanud palge üle ja ta ise oli minestuses. 

»Vaatame ehk leiame veel pisut aset, kuhu tema mahutada 
saame,” hüüdis Bob haige juure astudes. ,,Teil on vist täna küll 
õige kibe ja palav päev olnud?“ lisas ta siis võõrast ametvenda 
teretades juure ja silmitses teda terasemalt. Teine, Ellerheinaga 
peaaegu ühevanune mees, oli lahke näoga, sirge ja tugeva kas- 
vuga. Pealmise moka peal tärkas noor kollakas habe ja kuldsete 
prillide tagant vaatasid terased silmad tehtud teekonna väsimu- 
sest hoolimata elurõõmsalt Bobi otsa. ,,Pagana päralt,“ mõtles 
Bob, ,»seda meest nende lahkete silmadega olen mina juba ennem 
kuski näinud!“ Korraga aga hüüdis tema rõõmsa häälega: 
»Oh, sa jagaja! Köler, vana sõber! Ja mina pean praegu ise- 
enesega aru, kus ma sinuga küll varemalt juba kokku olen juh- 
tunud.* 

»Aga seda on nüüd ka juba mitu aastat tagasi, armas Bob,” 
vastas Köleriks nimetatud sõber Bobi kätt pigistades. ,,Ka mi- 
nul ei olnud mitte kerge sind otse esimesel silmapilgul ära tunda.” 

Jah, viimati saime veel lühidalt enne seda kokku, kui sina 
Strassburgi linna studeerima läksid. Jah, tuuled on meie elulae- 
vukesed lahku pillanud, aga siiski jälle siin võõral raial kokku 
ajanud. Sa jääd ehk nüüd mõneks ajaks meie juure, või läheb 
sinu teekond varsti jälle edasi?” 

»Kahju, et minul siin pikemalt viibimist ei ole, kui vaevalt 
hommikuni. Minu kohus oli haigevoori siia maani saata, kus 
mulle asemik tuleb. Siit pean siis aga otsekohe Putineisse rut- 
tama, kus praegu suur tohtrite puudus on,“ vastas Dr. Köler. 

»Ehk saame siiski veel mahti paar sõnakest kõnelda, aga 
nüüd tule meie laatsaretti vaatama, ehk leiame ka sint kaitse- 
aluse iaoks veel natuke ruumi.” 

»Minu kaitsealune ta just küll ei ole,“ vastas sõber, ,,sest 
et ma tema nimegi ei tunne, Aga tema haav on surmav, kui ta 
veel vintsutada saab. Pealegi paistab tema kõigest olekust välja, 
et tema kõrgesti haritud seltskonna liige on. 

»Vaatame siis, mis meil tema heaks võimalik teha on.“ Kui 
mõlemad sõbrad haiget laatsaretis õnnelikult nõutatud asemele 
talitada lasksid ja Bob selle juures tema nägu ligemalt silmas, 
mis tarretanud verest vaheajal juba pealiskaudu puhastatud oli, 
põrkas ta nagu tagasi. 
rd »Mis sinul viga on?“ küsis seda nähes tema sõber osavõt- 
mult, 

» Vist on minule veri sellest kummargil-olemisest pähe tõus- 
nud,“ vastas Bob jälle õige rahulikult, ehk küll sõber nagu usu- 
tades tema otsa vaatas. 

Et meie austatud lugejad ülemisest etendusest õieti aru 
saada võiksid, pean neid alandlikult paluma, paar sammu mine- 
vikku tagasi astuda. 

Kui Ellerheinale käubanõuniku Runensteini majas tool nii 
äkitselt ukse ette seati, oli, nagu teada, paraiasti Serbia ia Türgi- 
maa vahel sõda lahti peasenud. Venemaalt läks palju noormehi 
vabatahtlikult rusutud Serbia rahvale appi ja ka hea hulgakene 
arstisid olid end sinna punaseristi alla kogunud. Ka Bob oli ennast 
abiarstiks pakkunud ja hea meelega vasta võetud. Seal oli te- 
mal ka kaunis tugev palk, mis temale palju rohkem kasu saatis, 
kui poisikeste vaimuharimine. Kui siis viimaks teised Euroopa 
riigid vahemeesteks heitsid ja Türgi ja Serbia vahel rahu olid 
sõbitanud, läks Bob, mitmesuguste teaduste poolest tüsem, jälle 
Tartu ülikooli tagasi, kus tema vaheajal korjatud rahast ennast 
väikest viisi niikaua elatas, kuni doktori eksam läikivalt tehtud 
ja avaras kõnesaalis peetud vaidluste järele temale kõrge toru- 
kübar aupalgaks oli pähe pandud. Sellega olid siis mitmed suu- 
red mured tema kaelast võetud. Kui nüüd sõjatuli õige kaugele 
paistval kumal ka Vene- ja Türgimaa vahel lõkendama läks, tõt- 
tas ka meie noor sõber jällegi sõiaplatsile punaseristi teenistu- 
sesse, seekord aga juba täielise teadusega ehitud tohtrina, kelle 
töö tublit tasu leidis. 

Aga kas Runensteini perekonnas vaheajal midagi ei juhtu- 
nud, mis jutustamise väärt oleks? küsib ehk mõni vahele. Kes 
teab? Vaatame pilgukesega sinna poole tagasi. 

Kosti ja Kolli olid uue koolmeistri saanud, kelle juhatuse all 
nad pool aastat käratsesid, kuni vanal kaubanõunikul süda täis 
läks ja tema poisid jälle avalikku gümnaasiumi pani, kus nad 
noorteks meesteks sirgudes juba ülikooli ja temast nõutatud va- 

baduse poole vahtima hakkasid, muidu aga kaunis tublisti edene- 
sid. Meal oli vaheajal, nagu seda säherdusest rikkast ja ilusast 
neiust iseenesestki mõista on, mitu kosilast olnud, kelle seast ise- 
äranis salanõuniku Koslovi valge peaga poeg Edgar selle poolest 
tähtjas oli, et tema oma kosimisel õige agar oli ja ennast sugugi 
Mea avalikult näidatud külmusest tagasi kohutada ei lasknud, 
mille juures kummagi perekonna vanemad, kellel selle juures mõ- 
juv sõna sekka rääkida oli, teda igapidi toetasid ja julgustasid. 
Kaua aega oli Mea Ellerheina käest kirja ehk muud elumärki 
saada lootnud, mis tema sala-armastusele kinnituseks oleks 
olnud. Aga missuguse. õigusega võis tema Ellerheinast vähe- 
matki teatust loota, ehk küll ta süda teda sundis seda tegema, ehk 
küll see mees temale iiagli ühegi sõnaga oma armastust ei olnud 
avaldanud? Kas tema võis seda teada, et Bob, tema armas Bob, 
temale tõesti ühe kirja oli saatnud, milles ta temale oma õrnemaid 
tundmusi oli ilmutanud, ühtlasi aga ka nimetanud, et see kiri vii- 
maseks jääb, kui ta sellepeale vastust ei saa? Kas tema seda 
võis teada, et see kiri kriitikalise käe läbi tulesurmale oli mõiste- 
tud? Ei, tema teades oli Bob vajunud ja kadunud, nagu tina 
tuhka. Kas see siis viimaks ime oli, kui ta kosilase pealekäimisel 
ja vanemate tungimisel viimaks järele andis? Tema õnne õis oli 
kord murtud, tema oma elust nagu tüdinenud, nii et.temal viimaks 
peaaegu ükskõik oli, mis vanemad temaga tegid, kui tema oma 
kallima soovi täitmist ometigi loota ei võinud. Siiski ei olnud temal 
ööd ööks ega päeva päevaks, kui see tähtpäev ligemale astus, 
mil ta ennast teiste soovile pidi ohverdama. Kahvatanud palge- 
tega, nagu valge lumekannikene, oli tema altari ette astunud ja 
sõnaga ennast eluajaks mehe külge köitnud, kelle poole tema veri 
teda iial ei olnud tõmmanud. Selle eest aga oli-tema isal nüüd 
võimalik mitmeid au- ja raha-ahneid plaanisid, mis iseäranis vii- 
masel ajal tema peas olid tärkama hakanud, salanõuniku kaas- 
tegevusel ia toetusel korda saata, ehk kõige vähemalt ette võtta. 
Kes poliitika ja rahatalituste juures kuulab, et mõni õrn süda selle 
juures murtakse! 

Edgar oli puudulise tervise pärast tagavaraväe sekka ar- 
vatud ja arvata oli, et teda sellepärast sugugi väeteenistuseks ei 
tarvitata. Kui pulmapäev juba kindel oli, tuli korraga sõnum, 
et tagavaraväe mehed ka sisse nõutakse, aga ei Edgari isal ega 
äial ei olnud sellepärast iseäralikku kartust. Kas nad arvasid 
ehk, et Edgari tervis tõesti nii nõrk oli, või lootsid nad ehk oma 
raha ja selle mõiu peale, mis neil seltskondlikus elus oli? Kes 
neid võib teada. Edgar ise oli ka koguni julge. Aga viimaks tuli 
asi koguni teisiti. Päev enne pulmi tuli käsk, et tema väe-kom- 
misioni ette pidi ilmuma, kus tema tingimata vasta võeti ja kole 

edasi pidi minema. Vaevalt, et tema luba sai oma teeleminekut 
käsil oleva pulma pärast mõneks tunniks hiljemaks jätta. Kõi- 
gest kurtmisest ja rohkesti kutsutud pulmaliste osavõtlikust kae- 
bamisest hoolimata pidi ta lahkuma ja sõiakära keskele tõttama. 
Sõjakäigu ettearvamata juhtumustel oli tema viimaks ka Plevna 
ette pidanud marsima, kus tema karvapealt nii mõnegi vahva 
seltsimehe kombel külma haua oleks leidnud, aga õnneks veel 
elu-õhuga peasenud ja imelikul saatusel just Simnitsasse Eller- 
heina hoolitsemise alla oli saanud. 

See lugu oli Bobile jaolt juba tuttav, sest tema oli juba 
«Deutsche Moskaner Zeitungi“ kiriklikkude kuulutuste seast Mea 
Runensteini kihlusest ja laulatusest Edgar Kosloviga lugenud ja 
teine ajaleht oli kahetsedes sest kurblikust loost jutustanud, et 
peigmees kohe pärast laulatust pidanud türklaste vasta sõdima 
minema. Ega see siis ime ei olnud, kui Bob teda äkitselt ära tun- 
des nagu vähe kohkus. Kui haige paberites pärast tema nime jä- 
rele vaadati, mis ikka tehti, et tarvilikul korral tema käekäigust 
ülematele ehk sugulastele teatada, sai ka nende läbi tõeks tehtud, 
et noor unterohvitser keegi muu ei olnud, kui rüütlisugu liige 
Edgar Koslov Moskvast, ehk küll Bobile säherdust tunnistust su- 
gugi enam vaja ei olnud. 

Kui Bob tema haava puhastanud ja kinni oli sidunud. ärkas 
Koslov oma pikalisest minestusest üles. Tema mõistus näis veel 
selge olevat, aga et ta arsti mitte ära ei tundnud, polnud sugugi 
imeks panna, sest et ta temaga ainult paar korda Runensteini 
majas pealiskaudu kokku oli puutunud. ,,Juua,* palus tõbine 
raugenud häälega, .. Jumala pärast, andke mulle paar tilgakestki 

vä õde, kes tema talitamise enese peale oli võtnud, andis 
tõbisele jahutavat jooki, millest see terve klaasi täie ühe sõõmuga 
ära jõi ja nähtavalt kosutust leidis. ,,0h, minu pea ähvardab 
lõhki minna,“ hüüdis tema siis, halatsedes jälle pikali vajudes. 
Olge nii head ja kirjutage koju minu noorikule, et ma haavatud 
olen ja minul suur igatsus tema järele on. Adressi leiate minu 
taskuraamatust.“ Siis tuli jälle nõrgestus tema peale. Peagi 
tekkis temale haavapalavik ja tema hakkas sonima. Sagedasti 
kuuldi siis Mea nime tema suust, mis Ellerheinale igakord, kui 
tema seda kuulma juhtus, nagu nuga südamest läbi lõikas. 

Kui tema kõik haiged läbi oli käinud ja sõber Köler üüri- 
keseks aiaks oli väsimust puhkama heitnud, et teisel hommikul 
varakult jälle teele võiks minna, võttis Bob sule kätte ia tahtis 
haige soovi täita, mis vast tema viimane võis olla. Aga siis tuli 
temale jälle meele, kui suur haud tema ja nende vahel oli, kellele 
tema pidi kirjutama ia palus sellepärast vagat õde seda kurba 

kohust enese täita võtta, mida seesamane ka, säherduste kirja- 
dega iuba harjunud, hea meelega teha lubas. 

Kaua võitles Edgar surmaga ja ta elu rippus, nagu ütel- 
dakse, inuksekarva otsas, mis iga silmapilk katkemas oli. Ainult 
kõige hoolsam abiandmine ja arstiosavus võisid teda veel peasta, 
ia kummastki ei lasknud Ellerhein puududa. Viimaks oli elukaal 
ometi surma-kaalust tisem ja haige hakkas aega mööda pisut 
paranema. Mõni vana eestlane oleks selle juures ütelnud: kes 
ikka surmaks loodud ei ole, see ei sure tappeski ära. Kui haige 
juba meelt märkama hakkas, sõitis ühel päeaval üks kolme hobu- 
sega tõld laatsareti ette ja temast astus välja uhke vana isand ja 
viisakas, noor naisterahvas mustas riides. Nende küsimuste 
peale said nemad ülema-tohtri poolt Edgar Koslovi juure juha- 
tatud, kelle haavast Ellerhein praegu jälle ühe luukillukese välja 
oli tõmmanud ja sideme panemist lõpetas, kui tema korraga oma 
selia taga saksa keeli ,,Guten Tag!“ kuulis hiiüdvat. Ennast 
ümber pöördes nägi tema enese ees kaubanõuniku Runensteini 
seisvat, kes võõralikult tema otsa vaatas. Siis kummardasid mõ- 
lemad isandad sõnalausumata teine-teist. 

Siin on Teie abikaas,“ ütles ülemtohter noorele  naiste- 
rahvale, kes Ellerheina veel sugugi tähele gi olnud pannud, ,,kui 
soovite, siis võite ligemale astuda. Aga ma võin Teile ainult. 
paar sõna lubada, sest et tõbine veel liig nõrk on.“ 

Juba hüüdis tõbine tulijatele oma kätt vasta sirutades: 

»Tuhat tänu, Mea, et sa tulnud oled, tere tulemast, armas 
“jataat! Ei, seda ma ei oleks uskudagi suutnud, et Teie minule 
seda rõõmu olete teinud!“ 

Meil on veel suurem rõõm,“ vastas Mea tasase häälega, 
et sinu tervis juba paranemise lootust annab.“ 

»Andku Jumal,* õhkas Edgar. 

»Meie oleme vaga õe, Sanftherz'i neitsi, kirjast kuulnud,“ 
ütles kaubanõunik ennast ülema-arsti poole pöördes, ,,kui suure 
hoolega Teie minu vaest väimeest olete põetanud ja valvanud. 
Niipea, kui meie selle kirja olime kätte saanud, võtsime varsti 
nõuks siia reisida, et haigega vast veel mõni sõna rääkida, ehk 
kõige vähemalt nii kaugele, kui inimese jõud jaksab, ja raha eest 
abi saada on, tema olekut kergitada. Täname Teid kõigest sii- 
damest, tohtri-isand.“ 

lem-arst aga ütles: ,,Seda tänu olete ainult minu amet- 
vennale siin, Dr. Ellerheinale võlgu, kes Teie väimehe eest ise- 
äralikult hoolt kannud, ja siis ka veel Sanftherzi neitsile, kes täpi- 
pealt kõik nõnda täidab, kuidas tohter käsib. Mina, paraku, ei ole 
selle juures midagi teha võinud. Vabandage, mind kutsuvad 
ametikohused muiale! Jällenägemiseni!“ 

Niipea kui Mea oli Ellerheina nime kuulnud, ähvardas tema 
veri äkitselt tarduda ja süda üsna seisma jääda. Ta pani käe 
rinna peale ja ei julgenud mitte silmi üles tõsta, nagu oleks tema 
ühte koledat nähtust kartnud. Kaubanõunik oli ka säherduses 
kehmetumas olekus, et ta ei teadnud, kust peale hakata ehk mis 
rääkida. Ka Ellerheina põues hakkas vana haav uuesti valutama. 
mis tema meelest juba ammugi pidi kinni kasvanud olema. Ehk 
küll tema seda kokkujuhtumist juba mõne aja eest oli oodanud, 
ol: ta temale praegu siiski koguni ootamata ja võõras. Kuidas 
aga see lugu Runensteini isandasse ja iseäranis Measse pidi mõ- 
junta, kes Ellerheina sealolekust vähematki ei teadnud, sest et 
vaga õde tohtri nime nimetamata jätnud, on küll ennem võimalik 
aimata kui kirjeldada. 

Sellest piinlikust olekust ei peastnud neid küll mitte unter- 
ohvitseri Koslovi hääl, aga ta kergitas seda vähegi, kui tema, 
teadmata, kui ligidal Bob tema noorikuga ja äiaga tuttav oli, 
nõndaviisi rääkima hakkas: , Tänu Jumalale ja selle auväärt 
tohtrile, Ellerheina isandale, et ma juba sedavõrt toibunud olen, 
et Teiega praegu — paar sõna — rääkida saan.“ Haige pidi siin 
väikest hingamise vahet pidama. ,,Küll olen ma kaua nii haige 
olnud, et ma maast ega ilmast — midagi ei teadnud. Suuremat 
valu ma enam ei tunne, muud kui pea — on ikka veel uimane ja 
kõik liikmed rammetumad, et kätt ega jalga ei saa tõsta. Oh 
kallis Mea — ja armas äia-taat, meie oleme Jumalale ja Eller- 
heinale suurt tänu võlgu.“ 

Kaubanõunik köhatas ja pühkis oma siidise taskurätikuva 
higi otsa eest. Koslovi noorik oli aga oma tundmuste mässust 
nii kaugele võitu saanud, et ta jälle oma kohuste peale võis mõ- 
telda. Rahulikult, nagu oleks tema Ellerheina täna esimest korda 
näinud, pakkus ta temale kätt ja ütles: ,,Ma tänan Teid kõige 
selle hea eest, mis Teie minu abikaasale olete teinud!“ 

Ellerhein pani siiski tähele, et temale pakutud õrn käsi ta 
pihus värises. ,,Nüüd pean aga mina aupaklikult külalisi paluma, 
minu haiget üksinda jätta,“ > ütles Bob siis kindlasti. ,,Pikemat 
juttu ei või ma täna enam lubada, sest et see tõbise noorele tervi- 
sele väga kahjulik võiks olla. Olgu et vast homme paar minutit 
pikemalt tema juures viibida võite, kui tänasel jällenägemise! 
paha tagajärge ei peaks olema.“ 

Sugulased jätsid haige jumalaga ja Bob juhatas nad laatsa- 
retist välja. 

Kaubanõunik oli omale linnas väga kena kortri üürinud. 
kust tema nii sagedasti, kui arstilt luba sai, Meaga oma väimeest 
laatsaretis vaatamas käis, kuni mõne päeva pärast Ellerhein neile 
ütles, et temal midagi selle vasta ei oleks, kui haige nende kort- 

risse saaks viidud, muidugi ettevaatlikult raami peal kandes. 
Seal võivat tema rahu ja paremat ravitsemist leida, kui sõja- 
laatsaretis ilmaski võimalik olla pakkuda. Sinna pidada tema 
siis veel nädalaks ehk paariks paigale jääma, enne kui julgeda 
võis raudteega pikemat reisi ette võtta. Et see teade, mis am- 
mugi igatsetud oli, suurt rõõmu tegi, on arusaadav. Ehk küll 
see Bobile raske täita oli, lubas tema siiski veel haige enese ja 
Runensteini ja tema tütre palve peale, sest et arstide puudus 
suur oli, neid vahest, kui aeg vähegi jätkub, vaatama tulla. Seda 
lubadust täitis tema ka ja käis peaaegu iga päev üirikeseks ajaks 
tõbise paranemise käiku katsumas. 

Kui ta ühel päeval jälle sinna tuli, istus Koslov oma nooriku 
ja äiaga klaasseintega aiatrepi peal, mis ilukasvudega rohkesti 
oli kaunistatud. Sealt ulatas silmavaade ime-ilusasse loodusesse, 
kuni viimaks sinav mägestik tagapool silmaringi piiras. Haige 
kõrval seisis laud, mille peal väga kena valgete õitega roosipuu 
kõrval mitmesugused soojamaa kosutavad viljad seisid. Mea 
luges ühest juturaamatust teistele ajaviiteks ette. 


Nagu ma näen,“ hüüdis Dr. Ellerhein naeratades koosolijate 
peale vaadates, ,,võin mina pea oma rohupudelid ja pulbri- 
kastikesed ära koristada lasta ja kõik looduse hooleks jätta, kellel 
teaduse abi enam tarvis ei näe olevat. Aga paar päeva peate 
ikka veel kannatama, enne kui ma Teid oma valitsuse alt lahti 
lasen. Ma arvan, Teie olete seda tundi juba ammu igatsusega 
oodanud?" 


Teil on tõsi küll“ õhkas Koslov. ,,Olge nii head tohtri- 
isand, võtke tooli ia pange siit üks havanna suitsema. Et nad 
eht on, selle eest võin ma vastutada.“ 


Bob istus pehme tooli peale ja pani kalli, magusasti leh- 
kava sigari suitsma. Tahes ehk tahtmata tüli temale see aeg 
meele, kus tema Runensteini majas viibis ja kaubanõunik temale 
lõbusal tujul ka hea sigari pakkus, aga ilniaski mitte üht ainu- 
mast eht havannadest. Ehk küll tema nüüd jälle sagedasti Ru- 
nensteniga kdtku puutus, ei olnud aga iialgi nende vahel mitte 
vähematki iuttu endistest asjadest, nagu oleks neil selle üle kindel 
leping tehtud ehk kõik mälestus nagu ära pühitud olnud. Bob 
võrdles vahest ka nende välimist olekut endisega, ja pidi tunnus- 
tama, et nii heasti Mea kui tema isa mitmet pidi muutunud olid. 
Runensteini isand oli tublisti vananenud ja tema pealagi peaaegu 
päris paliaks läinud. Mea oli keha poolest peaaegu sekssamaks 
jäänud, muud kui tema sõstrasilmadest ei paistnud enam endine 
elurõõmus ja sagedasti vallatu vaim, ja ka suu ümber peitis 
ennast mure. 

»Ei tea, missugust kohta Teie minule kosupaigaks soovitate, 
kui ma siit pean ära minema?“ algas Koslov jälle vaitolemise 
järele. 

»Siia, kus ligikonnas kõhutõbi valitseb ja madalikkudest 
tõusev õhk harjumata inimesele kardetavat palavikku tekitab, ei 
või Teie muidugi kauemaks jääda. Teie võiksite minu arvates 
küll väga hästi mõnda kohta Mustamere kaldale minna, kus terve 
õhk on, näiteks Krimmi. Kuhu nimelt, -selle üle võiksime veel 
pärast aru pidada.“ 

»Seda olen mina ka juba mõtelnud,“ kiitis Runensteini 
isand. ,,Mis tarvis seda head kaugemalt otsima hakata, mis lige- 
maltki saada on.” 

Selle vasta ei olnud kellelgi midagi ütlemist. 

»Aga ennäh, missugune ilus roosipuu Teil seal laua peal on; 
lubate, et ma teda ligemalt silmitsen. Ja kui täis tema õisi on! 
Ei, tõesti, säherdust toredust on harva leida!“ hüüdis Bob üles- 
tõustes ja roosipuu juure astudes. 

»Jah, minu noorik on seda ei tea kust välja otsinud. Tema 
armastab väga valge õitega roosisid,“ kostis Koslov. ,,Aga mis 
ma Teile iitelda tahtsin, austatud tohtri isand, — meie oleme 
Teile suurt tänu võlgu selle vaeva ja hoolekandmise eest, mis Teil 
minu põetamisel on olnud, et ma seda iialgi tasuda ei suuda. Lu- 
bage siis, et ma Teile kõige vähemalt selle väikese ande mälestu- 
seks annan. Soovin, et selle uuri sekundiraag veel mõnegi tõ- 
bise voodi ääres tervise tundide liginemist näitaks.“ 

Nende sõnadega oli Koslovi isand enese kõrvalt ühe kar- 

bikese võtnud ja avanud, mille tumepunase sameti voodri peal 
üks priljandi kividega ehitud kuld uur toreda keega Ellerheinale 
vasta säras. 
i »Ei, aulik isand,“ ütles Bob sammu taganedes ja kindla 
häälega, ,,mina ei ole mitte nii suurt tänu ega säherdust kingitust 
Teie poolt teeninud. Mina olen ainult oma kohust Teie vasta täit- 
nud, nagu ma seda kõige vaesema soldati vasta pean tegema, ja 
peale selle saan ma kroonu poolt oma vaeva ausasti tasutud.“ 

»Aga keegi ei oleks Teid sundida võinud niisugust vaeva 
nägema, nagu Teie minu juures tõesti olete näinud. Seda tunnen 
mina väga hästi. Ja ma olen pealegi oma tõbevoodis tõotanud, 
et mina oma põetajat tahan meeles pidada, kui terveks saan. 
Sellepärast palun Teid, ärge pange vasta.“ 

Siis ma ei soovi Teid küll mitte selles mõttes eksitada, 
vaid ennemalt päris teele juhatada. Vaga õde, kes Teid talitas, 
on tõesti palju vaeva Teie juures näinud, rohkem kui ise ehk 
aimate. Palun siis, et ehk selle kingituse neitsi Sanitherzile 
osaks saada laseksite. Temale, kui vaesele isata ja emata tütar- 

lapsele saab Teie heldest südamest tulnud anne vist kohane 
olema. 

»Aga ma olen juba teist viisi tema peale mõtelnud,“ vastas 
Koslov, ,,ja Teie kurvastate mind tõesti, kui Teie minu ande ära 
põlgate,““ hüüdis Koslov poolnukral näol. 

»Ikka on see vana uhkus tema südames,“ pomises vana 
kaubanõunik, kes teistest vähe eemale oli astunud, ,,seda oleksin 
ma peaaegu Edgarile ette ütelda võinud.“ Mea aga vaatas nüüd 
ka omalt poolt sõnalausumata, aga nagu paludes Bobi otsa. See 
pilk lõikas noore arsti südamest läbi. 

»Kui teie siis just minule midagi mälestuseks tahate kinkida, 
siis rõõmustaksite mind, kui Teie minule sealt roosipuu küljest 
ühe õie annate,“ vastas Ellerhein. 

See soov tuli kõigile küll ootamata, aga sest et näha oli, et 
Bob oma peale kindlaks jäi, ütles haige: ,,Kui Teie siis oma jon- 
nist ei jäta, tahan ma rõõmuga Teie tahtmist täita, kui minu noo- 
rikul midagi selle vasta ei ole, et meie tema roosipuu paljaks 
riisume. Armas Mea, ehk oled nii hea ja annad Dr. Ellerheinale 
ühe oma roosiõitest, aga muidugi kõige kenama.“ 

»Ehk olete nii hea ja võtate ise, mis Teie meelepärast on,“ 
vabandas Mea. k 

«Ei, aulik emand,“ tänas Bob vasta, ,,sellega võiksin ma 
ehk liig omakasu püüdlik olla. Ma olen sellega väga rahul, mis 
Teie ise minule annate.“ 

Noorik tõusis üles, võttis käärid ja lõikas pika valimise jä- 
rele kõige ilusama pool-lahti ajanud õie ära, mis tema Ecbile 
pakkus. Selle iuures aga jumestas ta ise korraga nõnda. et 
tema nägu näha oli kui punase roosi õis. E 

Bob võttis valge õie aupaklikult kummardades vasta ja tõs- 
tis selle oma suu juure, nagu oleks ta tahtnud tema magust haisu 
enese sisse imeda. Võib olla, et tema huuled selle juures ka ko- 
gemata selle ilusa õie külge puutusid. ,,Olgu tema minule arm- 
saks mälestuseks,“ ütles tema teda siis rinna peale kuue nööp- 
auku kinnitades. ,,Nüüd aga palun mind lahkesti vabandada, kui 
jälle oma koha peale pean ruttama. Homme määrame siis ter- 
vise teekonna kindlaks.“ 

* * 

Koslov: elas oma noorikuga Krimmi poolsaarel väga kenas 
ja toredas suvemajas, nagu neid itaaliakeele järele villaks, vene- 
keeles aga datshaks kutsutakse. Tema haav oli peaaegu juba 
päris terveks saanud, aga ikka veel kaunis õrn. Selles ilusas loo- 
duses, mis vägisi inimese südant soojendab ja temas armsaid 
tundmusi õilmele kosutab, oleks noorpaar oma abielu mesipäe- 
vade magusust pidanud täiesti maitsma, aga nende vahelt läbi 
ruhus niisugune vilu tuul, mis südamlikku liginemist ei sallinud. 

Kust see õieti tuli ja mis see õieti oli, sellest ei saanud kumbki sel- 
get aru ega otsa. 

Koslov armastas tõesti oma noorikut ja Mea täitis rahuli- 
kul viisil oma kohust, kandis oma mehe eest igapidi hoolt, püüdis 
tema meelt lahutada, aga siiski ei olnud selle juures õiget lõbu 
ega ladu. Aeg läks neil sagedasti igavaks, sest et viimaks neile 
lugeminegi läilaks oli läinud. Edgar laskis siis hobused sadu- 
lasse panna ja läks Meaga ratsutama, ehk võttis püssi ja katsus 
mõne linnu lasta. Veel sagedamini aga läks ta päris üksi ratsa 
sõitma, mille juures tema üht hobust tarvitas, kes väga peru näis 
olevat ja vahest juba õue peal tembutas, nõnda et Meale igakord 
hirm peale tuli. Mitugi korda hoiatas tema Edgarit, aga see ei 
pannud sest tähelegi ja kiitis pealegi, et niisuguse loomaga õig 
lust olla ratsutada. . 

Ühel päeval, Edgar oli vaevalt poole tunni eest ära sõitnud, 
nägi Mea taltsutumat Maltshikat õue jooksvat, aga ratsanikku 
ei olnud kuski. Ta süda ei aimanud midagi head ja ta ruttas 
sinna poole, kust Edgar pidi tulema. Korraga nägi ta tee kää- 
naku pealt inimeste hulka liginevat, kes oma keskel midagi kand- 
sid. Vaese naisterahva süda värises seda nähes, sest kes see 
võis muu olla, kui Edgar, kelle peru hobune maha oli pillanud? 
Ta püüdis tulijatalele vasta tõtata, aga ta jalad olid nagu kam- 
mitsas ja ta põlved värisesid, nõnda et tema paigalt ei saanud. 
Hirmus pilt, mis tema silmade ette astus! Neljast mehest sai 
Edgar kantud, pea verine, tema ise kas surnud ehk minestuses. 
Vait ja murelikud olid toojad, vait ka teised, kes osavõtlikult 
nende taga käisid. 

Ärge ehmatage, ega ta surnud ei ole, süda tuksub alles,” 
trööstis teda keegi. 

Mea sammus nagu unes, oma mehe verist pead toetades, 
kuni ta teda voodi peale oli panna lasknud. Siis alles hakkas ta 
ehmatuse vangistusest toibuma. Esimene asi oli, et tema lähema 
tohtri järele läkitas ja vaheajal vana aedniku abiga, keda rahvas 
osavaks haava-arstiks kiitis, verejooksu kinni panna ja Edgarit 
raskest minestusest äratada püüdis. Esimene katse läks küll 
kaunisti korda, aga teisega ei saanud nad kuidagi toime. Edgar 
ajas küll silmad lahti ja vaatas kord võõrastades enese ümber, 
katsus ka käsi ja ialgu liigutada, vajus siis aga uuesti uimastu- 
sesse. Rasked olid need tunnid kannatada, kuni tohter õnneks 
viimaks tuli. Aga ka see kõngutas pead ja ei andnud suuremat 
lootust. ,,Vana haav on lahti läinud,“ ütles tema Mea palve peale, 
temale selget tõtt ütelda, ,,mis iseenesest juba väga kardetav lugu 
on, aga selle juure tuleb nüüd veel, et tema ka rindadest rängasti 
on läbi põrutatud. Katsume siiski veel teha, mis inimlikkuse või- 

muses on,” lisas ta õlanukke kehitades juure. ,, Aga kuidas see 
õnnetus on juhtunud?“ 

Nagu need, kes Edgarit koju kandsid, jutustada teadsid, 
olid nemad parajasti nurme peal töös olnud, kui nad näinud Kos- 
lovi isandat mööda ratsutavat. Tee ääres korjanud üks vana 
naine apteegi rohtusid. -Vist kartnud hobune seda, sest et ta 
äkitselt kõrvale põrganud. Aga ratsanik istunud kindlasti sadu- 
las, ka siis veel, kui hobune eest ja tagant hakanud üles lööma. 
Viimaks aga tõusnud ta tagumiste jalgade peale püsti ja siis — 
kukkunud ta kõige mehega seliti. Hobune rabelnud ennast maast 
üles. enne kui nemad appi saanud ja jooksnud ära, ratsanik aga 
elnud verise peaga maas ja ei olevat oimugi liigutanud. Ei olla 
siis paremat nõu üle jäänud, kui teda koju viia. 

Mõne aja järele näeme Mea Moskvas, oma isa majas. Aga 
temal ei ole rõõmu olnud sellest kojutulekust, ta nägu on jumetu, 
silmade alune sinab ja selias on temal mustad leinariided. Hil- 
juti oli tema mehe põrm Moskvas mulda puhkama pandud, sest 
iuba viiendamal päeval pärast oma õnnetumat kukkumist oli ta 
noore lese enese järele leinama jätnud. Vana kaubanõunikusse 
näis tema väimehe surm ka raskesti mõjunud olevat, sest temal 
olid sagedasti murepilved otsa ees, aga iuba tema abikaasa sur- 
mast saadik ei olnud tema juurest enam endist lahkust leida 
olnud. Veel nukramaks tegi teda aga see lugu, et Koslovi sugu- 
lased. sest et ta ilma testamendita surnud oli ja ka sugu järele 
ei jätnud, seaduse teel lese käest tema varanduse välja pärisid 
ja muidugi ka said. 

Meale oli see asi ütlemata vastik ia tülitav, nõnda et tema 
vabatahtlikult ennast igast pärimise õigusest otsekohe lahti ütles, 
aga tema isal näitasid selle poolest palju kainemad mõtted olevat. 
Vanamees läks aga päev päevalt iseäralikumaks, nii et temast 
raske aru oli saada, just kui oleks teda mõni sala koorem rõhu- 
nud. Kui Mea teda trööstida ja tema muret lahutada püüdis, ei 
vastanud tema mitte paliu, vaid ütles ennast suurest talitusest 
roidunud olevat, ehk liikkas süü vanaduse peale, mis vägisi kip- 
puvat võimust võtma. 

Kas Mea küll aimas, et õnnetus armastab seltsis käia? 

Korraga läks läbi pealinna, kajas vasta terves Euroopas ja 
ulatas üle ilma merede, et rikas Dr. Straussberg olevat pankrotti 
jäänud. Esiteks ei tahtnud seda nalialt keegi uskuda, aga raha 
talitustega vilunud mehed kiitsid, et nad seda juba ammu olla 
ette näinud. Vanal kaubanõunikul olid viimasel ajal juba mõned 
vähemad ettevõtted vastaoksa läinud, aga õige suure paugu oli 
temale nüüd Straussberg annud. Ta oli seda häda küll näinud 
kallale tikkuvat, aga nii hilja, kui ärakaitsmine juba võimata oli, 

ja see just näris tema südame sooni. Sest saadik oli tema kui 
vana puu, mille juured ära on mädanenud. Juba paari kuu pä- 
rast kogus tema oma lapsed oma voodi ette ja ütles: »Ma tunnen. 
e: surm Oma luise käega lõpetuse kriipsu kõigi minu rehnungi raa- 
matute alla tõmmata tahab ja minule ütleb: Tee aru oma maja- 
pidamisest! Armsad lapsed, ärge nutke minu pärast, igaüks 
peab omal ajal loodusele oma võla ära tasuma ja nüüd on kord 
minu käes. Ilmaliku varanduse poolest minul aga võlapärijaid ei 
ole ja ma võin teile kõigist kahjudest hoolimata, mis ma viimastel 
aastatel olen saanud, ikka veel nii palju järele jätta, et teie jõukalt 
võite elada. Kõik soovid, mis minul muidu on, leiate minu kirja- 
likust viimasest tahtmisest, milles ma teile igale ühele olen püüd- 
nud õigust teha. Et teie, armsad pojad, kumbki minu jälgedesse 
ei astu, on mul küll kahju, aga ma näen, et teil kaupmehe tarvis 
loodud sundi ega andi ei ole, loodan siis, et sinust, Kolli, tubli 
tohter ja sinust, Kosti, tark advokat saab. — Sinu pärast, armas 
Mea,“ kõneles tema mõne vaitolemise järele edasi, mis ainult 
laste tagasihoitud nutuhäälest segatud sai, .jah, sinu pärast on 
mul veel kõige suurem mure, et sa nüüd üksikuks ilma peale jääd 
— ja võib olla, ka osalt minu süü pärast. Sina ei ole mitte õnnelik 
olnud, seda ma olen märganud. Anna andeks! — Sina oled veel 
2 ehk on sinu õnne õitsmise aeg alles tulemata — ma loodan 
veel — 

Mea langes voodi ette põlvili ja andis kibedasti nuttes isa 
käele suud. 

»Tulge ka teie — et ma teid veel — viimast korda —" K 7) 
tõstis nagu õnnistades oma käed kõige kolme lapse üle — siis 
langes ta tagasi ja pööras näo seina poole. Kõik jäi vait. Lapsed 
tegid igaüks vagusat palvet lahkuja hinge ülenduseks. 


* id * 

Pärast isa surma ei teadnud Mea. mis ta pidi peale hak- 
kama. Terve maja näis temale kole ja tühi olevat, igast nurgast 
astusid temale kurvad mälestused kui mustad varjud ta vaimu- 
silmade ette. Vennad õppisid Tartu ülikoolis, ainsaks seltsiliseks 

voli vana Vintrauti neitsi, kes pärast ema surma Mea äraolekul 
majapidamise juhatuse enese peale oli võtnud ja nüüd ka veel 
Meast kui vanematest päritud riistapuu alal sai hoitud. Ehk küll 
vana neitsi veidrad tujud temale vastikud olid ja alaliseks elusaks 
meeletuletuseks, kuidas ta esimese ja ainsa armastuse õis halas- 
tamata oli murtud, oli ta teiselt poolt siiski jälle temaga juba har- 
junud ja ei tahtnud teda oma majast välia lükata ia sel kombel 
vanaduse päevades ilma peavariuta jätta. Säherdust pussi ei toh- 


tinud ega julgenud vana neitsi temale ka mitte enam teha, nagu 

Igapidi vaba. võttis ta nõuks oma isapoolt sugulaste kutse 
vasta võtta ja pikemaks ajaks nende juure Riiga ja sealt edasi, 
seda mööda kui tahtmine oleks, veel Saksa- ja Schveitsimaad 
vaatama minna, kuhu tema peale Vintrauti neitsi ka veel Dashka 
tahtis kaasa võtta, et temal ustav toatüdruk ikka oma päralt 
oleks. Teistest teenritest jäi üksnes veel Andrushka järele, kel- 
lele luba anti maja alumistes ruumides omale pudukauba pood. 
tema poolt palenseks peetud ,,melotshnaja lavka“ sisse seadida 
ja nende tubade üle valitsust pidada, mis Mea peale teiste ruu- 
mide väljaüürimist iseenese tarvituseks oli alles hoidnud. Ta oli 
selle üle nii õnnelik, et ta oma ,ilusale päikesele“ esimese 
rõõmu tuhinal peaaegu kupu oleks käe peale musutanud, kui 
Dashka mitte nii mõistlik ei oleks olnud ja teda kuue hõlma pidi 
tõmmates sala jutule ei oleks kutsunud. 


11. Paariks loodud. 


Bob oli oma osavuse ja tubliduse tõttu sõjaplatsil teiste 
arstide hulgast silmapaistvaks arstiks saanud, nõnda et tema 
tegevus ka kõrgemal kohal tähelepanu oli äratanud ja temale au- 
raha rinda toonud. Ka muidu oli õnn tema poole kaldunud. Üks 
vana onu, kes vana poissmehena õige kokkuhoidlikult elas ja Pär- 
nus jõudsasti linadega kauples, oli hiljuti ära surnud ja oma õpe- 
tatud õepoja oma kahekümne tuhandelise varanduse ainsaks pä- 
riiaks seadnud, nii et see ühekorraga kõigist koormavatest leiva- 
muredest lahti oli ja oma elu edaspidi täiesti teadusele võis pü- 
hendada. 

Kui tema sõiast koju tuli, käis tema ka kodus oma vanemaid 
vaatamas, kes mitte vähe uhked oma tubli poja peale ei olnud. 
Vana Mäe Mihkel tõstis oma pea terve tolli võrra kõrgemale, kui 
tema pühapäeval peale jumalateenistust oma poia ja õpetaja kõr- 
val üle kiriku õue sammus ia kõik neid aupaklikult teretasid. Aga 
oleks veel juhtunud, et Bobil väetohtri munder seljas oleks olnud, 
agu Mihkel paar korda oma elus säherdusi mehi näinud oli, siis 
oleksid vist kõik küll arvanud, et Bob juba ,,kinnerali“ aus seisab. 
Ema kodus ütles ka vahest vanamehele: ,,Eks ma ei ütelnud, et 
Bobist veel toredam mees saab, kui tohtriks õpib, sina aga taht-= 
sid teda ikka vaimulikuks teha. Ennäh, nüüd võib meie Bob 
enese nime ette Dr. ja raha rinda panna, õpetaja aga ei tohi seda 
ega teist.“ 

»Mis sa nüüd ilmaaegu jälle lõõbid, mina ei ole teda iial vä- 
gisi sundinud, olgu vast, et isekeskel aru on peetud,“ lükkas vana- 
mees siis sarnase meeletuletuse tagasi. 

Bob ei püsinud aga mitte pikemalt kodus seista, sest kui 
nädala kahe pärast kõik jutud läbi räägitud olid ja temast palju 
uudist sõelumiselgi välia ei tahtnud tulla, ei püüdnud ka vanemad 
teda tema kindlast ettevõttest keelda, mis nimelt selle peale käis, 
et Bob väljamaale reisida ja seal ennast veel oma ametisse puu- 
tuvate teaduste poolest täiendada tahtis. 

Nõnda ka sündis. Kõige tähtsamad kliinikud ja hospidalid, 
iseäranis Saksa- ia Prantsusemaal, vaatas tema järiesti läbi ja 
leidis mõndagi uut teadust ja tarkust, mille tema hoolega kokku 

korjas ja kui kalli vara kaasa võttis. Nõnda oli tema juba roh- 
kem kui pool aastat väljamaa kuulsamates universiteedilinnades 
pea pikemat, pea lühemat aega viibinud, kuni tema viimaks koju 
poole reisides juba Berliini oli jõudnud, kus parajasti kalapüügi 
näitus oli, mis omal ajal kõigis ajalehtedes õiguse põhjusel nii 
elavat osavõtmist ja läbirääkimist sünnitas. 

Muidugi ei lasknud Bob seda haruldast juhust tähelepane- 
matult mööda minna. Olid ometi kalamehed kõigest laiast maa- 
ilmast oma püüki ia püüginõusid sinna näitusele saatnud. Kahju 
aga, et meie kalarohke Venemaa, kelle suured jõed ja järved 
Valgemere rannast Mustamereni kallihinnalistest soomuskandja- 
test kubisevad, nii vähe oma au eest oli muretsenud, et näitusel 
kauged Jaapani saared temast selle poolest ette jõudsid. 

Noh, selle eest on kõige vähemalt 1883. aastal Londonis 
peetud kalade ja kalapüügi riistade näitusel, kuhu kõik maailm 
osavõtmisele oli kutsutud, meie kalapüüdjad ja kalasigitajad 
agaramad olnud ja ühtekokku 7 kuldauraha, 21 hõbeauraha, 
18 brongsauraha ja 6 kiitusekirja saanud. 

° Kä Silmailu poolest oli Berliini näitusel suurel mõõdul hoolt 
kantud. Nimelt vangistas vaatlejaid looduse ilu poolest kuulus 
Neapoli lahe, mis nii osavasti ja kaunisti oli järele kujutatud, et 
tema otse kui silmade moonutus oli ja mõnegi suust imestavat 
»aah!“ kuuldi. Seda kunstitööd oli ka Bob juba nii kaua silmit- 
senud, et tema talle enam suuremat au pakkuda ei võinud, kui ta 
korraga tema ümber kihava rahva hulgas ühe väga kena, mus- 
tas leinariides naisterahva kogu nägi, mis temale tuttav näis ole- 
vat. Selle noore naisterahva kõrval kõndis vanem, aga ta ei 
saanud kummatki õieti tunnistada, sest et nad tema silmist varsti 
ihte kõrvalisesse saali kadusid. Ehk küll tema just uudishimuline 
ei olnud, astus ta neile siiski järele, sest et seal pool vähem tungi 
oli. Aga vist oli tema vähe kauaks viibinud, sest seda paari, kes 
tema tähelepanekut oli äratanud, ei olnud kuski enam näha. 
Tema ei mõtelnud ka enam selle peale, vaid hulkus aga ühe vaat- 
lemise väärilise asia juurest teise juure, kui ta kogemata leina- 
riietega ehitud naisterahva just enese ees nägi. Selsamal silma- 
pilgul pööris ka see ennast ümber ja nende pilgud puutusid nii 
teravasti kokku, et ruttu tõusev jumestus noore naisterahva paled 
punasemaks värvis. Kuna aga Bob aupaklikult oma kübarat ker- 
gitas, ütles teine lahkesti: ,,Tere, doktori isand! Missugune ko- 
gemata juhtumus! Ei tea, kas Teie mind ka tunnete?“ 


»Lere, aulik Koslovi emand, kuidas võiksite Teie aga üks 
silmapilk kahelda, et ma Teid tuhandete seast ei peaks ära 
tundina?* 

Nende sõnade juures läks noor emand näost veel punase- 
maks, aga ta ei vastanud muud kui: ,,Siis peavad Teil aga head 
silmad olema!* 

Häda pärast teenivad ka veel ilma klaasi abita. Aga nagu 
ma näen, olete Teie leinariides. Ega Teie ligematest sugulastest 
ometi keegi kadunud ei ole?“ 

«Alles kolme kuu eest oleme meie oma armsa isa mulla- 
põue sängitanud,“ õhkas Mea. 

.Kahetsen kõigest südamest ja võtan Teie valust osa. Ju- 
mal ülendagu tema hinge! Aga mis siis Teie austatud abikaas, 
Koslovi isand, teeb? Ma loodan, et ta nüüd jälle päris priske on! 
Ehk on tema siin Berliinis?“ 

«Meie perekonnale on Jumala rist peale pandud,“ vastas 
Mea niiskete silmadega. ,,Mina olen lesk. Minu abikaas oli rat- 
sasõidul nii õnnetumalt kukkunud, et Plevna võitluses saadud 
haav uuesti lahti läks ja tema ennast peale selle ka veel seestpoolt 
oli vigastanud. Ka tema pidin ma mõne päeva pärast puusärki 
panema.“ 

See sõnum mõius Bobisse nõnda, nagu oleks praegu välgu 
kiir tema jalgade ette maha löönud. Kõik veri jooksis temale 
soontest südamesse kokku ja hoovas siis järsku jälle pähe. Mis 
see Ometi oli, mis tema südame niisugusele mässule kihutas? 
"Tema südame, mis ometi viimasel ajal nii korralikult tuksus, et 
temal enesel, asjatundjal, päris rõõm võis olla. Kas see oli kurbus, 
€hk mõni järsku tekkinud lootus, mis süda võõristades vasta ei 
jaksanud võtta? Bob ei märganud seda tähele panna, ta ei tead- 
nudki õieti, mis tema selle sõnumi peale vastas, vist aga oli see 
mõni igapäine kõnekään, nagu neid haritud seltsis tarvitatakse, 
tosinate kaupa tagavaraks seisavad ja siis tarvituse korral ise- 
enesest suhu jooksevad. 

Aga nende jutt ei jäänud sellepärast mitte seisma, kui ta ka 
vahel soikus, siiski ei jõudnud kõige kenamad asjad enam nende 
silmi enese peale tõmmata. Enne kui nad seda isegi märkasid. 
olid nad kõik selja taha jätnud ja näituse maja ette õue astunud. 

Aga ma ei saa sugugi aru, kuhu Vintrauti neitsi mu kõrvalt 
on kadunud,“ hüüdis noor lesk punastades selle üle, et ta Eller- 
heinaga nii põnevat juttu oli vestnud, et ta sellepärast oma kaas- 
lase koguni ära oli unustanud. ,,Ei tea, kus ta nüüd rahvaga 
täidetud saalides eksib ja mind taga otsib.“ 

»Võib olia, et ehk mõni asi tema iseäralikku tähelepanu on 
äratanud, nii et tema Teid koguni silmist kaotas, mis aga tema 
enese süü oleks,“ vastas Ellerhein. ,,Ma arvan, kõige parem nõu 
oleks, kui Teie siia pingi peale istuksite ja meie siis tema välja- 
tulekut ootame, sest kui meie teda taga otsima läheksime, siis 

võiks kergesti juhtuda, et meie kümme korda kõik kohad läbi 
käiksime ja temaga siiski mitte kokku ei puutuks. Tema peab 
siit mööda minema.“ 


Mea oli pingi peal aset võtnud ja Bob ei jäänud ka mitte 
tema ette püsti seisma. Istusid natukene aega, oleksid ehk hea 
meelega veel kauemini nõnda istunud, kui Mea mitte ei oleks 
hüüdnud: .,Noh, seal ta viimaks tulebki.“ 


Kas see ,,viimaks* tõesti südamest tuli, või ehk ,,juba** selle 
asemel kohasem oleks olnud, seda meie ei või teada, seda aga 
teame küll, et Bob küll ,juba* õigema arvas olevat. 

Vintrauti neitsi astus pea rutuliste sammudega edasi, pea 
jälle jäi tema oimetult seisma, silmadega paremale ja pahemale 
poole ja siis jälle ringi otsides. Siiski oleks tema pingi peal istu- 
jatest vist mööda läinud, kui Mea teda mitte ei oleks nime pidi 
hüüdnud. 

»Oh, kuidas ma Teie pärast praegu kartuses olin,” ähkis 
vana neitsi higirätikuga oma otsaesist pühkides, ,,kõik kohad 
olen mina mitu korda ilmaaegu läbi käinud. Aga — nagu ma 
näen — olete Teie omale juba — juhtija leidnud,“ ütles Vintrauti 
neitsi võõristades Bobi otsa vaadates. 

«Muidugi, armas Vintraut,“ naeratas Mea, ,,ei või midagi 
parata, vaid pean kindlamat juhtijat otsima, kui mind nii truutult 
mäha jätate, kuna ometi võõras linnas kerge on eksida. Aga ma 
pean Teid ometi oma juhtijaga tutvustama: Dr. Ellerhein, meie 
end tuttav ja endine kaasleivaline. Teie mäletate teda vist 
veel?" 

Vintrauti neitsi aga tegi suured silmad ja vahtis nõnda 
Ellerheina otsa, nagu oleks temal tõesti kasin mälestusejõud 
olnud. Siis aga ütles ta: ,,Ah ma rõõmustan väga selle koge- 
mata jällenägemise üle. Tõesti, ma olen väga rõõmus!“ tegi aga 
ise selle juures nii mõruda näo, kui oleks ta noaotsa täie Türgi 
pipart pidanud alla neelan:a. Hea meelega oleks tema Ellerheina 
kuhugi kaugele rabasoosse soovinud, aga mis sinna võis parata, 
kui ajad nõnda olid muutunud, et ta kuidagi viisi seda kulli oma 
kanakesest eemale tõrjuda ei suutnud, kui kana nii rumal oli ja 
ise tema eest redusse minna ei mõistnud. 


«Aga nüüd on meil vaja kodu poole minna,“ ütles Mea üles 
tõustes. ,,.Ma loodan, et doktori isand nii lahke saab olema, et 
meid õige pea vaatama tuleb, kui aeg kannab. Meie elame St. 
Peeterburi hotellis, Pärnade all nr. 31. Minu tervis ei ole praegu 
ka mitte tisna kindel, nii et ma selle poolest iikskord küll Teie 
arstlikku nõu paluksin.“ 

Suure meeleheaga, aulik emand, saan ma iga silmapilk 
Teie teenistuseks käepärast olema, mis minul seda kergem on 
lubada, sest et iuhtumise kombel meie ühe ja samase katuse all 
korterit oleme võtnud,“ 

Noor lesk jumestas vähe seda kuuldes. Vintrauti neitsi aga 
hüüdis kavalalt: ,,See on tõesti üks koguni imelik juhtumus! 
Kahju, et meie seda ennemalt ei teadnud,“ lisas ta teravalt veel 
iuure, ,,aga mina olen veel eila lõuneaegu võõraste nimekirja 
otsast otsani läbi lugenud, ilma et temast Teie auliku nime olek- 
sin leidnud.“ 

Vist arvas vana preili, et Ellerhein nüüd alles sinna tahab 
kortri võtta ja see lugu vahest koguni ennemalt Meaga juba 
läbiräägitud asi oli. 

«See on ka koguni arusaadav,“ vastas Bob vähe pilklikult 
kummardades. ,,sest et mina alles eila õhtu Berliini jõudsin. Kui 
Teie aga vaevaks võtaksite koiutulekul võõraste nimekirja läbi 
vaadata, siis ei tohiks minu nimi seal vist mitte enam puududa.“ 

Siis oleks meil iu peaaegu üks tee olevat,“ sähvas Mea, 
aga meil oli nõuks võetud siit kohe ühte tuttavat perekonda vaa- 
tama minna. Jällenägemiseni siis!“ 

«Vahest õhtulaual?“ küsis Bob lahkumiseks pakutud kätt 
surudes. 

»Ei, ennem homme lõunalaual.“ 

Teisel päeval said Dr. Ellerhein ja Mea tõesti avalikus söö- 


gilauas kokku, kuhu ennast rohkesti võõraid oli kogunud. Bob - 


ja Mea istusid iälle vastastikku teine teiselpool lauda, nagu endi- 
sel aial kadunud kaubanõuniku maias, ja Vintrauti neitsi noore 
lese kõrval. Kumbki neist ei võtnud üleüldisest laua jutust osa, 
mis enamasti päevakorral olevate poliitiliste juhtumuste ümber 
keerles, vaid rääkisid. kui ka koguni pealiskaudselt, nagu see ka 
loomulik oli, oma eraasjadest. 

Pärast lõunat aga tõi hotelli teener Dr. Ellerheina kort- 
risse ühe väikese kirjakese, mille läbi keegi noor lesk teda enese 
iuure palus tassi kohvi iooma. Noorel arstil ei olnud mingisugust 
põhjust seda kutset täitmata jätta ja ilmus siis ka määratud aial. 
Seal kaebas siis noor lesk oma kehva tervise üle, mis säherdune 
olevat, et temal sagedasti söögiisu puuduvat. Tema kahvatanud 
palged tunnistasid seda arstile tõeks. Selle vasta andis tema siis 
haigele nõu õige sagedasti värske õhu kätte jalutama minna ja 
palus luba mõnikord jälle tema tervise järele vaatama tulla. 
Nõnda ka sündis, sest sellest ajast peale nähti noort ilusat leske 
sagedasti oma arsti saatel jalutamas käivat, mis sugugi imeks 
panna ei olnud, kui meie arvame, et Bobil praegu ühtegi teist tõ- 
bist tohterdada ei olnud. Eks ta võinud siis ka kõik oma aja selle 

ühe peale kulutada. Ehk meile küll keegi seda just ilmutanud ei 
ole, mis haigus Meal nimelt oli, sest et iga arst oma haige sala- 
dust pühaks peab pidama, tahaksin ma siiski viis kümne vasta 
kihla vedada, et temal suurem viga vist südame küljes oli. Sü- 
dame haigused olevat aga väga visad taganema, ja meie peame 
sellepärast Bobi osavust ka sisemiste haiguste parandamisel tub- 
liks kiitma, sest et haige põsed juba lühikese aja pärast pune- 
tama lõid, esiotsa küll ainult nagu mööda minnes, viimaks aga 
tõotas tagasi tulev jumi päris kindlalt nende peal aset võtta. 

Aga ühel, nimelt Vintrauti neitsil, ei näinud jalutamise käi- 
kudest, mis mida sagedamaks läksid, seda pikemaks venisid, su- 
gugi head meelt olevat, sest et ta neid iseenesestki juba ei salli- 
nud. Nüüd aga kaebas tema peale kauba veel, et tema sest 
marssimisest juba kümbagi jala peale suure konnasilma olla saa- 
nud. Bob pakkus ennast siis küll neid ära lõikama, kinnitas selle 
juures ka koguni tõsisel näol jälle, et tema juba mõnelgi terve jala 
ja käe otsast ära võtnud, miks ei pidavat tema siis selle pisukese 
talitusega korda saama? Selle lahkuse vasta tänas aga vana 
neitsi turtsudes ja kiisis kibedal keelel, kas need õnnetumad ka 
kõik elusse jäid? 

Kõik on minu tööga rahul,” vastas Bob naeratades. 

«Seda ma arvan ka,“ tõendas vana neitsi pilkavalt Bobi 
sõnu kahtlustades. 

Sest aga, et vana neitsi tõesti enam ei suutnud noore rah- 
vaga ühes käia, ütles tema ühel päeval: ,,Kallis Mea, ma tahtsin 
Teile midagi ütelda, mis ma pikemalt enam ei jõua oma südame 
peal kanda. Dr. Ellerhein käib nii sagedasti siin ja Teie rändate 
temaga seltsis kõik kohad läbi, et rahvas seda vist iuba imeks 
hakkab panema. Mõtelge ometi selle peale, mis sest maailm 
võiks arvata. Kellnergi tegi eila, kui tema Dr. Ellerheina kirja 
tõi, nii häbemata naerulise näo, et see mind üsna vihastada oleks 
võinud. Ei, mina ei oleks seda küll ilmaski uskuda võinud, et 
Teie nii vaba, nõnda ,,emantsipeeritud“ võiksite olla. Teie olete 
muidugi vaba, võite teha mis tahate, aga siiski. — Oh, sa taeva- 
kene!“ hüüdis Vintraut haledasti käsi ringutades. ,Eks ma ei 
ütelnud, sest tuleb õnnetus! Ja nüüd on see käes!“ 

«Armas Vintraut,“ vastas Mea naeratades, ,,vaigistage oma 
ärritatud südant. Mina ei ole ju sugugi veel ,,nõnda“ vaba, kui 
Teie arvate. Vaadake, ma ei suitsetagi veel paberossi, ei pane 
ka mitte oma jalgu teise tooli peale, nagu Teie mäletate, täna 
veel, sest noorest Ameerika neiust nägite? Jah, aga suur patune 
olen ma siiski, seda pean ma Teile kohtlasest südamest tunnis- 
tama. Mõtelge ometi, mõne päeva eest — Teie olite pidanud 
oma konnasilmade pärast jälle koju jääma — küsis minult Dr. 


141 


Fllerhein, kui parajasti kuski varjurikaste puude vilus kõndi- 
sime, ja siis küsis ta korraga minu käest kinni võttes, kas ma 
teda — ka armastan — tema väikeseks naisukeseks tahaksin 
saada — ja mina, mõtelge ometi, ütlesin temale siis — jah, ma 
ei mäleta isegi enam, mis ma temale vastasin, aga selle peale — 
sulus tema minu suu õige sula musuga kinni!“ 

«Jah, ja siis oleme meie ennast vaikeslt ära kihlanud — 
vaadake, see siin on tema sõrmus! Loodan, et ma peagi Teid 
oma peigmehega tutvustada võin.“ 

«Suur au! suur au!“ vastas Vintrauti neitsi veidral näol, 
Võin isegi juba aimata, kes see õnnelik on — siis aga valas 
tema oma tassi uuesti kohvi täis, et selle musta jooma-ajaga, mis 
õrnemale soole on loodud nagu 

«leina lepitajaks, 

kurvastuse kustutajaks, 

pisarate pühkijaksa,“ 
oma tuska alla loputada. Seal kõlises korraga ukse kell ja kuu- 
lutas, et keegi külaline sisselaskmist nõuab. 

Varsti ilmus ka Dashka ja hüüdis rõõmsal näol: ,.,Doktor 
on tulnud!“ 

«Palume aga sisse astuda!“ vastas Mea jumestades. 

Tulija ei olnud keegi muu, kui Bob, kellel tuliuued, nagu 
nõela silmast tulnud riided selias ja väikene lillekimbukene käes 
oli: jalas särasid lakknahka saapad. 

«Lubage nüüd, Vintraut, et ma Teid selle mehega tutvus- 
tan, keda ma oma eluaegseks eestkostiaks olen valinud, hüüdis 
Mea Bobi peale näidates. 

«Soovin paliu õnne,“ pomises Vintrauti neitsi Ellerheinale 
kätt pakkudes. ,.Teadsin seda ammugi!“ 

Bob aga lõi naerdes parema käe oma pruudi ehtme ümber 
ia andis temale suud mis matsus, ehk kill teine ennast kaisutu- 
sest lahti teha püüdis. 

»Olen meie kihluse-kaardid juba valmis trükkida lasknud,“ 
ütles Bob Mead viimaks tungiva palve peale oma kaenlast lastes, 
»Näe, siin nad on: Dr. Robert Ellerhein ja Mea Koslov, sündinud 
kunenstein, soovitavad seitse paari pastlaid!“ 

«Ega sina ometi tõesti mitte nõndaviisi —“ küsis Mea pool 
kahtlaselt Bobi otsa pilkudes. Nüüd sa teed aga jälle nalja — 

«Ei tea ka, loe ise; olen ikka püüdnud sinu meele järele neid 
teha lasta. Nüüd aga peab Vintrauti neitsi kui vana sõber kohe 
csimese kaardi saama, enne kui veel keegi teine sest kuuleb. Aga 
kas Teie ei ole vast tähele pannud,“ ütles Bob oma kihluse teadet 
neitsi kätte andes. , kas Meal viimasel ajal jälle mõni kardetav 
päevapilt ei ole peapadja all olnud?“ 

»Ei. vaid koguni avalikult laua peal, nagu ise näete,“ hüü- 
dis vana neitsi rõõmustades, et Meale väikese müksu võis anda, 
Näete, mis see siin on?“ ütles tema järsku laua pealt Mea peeni- 
kest käsitööd kergitades, mille alt Ellerheina päevapilt nähtavale 
ilmus. 

Bob naeris suure häälega, Mea aga läks kõrvust saadik 
punaseks ja lubas pildi nüüd tõesti tuleroaks anda. 

»No iah, kes siis veel pildist hoolib, kui mees ise juba iga 
päev silmade ees seisab,“ ütles Vintraut ja läks teise tuppa. 

»Kuule, mu kullakene,“ ütles Bob siis sohva peale istudes ja 
oma mõrsjat enese kõrvale tõmmates, ,,homme saame meie eSsi- 
mest korda maha kuulutatud ja siis nädala pärast kohe teist ja 
kolmat korda korraga. Niikaugele on siis asiad õiged, et meie 
homme nädala pärast võime laulatatud saada, üksnes see on 
väikeseks takistuseks, et meid mitte varsti siinsamas ei või kokku 
pantud saada, sest seadus nõuab, et meie kui Veneriigi alamad 
Venemaal ennast peame laulatada laskma. Et nüüd ka seda 
punkti täita, olen ma mõtelnud, et meil muud vaja ei ole, kui seda 
natukest maad siit üle piiri tagasi Virballenisse sõita? Mis sa sest 
arvad? 

»Toimeta aga kõik, nagu sa ise heaks arvad, armas Bob“ 
sosistas Mea omapead peiu õla najale lastes, ,.mina iätan kõik 
sinu targa pea hooleks“. 

* kd * 

Kui Bob oma pulmareisilt koju tuli, mille ots Itaaliamaani oli 
ulatanud, asus tema ühte suuremasse linna tegeva arstina elama, 
mille elanikud peagi temale oma täielist usaldust vasta kandsid, 
nõnda et tema praegu austatud mees on, kelle sõna igal pool mak- 
sab ja haiged kauge maa tagant tema juure abi otsima tulevad. 
Mea aga hoiab majapidamise korras ja on selle juures veel ilusa- 
maks läinud. Vana Vintrauti neitsi, kellele kõik tema endine pa- 
tustamine andeks antud, on noorikule abiliseks ja võib nüüd ava- 
likult kuldsest toosist tubakat võtta, mis noorpaar temale oma 
pulmareisi pealt kaasa oli toonud. Dashkat ei ole aga enam nende 
teenistuses. Tähendab, Andrushka, kes ennast vaheajal Moskva 
pudukaupmeeste kilda oli üles võtta lasknud, on oma kodukana 
ära võtnud. Nüüd kannab Dashka, kui tema oma «kaupmehega* 
pühapäeviti Varblaste-mägedele õllega segatud mõdu jooma lä- 
heb, uhket seelikut ja käed on mitme kuldse sõrmusega ehitud. 

Kui Mäe Mihkel, vana kulupea, oma küljeluuga hiljuti õpe- 
tatud poega ja rikast minijat vaatamas käis, oli tema Bobile hästi 
ilusasti kirjutatud kasepuuse kannu, Meale aga ilmatu suure kulbi 
kingituseks kaasa toonud. Suur pütt võid veel peale kauba. Bobi 
Väikene Hans tõmmab päev otsa suure käraga mööda tubasid ja 

jookseb ühtepuhku oma õekese hälli juure, kelle varrud pea Saa- 
vad peetud. Kui aga vanaisa Bobi pikavarrelise piibu võtab ja 
ütleb: ,,Poiss, too tikuga tuld!“ siis kordab Hansukene pajupilli 
häälel: ,,, Piip — piibu peele tuult!“ aga oskab siiski juba käsku 
täita. Vana taat aga ütleb siis Bobile: ,,Mis kadakasaksa teie siin 
kasvatate, näe, suur poiss juba, aga ei oska veel sõnu täiesti välja 
ütelda!“ 

Siis vabandab aga vanaema: ,,Ega meiegi Bob selles va- 
naduses selgemini ei rääkinud.“ 

Jah, Bobiga oli ka teine lugu“, ütleb vanamees, ennast ma- 
gusahaisulise suitsupilvesse mattes, ,,ega tema ka mitte ,,tudee- 
ritud“ mehe poeg ei olnud. Need peavad juba maast madalast 
saadik targemad olema!“ 


Hind 150 marka. 


